
KULTŪROS KONGRESAS — MŪSŲ ŽMONIŠKUMO LIUDYTOJAS 


DRA2TA, 


1. Kultūros kongreso reikšmė 


Kaip gėlė nuolatos siekia saulės, jos žiedas ne- 
sulaikomai atskleidžia jai, taip ir žmogus siekia to- 
bulesnio gyvenimo. Visa mūsų kultūra yra ne kas 
kita, kaip šio tobulesnio gyvenimo troškimo regimoji 
išraiška. šią mintį patvirtina ir šių metų birželio 
mėn. 30 d. Čikagoje įvykęs pirmasis lietuvių kultūros 
kongresas. ž 

Į jį suvažiavo apie tūkstantis mūsų kultūrinin- 
kų, atstovaujančių įvairioms mūsų kultūrinio gyve- 
nimo sritims, o spauda ir visuomenė šiam kongresui 
pritarė ir jį moraliai ir medžiagiškai rėmė. Visa tai 
parode, kad kultūrinės vertybės mums visiems yra 
brangios ir artimos, kad jos yra toji didžioji jėga, 
jungianti mus į darnią bendruomenę ir neleidžianti 
mums sunykti tremties kasdienybėje. 

Kultūros kongreso sušaukimu parodėme pasau- 
liui, kad nors mūsų dokumentuose įrašyta, jog esa- 
me tik darbininkai, jog daugelis mūsų turime dirbti 
tik fizinį darbą, tačiau mes nenorime pasitenkinti 
tik šiais medžiaginiais laimėjimais. Mūsų troškimai 
siekia daug plačiau ir toliau: toliau negu tik paval- 
gymas ir apsirengimas, toliau už banko knygutę, au- 
tomobilį ir namą. Kultūros kongresas parodė, jog 
mumyse dar yra tvirtas žinojimas, kad šie dalykai 
nėra viskas, ko mes reikalaujame iš gyvenimo. 

Kultūros kongresas patvirtino senąją išmintį, 
kad “ne viena duona žmogus gyvena“, kad mes visi 
sąmoningai ar nesąmoningai jaučiame šią regimąją 
tikrovę nesant vienintele, kad šalia jos yra dar kita, 
gal realesnė, dvasinė tikrovė, apsireiškianti religija, 
filosofija, menais ir mokslais bei mūsų dvasios kū- 
ryba apskritai. Ir jei mes artinamės į šią dvasinę tik- 
rovę, jei bent akimirką pergyvename religines, etines, 
menines bei mokslines vertybes, pasijuntame pakilę 

dvasioje ir laimingi, mes tada prarandame savo 
izoliaciją ir jaučiamės įsijungę į gilesnį, tikresnį gy- 
venimą. Mums sušvinta kažkokia nauja šviesa, ku- 
rioje suvokiame, kad tik čia yra tai, ko labiausiai 
trokštame, kas patenkina giliausią mūsų prigimtį. 
Ir visų amžių kompetentingiausieji žmonės, kurie su- 
gebėjo kultūrines vertybes pergyventi ir jas kurti — 
šventieji ir genijai — yra pripažinę, kad tik šios ver- 
tybės sudaro tikrąjį mūsų žmogiškumą ir jų pergy- 
venimas bei pasisavinimas pripildo mūsų gyvenimą 
turiniu, įprasminančiu mūsų būti. šų minčių aki- 
vaizdoje išryškėja kultūros kongreso reikšmė ir pa- 
siteisina tos viltys ir aukos, kurias į jį sudėjo Ame- 
rikos ir Kanados lietuvių bendruomenė, o ypač Či- 
kagos apygarda, ant kurios gule visa rengimo našta. 


2. Kultūrinės kūrybos sąlygos kongreso šviesoje 


Kad galėtumėm naudotis kultūrinėmis vertybė- 
mis ir tuo būdu džiaugtis tikru žmogišku gyvenimu, 
reikia išpildyti tam tikros sąlygos: 1. kad būtų Die- 
vo įkvėpti žmonės, sugebą kurti kultūrines vertybes; 
2. kad ankstyvesniosios kartos būtų atlikusios paruo- 
šiamuosius darbus, davusios priemones, reikalingas 
kultūrinei kūrybai, t. y., reikalinga kultūrinė praei- 
tis, nenutraukiamas ryšys su tautos kultūros lobiais; 
3. reikalinga paruoštų žmonių, kurie sugebėtų per- 
gyventi kultūrines vertybes, jas branginti ir jomis 
naudotis. 

Tai yra esminiai ir pagrindiniai klausimai, ku- 
riuos stengėsi apimti Čikagoje įvykęs kultūros kon- 
gresas. 

Pirmasis klausimas nejeina į kongreso darbus, 
nes kūrėjai pasirodo kiekvienoj tautoj mums neži- 
nomais keliais. Ne mūsų galioje yra apspręsti jų bu- 

vimą. Tačiau antras klausimas, liečiąs kultūrinės kū- 
rybos tęstinumą ir jos ryšį su tauta, ir trečias, lie- 
čiąs paruošimą kultūrinėmis vertybėmis naudotis, jau 
įeina į kongreso darbų eilę ir sudaro jo svarstomųjų 
dalykų pagrindus. 

šiems dviems klausimams svarstyti ir buvo pa- 
skirtos dvi pagrindinės paskaitos: dr. J. Girniaus 
“Tautinė kultūra — tautos gyvybės pagrindas“, ir Iz. 
Matusevičiūtės: “Būdai bei priemonės tautinei kul- 
tūra išlaikyti". Be šių pagrindinių paskaitų, atski- 
rose sekcijose buvo nagrinėjami skirtingų kultūros 
sričių aktualūs klausimai. 

Nors pagrindinės paskaitos buvo parinktos su gi- 
liu įsijautimu į esamąją padėtį ir savo nagrinėjamais 
klausimais visai atitiko kultūros kongreso prigimtį, 
tačiau atskiros sekcijos ne visos išlaikė ryšį su pa- 
grindinėmis temomis ir nuklydo į smulkius savo ei- 
namųjų reikalų nagrinėjimus, kurie buvo galima at- 
likti ir eiliniuose tų organizacijų posėdžiuose. Sekcijų 
darbas turetų būti suderintas su pagrindinėmis kon- 
grese keliamomis problemomis ir visi jose klausimai 
turėtų būti sprendžiami šių problemų šviesoje. Taip 
būtų pasiekiamas didesnis darbų racionalumas ir 
pats klausimų sprendimas būtų gilesnis ir vispusiš- 
kesnis. 

Taip pat kultūros kongresas neturėtų apsiriboti 
vien teoretiniais klausimų sprendimais bei praktiško- 
mis jų išvadimis, bet ir pačią mūsų kultūrą parodyti 
žavingiausiomis savo formomis. Vykęs buvo dalykas 
su kultūros kongresu jungti dainų šventę, tačiau dar 
prasmingiau būtų tokių kongresų metu suruošti Žy- 
mesniųjų mūsų menininkų darbų bei spaudos paro- 
das, vaidinimus, baletą bei tautinius šokius, atskirų 
dainininkų pasirodymus, mokslo ir meno veikalų pre- 
mijavimą bei naujų premijų ir konkursų skelbimą. 
Toks kongresas reikalautų daug didesnio pasiruoši- 
mo ir užimtų daugiau laiko, tačiau jis įspūdingiau 
svetimiesiems parodytų mūsų kultūrą, o mums pa- 
tiems padėtų giliau pergyventi kultūros vertybes, 
jaugti į jas. Tai turėtų didelės reikšmės visam mūsų 
kultūriniam gyvenimui ir pačiai lietuvybei. 

šiomis pastabomis nenorime kritikuoti ar nuver- 
tinti buvusio kultūros kongreso, o tik iškelti kai ku- 
rių sugestijų ateičiai, kilusių iš to didžio įspūdžio, 
kurį padarė kultūros kongresas su dainų švente ne 
tik jų dalyviams, bet ir plačiajai mūsų išeivijos vi- 
suomenei ir svetimiesiems, kurių spauda gražiai jį 
paminėjo. 

Dr. J. Girnius pagrindinėje savo paskaitoje “Tau- 
tinė kultūra — tautos gyvybės pagrindas“ iškėlė 
esminį ryšį tarp tautos ir kultūros, pabrėždamas, 
kad tautos nariais mes tampame ne tiek biologiniu 
gimimu, kiek tautinės kultūros pasisavinimu, įaugi- 
mu į ją. Kokios tautos kultūra pasisavinsime, tos 
tautos nariais ir tapsime. ši pagrindinė paskaitos 
mintis yra esminė tiek lietuviškajai kultūrai skleisti, 
tiek pačiai lietuvybei išlaikyti. Ji yra toji ašis, apie 
kurią sukosi ne tik kultūros kongresas, bet apie ku- 
rią turi suktis ir visas mūsų išeivijos gyvenimas. Pa- 
skaita nors teoretinė, tačiau savo tolimesnėmis išva- 
domis veda prie praktiškų planų išdirbimo ir įneša 
daug šviesos tautinio auklėjimo klausimuose, kuriuo- 

se pas mus viešpatauja dideli prieštaravimai ir net 
sumišimas. 

Iš šios paskaitos mums aiškėja, kad kultūros ne- 
galima nusivilkti kaip kokio rūbo ir užsivilkti kito, 
bet reikia į ją įaugti, o tai vyksta metais ir kartais 
net ištisomis generacijomis. Todėl jei kas yra pali- 
kęs savo kultūrą, nereiškia, kad jis jau yra įsigijęs 
kitą, o dažniausiai reiškia, kad jis yra praradęs bet 
kokią kultūrą ir išsivilkęs iš žmoniškumo apskritai. 
Iš antros pusės, kaip įsakmiai pabrėžė dr. J. Girnius, 
savo tautos, todėl apsisprendimas už savo kultūrą 
reiškia apsisprendimą už savo tautą. 

Išlaikyti savo tautinę kultūrą tautos daliai, esan- 
čiai emigracijoje, yra sunkus, tačiau galimas daly- 
kas. Jei emigrantai patenka į tos pačios kultūros 
kraštus ir jei ryšys su tėvyne nėra nutrūkęs, tai sa- 
vo kultūrą galima išlaikyti net šimtmečiais. Tačiau 
padėtis pasidaro skirtinga, jei patenkama į skirtin- 
gos kultūros tipą ir jei ryšiai su tėvų žeme nutrūks- 
ta. Tokioje padėtyje yra mūsų dabartinė emigrantų 
karta. Kraštai, į kuriuos daugiausia esame patekę, 
nors turi kai kurių Europos kultūros elementų, ta- 
čiau nepriklauso Europos kultūros tipui. Europos kul- 
tūra yra humanistinė, statanti pirmoje vietoje žmo- 
gų ir jo dvasios kūrybą. Tuo tarpu užjūrio kraštuose 
vyrauja civilizacija, statanti pirmoje vietoje daiktą— 
turtus ir jų gamybą. šie skirtingi kultūros tipai nors 
esmėje gali būti suderinti, tačiau tikrovėje susikerta, 
griaudami mūsų kultūrinį paveldėjimą. O dėl “gele- 
žinės uždangos" nutrūkus ryšiui su kultūros lopšiu — 
tėvų žeme, ši grėsmė pasidaro ypatingai didelė ir 
pavojinga. 


3. Lietuvių bendruomenė — lietuviškosios 
kultūros židinys 


Tokioje padėtyje vienintelė vieta, kurioje gali 
klestėti kultūra, yra mūsų lietuviškoji bendruomenė. 
Mes turime gyventi iš tos kultūros, kuri joje užsilikusi 
ir kurių aktyviausieji jos nariai stengiasi ne tik pa- 
laikyti, bet ir toliau kurti. šiam svarbiam mūsų kul- 
tūros išlaikymo klausimui buvo paskirta antroji kul- 
tūros kongreso paskaita: “Būdai ir priemonės tauti- 
nei kultūrai išlaikyti", kurią skaitė Kanados kultū- 
džioji pareiga — išryškinti visa tai, ko reikia, kad 
būtų paruošti žmonės, kurie sugebėtų ne tik mūsų 
kultūrines vertybes pergyventi, į jas įaugti, bet ir jas 
toliau kurti ir perteikti būsimosioms generacijoms. 

Apžvelgusi padėtį, į kurią yra patekusi mūsų tau- 
ta, ji trumpai, bet sugestyviai ir įtikinančiai iškėlė 
esminius būdus bei priemones, galinčias užtikrinti 
mūsų kultūros klestėjimą tremties gyvenimo tikro- 
vėje. Gerai suvokdama, kad kultūra priklauso ver- 
tybių sričiai, 0 vertybių negalima pasisavinti vien 
protu, negalima jų “išmokti", nors ir baigianti augš- 
čiausias mokyklas, bet reikia į jas įaugti, jas pergy- 
venant ir pamilstant, ji ypač iškėlė šeimos ir vaikų 
darželio svarbą tautiniame auklėjime. Iš tikro, šeima 
yra toji vieta, kurioje žmogus įauga į savo kultūrą, 
pradedant pirmąja motinos lopšine bei žaislais ir bai- 
giant visais tautos kultūros turtais. šeimoje kūdikis 


nesąmoningai 'įčiulpia" tautos dvasią, pirmuosius 
kultūros pradus. šioje “šeimos bendruomenėje“ vai- 
kas visiškai išsitenka, šeimos dvasia apsprendžia vi- 
są jo tolimesnį gyvenimą ir nuo to, ką šeima, o I6L 
ją tauta jam bus davusi, priklausys, ar jis kaip gy- 
vis gyvens tik juslėmis suvokiamų daiktų pasaulyje, 
ar suvoks dar ir kokią gilesnę dimensiją — dvasios 
vertybes ir jomis puoš savo gyvenimą. Nuo šeimos 
kultūros priklausys, ar jis užaugęs sutilps lietuviško- 
je bendruomenėje su jos religiniais, moraliniais ir 
kultūriniais laimėjimais, ar juos paneigęs, jieškos 
“platesnės perspektyvos“ svetimybių visumoje. 
Sustojus prie šių klausimų, mums išryškėja kul- 
tūros kongreso ir pačios lietuvių bendruomenės tiks- 
lai. Tiek kultūros kongresas, tiek pati lietuvių ben- 
druomenė su savo institucijomis: kultūros ir švieti- 
mo tarybomis bei kultūros fondu, turi išlaikyti ir 
ugdyti tas kultūrines vertybes, kurios turi papildyti 
ir atbaigti mūsų praktiškąjį gyvenimą. Tik jos su- 
daro tikrąjį žmogiškumą ir patenkina giliausius mū- 
sų prigimties troškimus. Jei užleisime šią dvasios 
kultūrą, tai galima prieiti prie tokios padėties, kad 


muzika virs mums tik triukšmu, paveikslai — dažų 
krūvomis, poezija — nenatūraliai sudėtų žodžių vir- 
tine, filosofija — nesuprantama abstrakcija, žodžių, 


nuslysime į visai primityvių žmonių būvį, pasitenki- 
nančių tik nuoga fizine egzistencija. Todėl išlaikyti 
savo tautinę kultūrą ir ją toliau kurti nėrą mums 
vien lietuviškumo reikalas, juo labiau nėra mums 

Šį “Aidų? numeri skiriame lietuvių kultūros kongreso darbams apžvelgti. 


prabanga ar kokia nors iš šalies primesta pareiga, 
bet yra mūsų žmogiškosios esmės, mūsų asmenybės 
išlaikymo klausimas. Mums, tremtyje esantiems, yra 
tik du keliai: arba laikytis savo kultūros ir tuo pa- 
čiu būti vertingomis asmenybėmis, arba degraduoti. 
Nei mums patiems, nei kraštams, kurie yra mus pri- 
glaudę, nėra naudinga, kad taip su mumis atsitiktų. 
Jei žmogus pameta savo senąją kultūrą, o į naują 
nepajegia įaugti, tai susidaro toks žmogaus tipas, ku- 
ris, kaip liudija istorija, yra visokių nusikaltimų ir 
katastrofų priežastimi. Jei tokių žmonių susidaro 
daug, iškyla rimta grėsmė tiek kultūrai, tiek pačiai 
žmonių bendruomenei. 


Įsteigtoji lietuvių bendruomenė, jos sušauktasis 
kultūros kongresas su dainų švente rodo, kad mes 
nepriklausome šiam tipui, kad esame žmonės su svei- 
ka dvasia, galintieji pergyventi ir kurti kultūrinės 
vertybes ir didinti žmonijos kultūros lobyną. Demo- 
kratiškieji kraštai, kurių globoje esame, todėl ne- 
trukdo mums šio darbo, bet dar skatina ir remia. 
Nuo mūsų pačių priklauso, ar mes išlaikysime sveiką 
savo dvasią ir tikrąjį žmogiškumą, kurį sudaro mū- 
sų tautinės kultūros pagrindai, ar, praradę šią kul- 
tūrą, nugrimsime į primityvų būvį ir išnyksime kitų 
tautų jūroje. 

Lietuviškoji bendruomenė su savo institucijomis 
sudaro mums sąlygas savo kultūrai išlaikyti ir mūsų 
žmogiškajai asmenybei apsaugoti ir tapti vertais na- 
riais pasaulio tautų šeimoje. 


REDAKCIJOS. ŽIODIS 


Darome 


tai su džiaugsmu, patį kongresą laikydami stambiu įvykiu laisvojo pasaulio lietuvių žy- 


giuose. 
vietoje ligšiol vyravusio politinio momento. 


Buvo tai drauge ir sveika pastanga svorio dali vermesti mūsų kultūrinėn veiklon 


Skaitytojas šio numerio lapuose rūs įvairios medžiagos ir istorinių faktų. Jis čia su- 


sidurs su mintimis apie dabartinę mūsų padėtį ir su gairėmis ateities darbams. 


O po to 


nuosekliai turėtų eiti antras tarpsnis — pagrindinių minčių ir planų įgyvendinimas, kad 


tai nepasiliktų vien tik teorijos ir svarstymų plotmėje. 


Mūsų nuomone, kai ką galima ir 


nedelsiant vykdyti, pavyzdžiui, kai kurias išvadas iš kultūros kongreso pritaikant TuoOšia- 
mam pasaulio lietuvių suvažiavimui, — jo proga parodant visas mūsų meno ir mokslo pa- 


jėgas. 
organizacijos. 


Kultūros kongresas atliko rimtą, svarbų ir naudingą žygį. 
tinė ir kultūrinė misija, tartas lietuvio kultūrininko žodis, l 
dėmesys į esamą grėsmę, įpusta naujos dvasios išeivijos nuotaikose. 


tiška kryžkelė — šuolis į naujus akiračius. 


Kiti kultūros kongreso nutarimai ir planai pareikalaus atkaklaus darbo ir tvirtos 


Buvo pabrėžta mūsų tau- 
parodytas ryžtas, atkreiptas 
Buvo tai lyg savo- 


Telieka linkėti, kad kultūros kongreso dvasia, mintys ir planai išsiskleistų naujais 
darbais, laimėjimais ir veikalais, kurie augštai keltų kultūrinį lietuvių tautos pašaukimą. 


“AIDŲ" REDAKCIJA 

| SAVO KULTŪRA MES SUDEDAM TAUTOS ATEITIES VILTIS 


JAV LIETUVIŲ BENDRUOMENĖS CENTRO VALDYBOS PIRM. ST. BARZDUKO ŽODIS 
LIETUVIŲ KULTŪROS KONGRESĄ ATIDARANT* 


Dči kultūros vaidmens tautos gyvenime 


Kalbėti tokio kultūrinio įvykio proga, kokią turi- 
me šiandien, yra ne tik didelė garbė, bet lygiai ir 
didelis įsipareigojimas: JAV Lietuvių Bendruomenei, 
pasiemusiai Kultūros Kongreso organizavimo inicia- 
tyvą, negali juk nerūpėti ir jo visokeriopas pasiseki- 
mas. Kongrese juk iškils ir mūsų tautinės kultūros 
problemų, ir kultūrinio mūsų gyvenimo klausimų. Kai 
kurie jau tokie seni, kaip ir pati tautinė mūsų kul- 
tūra. Į kai kuriuos dar negalime rasti atsakymo. Kai 
kurie yra nauji, atsiradę su naujai mūsų tėvynę už- 
griuvusiomis nelaimėmis. Štai kodėl Lietuvių Ben- 
druomenei rūpėjo kviesti mūsų kultūrininkus ir visus 
savo kultūra besisielojančius lietuvius, kad visi stab- 
telėtume ties kultūriniais mūsų rūpesčiais, nes, kaio 
teisingai savo metu yra pabrėžęs prof. St. šalkaus- 
kis, tautai, kuri nori eiti prie savo kultūrinių uždavi- 
nių sprendimo, tenka taip pat sąmoningai susirūpinti 
kultūrinėmis savo problemomis ir jas spręsti su pla- 
ningu nusistatymu. 

Kultūra yra kūrybinių tautos galių vaisius. Kaip 
gražiai pastebi kitas didis mūsų tautos vyras Vydūnas, 
kūrybinė galia padaro tautą išrinktą. Todėl tokie žy- 
dai šią galią net vadinę savo Dievu. Ir mes, lietuviai, 
savo tautos ateities ir gyvybės viltis taip pat sudeda- 
me į savo kultūros gyvastingumą. šita tiesa buvo pa- 
brėžta Lietuviškos Kultūros Kongrese, įvykusiame 
1935 m. kovo 5 d. Kaune, ją mes prisiminsime ir da- 
bar, po 21-erių metų susirinkę Čikagoje. Ten, Kaune, 
prof. V. Mykolaitis-Putinas, kalbėdamas mūsų litera- 
tūros ugdymo problemomis, sakė: 

“Mes manome, kad šiandien lietuvių tautai sa- 
vos dvasinės kultūros— mokslo, meno ir literatūros 
reikalas yra toks pat būtinas, kaip duonos kąsnis. 
Kai mes nugirstame iš mūsų kaimynų, o ypač prie- 
šų, kad mes esame tauta, kuri neturi savos lite- 
ratūros, arba teturi ją labai menka, tai tokis prie- 
kaištas skamba ne tik panieka, bet ir noru bei 
grasinimu mus nužudyti. Kai gyvenąs Lietuvoj sve- 
timtautis arba klaipėdietis nenori mokytis lietuvių 
kalbos, nes lietuviškai, girdi, nesą ko skaityti, tai 
mes suprantame, kad literatūros reikšmė nėra men- 
kesnė už betkurį kitą gyvybingą dabarties reika- 
14. Kai pagaliau pats lietuvis dar netaip seniai tė- 
vynės meilės turėjo semtis iš lenkų rašytojų, o ir 
šiandien dar su pavydu žvalgosi į Pribačio bei vo- 
kiečių Buchhandlungo vitrinas, tai mums vėl p-- 
aiški, kad stiprinti literatūros produkcijai yra atė- 
jęs paskutinis laikas". 


Prof. Mykolaitis-Putinas Kaune ivvkusisme kul- 
tūros kongrese specialiai kalbėjo apie literatūros 
reikšmę tautos gyvenime, bet jo tada tarti žodžiai 
* Kultūros kongreso aprašymas 369 p. 

didele dalimi tinka ir kitoms tautinės kultūros ša- 
koms — muzikai, dailei, vaidybai, apskritai menui. 
Taigi pasekdami tolimesnę jo minčių eigą, apie šią 
reikšmę randame štai ką pasakyta: 

“Juk literatūra tai nėra vien pramogos daly- 
kas, bet didelėmis dvasios pastangomis sukrautas 
tautos lobynas, kuriame atsispindi tobuliausia tau- 
tos gyvenimo sintezė, jos charakteris ir jos dva- 
sios savybės. Literatūra auklėja tautai jaunąsias 
kartas ne abstraktiniu įtikinėjimu, bet gyvais pa- 
vyzdžiais moko orientuotis įvairiose gyvenimo si- 
tuacijose, moko pažinti žmogaus sielą ir susidaryti 
tam tikrus pasaulėžvalgos principus arba bent juose 
sustiprėti, Vienas kitas literatūrinis herojus lydi 
mus nuo pat jaunystės per visą gyvenimą, ir jo 
žygiuose, jo išgyvenimuose mes nekartą randame 
save. Knygos lapuose užburta fikcija nekartą tam- 
pa realesnė, amžinesnė už apčiuopiamiausią tikro- 
vę. Tokiu būdu literatūra pasidaro gyvas židinys, 
aplink kurį spiečiasi visa tauta. Atimkime iš tau- 
tos literatūrą, išbraukime žymiausius jos rašyto- 
jus — ir iš tautos pasiliks griaučiai, beformė ma- 
sė, pakrikusi, sunkiai suvokiama, nesuprantama 
paslaptybė. Įsivaizduokime, kad pvz. rusai, kuriuos 
mes geriausiai pažįstame, neturi nei Puškino, nei 
Gogolio, nei Dostojevskio, nei Ostrovskio, nei Tur- 
genevo, nei Tolstojaus, nei Čechovo, nei didžiųjų 
savo lyrikų — ką mes tuomet žinotume apie rusų 
tautą, apie ruso sielą? Ką pats rusas apie save 
žinotų? Atimkime iš lenkų didžiuosius patriotus 
Mickevičių, Slovackį, Krasinskį, Sienkevičių, Wys- 
pianskį — ir lenkų tautos nuotaika, o gal ir jos 
politinis kelias būtų visai kitoks. Jei lenku tau*a 
šiandien visame pasauly įsigijo atspariausios nu- 

„tautinimui tautos garbę, tai didelis dėl to ir jų 
literatūros nuopelnas'', 


Kultūra — mūsų tautos ginklas 


Tai, ką Mykolaitis-Putinas yra pasakęs apie ru- 


"sus bei lenkus, tinka ir kiekvienai kitai tautai. Ypa- 


čiai mums, lietuviams, kurie visas likimines savo tei- 
ses esame išsikovoję daugiausia kultūriniu savo gink- 
lu. Tik atsiminkme tautinį kultūrinį žemaičių sąjū- 
dį XIX a. pradžioje, vėliau “Aušrą", “šviesą", “Var- 
pa", “Tėvynės Sargą“, dar toliau “Vilniaus žinias“, 
"Draugija", “Vilti" ir visą užjūrio lietuvių leidžiamą 
spaudą, atsiminkime savo chorų ir vaidintojų veik- 
14 (kloiimų teatrus), atsiminkime savo motinų “var- 
g0 mokyklas" ir knygnešių laikus — ir bus aišku, ko- 
dėl mes tautiškai išlikome ir tebesame gyvi. Kam, jei 
ne Donelaičiui XVIII a., jei ne Daukantui, Valančiui, 
Baranauskui, Basanavičiui, Kudirkai XIX a., jei ne 
Maironiui, Vaižgantui. Vydūnui. Krėvei ir kt. vėles- 
niais laikais mes turime būti dėkingi už gyvąją tau- 


JAV LIETUVIŲ BENDRUOMENĖS CENTRO VALDYBA 


Sčdi iš kairės į dešinę: Ignas Malėnas — narys švietimui, Stasys Barzdukas — pirm., Alfonsas Mikulskis — na- 
rys kultūros reikalams, dr. Algirdas Nasvytis — vicepirm. Stovi iš kairės į dešinę: Julius Staniškis — iždinin- 
kas, Juozas Stempužis — narys kult. informacijai, Kazys Augulis — sekretorius. 


tinę minti. Stambūs ir svarūs vardai taip vat ir kitose 
mūsų kultūros srityse — Čiurlionis muzikoj, dailėj, 
Naujalis ir Sasnauskas muzikoj, Adomas Galdikas, 
Petras Rimša ir Adomas Varnas dailėj, Kazimieras 
Jaunius ir Kazimieras Būga — mūsų kalbos moksle 
ir t.t. Jonas Aistis, “Gabijos almanache apibūdinda- 
mas spaudos laisvės pirmąjį dešimtmetį, kartu pa- 
stebi, kad kaikurie čia suminėtieji, ypač pora jų, vi- 
sais atžvilgiais tinka ir “eksportui"': 

“Kai kalbu “'eksportui', — sako jis, — tai turiu 
galvoje ne iškišamą prekę, o vertybę, kuria gali- 
me didžiuotis. šiandien ir rytoj. Ir kas yra nuosta- 
bu, kad tada buvo jaučiama, sakytume, pati dalykų 
esmė, nors tų galimybių, kurios yra buvusios ne- 

priklausomybės laikais, ano meto žmonės neturė- 


„ 


jo". 


Paskutinėj citatoj užsiminta apie galimybes, ku- 
rias buvo sudariusi mūsų kultūrai nepriklausoma Lie- 
tuvos valstybė. Iš tikrųjų intensyvesniam kultūriniam 
gyvenimui yra būtina ir savo mokykla, ir teatras, LTS 
spauda, ir mokslas, ir laisvė, ir pagaliau minimali ma- 
terialinė gerovė. Tačiau šitų vienų išorinių sąlygų 
toli gražu nepakako. Prof. St. šalkauskis, vertinda- 


mas mūsų nepriklausomo gyevnimo kultūrinių verty- 
bių balansą, pvz. rašo: 


“Todėl per dvidešimt mūsų nepriklausomumo 
metų mūsų visuotinai reikšmingų kultūrinių ver- 
tybių balansas atrodo man labai nekoks. Tuo dar 
anaiptol neneigiu, kad, kaip buvo pradžioje saky- 
ta, padaryta labai daug kasdieninio kultūrinio dar- 
bo, užtaisiusio elementarinius kultūrinius "mūsų 
trūkumus. Bet visai kitas dalykas yra tautinės 
kultūros žydėjimas visuotinai reikšmingomis ver- 
tybėmis, kurios galėtų mums atidaryti kelią į gar- 
bingą vietą kultūringų tautų tarpe. šituo atžvil- 
giu mums telieka vien viltis, kre'piama į ateitį". 


Prof. Mykolaitis-Putinas 1935 m. kultūros kon- 


grese buvo nusiteikęs taip pat gana pes'mistiškai: 


“Kiekvienam aiškų, kad mažoj tautoj, netu- 
rinčioj nei gilesnių kultūros tradicijų, nei turtingo 
miestelėnų luomo, o teturinčioj tik neturtingą 
valstietį ir knygos nereikalingą inteligentą, litė- 
ratūra be valdžios paramos tinkamai tarpti nega- 
li. Anksčiau buvo siūlyta įsteigti Kultūros Fon- 
dą, kuris paremtų ir literatūrą, buvo siūlyta per- 

KANADOS LIETUVIŲ BENDRUOMENĖS 


žiūrint iš kairės, sėdi: V. Vaidotas — vicepirm., I 
krašto valdybos pirm., E. Senkuvienė — sekr., I. 


organizuoti knygų leidimą, skirti stipendijas, kon- 
kursus, premijas. Visi tie sumanymai ir dabar dar 
tebėra aktualūs". (Kitos kultūros sritys, Mykolaičio- 
Putino manymu, buvo geresnėj padėty: “Lėšų kul- 
tūros ir meno reikalam, tiesa, buvo skiriama gana 


daug, bet jas visas prarydavo teatras, plastika, 
muzika .. .!'), 


Tai netolima praeitis. 


Maža ką tenka pasakyti apie dabartines sąlygas 
okupuotoje Lietuvoje: tėvynėje kultūrinio gyvenimo 


laisvė visiškai užgniaužta, natūrali jo raida sustab- 


dyta, anemijos ir išsekimo negali paslėpti nė patys 
okupantai. O tai, kas leidžiama ir viešai pasirodo, 
tera ne kas kita, kaip dvasios nuodai. 

O pas mus? Mūsų tikrovė mūsų pačių gyvenama 
ir stebima, tad labai gerai pažįstama. Turime švie- 
saus idealizmo ir gražios iniciatyvos pavyzdžių, šalia 
jų — rezignacija, apatija, nuovargis, įsipolit:kavimas, 
ambicijos, turtėjimas, amerikonėjimas ir t.t. 


“ Tačiau, kai kalbame apie kultūrinio gyvenimo 
sąlygas, negalime išleisti iš akių ir tos aplinkybės, 

KRAšTO VALDYBA 

„ Matusevičiūtė — kultūros fondo pirm., B. Sakalauskas— 
Yakubynas — vicepirm. Stovi, žiūrint iš kairės: V. Sonda 
— centrinio šalpos fondo pirm., A. Kašemekaitis — valdybos narys, Pr. Kvedaras, ižd., kun. dr. J. Gutaus- 
kas — protokolo sekr., dr. S. čepas — valdybos narys. Nuotraukoje trūksta valdybos nario B. Jackevičiaus. 


kad kultūra, gražiu Jono Aisčio pasakymu, įkvėpuo- 
jama, ne įryjama. Kultūrai augti ir bręsti reikia lai- 
ko. Reikia kažko didingo ir tauraus. Reikia entuziaz- 
mo ir užsidegimo. Ana, kad ir toji mūsų minčta 
“Aušra": ėjusi nereguliariai, gana skurdaus turinio 
ir išvaizdos, ilgiau nebeišsilaikiusi, tačiau pajėgusi pa- 
daryti tai, kad parapinis reikalas ilgainiui tapo visos 
tautos reikalu. Taigi sąlygos yra labai svarbus veikš- 
nys, bet jos dar neviskas. 


Lietuvių Bendruomenė Sveikina Kultūros Kongresą 


Tad štai kokiomis mintimis ir nuotaikomis pasi- 
tinkame ši pirmąjį JAV ir Kanados lietuvių kultūros 


kongresą. Suglaustai mes norime pabrėžti ypačiai 
du dalykus: 


1) Tautos kultūra turi būti atremta į pačią tau- 
tą. Į kultūrinį vyksmą ir gyvenimą turi būti trau- 
kiama visa tauta, taigi ir toji jos dalis, kurią su- 
darome mes. Todėl vienas iš pagrindinių Lietuvių 
Bendruomenės siekimų ir yra tas, kad kultūrinio gy- 
venimo pagrindą ir atramą sudarytų visi lietuviai. 


JAV Lietuvių Bendruomenės čikagos apygardos valdyba, atlikusi visą kultūros kongreso 


paruošiamąjį darbą. 


žiūrint iš kairės, sėdi: T. Blinstrubas — I vicepirm., dr. J. Bajerčius — pirm., J. švedas — 
III vicepirm. Stovi iš kairės; Z. Dailidka — narys organizaciniams reikalams, V. Radžius — 


II sekr., J. Jasaitis — ižd., St. Daunys — I sekr. 


Nuotraukoje trūksta J. Deveikio — II vice- 


pirm. Darbo sėkmingumui valdyba buvo pasiskirsčiusi į programos komisiją — dr. J. Bajer- 
čius (pirm.), Vyt. Radžius, J. 'švedas — ir organizacinę komisiją — T. Blinstrubas, Z. Dau- 


nys ir S. Daunys. 


2) Tautinė kultūra yra pagrindinis mūsų puoli- 
mo ir gynimosi ginklas, todel reikia viską padaryti, 
kad jis neiškristų iš rankų tiems, kurie jį laiko iškėlę. 
Tai vėl yra ne vienos kurios grupės, ne atskirų pro- 
fesijų, bet visos lietuvių bendruomenės pats gyvasis 
ir aktualusis reikalas. šioj vietoj ypačiai pakrėžiame: 
jei kultūra bus palikta viena kaip koks vadas be ka- 
reivių, tai visa kita bus tuščia ir nevaisinga. 


Todėl JAV Lietuvių Bendruomenė, kurios vardu 
turiu garbę ir pasididžiavimą čia kalbėti, nuoširdžiai 
sveikina visus į ši kultūros kongresą atvykusius, jam 
dėmesio parodžiusius, jo tikslams pritarusius, savo 
kultūros būtinybe ir reikšme tikinčius. Ypačiai ma- 
lonus ir sveikintinas aktyvus mūsų akademinio jau- 
nimo — studentų — dalyvavimas. 

Taip pat man didžiai malonu Jums pristatyti 
kultūros kongreso garbės komitetą ir garbės sve- 
čius. Garbės koimteto nariais sutiko būti mūsų dva- 
sinio, visuomeninio ir politinio gyvenimo priešakyje 
stovį asmenys, tuo suteikdami kultūros kongresui 
reikiamą svorį ir pripažinimą. Jų eilėse mes turime: 

J. E. vyskupą Vincentą Brizgį; 

Vliko prezidiumo pirm., buv. Kanados LB krašto 
valdybos pirm. Joną Matulionį; 


Lietuvos įgaliotą ministerį ir nepaprastą pasiun- 
tinį JAV Povilą Žadeikį; 

Lietuvos konsulus JAV ir Kanadoje Joną Budrį, 
Vytautą Gylį ir dr. Petrą Daužvardį; 

Alto vykdomojo Komiteto narius mūsų visuome- 
nininkus “Draugo" red. Leonardą šimutį, Antaną 
Olį ir “Naujienų" red. dr. Pijų Grigaitį; 

Lietuvos Savanorių Kūrėjų Sąjungos pirm. dr. 
Kristupą Gudaitį; : 

Mažosios Lietuvos rezistencinio sąjūdžio repre- 
zentantą dr. M. Anysą. 

Kultūros kongreso garbės svečiais turime į JAV 
atvykusius Lietuvos diplomatijos šefą min. Stasį Lo- 
zoraitį ir Vliko vykdomosios tarybos pirm. Aleną De- 
venienę. 

Toliau kultūros kongreso garbės komiteto na- 
riais yra draugijinio mūsų gyvenimo reprezentantai: 

abu JAV LB tarybos pirm. — garbės pirm. prel. 
Jonas Balkūnas ir prezidiumo pirm. Jonas Šlepetys; 


Balfo pirm. kan. dr. J. B. Koncius ir Kanados 
LB šalpos Fondo pirm. V. Sonda; 

Tautos Fondo įgaliotinė Kanadoje M. Arlauskaitė; 

ALRK Federacijos pirm. dr. Adolfas Damušis; 

Ateitininkų Federacijos vadas Simas Sužiedėlis; 

Skautų Brolijos ir Seserijos vadai vyr. sktn. St. 
Kairys ir vyr. sktn. Ona Zailskienė. 


Tautos kultūrą kuria jos mokslininkai ir meni- 
ninkai. Jie yra švyturiai, spinduliuoją tautos dvasios 
šviesa. Kultūros kongresas susirinko jų pagerbti, jų 
darbais pasididžiuoti ir padėką išreikšti už kūrybine 
šiluma palaikomą tautos gyvybę. Kultūros kongreso 
garbės komitete mes turime šiuos kūrybinės mūsų 
dvasios atstovus: 

Vilniaus ir Kauno Vytauto Didžiojo universitetų 
rektorius profesorius Mykolą Biržišką ir Julių Grav- 
rogką; 

Kauno ir Klaipėdos konservatorijų direktorius 
kompozitorius profesorius V. K. Banaitį ir Juozą Ži- 
levičių; 

Poetus ir rašytojus — Lietuvos valstybinės lite- 
ratūros premijos laureatą Joną Aistį, Lietuvos vals- 
tybinės literatūros premijos laureatą, “Lietuvių Die- 
nų" redaktorių Bernardą Brazdžionį, redaktorių ir 
Lietuvos Meno Kūrėjų Draugijos steigėją Faustą 
Kiršą, kan. Mykolą Vaitkų, “Aidų" žurnalo redakto- 
rių Antaną Vaičiulaitį; 

dirigentus Vilniaus ir Kauno valstybinės Lietu- 
vos operos meno vadovus komp. Jeronimą Kačinską 
ir Vytautą Marijošių; 

dailininkus prof. Adomą Galdiką, Vytautą Kazį 
Jonyną, prof. Adomą Varną ir Telesforą Valių; 

aktorius Henriką Kačinską ir rež. Stasį Pilką; 

solistus — Lietuvos operos kūrėją Vladislovą Gri- 
gaitienę, lietuvių liaudies dainų interpretatorę Vince 
Jonuškaitę, Aleksandrą Kutkų. 

Kaip augalui augti yra reikalinga žemė, drėgm3 

ir oras, taip kultūrai augti ir tarpti yra reikalingi 


tio, kuris ją supranta, globoja ir remia. Todėl kultū- 
ros kongreso garbės komiteto narių sąraše randame 
ir šiuos vardus: 

lietuvių kultūros mecenato Kultūros Instituto 
pirm. prel. P. M. Juro, lietuvių kultūros mecenato 
Juozo J. Bačiūno, JAV LB Kultūros Fondo pirm. Juo- 
zo Kreivėno, Kanados LB Kultūros Fondo pirm. Iza- 
belės Matusevičiūtės, pagaliau istoriko, “Tėviškės Ži- 
burių" red., dr. Adolfo šapokos ir teatro kritiko “Ne- 
priklausomos Lietuvos" red. Jono Kardelio. 

Mes gerai žinome, kad į šį sąrašą pateko ne visi 
mūsų pagarbos ir pripažinimo nusipelniusieji. Skau- 
du būtų, jei kas dėl to jaustų skriaudos. Prašau ti- 
kėti, kad JAV ir Kanados LB centrinės valdybos, su- 
darinėdamos garbės komiteto ir garbės svečių są- 
rašą, ko ko, bet blogos valios tai tikrai neturėjo. 
Taip pat ne jos kaltos, jei ne visi kviečiamieji atsi- 
liepė. 

Pabaigoj dar žodelis ir mums visiems eiliniams 
lietuviams, kurių yra visų daugiausia ir kurie ir šioj 
salėj atstovaujami gausiausiai. Jiems pagerbti ski- 
riu šiuos poeto Jono Aisčio žodžius; “Kultūrą, tau- 
tos kultūrą kuria ne vieni tiesioginiai mokslininkai ir 
menininkai, bet lygia dalia ir tie, kurie meno ir moks- 
lo pasigenda, priima ir palaiko". 

Bet ryždamies dirbti savo tautai ir trokšdami jai 
pasiekti patvaresnių vertybių, turime taip pat atsi- 
minti ir tuos, kurie savo kūrybinius laimėjimus mums 
gyviesiems paliko, o patys išėjo amžinybės keliu. Jų 
atminimą prašau pagerbti atsistojimu ir rimties va- 
landėle. 

Tad geros visiems darbo nuotaikos ir konkrečių 
žingsnių, realių darbo vaisių. “Vėjo" ir “sūkurių", 
kurie užgriebtų ko daugiausia lietuvių. Dieve padėk! 


Prie registracijos langelių kultūros kongreso organizaciniam komitetui 
talkino akadamikės skautės 

[EA5U EINE KŪLTGRA- 
TAUTOS GYVYBĖS PAGRINDAS 

Didelės viltys, sutelkusios į šią vietą, įpareigoja 
visus, turinčius šiandien viešai pasireikšti. Jaučiu šį 
atsakomybės nerimą ir aš, nes man pavestoji tema 
yra tiek pat lengva, kiek ir sunki. Lengva tai tema, 
nes liečianti tai, kas iš tiesų gali būti pavadinta sa- 
vaime suprantamu dalyku. Bet kaip tik dėl to ši 
tema yra ir sunki, nes visose savaime suprantamy- 
bėse tiesą paprastai apraizgo įvairios iliuzijos, besi- 
gaubiančios tuo pačiu savaime suprantamybės šydu. 
Mūsų atveju pirmąja pagrindine tokia iliuzija man 
atrodo stebuklingo recepto laukimas. Turiu iš kar- 
to pasisakyti nuviliąs tuos, kurie iš šio kongreso Iau- 
kė “receptų". Nera jokio recepto stebuklui įvykdyti. 
Paprastų gi receptų yra pakankamai: jie žinomi ir 
paprasti, daugelio kelti, bet nedaugelio vykdomi. 
Vargas tas, kad jokie receptai negelbsti savaime, jei 
stokoja valios juos vykdyti. Manau, kad klausimas 
eina ne apie receptų išrašymą, o apie dvasių išjudi- 
nimą. Kalbant medicinos terminais, mūsų negerovė 
priklauso psichoanalitinei terapijai, kuri kreipiasi į 
dvasią. Tai, kas mus slėgia, yra paprastas emigran- 
tinis kompleksas, kurio eiga yra tokia: didžiuojamasi 
iš pradžių, kad esama atsparių, ir nesiimama to, kas 
privalu tautinei gyvybei išlaikyti; paskui pradedama 
aimanuoti, kad “jau blogai', kad uždaviniai yra sun- 
kesni, negu jėgos; galų gale imama save teisinti ir 
įrodinėti, kad nėra jau taip blogai, kad kitaip ne- 
gali ir būti, kad prieš neišvengiamybę nepapūsi. Esa- 
me šio komplekso vidurinėje stadijoje: nebedekla- 
muojame apie tremties misiją, bet dar nešokame 
perdaug save tikinti, kad nėra “jau taip blogai". 
Greičiau dauguma esame susirūpinę, lyg tik dabar 
pastebėję, prieš kokius sunkius uždavinius stovime. 
šio rūpesčio išraiška bus ir manasis žodis. 

Neišvengiamai manasai žodis liks teorinėje plot- 
mėje, nes jai priklauso manoji tema. Atvirai tai pa- 
brėžiu, nors ir skaičiau .spaudoje balsus tų, kurie iš 


Nuotr. V. Maželio 


anksto baiminosi “teorijos". Teorijos baimė savo pa- 
grinde yra minties baimė. Kiek daugeliui ji bebūtų 
sava, dėl to ji nepasidaro pagrįsta. Niekur netenka 
minties baimintis: nei moksle, nei gyvenime. švie- 
sus žvilgis visur yra pravartus. Nėra pagrindo jo 
baimei ir mūsų atveju. Priešingai, tam dvasių išbu- 
dinimui, be kurio nepadės jokie receptai, pirmoji są- 
lyga yra nusikratyti nemintijančio savęs raminimo 
visokiomis iliuzijomis ir atvirai pažvelgti tikrovei į 
veidą, koks rūstus jis bebūtų. Tik pamatę, kiek toli 
besą nuo pažadų tėvų žemei, kuriais ją palikome, 
gal išbudinsime savo dvasias ir savo sąžinės. 


2. 


Konkrečių kelių mūsų tautinei kultūrai gyvai iš- 
laikyti jieškos panelė Iz. Matusevičiūtė. Savo žodžio 
paskirtimi laikau teorinį žvilgį į mūsų padėtį tautos 
ir kultūros santykio analize. Koks kultūros vaidmuo 
tautinei gyvybei išlaikyti? Klausimas atrodo tiesiog 
nereikalingas, nes savaime aiškus. Tai tiesa, bet tik 
iš dalies: pačius artimiausius dalykus dažnai yra 


"sunkiausia praregėti — apsipratimas su jais daro 


mūsų žvilgį lyg aklą. Yra tam tikro aklumo ir ta- 
me kasdieniniame žvilgyje į tautą, kuris ją laiko tik 
kilmės dalyku, kuris tautą ima tik biologine kraujo 
bendruomene. Sakoma: tautinę priklausomybę nu- 
lemia kilmė, arba kraujas. Bet kur bendras šveicarų 
kraujas? Ar nėra jie tauta, nors ir ne bendros kil- 
mės — vieni germanai, antri romanai? Bet kam im- 
ti šveicarus: pakanka ir vokiečių! Kiek juose nuo se- 
no įlieta romaniško ir slaviško kraujo! Iš antros pu- 
sės, tos pačios kilmės gentys gali susiformuoti atski- 
romis tautomis. Neskaičiuojant visų germaniškosios 
kilmės tautų, net ta pačia vokiečių kalba šnekan- 
tieji yra išsiskyrę trimis tautomis: vokiečiais, austrais 
ir šveicarais. Pats būdingiausias pavyzdys parodyti, 
kiek ana tautos samprata nepakankama, yra naujai 
besiformuojančioji amerikiečių tauta, kur vienon tau- 


297 


ton susilydo įvairiausios kilmės žmonės, atstovaują 
visoms žemės rutulio tautoms. Pagal aną sampratą, 
apibrėžiančią tautą tik kilme, tektų apskritai ginčy- 
ti amerikiečių tautos realumą. Bet tikrovė nenu- 
ginčijama. Ją liudijame mes patys: jei nebūtų ame- 
rikiečių tautos, tai nebūtų nė mums pavojaus nu- 
tausti. išėj 

suamerikonėjame. 

Nors ir atremta į bicloginį pagrindą, tauta nėra 
tik kraujo bendruomenė. Kaip žmogus yra dau- 
giau negu tik gamtos padaras, taip ir tauta. Būdama 
žmogiškoji bendruomenė, tauta visų pirma yra dva- 
sinė bendruomenė, tuo pačiu — ne prigimties, o kul- 
tūros dalykas. Kultūra yra tasai pagrindas, kuris ati- 
tinkamą bendruomenę sutelkia i tautą. 


Galimas dalykas, kad tokia tautos samprata gali 
pasirodyti “pavojinga". Dvasinė tikrovė iš tiesų. yra 
mažiau saugi ir stabili, negu gamtinė tikrovė. Jei 
tauta tebūtų gamtos dalykas, kaip gyvulių rūšys kad 
vyra, tautą tegrėstų fizinio išnykimo pavojus. Nutau- 
timo pavojui išvengti pakaktų saugotis mišrių šeimų. 
Pagaliau, ir sumišus kraujui, būtų galima jame jieš- 
koti “savosios dalies". Svarbiausia: jei tauta tebūtų 
kraujo dalykas, atskiras individas liktų joje ir nu- 
tautęs. Šita iliuzija remiamės, kai sau priskaitoms 
ir tuos, kurie mus jau palikę. Šita iliuzija guodžia- 
mės, kai save raminame: kuo gimę, tuo mirsime, ar- 
ba dar populiariau: viščiuku gimęs, ančiukuų nevirsi. 
Kas yra tiesa šių gamtos padarų atveju, yra tačiau 
iliuzija žmogaus atveju. Kilmės atžvilgiu tėvų tauta 
iš tiesų nepakeičiama, kaip nepakeičiami ir tėvai. 
Bet tai nereiškia, kad nebūtų pakeičiama ir pati 
tautybė. Kas gi yra nutautimas, jei ne tėvų tautos 
iškeitimas į kitą tautą, įaugimas į kitą tautybę? 

Patinka ar nepatinka, bet taip yra: kadangi tau- 
ta visų pirma yra dvasinė bendruomenė, jai priklau- 
soma ne paprastu kilmės faktu, o vidiniu į ją įaugi- 
mu. Ir būtent, įaugama į tautą ne kitaip, kaip įau- 
gant į jos kultūrą. Kultūra yra tautos siela. Gimsta 
žmosus tėvų tautoje, bet i kurią tautą jis isijungs, 
priklauso nuo to, kurios tautos kultūra jis įsisavina. 
Neiaugus i tėvų tautos kultūra, dvasia išsijungiama 
iš tėvų tautos. Gali būti nesigėdima savo kilmės, 
leidžiama savimi didžiuotis tiems, kurie nori, net 
simpatizuojama tėvų tautai, bet, kartą įaugus į sve- 
timą tautą, nebebus dėl tėvų tautos kenčiama ir ko- 
vojama, nes ji bebus tik tėvų tauta, nebe sava tau- 
ta. Iš antros pusės, įaugant į tėvų tautos kultūrą, 
įaugama tuo pačiu ir į tėvų tautą taip, kad ji iš 
tiesų pasidaro asmeninės būties branduoliu, nepakei- 
čiamai brangiu ir todėl neiškeičiamu į nieką pasau- 
lyje. 

Čia yra ta baugioji tiesa, kurią baiminamės pri- 
pažinti: lietuviu būti yra daugiau, negu būti gimu- 
siam iš lietuvių tėvų. Šios tiesos akivaizdoje nutau- 
timo grėsmė atsiskleidžia visu dramatizmu. Vyresnie- 
ji galime drąsiai ragintis: lietuviais gimę, lietuviais 
būkime! Galime save be baimės raginti, nes iš tiesų 
mums: nėra pavojaus kitais pasidaryti, negu jau esa- 
me. Galime lietuvybę išduoti, neatlikdami jos užde- 
damų. pareigų, bet negalime: jos atsikratyti lygiai 
taip. kaip negalime nuo .savės pačių pabėgti.: Visiškai 

kitaip yra mūsų vaikų atveju. Griežtai imant, tauty- 
h6 nėra paveldima, kaip nėra paveldima ir kultūra. 
Naivus to prileidimas, dengiamas tariamu “savaime 
suprantamu", yra kaltas, kad tautinio auklėjimo už- 
daviniai persiaurai ar dargi klaidingai suprantami. 


3. 


Samprotaujame: jei vaikas yra lietuvis, tai jo 
pareiga tokiu likti — pakanka jam šią pareigą įkal- 
ti. Deja, tokia kalba apie “pareigos įkalimą“ slepia 
savyje didelį nesusipratimą, ir būtent visų pirma 
pačios pareigos nesupratimą. Visų pareigų vidinis pa- 
grindas yra meilė: kur šio pagrindo stokuoja, ten ir 
pati pareiga stokoja vidinės jėgos. Meile gaivina vi- 
sas pareigas. Bet kaip tik dėl to ir yra naivu pačią 
meile laikyti pareiga. Meilė siekia giliau už visas 
pareigas. Ji nėra nei įsakoma, nei įrodoma. Ne dėl 
pareigos kas nors mylima, o dėl to, kad tai nepakei- 
čiamai brangu (jei kas sakytų mylįs savo žmoną iš 
pareigos, ar nespręstume, kad jis mandagiai pasi- 
sako jos nebemylįs?). Meilė įpareigoja, bet negalima 
meilei įpareigoti. Kildindama pareigas, pati meilė 
nebėra pareiga, o visų pareigų versmė. Užtat nai- 
via pavadinau ir aną kalbą apie lietuvybės pareigos 
įkalimą. Nepasiseks šios pareigos ikalti, jei nebus 
vaike įsižiebusi meilė. 

Visada tokiu atveju teks susilaukti klausimo: o 
kodėl turiu mylėti? Liudys toks klausimas, kad dar 
nemylima, kas liepiama mylėti. O kas nemylima, 
tam ir pareigos nejaučiama. Kada jieškoma pagrin- 
do meilei, esama kryžkelėje. Tokiu kryžkeliniu klau- 
simu buvo ir viename mūsų studentų suvažiavime 
keltasai klausimas: kodėl turiu likti lietuvis? Bergž- 
džia įrodinėti, kad lietuvių tauta yra tuo ar kituo 
vertinga (kalbos senumu ar istorijos didvyriškumu), 
nes, jei ne tuo pačiu, tai daug kuo kitu yra vertin- 
ga ir amerikiečių tauta. Kiekviena tauta yra kuo 
nors vertinga. Prieš argumentus visada galimi kiti 
argumentai. Jokie argumentai neižiebs meilės, nes 
meilė nėra reikalinga jokių argumentų. Ji savaime 
įsižiebia, tačiau — ne tuštumoje ir ne iš nieko, o 
įaugant į tam tikrą tikrovę, paverčiant ją savo pa- 
ties būtimi. Nekitaip yra ir su tautos meile, konkre- 
čiai — su lietuvybės meile. Kol nebus įsigyventa į 
lietuvybę, kol ji nebus tapusi asmeninės būties bran- 
duoliu, tol visada iš naujo kils klausimas: kodėl tu- 
riu likti lietuviu? Nėra šiam klausimui teorinio atsa- 
kymo, nes šį klausimą asmeniškai kiekvienam gali at- 
sakyti tik jo paties vykdomas lietuvybės įsisavinimas. 
Lietuvybės meilė savaime įsižiebs ir tiek giliai įsi- 
žiebs, kai ir kiek pakankamai bus į ją įaugta, joje 
išaugta. Štai kodėl reikia rūpintis ne “pareigą įkal- 
ti" mūsų vaikams, o iš tiesų juos lietuviais išugdyti. 
Tai nera tik žodžių skirtumas: “pareigą įkalti" nėra 
sunku, bet sunku lietuvybę paversti tuo veiksniu, ku- 
ris brandintų mūsų vaikų sielas. 

Minčiai teisingai suprasti įsigyvenkime į kasdie- 
ninę tikrovę, kurion patenka mūsų vaikas čia, sve- 
tur. Pirmuosius jo kūdikystės įspūdžius formuoja 
nebe Lietuvos gamta, o kurio nors didmiesčio gat- 
vė. Svetima mokykla perduoda jam mokslo lobyną 
ir tam: tikras pažiūras į gyvenimą. Svetimų draugų 


Kultūros kongreso plenumo posė- 
džių prezidiumas. Iš kairės: A. 
Rinkūnas, dr. P. Jonikas, dr. K. 
Pakštas. Trūksta dr. J. Puzino ir 
prof. VI. Jakubėno. 


Kultūros kongreso plenumo posė- 
džių sekretoriatas. Iš kairės: V. 
Vygantas, V. Gaškaitė, L. Mas- 
keliūnas. 


aplinka plėtoja jo nusiteikimus ir nusistatymus. Sve- 
timųjų tautinės manifestacijos virpina jo širdį per 
atitinkamas šventes. Svetimoje kariuomenėje jis 
rengiamas ginti svetimam kraštui. Pagaliau, visu sa- 
vo darbu jis savaime įsilieja į svetimo krašto gyveni- 
mą, tampantį jo ateities galimybių lauku. Sakome: 
svetima gamta, svetima mokykla, svetima draugų 
aplinka ir taip toliau. Bet tam, kurio visas gyveni- 
mas vyksta tik šiose svetimybėse, tai nebėra sveti- 
mybės, o savi dalykai. Priešingai, jam lieka svetima 
tai, ką mes savu vadiname. Visa jis bus gavęs iš šios 
tautos, kuri tuo pačiu ir bus tapusi jam sava tauta, 
suformavusi jį tuo, kas jis yra. Mūsų apeliavimai 
saugoti ištikimybę tėvų šaliai neras jo širdyje atgar- 
sio. Jis galės mums atsakyti: ko norite, visa, ką ga- 
vau, gavau iš šios tautos — kaip gali ji būti man 


svetima, ir kaip gali būti man sava ta tauta, kuri 
nieko man nedavė! Savosios tautos neišsigynimas 
geriausiu atveju tebus tėvų neišsigynimas: tiesa, esu 
kilęs iš lietuvių tėvų ir juos gerbiu, kaip vaikui pri- 
dera. 


4, 


Kaip tačiau išvengti mūsų vaikams tokio likimo, 
kaip juos įugdyti į lietuvybę, kad ji taptų jiems sa- 
va ne tik dėl tėvų? Nėra kito kelio, kaip juos įug- 
dyti į lietuviškąją kultūrą. Atsakymas skamba ben- 
drai, bet kaip tik tuo jis ir slepia visą tą plotį ir vi- 
są tą gylį, kuris yra savas kultūros žodžiui. Kaip 
viena prasme tauta yra tapati su jos kultūra, taip 
antra prasme kultūra yra tapati su žmogiškąja bū- 
timi. kd 

šia savo bendrybe įsakmiai kreipiuosi prieš po- 
puliarią, bet seklią nuomonę, kuri lietuvybės įskiepiji- 
mą ima lygiomis tik su gimtosios kalbos išmokymu. 
Dieve gink, nemanau nuvertinti reikalo vaikus išmo- 
kyti gimtosios tėvų kalbos. Kalba yra pagrindinis 
kilmės liudijimas ir nepakeičiamas saitas su tėvų tau- 
ta. Kiek sunku svetur vaikams įskiepyti pagrindine 
kalba tėvų kalbą, tiek pat privalu visomis priemo- 
nėmis dėl to kovoti. Bet vienos tik kalbos neužten- 
ka. Mūsų vaikų iugdymas į lietuvybę yra daug pla- 
tesnis uždavinys, negu tik jų lietuviškai išmokymas. 
Tai akivaizdžiai matome iš seniau atvykusiųjų. Gau- 
su pavyzdžių, kad ir lietuviškai išmokytieji ir lietu- 
viškas šeimas sudariusieji yra sugebėję “švariai? nu- 
tausti. Kalba, sakyčiau, yra raktas į lietuvybę, bet ne 
pats jos branduolys. Raktas yra būtinas įrankis, jei 
norima juo pasiekti tai, ką jis užrakinęs. Bet jei 
nesidomima tuo, ką jis slepia, raktas virsta nenau- 
dingu gelžgaliu. Taip atsitinka su gimtąja kalba, jei 
nesinaudojama ja niekam kitam, kaip namie su tė- 
vais ar seneliais susikalbėti. Žinoma, doram vaikui 
daug reiškia namai. Bet niekada namai negali at- 
stoti pasaulio, t. y. viso gyvenimo. Tokia lietuvybė, 
kuri tėra namuose tėvų kalbos vartojimas, negali 
būti atspari: jos amžius pasibaigs su tėvų mirtimi. 


Lietuvybė yra daugiau, negu lietuvių kalba. Kaip 
apskritai kultūroje, taip ir lietuvybėje yra trys pa- 
grindiniai klodai, kuriais lietuviškoji dvasia save iš- 
reiškia atitinkamomis vertybėmis. Pirma, pats mūsų 
tautinis charakteris kaip mūsų gyvenime ir papro- 
čiuose objektyvuotos vertybės; antra, istorija kaip 
valstybinio bei apskritai visuomeninio. gyvenimo ob- 
jektyvacija; trečia, kultūrinės vertybės, objektyvuo- 
tos moksliniais laimėjimais, literatūros, meno ir mu- 
zikos kūriniais. Visa tai priklauso lietuviškajai kul- 
tūrai, ir į visa tai turi būti įugdytos mūsų jaunosios 
kartos. 


Skurdi buitis ir kančios patirtis formavo mūsų 
tautinį charakterį. Šie veiksniai lengvai galėjo mus 
išugdyti vergiškus. Bet lietuvio atveju jie tik ištauri- 
no jo gilų žmoniškumą, pagrįstą tauria išmintimi, 
kad augščiau visų turtų ir visų laimių yra žmogus. 
“Nenusineši į karstą" yra būdingas lietuviui matas, 
liudijąs jo santykio su gyvenimu gelmę. Tačiau cha- 
rakteris nėra paveldimas. Ypačiai jis atsiduria pa- 
vojun svetur, nebetekęs savo suformuotų papročių at- 
ramos ir visos jais alsuojančios aplinkos. Atsidūrus 
reklamos krašte, nevieno mūsų išdidumas subliūkš- 
ta į juokingą ekshibicionizmą, besigiriant visokiais 
laimėjimais, jei ir pasiektais, tai dešimt kartų išpūs- 
tais. Iš sveiko veržiumo bei taupumo dažname išsi- 
vysto begėdiškas šykštumas, lyg būtų rengiamasi do- 
leriais ir nuo mirties atsipirkti. Vidinio taurumo rū- 
pestį neretai pakeičia egoistiškai suprasta laimės me- 
džioklė. šitoks nusiteikimas gyvenimo atžvilgiu, vai- 
kų regimas tėvuose, yra savaiminga paskata ir jiems 
gyvenimo dėsniu padaryti seklų egoizmą: “nėra ko 
savo laimę drumsti nereikalingais rūpesčiais — gy- 
venimas mums prieš akis! Čia yra pagrindas, iš ku- 
rio lengva širdimi, “išsilaisvinus iš prietarų“, leidžia- 
masi nutautinimo keliu. 

Istorija yra antrasis tautinės kultūros klodas. 
Per istoriją tauta sieja dabarties kartas su amžių 
pracitimi. Kiek toli siekia tautos istorija, tiek toli 
siekia ir atskiro individo dvasinės gelmės. Istoriniai 
didvyriai žadina jo ryžtį ir riša jį vidine ištikimy- 
be savai tautai. Priešingai, kada stokojama šios is- 
torinės sąmonės, tauta susiveda tik į tėvus — tautinę 
ištikimybę pakeičia paprasta pagarba tevams. Tai ir 
regime nutautimo atveju. 


Pagaliau kultūra yra objektyvucota mokslo, filo- 
sofijos, literatūros, meno kūriniais. Jie yra tasai šal- 
tinis, kurio gaivinama išsiskleidžia žmogaus dvasia. 
Savo reikšme visi kultūriniai žygiai yra universalūs, 
laimėti visai žmonijai. Bet kiekvienas žmogus į šį 
universalinį lobyną eina per atskiros tautos tarpi- 
ninkavimą. Ta tauta, kuri jam perduoda kultūrą, 
savaime tampa jam savąja. Su jos laimėjimais jis 
visų pirma suauga, ir jie visų pirma pripildo jo dva- 
sią. Nieko negavus iš tėvų tautos, ji liks vaikams tik 
blankiu “extraction žodžiu. Ypačiai tai galioja mū- 
sų tautai savo kultūriniais laimėjimais neišėjusiai į 
vadinamąją pasaulio sceną. Svetimosiose mokyklose 
nebus progos pažinti mūsų kūrybą, kaip kad bet ku- 
rioje mokykloje pažįstamos didžiųjų tautų kultūros. 
Kada gi nepažįstama savosios tautos kultūrinių lai- 
mėjimų, neišvengiamai formuojasi menkavertybės 
kompleksas, būdingai prasiveržiąs pastanga rasti bent 
vieną plačiau žinomą vardą. (tegu ir bokso čempio- 
ną!). Bet jei ir Kantas su Dostojevskiu būtų buvę 
lietuviai, jais didžiavimasis dar nieko nereikštų lietu- 
viškosios dvasios suformavimui. Gerai būtų, kad ga- 
lėtų mūsų jaunimas didžiuotis pasaulinio garso vy- 
rais, kilusiais iš mūsų tautos. Bet vieno didžiavimo- 
si vistiek nepakaktų jiems lietuviais išaugti. Kad 
lietuviais išaugtų, jie turi patys, kiekvienas asme- 
niškai, iaugti į lietuvybę. 


5. 


Tezė labai paprasta: tik sava kultūra padarys 
mūsų vaikams savą ir tautą. Bet kaip padaryti sa- 
vą mūsų vaikams lietuvių kultūrą? čia pagrindinis 
klausimas, slepiąs savyje visas sunkenybes. Papras- 
tai mūsų dėmesys čia kreipiasi į lituanistinę mokyk- 
1ą, bet vėl tokiu naivumu, lyg visas klausimas būtų 
išspręstas visose kolonijose sukūrimu šeštadieninių 
mokyklų. Vienu ar kitu pavidalu turime tokias mo- 
kyklas veik visose kolonijose ir tačiau matome, kad 
jos yra tiek pat nepakankamos, kiek ir būtinos. Litua- 
nistinė šeštadienio mokykla yra būtina, negalint tu- 
rėti savų lietuviškų mokyklų. Ji yra nepakeičiama 
išmokyti mūsų vaikus skaityti ir rašyti gimtąja kal- 
ba, o taip pat ir elementarinėms žinioms apie Lietu- 
vą perteikti. Liūdna užtat. konstatuoti, kad ap'e 
4570 tėvų palieka savo vaikus šalia šeštadieninių mo- 
kyklų. Bet lygiai liūdna tiesa, kad ir tie, kurie iš- 
siunčia vaikus šeštadieniais lietuviškai mokytis, ma- 
nosi padarę visa, kas galima. Lituanistinės šeštadie- 
nio mokyklos realios galimybės yra labai apribotos. 
Tėvai faktiškai nulemia, kiek jai sekasi savo uždavi- 
nius atlikti. Viena diena lietuviškai negali atstoti 
penkių dienų angliškai, jei nebus tėvų prižiūrima, 


Kultūros kongreso pirmojo plenumo posėdžio prezidiumas ir dalyviai 


kad kiekvieną dieną būtų vaiko bent šiek tiek lie- 
tuviškai paskaitoma. O ką gi vaikas skaitys, jei 
dažnų (ir perdažnų!) tėvų pagailima jam dolerio lie- 
tuviškai knygai. Nėra pravesta statistikos, bet iš lie- 
tuviškosios knygos vaikams merdėjimo yra pagrindo 
spręsti, kad bauginančiai daug tėvų patys išduoda 
savo vaikų lietuvišką sielą, palikdami juos be lietu- 
viškos knygos. Nusikalstamai naivu tikėti, kad pats 
šeštadienių atsedėjimas įkvėps vaikams lietuvišką 
dvasią (pakanka atsilankyti į mūsų pačių vasaros 
stovyklas vaikams, kad akivaizdžiai pamatytume, 
kaip yra su mūsų vaikais po 7 metų!). Lietuviškos 
dvasios nepagautas vaikas savaime vėliau išaugs to- 
kiu studentu, kuris iš lietuviško minėjimo, susirin- 
kimo ar kito kurio sambūvio programos domėsis tik 
šokiais. Tokių studentų jau turime. Privalu suprasti, 
kad pagrindinė atsakomybė už mūsų vaikų lietuviš- 
kumą negalį būti tėvų perkelta tik šeštadieninei mo- 
kyklai. Pastaroji tiek padės tevams, kiek patys tė- 
vai jai talkins. Pagrindinė atsakomybė galutinėje 
sąskaitoje lieka tėvų rankose. Koki kieno vaikai iš- 
augs, jie liudys, kiek jų tevams rūpėjo lietuvybe. 


Tačiau ir prileidus, kad lituanistinė mokykla, 
šeimos talkinama (ar teisingiau — atvirkščiai), pa- 
tenkinamai įdiegia vaikui lietuvybės pagrindus, to 
gali pakakti nebent tiems vaikams, kurie pasitenkins 
pradžios ar viduriniu mokslu. Giliau leisdamiesi į 


mokslą, mūsų vaikai turi giliau leistis ir į lietuvy- 
bę (tegu ir savo pačių pastangomis!). Antraip — 
pats mokslas virs veiksniu, juos tolinančiu nuo lie- 
tuvybės, paliktos liaudiniame lygyje. Vaizdžiai tai 
liudija ankstesnės kartos patirtis: daug vaikų buvo 
išsiųsta į mokslus ir anksčiau, bet, deja, drauge jie 
buvo išsiųsti ir iš lietuvių tarpo. Kaip mes nepalie- 
kame visi liaudiniame lygyje, taip ir lietuviškoji kul- 
tūra negali likti liaudiniame lygyje. Išlaikyti laisvę 
prieš svetimą kultūrą galime tik turėdami augštą sa- 
vą kultūrą. Nebegalėdami turėti atramos iš tėvų 
krašto, turime čia, savo tarpe, sukurti viso pločio ir 
viso gylio kultūrinį gyvenimą. Akcentuoju “viso plo- 
čio ir viso gylio": nuo vaikams pasakų ligi augštosios 
poezijos, nuo beletristinės lektūros ligi filosofijos, nuo 
lietuviškų drožinių ar lekščių ligi grynojo meno kū- 
rinių. nuo liaudies dainų harmonizacijos ligi simfo- 
nijų! 

Paraližuojantis prietaras yra laikyti “prabanga" 
visa, kas yra augščiau liaudinio lygio ar kas netar- 
nauja tiesiogine priemone patriotizmui žadinti. Kū- 
rybos tautiškumas nėra specialiai susijęs su tautine 
tematika (nors, aišku, jos neišskiria), nes visų pirma 
jo pagrindas yra paties kūrėjo tautiškumas, įaugi- 
mas į tautą, sutapimas su jos gelmėmis. Lygiai tau- 
tiškumas nesutampa nė su liaudiškumu, nes tautai 
lygiai priklauso ir šviesuomenė. Liaudies kūryba ga- 

li būti pagrindu atskiram kūrėjui, bet niekada galu- 
tiniu tikslu ar galutine norma. Todėl, pagaliau, kū- 
rybos tautiškumas negali būti vertinamas vien pra- 
eities normomis, nes gyvybė reiškiasi nuolatiniu ki- 
timu. Vietoje sukęsi tik praeityje ar telaukę patrio- 
tizmo žadinimo, turime žinoti: galingas lietuviškas 
žodis, tegu ir neįsijungęs į jokią tarnybą, veiks giliau 
už sterilų sentimentalizmą. Gyvenkime normaliu gy- 
venimą, nevaidinkime ligonių, kuriems reikalingos vis 
naujos injekcijos patriotizmui išsaugoti. Patys vai- 
dindami tokius ligonis ar iš tiesų tokiais pasidaryda- 
mi, nesitikėkime susilauksią iš savo vaikų užuojau- 
tos. Niekas iš jų neliks lietuviu tik iš pasigailėjimo 
mums. 

Ar nėra peraugštai šokti, reikalaujant pilno kul- 
tūrinio gyvenimo lietuviškoje bendruomenėje? Augš- 
ta ar neaugšta, bet tai būtina, jei norime gyvi išlikti. 
Pirma: yra reikalas išlaikyti lietuviškąją atsparą 
prieš amerikietiškąją kultūrą visuose jos lygiuose. 
Kada ligšiol kalbėjau apie mūsų vaikų įugdymą į 
lietuviškąją kultūrą, nebuvau pamiršęs ar įsivaizda- 
vęs, lyg galėtume savo jaunimą atitverti nuo gyvena- 
mojo krašto kultūros. Kuriame krašte gyvenama, sa- 
vaime įsijungiama į jo kultūrą. Pasinaudojant šal- 
kauskio žodžiu, visi emigrantai stovi ant dviejų pa- 
saulių ribos. Kultūrinis mūsų reiškimasis savaime 
sudarys JAV ar Kanados lietuvių kultūrą — specifi- 
nę apraišką, būdingą dviejų kultūrų įtampą. Neišven- 
giamai jaunųjų poezijoje Nemuną pakeis Hudson ar 
Mississippi, o žavesį vyturėliu — technikos ir did- 
miesčių tematika. Visose srityse mūsų pačių kūrybon 
įsilies gyvenamasai kraštas, kaip, antra vertus, mū- 
sų kūryba bus savaime įnašu į gyvenamojo krašto 
kultūrą. Tai fiatūralu. Bet yra mūsų rūpestis, kad, 
nors dviejų kultūrų įtampoje skleisdamasi, mūsų 
vaikų siela liktų lietuviška. Apskritai imant, dviejų 
kultūrų įtampa gali būti ypatingai naši. Liudija tai 
ypačiai žydų pavyzdys. Bet tas pats pavyzdys iš 
antros pusės liudija, kad kūrybinis našumas pasie- 
kiamas ne savosios tautos dvasinių pagrindų išsiža- 
dėjimu, o giliu juose įsišaknijimu. Praradus šaknis 
savojoje tautoje, bergždžiomis ateinama ir į naujo 
krašto tautą (čia yra pagrindas, kodėl paprastai pir- 
mosios emigrantų kartos lieka bergždžios). Priešin- 
gai, savosios tautos dvasinių pagrindų neišsižadėji- 
mas, o jų išskleidimas sudaro originalų įnašą ir į gy- 
venamojo krašto kultūrą. Kad tačiau pasektume žy- 
dų, o ne įprastinių emigrantų pavyzdžių, turime sa- 
vo bendruomenę paversti tokiu kultūriniu židiniu, 
kuris būtų „pajėgus išlaikyti dviejų kultūrų įtampą, 
vergiškai nesukniumbant, išsaugant savo laisvę. 


Antrasis pagrindas, kodėl privalome sukurti viso 
pločio ir viso gylio kultūrinį gyvenimą, yra savo prie- 
augliaus išsaugojimo reikalas. Nepakanka tautinę 
kultūrą tik išsaugoti, kaip dažnai šnekama. Niekas 
neišlaikoma kitaip, kaip negęstančia kūryba. Vadi- 
namasis išlaikymas visada baigiasi tik lavoniniu 
įbalzamavimu. Tiek liksime gyvi, kiek mus pakeis 
naujos kartos. Bet jei mūsų atstovaujamoji lietu- 
viškoji kultūra liktų tik liaudinio lygio, mūsų pajė- 
giausi talentai būtų neišvengiamai pasmerkti grims- 
ti svetimuosiuose, nerasdami galimybės savuosiuose 

reikštis. Laikydami augštąsias kultūros apraiškas ne- 
reikalinga “prabanga", patys stumtume iš savo tarpo 
tuos, kurių nepatenkintų liaudiniame lygyje užkon- 
servuota lietuvybė. Tik tada lietuvybė liks mūsų vai- 
kuose gyva, jei jie padarys ją ir savo asmeninio reiš- 
kimosi erdve. Antraip — eis veltui visa, kas bus bu- 
vę anksčiau įdiegta. Visiems talentams turi būti vie- 
tos mūsų tarpe, visų jų kūryba turi būti mūsų lau- 
kiama, nežiūrint, ar jie bus iš tų, kurie kalbės “vi- 
siems", ar jie savo kūryba bus prieinami tik šviesuo- 
menei ar dargi tik pačiam elitui. Aš galiu savo rank- 
raščius krauti ir į stalčių (filosofijos liaudis nei rei- 
kalinga, nei žino), bet jaunesnieji mano bičiuliai to 
nebedarys. Bus gerai, jei jie pajėgiai reikšis angliš- 
kai ar kitaip (tiesos karalija nežino tautinių ribų!), 
bet nebus gerai, jei jie niekuo nebesireikš mumyse, 
mūsų tautoje. 

Tie du yra pagrindai, kuriais savo reikalavimą 
sukurti viso pločio ir viso gylio kultūrinį židinį mū- 
sų bendruomenėje laikau ne “peraugštai šokimu“, o 
gyvybiniu reikalu.  Tautinei gyvybei svetur išlaikyti 
nepakanka pusinių priemonių. Arba ištesėsime vi- 
sa, ko reikia, arba niekais eis ir tai, ką būsime atlikę. 


6. 


Yra daug ko, kuo galime džiaugtis. Bet lygiai 
daug kas kelia ir rūpesčio. Daug kūrybinių galimy- 
bių paliekame neišnaudotų. Daug kūrybinių jėgų pa- 
liktos jau dabar šalia mūsų gyvenimo. Farizeiniu šal- 
čiu aiškiname, kad kūrėjai turi nebijoti ir bado. Tas 
tiesa, kaip tiesa yra ir tai, kad šiame krašte nėra ko 
badauti. Bet už šių abiejų tiesa yra trečia: nieko 
nereikš nei badavimas ar duonos užsidirbimas, jei 
nebus kas laukia kūrybos. Gali būti kuriama ir ba- 
daujant, bet negali būti kuriama tuštumoje, nes ku- 
riama ne sau, 0 žmonėms. 


Mūsų padėtis yra tokia, kad pakankamo dėmesio 
faktiškai susilaukia tik tos kultūrinės apraiškos, ku- 
rios susietos su pramoginiu momentu, su draugėn su- 
sitelkimu, su viešumoje pasirodymu. šiuo pagrindu 
laikosi chorai, tautinių šokių grupės, dramos mėgėjų 
būreliai ir pan. Nedaug tačiau domimės visu tuo, 
kas neturi tokios pramoginės ir reprezentacinės trau- 
kos. Kad chorai reikalingi, neneigiame. Nedaug ta- 
čiau domimės originaliąja mūsų kompozitorių kūry- 
ba. Dėkingai apsirūpiname kalėdiniais atvirukais, sa- 
vų dailininkų darytais, bet nepasigendame jų tikro- 
sios kūrybos (nei monografijų apie juos, nei kūrinių 
reprodukcijų veik nepasirodo!). šiaip taip laikosi 
pasiskaitymų knyga, bet mokslinė kūryba įšalusi į 
ledus. Tiesiog neįsivaizduojame, kad turėtų ir teisės 
kas nors pasirodyti, išskyrus specialiai siaura prasme 
lituanistinius veikalus. Deja, ir tie patys labai sun- 
kiai randa viešumon kelią, nors ir sukūrėme Litua- 
nistikos Institutą. Visur domesys tik pritaikymui: 
kiek pravers propagandai? Lyg mums patiems nieko 
nereikėtų! Lyg pakaktų tik propagandos svetimuo- 


„siuose! Būdingai gyvesnio atgarsio susilaukia tik at- 


siminimai (ir atskiromis knygomis, ir periodikoje). 
Jų, palyginti, nemaža. Jei šalia jų būtų kito, tai 
nekristų akin (nieko neturiu prieš atsiminimus, pats 


juos megstu), bet kada jie ima vyrauti, noromis ne- 
noromis iškyla rūpestis, ar ne labiau gyvename pra- 
eitimi, negu kovojame dėl ateities. Kada iš vienos 
pusės kone aistringai rūpinamasi viską “užfiksuoti', 
iš antros pusės veržiasi klausimas: ar išaugs tie, ku- 
rie šiuos atsiminimus brangins? Ar neliks visa “už- 
fiksuota" tik popieriuje? 


Džiugu, kad pasigėrėtinu veržlumų mūsų jauni- 
mas veržiasi į universitetus. Bet kelia rūpesčio tai, 
kad, palyginti, permaža jo renkasi humanistinės 
studijas. Humanistinės studijos tautiniu atžvilgiu 
yra nepakeičiamos, nes humanitarai yra specialiai 
pašaukti tautinei kultūrai kurti. Pritaikomieji moks- 
lai tiesioginio ryšio su ja neturi. Todėl kaip inteli- 
gentija yra tautos širdis, taip humanitarai yra in- 
teligentijos širdis. Humanitarai atstovauja visuoti- 
niems dvasios interesams, suteikiantiems žmogui tą vi- 
dinį šviesumą, kurį vadiname inteligentiškumų. Svetur 
tautybei išlaikyti humanitariniai interesai (suprasti 
plačiąia dvasinių interesų prasme) yra lygiai visiems 
pržvalomi. Tautinis apkiautimas visada eina drauge 
su dvasiniu apkiautimu. “Užtat svarbu, kad mūsų stu- 
dentijoje būtų pastangos išlaikyti gyvą dvasinį inte- 
resą, nelaikant jo tik humanitarų specialybe. Sto- 
kojant šio intereso, ir mūsų akademiniame jaunime 
neišvengiamai formuosis mokytas tamsuolis, susirū- 
pinęs tik savo asmeniniu gerbūviu. Iškylant tokiam 
tipui mūsų studentijoje, iškyla grėsmė ir pačius stu- 
dentų junginius iš kovojančios lietuvybės židinių pa- 
versti į paprastus pramoginius klubus. Specialiai 
reiškiu rūpesčio, kad permažai turėdami humanita- 
rų studentų, stovime prieš grėsmę visiškai netekti 
lituanistinio prieaugliaus. Težinau vieną lituanistą, 
bebaigiantį studijas čia, ir vieną, baigusį studijas 
Europoje. Siūlau Kultūros Fondui skirti vieną ar 
dvi stipendijas tiems studentams (tikiu, kad studen- 
tijoje atsirastų tokių idealistų, sutinkančių savo lai- 
ką paaukoti), kurie sutiktų metus atsidėti vieno- 


kioms ar kitokioms lituanistinėms studijoms tokiu 
būdu, koks dabartinėse sąlygose yra įmanomas (ku- 
rio nors mūsų senųjų lituanistų vadovybėje leistis į 
savarankiškas bibliotekines studijas). Laikyčiau tai 
reikšmingesniu uždaviniu, negu įprastinį visų rū- 
pesčių išsėmimą tik premijomis. Svarbiau už premi- 
jas rūpintis, kad apskritai mūsų kūryba rastų kelią 
viešumon ir kad neliktume be savo kūrėjų prieaug- 
liaus. 


7. 


Amerikietiškoji reklamos psichologija liepia visa 
lengvai ir viliojančiai pristatyti. Tačiau negaliu leng- 
vais pavadinti tų uždavinių, prieš kuriuos stovime. 
Jie sunkūs ir dideli. Mažai bendruomenei tenka įsi- 
pareigoti tam, kas normaliai yra visos tautos reika- 
las. Bet nelaikau šių uždavinių neįvaliojamais, jei 
visi jiems įsipareigotume. Reikia viso, ir todėl reikia 
visų talkos. Likimas mūsų bendras: arba visi drau- 
ge išsilaikysime, arba visi drauge ištirpsime. Atski- 
romis oazėmis neišliksime. Atskirai niekas lietuvy- 
bės neišlaikys, nes tautiniam atsparumui sąlyga esa- 
me visi. 

Jei ką pavadinti “stebuklingų receptu“, tokiu 
galėčiau rasti tik mūsų visų santarvę, visų mūsų 
talką. Daug kas pasidaro neįmanoma tik dėl to, kad, 
vieniems ko nors imantis, “antri" su dar didesniu ne- 
gatyviu entuziazmu šokasi “likti nuošaliai". Kada 
tačiau kalbu apie visų bendrą talką, nemanau ape- 
liuoti tik į aukas, nors jau ir mūsų įprasta visas 
pareigas suvesti į aukas (lyg jos būtų koks nuo 
pareigų atsipirkimo mokestis!). Atvirai sakant, tu- 
riu tam tikros aversijos “aukos? žodžiui, nes labiau 
pasitikiu tvarka, negu labdara. Jei laikraščio ar kny- 
gos kaina turi būti tokia, tai ir reikia jos prašyti, o 
ne aukų elgetauti. Tiesa, labdara reikalinga aukų, 
reikalingas jų todel BALFas. Bet, noriu pabrėžti, 
kultūrinio gyvenimo bare visų pirma reikia ne aukų, 


Kalbčtojų žodį 


lydėjo plojimai 

o paprasto visų naudojimosi kultūrinėmis vertybė- 
mis (nors ir jos, kaip visa, gali būti prieinamos tik 
“užsimokant"'). Neteks knyga skųstis, jei ji bus visų 
perkama. Lygiai ir su kitomis kultūrinio gyvenimo 
sritimis. Tikiu, kad ir Kultūros Fondas stengsis iš- 
augti ne į kokią pašalpinę organizaciją, o į Koopera- 
cinio tipo instituciją. 

Tiesa, nesant valstybinės paramos, liks uždavi- 
nių, kur nepakaks “vartotojų", kur prisireiks mecena- 
tinės paramos. Visi tautiečiai, jai pajėgūs, privalo 
laikyti savo lietuviškos sąžinės pareiga ir asmens gar- 
be įsipareigoti lietuviškosios kultūros globai. Ypatin- 
gai kreipiuosi į gydytojus ir inžinierius. Turiu kar- 
čios patirties, kad šių finansiškai pajėgių profesijų 
žmonės nedaug turi išimčių, jautrių lietuviškajai 
kultūrai. Bet, antra vertus, visada turiu prieš akis, 
kokį pagrindinį vaidmenį šiedvi korporacijos, ypa- 
čiai gydytojai, atliko tautinio atgimimo metais. Negi 
dabartinėje gydytojų kartoje neiškiltų nauji Basa- 
navičiai, šliūpai, Spuduliai, Bukantai, Janušiai ir ki- 
ti? Iškilmingai apeliuoju į šias korporacijas ir šio 
kongreso metu. 

Kultūrinis gyvenimas nestovi nuošaliai: visos 
bendrosios negerovės atsiliepia ir jame. Žinojome, 
kad emigrantus €da tarpusavio pjautynės, todėl visą 
laiką rūpinomės vienybe, ir vistiek atsidūrėme įpras- 
tan emigrantų erzelin. Paradoksiška padėtis: visi lai- 
kome vienybę šventu dalyku ir kaip tik užtat su vi- 
su šventu pasipiktinimu puolame visus, kuriuos įta- 
riame vienaip ar antraip vienybę laužant. Nors ir 
beviltiškai, bet tenka sakyti: nesisukime beprotiš- 
koje karusėlėje, skelbdami vienybę vieni kitų nieki- 
nimu bei įtarinėjimu! Laikykime visi savo garbe 
nieko neplūsti ir niekuo neplūsti, atsimindami, kad 
kiekvienas lietuvis savotiškai atstovauja pačiai Lietu- 
vai. Nei politinės ar pasaulėžiūrinės, nei krypčių ar 
kartų skirtybės negali daryti mūsų vienų kitiems 
mirtinais priešais. Bendru visų priešu tėra abejin- 
gumo grėsmė: jai neturime likti abejingi, būdami 
vieni kitų sargais ne kam nors atstumti, o neleisti 
niekam užsidaryti į savo kiautą. 


Kaip žiūriu visumoje į dabartį ir ateitį? Daur 
atliekama, bet nedaugelio pastangomis. Kas betgi yra 
daug pagal dirbančiųjų skaičių, lieka nepakankama 
visų žiūrint. Dauguma anksčiau skendėjo iliuzinia- 
me optimizme: buvo nedirbta, nes tikėta visa greit 
“susitvarkysiant". šiandien ta pati dauguma skendi 
defetistiniame pesimizme: nedirbama, nes nebetik'i- 
ma, kad kas “išeis". Čia yra pagrindas, kodėl raktas 
į visus klausimus yra paslėptas visuose. Lieka mūsų 
uždaviniu suneraminti tuos “visus", kurių pigus opti- 
mizmas greitai virto tokiu pat pigiu defetizmu. Nė- 
ra tačiau kelio žmogui suneraminti, kol jis nusitri- 
kęs savęs težiūrėti. Egoistinė ramybė neišjudinama. 
Baimina mane daugumos abejingumas net tam pa- 
prastam jausmui, kokiu yra emigrantui gimtosios že- 
mės išsiillgimas. Veltui jieškojau tarp medikų ir psi- 
chologų, kas aprašytų enciklopedijai išsiilgimo žodi. 
Neradau: matyti, esame sveiki nuo šios ligos! Bet 

užtat ir neregime visu blaivumu to, kas šiuo metu 
Lietuvai lemiama. Tyliai retina eiles tremtis (ne čia, 
o ten). Tyliai blėstame Lietuvai ir mes čia. Tyliai, 
nes visa nustelbia vidaus erzelis. Jei šis erzelis ap- 
tiltų, negalėtų mūsų akys nepraregėti, kad klausi- 
mas eina nebe apie atstovavimus, o prieš bendrą mū- 
sų žūtį ar būtį Lietuvai. Dar daugiau: prieš būties 
ar žūties klausimą atsidūrusi ir pati Lietuva. Dviejų 
milijonų tautai lengva žūti. Bet ar lengva mūsų 
širdims tai priimti? Leidžiame sau paaimanuoti, bet 
tik ligi tam tikros ribos, kad tikras skausmas širdies 
nesuspaustų. Pusiau padejavimas savotiškai apra- 
mina: matai, ar nesame jautrūs? Bet reikia tikro 
skausmo, kuris ne savimeilę glostytų, o sąžinę budin- 
tų. Kančia negali būti norima, bet kada ji yra atė- 
jusi, žmogaus didybė reikalauja ją pakelti, nesislaps- 
tant į užsimiršimą asmeninės laimės Nojaus arkoje. 
Tokia kančios valanda atėjusi mūsų tautai: ji turi 
būti persunkusi ir mūsų būtį (nežiūrint viso gero 
asmeninio “įsitaisymo"). Bet kada kančios šauksmas 
suvirpa mūsų poetų ar dailininkų kūryboje, dienraš- 
tinio optimizmo atstovai tuojau pat skubinasi pasi- 
ilgti giedros ar tiesiog apkaltinti ramybės drumsti- 
mu lietuvio sieloje. Lyg ne kančios, o. poilsio valan- 
da būtų mūsų tautos dabartis! 


Ir tačiau, nežiūrint viso, neužmirštu . žinomojo 
civilizacijų istoriko A. Toynbee žodžių, prieš dešimtį 
metų tartų (veikale “Civilization on Trial'“'): “Gali- 
mas dalykas, kad pagrindinė pažangos priemonė bu- 
vo kančios patirtis bežlungant civilizacijoms. Abrao- 
mas buvo mirštančios civilizacijos emigrantas. Pra- 
našai buvo kitos bemirštančios civilizacijos 
vaikai. Krikščionybė gimė beirstančio graikų-romė- 
nų pasaulio skausmuose. Ar panašus dvasinis atgi- 
mimas įsižiebs išvietintuose (displaced persons), ku- 
rie mūsų dienomis atitinka tremtinius žydus, ku- 
riems skausmingoje tremtyje tiek daug apreiškė Ba- 
bilono vandenys?". Baigiu citatą klausimų: ką mums 
apreikš Amerikos didmiesčių mūrai, teisingiau — ką 
mes iš jų apreikšime savo laikui? Ar tik tyliai pa- 
liudysime, «kas jau seniai ž' noma, būtent, kad Ame- 
rikoje galima neblogai įsitaisyti, ar iš savo kančios 
prabilsime kūrybiniu žodžiu, skelbiančiu naujo žmo- 
gaus ir naujų laikų ilgesį? Pirmasis atsakymas su- 
taps su mūsų išblėsimu tėvų tautai. Antrasis atsa- 
kymas, reikšdamas kūrybinę mūsų gyvybę, drauge 
reikš ir mūsų tautinę gyvybę (net jei būtų mums lem- 
tas pasaulyje išsisklaidymo lik'mas). Tikiu antruoju 
atsakymu ta neviltimi, kuri niekada nesutinka, kad 
jau “viskas žuvo, nebėra prasmės“. žiūrėdama tik- 
rovei į jos siaubingąjį veidą, dabarties neviltis nieka- 
da neatsisako tikečiimo kita ateitimi. Tikrovė sudau- 
žo iliuzijas, bet tasai tikėjimas, kuris remiasi ne šan- 
sų apskaičiavimu, o negalėjimu išsižadėti to, kas 
brangu kaip pati asmeninės egzistencijos prasmė, 
yra nepalaužiamas — jis lydi ir į mirtį! Kol liks 
mumyse nepaguodžiamas skausmas, tol liks gyva mu- 
myse ir Lietuva. Tikiu Lietuvos istorine amžinybe, 
nors miršta ir tautos. Tikiu lietuviškosios dvasios 
kūrybiniu nemirtingumu, nors miršta ir kultūros. 
Tikiu Lietuva ir laikau šio visų mūsų bendro tikč- 
jimo viešą išpažinimą šio kultūros kongreso siela. 


BUDAI IR PRIEMONĖS 
TAUTINEI KULTŪRAI IšLAIKYTI 


IZABELĖ MATUSEVIčIŪTĖ 


Vyriausiojo Lietuvių Išlaisvinimo Komiteto pa- 
stangos suburti visus lietuvius į vieną bendruomenę 
yra nemažesnės reikšmės, kaip aušrininkų ar var- 
pininkų užsimojimas “prikelti tautą iš miego“. Liet. 
Bendruomenės gi vyriausi uždaviniai yra kultūriniai: 
sulaikyti lietuvišką visuomenę nuo nutautimo ir kur- 
ti bei puoselėti visais būdais lietuvių tautos meną. 

Lietuviais išlikti, nors ir varge savoje žemėje, 
savoje aplinkumoje yra lengviau nei išlaikyti lie- 
tuviškumą kitų tautų tarpe, kur kasdien yra graso- 
ma lietuviškai minčiai, lietuviškam žodžiui bei lietu- 
viškam gyvenimo būdui: Suaugusiems tokių didelių 
pavojų čia nėra, tik kliudo dažnas neištesėjimas, 
apsileidimas ir kovos dvasios stoka. 

Tos žydinčios Lietuvos vaikai nuėjo ketveriopu 
keliu: pirmieji į mirtį, antrieji į ištrėmimą ar kalė- 
jimus, trečiųjų — mintis ir kūno laisvė apribota, o 
ketvirtieji laimingai išspruko į laisvąjį pasaulį. 

Lietuvoje paskutiniosios okupacijos Metu daugy- 
bė kultūrinių paminklų sunaikinta: sugriautos moks- 
lo bei meno įstaigos, o sukurtos naujos, lietuviškai 
dvasiai priešingos. Patriotinis bei religinis švietimas 
taip pat sunaikintas, nera spaudos bei kūrybos lais- 
vės. 

Laisvėje esančių lietuvių mokslo bei meno žmo- 
nių pareiga yra tęsti lietuvių tautos kultūrinę tra- 
diciją. Tad šis kultūros kongresas turi ir panagri- 
nėti konkrečius būdus bei priemones sėkmingesniam 
kultūriniam pasireiškimui. Lietuvių meno žmonių 
laisvajame pasaulyje yra neperdaugiausia, todėl ku- 
riančiųjų jėgos turi būti apskaičiuotos ir tinkama 
kryptimi pasuktos. 

Kad lietuvių tauta galėtų toliau kurti savo li- 
teratūrą, meną, muziką, dainą bei sportą, reikia tu- 
rėti lietuvišką visuomenę. Jei neteksime visuomenės, 
kurioje būtų gyva lietuviška dvasia, kame pasirodys 
lietuvis kūrėjas, kas skaitys lietuvišką knygą, kaš 
rengs šventes bei pasirodymus su meninėmis progra- 
momis? 


Senesnioji lietuvių karta, ypač naujųjų pokari- 
nių tremtinių, jaučiasi po visų audrų ir kūrimosi 
vargų naujame pasaulyje pavargusi ir dažnai apa- 
tiškai žiūri ir pamoja į viską ranka. 

Niekas lietuviams dabar nėra taip pavojinga, 
kaip ši abejingumo dvasia. Todėl daugelis mūsų me- 
no sričių ir pats naujosios kartos darbuotojų paruo- 
šimas labai silpnas ir jų maža. 

Jei nebus atkreiptas tinkamas dėmesys į jauno- 
sios kartos lituanistinį švietimą, kuris parengtų veik- 
lių ir naujų kūrybinių jėgų, tai veltui tos didžiulės 
pastangos mūsų atskirų kūrėjų. 

Lietuviškoji šeima yra tas pirminis pradas mū- 
sų naujosios kartos paruošime. Jie šeimoje užges tau- 
tinė dvasia, iš kur jaunoji karta gaus įkvėpimo bei 
idėjų būti gerais lietuviais? Žinokime, kad ir šita- 
me turtų pertekusiame ir laisvių krašte lietuvybė yra 
labai dideliame pavojuje. Lietuvių kalbai bei lietu- 
viškumui kasdien be pasigailėjimo grasoma, ir mes 
tirpstame kaip šiltas vaškas. Vis mažiau ir mažiau 
šeima turi progos kalbėti lietuviškai ir rūpintis lie- 
tuviškais reikalais. 

Jei lietuviškoje šeimoje nebus parodyta tam tik- 
ro pasiaukojimo ir dėmesio lietuviškam reikalui, čia 
išaugusi jaunoji karta bus tolima ir svetima visam 
lietuviškam veikimui bei lietuviškajai kultūrai. 

Jau šiandien labai dažnas reiškinys, kad šeima 
gauna laišką apie senelę motiną tremtinę Sibire ar 
Lietuvoje, o anūkas nebemoka jo perskaityti. Dau- 
gybė lietuvių žuvo ne vien Sibiro ir Kazachstano dy- 
kumose, bet ir čia, laisvių krašte, pirmiausia šiame 
milijoniniame Čikagos mieste. Kur vienas milijonas 
Amerikos lietuvių? čia nebuvo nei karų, nei kon- 
centracijos stovyklų, o savo žmonių čia taip pat ne- 
tekome. 

Kokie būtume šiandien stiprūs, jei visi lietuvių 
išeivių palikuonys būtų susipratę ir eitų kartu su ko- 
vojančia tauta. Ir turtai, kuriuos čia sukūrė mūsų 

broliai bėgliai nuo 1863 m. sukilimo, galėtų kelti mū- 
sų kultūrinį pajėgumą. 

Tiesa, čia buvo sukurta daug: pastatyta daug 
gražių katalikiškų šventovių, daug pinigo persiųsta 
į tėvynę padėti savo vargstantiems broliams. Sukur- 
ta spauda, išauginta net trečioje ir ketvirtoje kar- 
toje patriotų lietuvių. Bet tai padarė tik da- 
lis ryžtingųjų, kiti pasidavė laiko ir aplinkos tėk- 
mei, be kovos palikę savo gabius vaikus svetimie- 
siems. Daug tūkstančių mūsų brolių per Atlantą pa- 
sveikino Laisvės Statulą, bet palyginti labai maža 
dalis atsigrįžo ir atidavė dovanėlę savo kraujuojan- 
čiai tėvynei. 

Nemanykime, kad Lietuvą išduoda tik tie, ku- 
rie dabar yra gimtoj žemėje — pavergėjų tarnai, 
klusniai vykdą mūsų tautos naikinimo darbą. Savo 
tautos dvasios išdavimas vyksta ir laisvuosiuose 
kraštuose gyvenančių lietuvių šeimose. 

Jei lietuvis, kaip koks nusikaltėlis, pakeičia savo 
pavardę svetimai skambančią, vengia lietuvių, bijo 
su jais susitikti, niekada jokia proga neparemia nei 
lietuviškos kovos reikalų, nei spaudos, nei fondų — 
jis taip pat išduoda lietuvybę ir nusikalsta savo moti- 
nai bei pasilikusiems nelaisvėje broliams. 

Tik budėjimas ir darni pusiausvyra šeimoje tarp 
materialinių ir idealinių lietuviškųjų reikalų gali 
mūsų išeivius apsaugoti ir padėti jiems išlikti lietu- 
viais. šeima turėtų būti ta nepamainoma lietuviškumo 
pilis, kurioje mąstoma bei kalbama lietuviškai ir ku- 
rioje siekiama tik lietuvybės išlaikymo. Reikia rasti 
laiko pašnekčti su savo vaikais tėvų kalba apie labai 
rimtus dabar tėvynėje vykstančius įvykius, planin- 
gai ir švelniai prieinant prie vaiko sielos. Jaunimas 
yra jautrus — jis savo tėvelių kalbą supras, kaip 
suprato lietuvio vaikas vargo mokyklos laiko užda- 
vinius ir dėkingumo ženklan savo motinai - mokyto- 
jai atkūrė nepriklausomą Lietuvą. 

Visas auklėjimas šeimoje priešmokyklinio am- 
žiaus vaikų turi būti tik lietuviškas. Labai pavojin- 
gas bandymas vaiką atiduoti į kitataučių vaikų dar- 
želius. Tada gimtoji kalba bus nustelbta, pirma iš- 
mokęs svetimos kalbos, vaikas lietuviškai mokytis 
kratysis, ir bus sunku tėvams bei mokyklai šią klai- 
dą atitaisyti. Lietuvis vaikas turi lankyti tik lietu- 
višką vaikų darželį ir išmokti skaityti ir rašyti pir- 
ma tik lietuviškai. Lietuviškas vaiko mokymasis 
priešmokykliniame amžiuje turės jo lietuviškumui 
tvirtus pamatus ir jo gimtoji kalba bus lietuvių, o 
ne kuri kita svetima. 

Lietuviškų parapijų klebonai turėtų būtinai atei- 
ti pagalbon lietuviškai šeimai šiame reikale ir suor- 
ganizuoti lietuviškus vaikų darželius. Tiesa, daug 
JAV bei Kanados lietuvių parapijų tokius darželius 
jau turi. Tik visa nelaimė, kad šie darželiai sunkiai 
verčiasi, nes lietuviškos šeimos nenori į juos leisti 
savo vaikų. Parapijų klebonai bei spauda turėtų šią 
kliūtį nugalėti ir išvesti iš merdėjančios padėties 
lietuviškus vaikų darželius. Priešmokykliniam lietu- 
viškam vaiko auklėjimui reikalinga vaikų literatū- 
ra, teatras, tinkamos filmos bei vasaros aikštelės. 

Lituanistinis švietimas pradžios mokyklose turi 
būti organizuojamas visu atsidėjimu. JAV-se parapi- 

nėse katalikų mokyklose mokosi apie 40,000 lietuvių 
vaikų. Jei ši jaunoji armija bus tinkamai lietuviškai 
paruošta, visas lietuviškas kultūrinis gyvenimas gaus 
naujo kraujo ir jėgos. 

Bet, kaip kartais pasitaiko, kad tokiose mokyk- 
lose yra apleidžiamos lietuvių kalbos pamokos ar jos 
visai išstumiamos, daroma labai didelė skriauda lie- 
tuvybei. 

Neturi būti pasmaugta lietuviškumo dvasia pa- 
čių tėvų rankomis savo vaikuose, kada jie jokių pa- 
stangų nededa išmokyti savo vaikus lietuvių kalbos. 
Ir parapijų vadovybės labai nusidėtų, jei apleistų ar 
išguitų lituanistinį švietimą iš mokyklų. 

Kur nėra parapinių mokyklų, ten turėtų būti su- 
organizouta šeštadieninės lituanistinės mokyklos. To- 
kios šeštadieninės pradžios mokyklos Kanadoje vei- 
kia gana sėkmingai. 

Lietuviška parapija bei Lietuvių Bendruomenė 
turi parodyti šiuo atveju lietuviškajam švietimui 
daug dėmesio ir kovoti dėl vaiko lietuvybės. Visos 
vasaros stovyklos bei iškylos su sporto programomis 
yra geriausia priemonė šia linkme patraukti vaikus. 
šeima, parapija bei bendruomenė turi sutartinai 
veikti švietimo srityje, kad ateičiai nebūtų praras- 
tas nė vienas lietuvis vaikas. 

Lietuviška šeima yra ta išganinga oazė dykumo- 
je, kur galėtų įžengti ir atsigauti lietuviška kultū- 
ra. Todėl šeimoje turi būti atviros durys lietuviškai 
spaudai bei knygai. šeima, tvarkydama savo biu- 
džetą, reguliariai turi skirti dalį savo pajamų švieti- 
mui bei kitoms kultūrinėms institucijoms išlaikyti. 
Tik patys lietuviai gali išlaikyti savo švietimą ir 
puoselėti savo kultūrą. Kokia paguoda bus tėvams, 
jei senatvėje juos sups jų kraujo svetimtaučiai vai- 
kai ir jų anūkai. Nebudrių šeimų vaikams iš pradžios 
mokyklos patekus į augštesniąsias ir augštąsias mo- 
kyklas, bus sunku jau lietuvybės srityje ką nors iš 
jų laimėti. 

Lietuviškas jaunimas, išaugęs svetimoje dvasioje, 
kratysis savų tėvų, gėdysis kaip žemesnės visuome- 
nės, neprasimušusios į augštesnį luomą. Vengs toks 
jaunimas, svetimoj dvasioje išauklėtas, bet kokio lie- 
tuviškumo. Apie tokio jaunimo idealizmą ir pasi- 
šventimą savo tautą išvaduoti visai netenka nė kal- 
bėti — jis galutinai žuvęs lietuvių tautai. Tokių pa- 
vyzdžių turime iš ankstesnės emigrantų lietuvių kar- 
tos, turime ir iš naujausios. 

Labai dažnai skaitome, kad mūsų šviesuomenė 
vis geriau įsikuria šiaurės kontinente, bet spauda už- 
simerkia, kad tų tautiečių vaikai jau kalba tik ang- 
liškai. Kartais skamba kažkokiu kontrastu, kad tė- 
vai reiškiasi kaip gilūs lietuviai patriotai, o vaikai 
jau nebekalba lietuviškai. ši problema yra sunkiau- 
sia ir skaudžiausia mūsų išeivijos gyvenime. 

Liet. parapija yra viena tarp didžiausių lietu- 
vybės išlaikymo būdų bei priemonių. Liet. parapi- 
ja turi 500 metų tradiciją. Yra daug lietuvių, kurie 
nepriklauso jokiai organizacijai, nesideda į Liet. Ben- 
druomenę, o bažnyčias lanko ir yra geri parapijie- 
čiai. Tuo būdu per bažnyčią lietuviai kunigai turė- 
tų veikti tas šeimas, kad tėvai, jeigu jau ne patys, 
tai bent savo vaikus leistų dėtis prie lietuviškojo vei- 


kimo. Kiekviena šiaurės Amerikos moderni parapija 
tautinės kultūros ugdyme galėtų pasiekti gražių vai- 
sių. 

Labai gera tradicija buvo Lietuvoje, kai para- 
pijos sudėdavo ištisus tūkstančius studentų bei aka- 
demijų fondams. Prieškarinė Lietuvos šviesuomenė 
puikiai suprato mokslo bei meno reikšmę, ir beveik 
nerasime kunigo, kuris nebūtų buvęs išmokslinęs vi- 
są eilę mūsų jaunosios kartos žmonių. ši garbinga 
tradicija turėtų būti parapijų palaikoma ir toliau. 
šalia didžiųjų statybų, tebūna statomas ir ateinan- 
čios Lietuvos šviesuolis—kovotojas, kultūrininkas. 

Reikėtų mums labai gerai apsiskaičiuoti, kad, 
vykdant plataus masto statybas, ne visas dabartinis 
kapitalas būtų sulaidotas pastatų sienose. Nepakar- 
tokime Lietuvos bajorų klaidų, kurie statydino ir 
puošė Vilniaus milijonines bažnyčias, o neruošė tau- 
tai veiklios katalikiškos šviesuomenės. 

Parapijos bendradarbiavimas su šeima vaikų ka- 
tekizacijos klausimais turėtų būti labai glaudus. 
Vaikas privalo išmokti katekizmo tik lietuviškai. Iš 
mažens vaikučiai turi būti pratinami per savo pa- 
maldas lietuviškai giedoti. Jaunimas turėtų pripras- 
ti prie gražių bažnytinių tautinių gegužės mėnesio 
pamaldų ir kitų bažnytinių iškilmių. 

Toronto kardinolas J. McGuigan pareiškė pagei- 
davimą ir net įsakė angliškų parapijų klebonams ne- 
priimti katekizuoti vaikų tų tautinių grupių, kurios 
turi savo kalbos bažnyčias. 

Šv. Sosto pageidavimu ir ypatinga globa yra ku- 
riamos atskirų kalbų parapijos, kur pageidaujama, 
kad čia būtų išauginti kunigai misionieriai toms tau- 
toms, kurios dabar kenčia persekiojimą nuo komu- 
nizmo. 

Vaikas, pradėjęs nuo svetimos kalbos vaikų dar- 
želio ir tikybos mokymo svetima kalba, lietuvių tė- 
vų kalbą jau laikys svetimąja. 

Palaikyti gyvą tautinę dvasią padeda ir patrio- 
tiniai pamokslai bei lietuviškas giedojimas. "Todėl 
parapijoje choras yra būtinas — be jo parapija yra 
negyva. Modernios parapijos kultūrinė veikla gali 
plėstis labai toli asmenybės ugdyme ir kultūrinėje 
srityje. Čia gali būti organizuojami sporto klubai, 
jaunimo orkestrai, teatras, net meno parodos. Tai 
parodė neseniai įsikūrusi Toronto Prisikėlimo para- 
pija, vedama Tėvų pranciškonų. 

šiaurės Amerikos kontinente kultūrinį spaudos 
gyvenimą gerai suorganizavo vienuoliai marijonai ir 
pranciškonai. šioje dirvoje veikia ir jėzuitai. Vienuo- 
lynai ir praeity Lietuvoje yra daug nuveikę švietimo 
srityje. Antai jėzuitai 16, 17 ir 18 amžiuje sukūrė 
Vilniaus garsiąją akademiją, vėliau išsivysčiusią į 
universitetą. 

Didelės reikšmės turi Amerikos ir Kanados švie- 
timui Nekalto Prasidėjimo Seserys iš Putnamo, šv. 
Kazimiero Seserų kongregacija Čikagoje, pastatydi- 
nus mergaičių gimnazijos rūmus. Ten mokosi 500 lie- 
tuvaičių, o 1000 kitataučių. švietimo srityje veikia ir 
mūsų pranciškietės bei Nukryžiuoto Jėzaus vienuolės. 

šiame kongrese yra beveik visi mano kolegos 
mokytojai, su kuriais dirbau Bavarijoje—Eichstaette. 
Mokėsi ten apie 500 mokinių, nedavalgiusių, neapsi- 


rengusių, o viena klasė buvo net pašiūrėje, kita mal- 
kinėje. Sunku net šiandien įsivaizduoti, kaip mes, 
mokytojai ir mokiniai, galėjome pakelti tokį vargą 
ir šaltį. Mokslas buvo nenutrauktas, ir šiandien mū- 
sų mokiniai, jau išėję į žmones, patriotiškai reiškia- 
si kultūriniame lietuvių gyvenime. 

Jei šiuo metu sotūs ir besimokydami puošniuose 
rūmuose vaikai išaugtų šalti ir abejingi mūsų tauti- 
nei kultūrai, tai veltui puoštume tų mokyklų sienas 
ir dėtume tvirtus grantus į jų pamatus. 


Būtų beveik nusikaltimas, jei paliktume ir at- 
stumtume vaikus vargo mokyklose Vokietijoje. šio- 
je srityje didelių nuopelnų turi kun. Sugintas, paro- 
dęs nepaprastos meilės vargo moksleiviui. Jo veikla 
yra lyg knygnešių darbas. 


LIETUVIšKASIS šVIETIMAS 


Lietuviškąjį švietimą organizuoja ir išlaiko pati 
lietuvių visuomenė. 

a) Pradžios parapinės mokyklos ir lituanistinės 
šeštadieninės pradžios mokyklos sėkmingiausiai vei- 
kia, bendradarbiaujant su lietuviška vietos parapija. 
Kur tokių sąlygų nėra, lituanistines mokyklas orga- 
nizuoja Lietuvių Bendruomenė. 


b) Lietuvių Bendruomenės pareiga išlaikyti jau 
esamas lietuviškas gimnazijas, kaip Vasario 16-sios 
gimn. Vokietijoje ir berniukų saleziečių gimnaziją 
Italijoje. 

c) Jieškoti būdų, susitarus su didesnėmis vienuo- 
lijomis Jungtinėse Amerikos Valstybėse bei Kanadoje, 
steigti lietuviškas gimnazijas. 


d) Organizuoti augštesniuosius lituanistinius kur- 
sus, kur yra didesnis moksleivių skaičius. Tokių kur- 
sų išlaikymu rūpinasi Liet. Bendruomenė, susitarus 
su lietuviškomis parapijomis. 


e) Lietuvių Bendruomenė organizuoja didesnėse 
kolonijose viešus lituanistinius seminarus studen- 
tams, spaudos darbuotojams, visuomeninkams, moky- 
tojams. 


f) Didesnėse kolonijose Liet. Bendruomenė sis- 
temingai kas metai šalia viešojo pobūdžio minėji- 
mų, sukakčių duoda ciklą paskaitų iš lituanistikos 
srities plačiausia prasme, kaip: kalbos, istorijos, ar- 
cheologijos, tautodailės, religinių papročių, lietuviš- 
kos muzikos, teatro, meno bei architektūros. 

Visam lituanistiniam švietimui lėšas turetų su- 
kelti Liet. Bendruomenės kultūros fondai. Fondai sa- 
vo iždą papildo iš nuolatinio visų lietuvių solidaru- 
mo mokesčio, aukų ir ekonominių lietuvių bendro- 
vių bei verslininkų. 


Lituanistinio švietimo programa: 


a) Sukūrus Pasaulio Lietuvių Bendruomenę, turi 
būti sukurtas ir pasaulio lietuvių švietimo centras. 
Jo pareiga būtų sukoordinuoti visų šalių pradžios, 
augštesniojo ir augštojo lituanistinio švietimo rro- 
gramas. 

b) Pasaulio lietuvių švietimo centras plačia pras- 
me turėtų nustatyti būdus ir priemones, taikantis 
prie kiekvieno krašto kultūrinio lygio, ekonominio 
pajėgumo. 


c) Turėdami pasaulio lietuvių švietimo centrą, 
galėtume susilaukti sistemingo ir augštesnio lygio 
mokslo priemonių pagaminimo bei leidimo, kaip va- 
dovėlių, vaikų bei jaunimo literatūros ir visų kitų 
vaizdinių priemonių, kurios palengvintų priaugančiai 
kartai geriau pažinti Lietuvą. 


d) Paliekant visą švietimą keleto idealistų ini- 
ciatyvai bei nuožiūrai, jaunosios kartos auklėjimą iš- 
leistume iš savo rankų. 


Sportas 

šalia lituanistinio švietimo nemažesnės reikšmės 
turi sportas. Liet. Bendruomenė palaiko jau esamą 
šiaurės Amerikos fizinio auklėjimo bei sporto Iygą. 
Sportas auklėja ir drausmina jaunimą. Lietuviai 
sportininkai ne kartą garsina lietuvių tautos vardą 
kitataučių tarpe. 


Lietuvių sporto lyga, visokiariopu būdu remia- 
ma Liet. Bendruomenės, galėtų plėstis ir klestėti, o 
jos klubai augtų ne vien nariais, bet ir fizinio auklė- 
jimo pažanga. Vykusiai organizuoti sporto klubai yra 
geriausia priemonė patraukti ir išlaikyti lietuviškąjį 
jaunimą. Santykiams tarp sporto lygos ir Lietuvių 
Bendruomenės palaikyti turėtų būti sukurtos tam 
tikros komisijos. 


Lietuviškoji visuomenė turėtų daugiau domėtis 
jaunimo sporto veikla. Tai pakeltų jaunimo dvasią ir 
sujungtų su vyresniąja karta. 


Organizacijos 


Ateitininkų, skautų, vyčių, sporto klubų ir kitos 
jaunimo organizacijos yra labiau lietuvybę ugdančios 
institucijos, bet suaugusiųjų kultūrinės bei sritinės 
organizacijos tikslas būtų jau puoselėti lietuvišką 
kultūrą. Lietuvių kultūra daugiau laimėtų, jei šios 
organizacijos, bendradarbiaudamos su Lietuvių Ben- 
druomene, dirbtų pagal tam tikrą nustatytą planą, 
kaip Vilniečių Sąjunga, Mažosios Lietuvos Bičiulių 
Dr-ja, Samogitia, Sudavia ir panašios. 


Kartais mūsų visuomenė perdaug nesidomi, ka- 
da jaunuolis duoda įžodį ir bučiuoja iš Lietuvos at- 
vežtą žemę. Tiesa, toks jaunuolis dar mus negali su- 

dominti, bet priesaikos metu jo dvasia gauna įkvė- 
pimo, didybės bei ryžto. Vieną dieną subrendęs, jis 
stos ginti svetimųjų teriojamą kraštą. 


Pasaulio Lietuvių Bendruomenė 


Vyriausiojo Lietuvos Išlaisvinimo Komiteto min- 
tis sukurti Lietuvių Bendruomenę toli nuo savo gim- 
tojo krašto yra didelės reikšmės įvykis tautiniame bei 
kultūriniame gyvenime. Bendruomenės tikslas yra ne 
vien lietuviškumą palaikyti, bet ir paruošti Lietuvai 
mokslininkų lituanistų — humanitarų bei visų kitų Sri- 
čių menininkų. Per didelis tautos galių atidavimas 
specialiosioms profesijoms bei tiksliesiems mokslams 
galėtų sužlugdyti savą lietuvišką kultūrą. 

Visas mūsų lituanistinis mokslas privalo turėti 
bent tą patį lygį, koks šiuo metu yra Vakarų Euro- 
pos universitetuose. Esu tikra, kad vokiečių specia- 
listų lingvistų — paruoštų lituanistikai—yra daugiau, 
nei mes šiuo metu turime. 

Lietuvių Bendruomenės tikslas turėtų būti išves- 
ti mūsų jau suorganizuotas mokslines įstaigas į pil- 
ną veikimą, kaip Lituanistikos Institutas dčikagoje, 
Liet. Kat. Akademija ir t.t. 

Kultūros fondų uždavinys yra labai svarbus. Nuo 
mūsų šviesuomenės energingumo ir kovingumo pri- 
klausys viso Mūsų meninio bei mokslinio gyvenimo 
pasisekimas. 

Prieš šaukiant pasaulio lietuvių seimą, reikėtų or- 
ganizuoti ir pasaulio lietuvių kultūros fondą, kuris 
koordinuotų atskirų šalių kultūros fondų veiklą. Pa- 
saulio liet. kultūros fondas koordinuotų mūsų spau- 
dos, laikraščių bei žurnalų skaičių bei jų meninį ly-. 
gį. Įvestų tam tikros pusiausvyros ir saiko literatūri- 
nių premijų skyrime. Dabar atskirų kraštų kultūri- 
nės institucijos skelbia net lygiagrečias literatūrines 
premijas. Tokio fondo užduotis būtų ir kocrdinuoti 
meno, teatro, dainos bei muzikos gyvenimą. Yra sri- 
čių labai apleistų, kur dirbama tik partizaniniu būdu. 

Pasaulio lietuvių kultūros fondas, kaip labai gar- 
binga ir rimta mūsų švietimo įstaiga, tiesiogiai turčtų 
pasirūpinti ir lietuviškuoju mokslu bei lietuviškos 
šviesuomenės paruošimu. Kiekvienais metais reikčtų 
spaudoje nagrinėti šie klausimai. 

Lietuva turi labai daug kūrybinių jėgų, tik, deja, 
šiuo metu jos nebegali reikštis. Todėl lietuvių visuo- 
menę išeivijoje įpareigoja dabartiniai tautos vargai 
visą kūrybinę galią bei dvasią aukoti tėvynei. Moks- 
las ir menas yra mūsų tautos galingas ginklas už 
laisvę. 


IMEISEKDEAB O DOS S EKCIJ A 


LIETUVIŲ 


DART 


Mūsų draugijos valdyba mano referatui pasiūlė 
keletą temų, bet drauge leido pasirinkti tokią, kuri 
man atrodys svarbi ar aktuali. Pasinaudodamas duo- 
ta laisve, čia nekalbėsiu nei apie literatūros reikšmę 
tautinei sąmonei išlaikyti, nei apie lietuviškos kny- 
gos leidimą išeivijoj, kaip man buvo sugestionuota. 
Pirmoji tema man atrodo, kaip visiems suprantama 
aksioma, o antroji, apie knygos padėtį tik netiesiog 
priklauso nuo rašytojų. Man atrodo, kad svarbiau ir 
aktualiau yra kalbėti apie tokias problemas, kokias 
iškelia lietuviams rašytojams išeivijoj jų dabartinė 
situacija. 

Šitą situaciją, man atrodo, apibrėžia trys svar- 
bios aplinkybės. Pirma, lietuvių tautos istorijoj pir- 
mą kartą didelis būrys rašytojų gyvena Vakaruose. 
Pirmą kartą mūsų rašytojai susiduria veidas į veidą 
su Vakarų tautų rašytojais ir savaime yra priversti 
stoti su jais į kūrybines varžybas. Tačiau, antra, Va- 
karuose gyveną lietuvių rašytojai yra gyvenimo ap- 
linkybių verčiami daugiau ar mažiau degraduotis, 
nes dažniausiai jie turi dirbti tokius darbus, kurie 
yra nepalankūs literatūrinei kūrybai. Tačiau, trečia, 
stovėdami okupuotos tėvynės ir emigravusios tautos 
dalies akivaizdoje, lietuvių rašytojai turi atlikti to- 
kias pareigas, kokios normaliose aplinkybėse turėtų 
atitekti pirmiausia rašytojams, likusiems tėvynėje. 
Normaliose aplinkybėse pirmiausia šie rašytojai tu- 
rėtų tarti kas kartą naują kūrybinį žodį visiems 
tautiečiams, tiek gyvenantiems Lietuvoje, tiek išei- 
vijoje. Tačiau sovietinė okupacija rašytojams tėvy- 
nėje šitos pareigos atlikti neleidžia, nes jie yra pri- 
versti rašyti tik tai ir taip, kaip to reikalauja sve- 
timieji atėjūnai. šitoji trečioji aplinkybė lietuviams 
rašytojams, solidariems su visa lietuvių tauta ir gy- 
venantiems Vakaruose, uždeda dvigubas pareigas: 
rašyti tai ir taip, ko ir kaip negali atlikti rašytojai 
tėvynėje, ir drauge savo raštais aptarnauti tą tautos 
dalį, kuri gyvena laisvuose Vakaruose. Tačiau, no- 

rėdami šitas dvigubas pareigas atlikti, lietuvių rašy- 
tojai turi stoti į kūrybines varžybas su Vakarų ra- 
šytojais, kurių aplinkoje jie gyvena. Tai vėl mus 
grąžina į pirmąją aplinkybę, o ši vėl nuveda į ant- 
rąją. 

Iš šitos trumpos aplinkybių analizės matyti, kad 
lietuvių rašytojų bei poetų situacija Vakaruose da- 
bartiniu momentu yra užburto rato situacija. Ji ir 
sudaro pagrindinę problemą tiems rašytojams, kurie 
nori pasilikti ištikimi ir savo pašaukimui ir lietuvių 
tautai. 

Tačiau ši užburto rato situacija nėra Nneišspren- 
džiama. Pirmiausia ji lengvai išsisprendžia tiems as- 
menims, kurie atsisako arba linkę atsisakyti rašyto- 
jo pašaukimo. Metę ar mesdami plunksną, jie tam- 
pa tokiais pat piliečiais ar emigrantais, kaip dauge- 
lis kitų. Jie dirba kasdieninį darbą, jie rūpinasi sa- 
vo šeima ir jos patogumais, jie deda santaupas “juo- 
dai dienai“, jie dalyvauja lietuvių organizacijose, ten 
pasako proginių kalbelių arba parašo straipsnelį į 
laikraščius, gyvena prisiminimais iš tėvynės, pasi- 
džiaugia kadaise parašytais kūrinčliais ir padejuo- 
ja, kad dabar nebėra laiko rašyti. šitiems užburto 
rato problema yra išspręsta. Ir man atrodo, kad ne- 
maža dalis lietuvių rašytojų Vakaruose šitą proble- 
mą jau yra panašiai išsprendę. Būtų labai malonu, 
jei tai būtų mano klaida. Tačiau, kiek galima spręs- 
ti iš laikraščių apie lietuvių rašytojų kūrybinius dar- 
bus, vis delto atrodo, kad žymi dalis rašytojų užbur- 
to rato problemą yra išsprendusi arba baigia iš- 
spręsti lengviausiu būdu — ji nusilenkia tremties ap- 
linkybėms ir emigracijos pagundoms ir atsisako ra- 
šytojo pašaukimo bei kovos dėl jo. Be atejo tai skau- 
dus reiškinys. Todėl jam vaizdžiau įrodyti čia nesi- 
nori minėti nei vardų, nei pavardžių. 

Tačiau, dėkui Dievui, dar toli gražu ne vsi lie- 
tuvių rašytojai nulenkė savo galvas emigracijos ap- 
linkybėmis, nevisi nutekėjo su minia pasroviui ir ne- 
visi nuslydo nuo savo pašaukimo. Yra dar nemaža 
tokių, kurie tebekovoja, tebekuria ir net neketina 

nustoti rašę. Jie ir yra rašytojai rezistentai, nors 
šitokiu vardu jie ir nesivadina. Su jais ir tėra pras- 
mės pasvarstyti vieną antrą problemą, kurią iške- 
lia augščiau charakterizuotas užburtas ratas. 


Šitoji situacija, ypač emigracinė aplinkybė ir ra- 
šytojo dvigubos pareigos pavergtai tėvynei ir lietu- 
vių tautos daliai išeivijoje, dažnai kelia klausimą: 
ką rašyti? Į tai atsakant, pirmiausia reikia nurody- 
ti, ko nebereikia. 


Pirmiausia nebereikia savęs imitavimo tiems ra- 
šytojams ir poetams, kurių tematika kartojasi. Ant- 
ra, užtenka epigonizmo, kuris reiškiasi Žemaitės, 
Vaižganto, Vinco Krėvės pratęsimais ir nežymiais pa- 
pildymais. Kitaip sakant, užtenka pasitenkinimo tik 
lietuviška etnografija ir lietuvišku peisažu bei jo de- 
talėmis. Kad ir kaip brangi mums būtų vaižgantiška 
ir krėviška Lietuva, tačiau tai yra negrąžinama pra- 
eitis. Tik ją vaizduoti ir ja grožėtis reiškia užsida- 
ryti praeity. Tai reiškia dusimą ir netolimą mirtį. 

Tačiau šituo nenoriu pasakyti, kad praeities ap- 
skritai nereiktų vaizduoti. Ją galima ir net reikia 
vaizduoti, nes rašytojai okupuotoj Lietuvoj yra pri- 
versti ją falsifikuoti. Tačiau, vaizduojant praeitį, rei- 
kia žvelgti ne į jos paviršių, bet į apskritai žmogiš- 
kas gelmes. Gana užkonservuotų, praeity sustingu- 
sių papročių ir tipų, bet reikia praeity rasti dina- 
miškų žmonių, kurie rašytojų kūriniuose atskleistų 
savo sielas su tokiais siekimais, problemomis ir rū- 
pesčiais, kurie būtų panašūs į mūsų dienų rūpesčius 
ir problemas. Kitaip sakant, mūsų rašytojams rei- 
kia savo žvilgsnį nukreipti. į lietuvių sielas, o tada 
nebus sunku pastebėti praeity tų pačių rūpesčių ir 
problemų, kurios kankina mūsų laikų žmones. 


Kada rašytojas šliaužioja tik gamtos paviršium, 
etnografinių papročių ir gyvenimo būdo paviršiumi, 
kitaip sakant, žmogiškos prigimties paviršiumi, jis 
negali būti įdomus nei dabarčiai, nei ateičiai, nei 
išeivijos lietuviškam jaunimui, nei dailiąją literatūrą 
meėgstančiam svetimtaučiui. Tik gilindamasis į žmo- 
nių sielų problemas, jieškodamas jose sunkiai įžvel- 
giamų gelmių, nors jos ir būtų susijusios su kai ku- 
riais praeities momentais, rašytojas tegalės patar- 
nauti savo tautos kultūrai ir stoti į varžybas su Va- 
karų rašytojais. 

Šitas varžybų žodis neturi būti suprastas, kaip 
piršimas tuščios ambicijos. Tai yra lietuvių rašytojų 
nelengva pareiga, kurią jiems diktuoja gyvenamojo 
momento aplinkybės. Tos varžybos taip pat nėra nė 
nepasiekiama utopija. 

šitam suprasti reikia priminti, kad Vakarų ra- 
šytojai nėra jokie dievai, kurie turėtų talentų ir 
išminties monopolį. Jie turi plačią visuomenę, jie 
turi geresnes materialines sąlygas, tačiau taip pat 
jų dažnas daugiau prigamina literatūrinio šlamšto. 
Jų dažnas yra labiau paklydęs šių dienų pažiūrose į 
būtį ir į žmogų. Jų dažnas nemato nei tos lemtin- 
gos dilemos, kurioj yra atsidūrusi mūsų dienų žmo- 
nija, nei tos didžiulės grėsmės, prieš kurią stovi pa- 
skiras žmogus, kaip asmuo. šitaip pasiklydę yra net 
kai kurie patys didieji Vakarų rašytojai, jau nekal- 
bant apie komercinius autorius. Tuo tarpų žmogiš- 


310 


ko asmens problema dar niekada nebuvo taip aš- 
triai gyvenimo iškelta pasauliniu mastu, kaip dabar. 
Ir niekas šitos problemos negali giliau ir visapusiš- 
kiau suvokti ir pergyventi, kaip rašytojas, išblokštas 
iš savo tėvynės. Tik rašytojas tremtinys gerai teži- 
no, kaip kenčia, kaip yra smukdomas ir persekioja- 
mas žmogus už geležinės uždangos. Tik jis gerai te- 
mato ir tejaučia, kaip klysta ir nusikalsta laisvasis 
Vakarų pasaulis žmogaus asmens atžvilgiu. 


Tiesa, kiekvienas dailininkas bei rašytojas, ku- 
ris jaučia savo augštą pašaukimą, yra daugiau ar 
mažiau tremtinys tarp savo tautos miniažmogių, 
ypač tarp standartizuotų šių dienų miniažmogių. Ta- 
čiau savo tėvynėje gyvendamas, rašytojas vistiek 
turi silpnesnį savo tremtininkiško gyvenimo jausmą, 
nes ji pridengia įvairių patogumų ir smulkmenų tan- 
kus tinklas. Tik tikroji tremtis, t. y. priverstinis 
gyvenimas svetimame krašte nuogai teatskleidžia 
tiek pašauktojo rašytojo, tiek apskritai žmogaus 
tremtišką būvį pasauly. Tik tremtinys tegali neap- 
gražintai ir nemeluotai pamatyti bei pajusti, kad 
žmogaus buvimas pasauly yra amžinojo tremtinio 
kio daikto ir be jokio žmogiško palydovo. Todel tik 
iš savo tėvynės išrautas ir svetur neprigijęs žmogus 
tegali nuogai pajusti, ką reiškia žmogui vienatvė, jo 
rūpestis rasti atramą, jo meilė ir viltis, tos egzisten- 
cinės atramos bejieškant. Tik. tremtinys mato žmo- 
giškų pastangų, darbų ir žygių reliatyvią vertę ir 
gali geriau nustatyti vertybių gradaciją negu pasto- 
vios situacijos žmogus. Tai yra tremtinio pirmenybė 
ir gal net privilegija. 

Todėl gerai jausdamas žmogišką buvimą, pažy- 
mėtą tremties ženklu, rašytojas tremtinys gali giliau 
bei tikriau suvokti ir atskleisti visas žmogiškas prob- 
lemas, negu rašytojas savo tėvynėje Vakaruose, tai- 
gi ir šių dienų žmonių rūpesčius bei nuotaikas. Kad 
iš šito suvokimo gimtų dideli ir vertingi kūriniai, te- 
reikia tik talento ir darbo. 

Tuo tarpu talentų lietuvių tautoj nėra mažiau, 
proporcingai imant, negu kitose tautose. Jų yra ir 
lietuvių rašytojuose, gyvenančiuose Vakaruose. Jei 
jie gerai išmedituotų žmogaus situaciją ir tas grės- 
mes, prieš kurias stovi asmuo, jie galėtų sukurti 
reikšmingų kūrinių, įdomių ir lietuviams emigran- 
tams, ir svetimiesiems, ir broliams pavergtoje tėvy- 
nėje, nes tie kūriniai vistiek kada nors juos pa- 
sieks. Kas be konvencinių prietarų vienu, antru ar 
trečiu atžvilgiu meniškai atvaizduotų mūsų laikų as- 
piracijas bei rūpesčius, suvoktus jų giliausioje pras- 
mėje, tas galėtų savo vardą palikti amžiams nema- 
rų. Tai, be abejo, augštas ir sunkus uždavinys. Ta- 
čiau jis nėra negalimas tiems rašytojams, kurie lite- 
ratūrinį darbą laiko savo pašaukimu. Lietuviai ra- 
šytojai turi pasistatyti šį augštą uždavinį, jei nori 
jie pasitarnauti savo tautai anapus ir šiapus gele- 
žinės uždangos. Jau pats faktas, kad lietuvių rašy- 
tojai už savo tėvynės sienų niekada nebuvo tokie 
gausūs ir čia gali laisvai rašyti, turi juose pažadin- 
ti tikrą ambiciją duoti savo tautai tai, kas būtų 
įdomu ir vertinga taip pat kitiems. Jei savo geriau- 
sius kūrinius sukūrė tremty Dante, Chateaubriand ir 

A. Mickevičius, tai kodėl to negalėtų atlikti lietuviai 
rašytojai? 

Tačiau, prisiminus šituos vardus, reikia dar kartą 
pasakyti, kad anie vyrai nebuvo užsidarę nei savo 
etnografinėse smulkmenose, nei vienuose savo kraš- 
to rūpesčiuose, nei savo individualiose tremtinio nuo- 
taikose. Nors anie vyrai nekartą pergyveno despera- 
tiškas nuotaikas, panašiai, kaip nevienas mūsų, ta- 
čiau nė vienas jų neužsisklendė savo individualioj 
tremty ir nė vienas jų savo kūriniuose apie ją ne- 


rašė. Jie buvo atviri savo laiko idėjoms bei proble- 
moms ir savo dvasioj bendravo su visais žmonėmis. 
Jie, turbūt, gerai suprato, kad jų tremtis tėra tik vie- 
nas momentas amžinojoje žmogaus tremty, nes jie 
savo kūriniuose kalbėjo apie rūpesčius, kovas, klai- 
das, kentėjimus, viltis ir džiaugsmus, suprantamus vi- 
siems žmonėms. šita jų kūrybinė kalba nereikalavo 
iš jų nei atsisakyti savo gimtosios kalbos, nei etno- 
grafinių smulkmenų, nei savo tėvynės specialių rū- 
pesčių. Juos mokėjo jie suderinti su savo laiko kitų 


311 


žmonių prcblemcmis, nes jie nebuvo užsisklendę savo 
kiautuose. 

Pasisakant prieš užsidarymą praeity, etnograti- 
joj, tautinėse prcblemoss, tremties rūpesčiuose, dar 
nereiškia, kad šituos dalykus reikia atmesti ar nie- 
kinti. Ne. Ir jie gali būti naudingi. Atmestinas tik 
pasitenkinimas jais ir užsidarymas juose, nes tai Ve- 
da į sustingimą ir mirtį. Tačiau, antra, reikalauda- 
mi atvirumo ir plataus bei gilaus žvilgsnio į šių die- 
nų pasaulį bei žmogų, taip pat nesiūlome Vakarų 
literatūrinių madų. Maža mums tegali padėti Kaika, 
Sartre, Anouilh, Faulkner, Hemingway, Steinbeck ar 
kuris kitas madingas rašytojas. Nors reikia stengtis 
pažinti viską, kas vertinga Vakaruose, nors galima 
iš Vakarų rašytojų pasimokyti taip, kaip iš kiekvie- 
no reiškinio, tačiau tų rašytojų sąmoningas sekimas 
mus nukreiptų i epigonizmą, kuris dar gali būti pa- 
teisintas normaliame gyvenime, bet ne užburto rato 
situacijoj. Ši mūsų rašytojams stato sunkesnius ir 
reikšmingesnius reikalavimus. Pasekimas paskui žy- 
mius ar madingus svetimuosius neduotų to, ko iš mū- 
sų laukia tautiečiai abiejose geležinės uždangos pu- 
sese ir ko turi teisės laukti net svetimieji. 

Tačiau, antra vertus, nenormalus tremtinio bū- 
vis taip pat saugo mūsų rašytejus nuo perdidelio sų- 
sižavėjimo svetimais madingaisiais rašytojais. Juk 
rašytojas tremtinys, kuris jaučia savo pašaukimą, taip 
stipriai pergyvena savo individualią tremtį ir drau- 
ge taip intensyviai sielojasi savo tautos likimu, kad 
svetimų rašytojų problemos jam atrodo silpnu at- 
spindžiu to, kuo jis pats gyvena. Jis netiki ar nenori 
tiketi, kad svetimas rašytojas žmogiškas problemas 
suvoktų tikriau už ji. Rašytojui tremtiniui dažnai 
atrodo, kad užtenka stebėti gyvenimą aplink save ir 
gyventi savo tautos problemomis, kad jis pasiektų 
žmogiškos būties gelmes ir suvoktų jų prasmę. Jeigu 
jis iš tikro šitas gelmes yra suvokęs ir jų vieną antrą 
aspektą yra supratęs ir juo užsidegęs, daugelis da- 
lykų jam tampa nėbepavojingi. Tada nebepaglemš 
jo nei svetimos įtakos, nebeužsklęs jo nei praeitis, 
nei tautinės politikos specifinės problemos, nepavergs 
jo nei etnografinės retenybės. Visa tai jam tebus me- 
džiaga išryškinti tam žmogiškos būties aspektui, ku- 
rį jis bus suvokęs ir kuriuo bus užsidegęs. 


Neketindamas mūsų rašytojams siūlyti konkre- 
čių temų, vis dėlto iliustracijai norėčiau sustoti prie 
trijų lietuviško gyvenimo aspektų. Pirma, prie da- 
bartinio gyvenimo okupuotoje Lietuvoje. Kodėl ligi 
šiol jis nėra susilaukęs nei vienos žymios apysakos, 
nei romano? Ar jis neturi savy labai gilių problemų, 
kurios būtų įdomios tiek lietuviams, tiek svetimie- 
siems? Iš paviršiaus, daugiau ar mažiau į jį žiūrint 
politiškai, jis gali atrodyti monotoniškas, daugiau ar 
mažiau. uniformizuotas. Tačiau žvelgiant giliau į 
žmonių sielas, į jų konfliktus bei dramas, neišski- 
riant nei komunistų ar prokomunistų dramų, gyve- 
nimas okupuotoje Lietuvoje pasirodys toks turtingas 
ir gilus, atskleidžiąs tiek svarbių problemų, kad nė 
dešimty tomų jų visų neatvaizduosi,. Tiesa, tą gyve- 
nimą mėgina pavaizduoti lietuvių sovietiniai rašyto- 
jai. Tačiau jie vaizduoja jį socialistinio realizmo at- 
žvilgiu, t. y. partiniu komunistinių atžvilgiu. Kitaip 

sakant, jie vaizduoja gyvenimą suschemintą ir pa- 
viršutinišką, nes jie tiki arba apsimeta tikį, kad 
žmonių sielų gyvenimą nulemia ekonomiškai sociali- 
niai interesai ir reikalai. Todėl rašytojai okupuotoje 
Lietuvoje negali nei į žmonių sielas pažvelgti nesu- 
interesuotai, nei jų gelmių tinkamai atskleisti, nei 
estetinių lietuvių poreikių patenkinti. Bet tai gali ir 
tai turėtų atlikti lietuvių rašytojai Vakaruose. 

žiūrėdami giliu ir plačiu žvilgsniu į žmonių gy- 
venimą okupuotoje Lietuvoje, jie taip pat pastebė- 
tų, kad daugelis etnografiškai charakteringų apraiš- 
kų dar tebėra gyvų. Nei gandonešės moterys, nei “da- 
vatkos', nei kaimo išminčiai, nei padaužiški bernai, 
nei vakaruškos, nei dainos dar nėra tėvynėje išny- 
kę. Nors šiek tiek pasikeitė, bet dar neišnyko nei 
Lietuvos peisažas — tebėra kalneliai, miškeliai, ly- 
gumos, raistai, tebėra dobilėliai, kačpedėlės, smilgos, 
saulėleidžiai, vėjai ir lietūs. Dar ne visai išnyko kry- 
žiai ir kaimų kapinėlės. Tik į šituos peisažinius ir 
etnografinius dalykus Lietuvos žmonės dažnai kitaip 
reaguoja negu seniau — daugiau dramatiškai negu 
lyriškai — nes jų visas gyvenimas yra tapęs sudė- 
tinga nesibaigiančia drama, iš paviršiaus vienokia, 
iš vidaus kitokia. Gilindamasis į šitos sudėtingos 
dramos vidaus aspektus, lietuvis rašytojas pamatys, 
kad dramoj yra neprasminga rodyti tik peisažinį sce- 
novaizdį ir veikėjų sustingusius siluetus, bet kad rei- 
kia atskleisti vidaus gyvenimą ir jo kovas, nors tų 
kovų vieni dalyviai ramiai vaikščiotų galvas nulei- 
dę, o antri lengvai ar ironiškai šypsotųsi. Kiek cha- 
rakteriams pavaizduoti ir jų sieloms atskleisti rei- 
kalinga sovietinės tikrovės elementų, to laisvieji lie- 
tuvių rašytojai gali pasisemti iš sovietinių lietuvių 
rašytojų, iš sovietinių laikraščių, iš knygų apie So- 
vietiją ir iš komunistų teorijos. Be abejo, šitam vis- 
kam reikia laiko ir pasiruošimo. Tačiau be šito nėra 
jokių reikšmingų darbų. 

Tačiau kam žmonių sielų gyvenimas ir jų sudė- 
tingos dramos pavergtoje tėvynėje būtų sunkiai įžvel- 
giamos meniniam atvaizdavimui, tam lieka nepri- 
klausomos Lietuvos gyvenimas, į kurį taip pat smel- 
kėsi svetimos įtakos, geros ir piktos, neišskiriant nė 
komunistinių. šitas gyvenimas taip pat buvo gana 
turtingas įvairiomis problemomis bei dramomis. Ei- 
damas nuo kaimo iki akademinių ir meninių sferų, ra- 
šytojas gali pasirinkti įvairių aspektų, tik jis į tą 
gyvenimą turi žiūrėti be prietarų, be politinių sche- 
mų, be padailinamųjų tendencijų. šitaip, iš perspek- 
tyvos žvelgiant į nepriklausomo gyvenimo laikotarpį 
ir jį atvaizduojant, gal jis neatrodys toks šviesus, 
kokio dabar daugumas mūsų norėtų, tačiau meni- 
niam uždaviniui tiesa patarnauja labiau negu neno- 
ras ją matyti. Pavyzdžiui, yra faktas, kad kai kurie 
universiteto lietuviai profesoriai, atlikdami savo par- 
eigas 1932-38 metais savųjų valdžioje, kartais turėjo 
sunkesnes vidaus dramas pakelti negu 1941-43 me- 
tais nacių okupacijoj. Šituo pavyzdžiu nenoriu ra- 
sakyti, kad reiktų vaizduoti tolaikinio režimo klai- 
das. Ne. To nereikia, nes tai duotų kažin kokį de- 
mokratinį realizmą, apie kurį kadaise kalbėjo J. 
Kardelis. 

Šį lietuvio šviesuolio dramos pavyzdį suminėjau 


svarbiausia tam, kad mūsų rašytojai labiau susido- 
mėtų lietuvių šviesuolių gyvenimu nepriklausomybės 
laikais. Nors ir lietuviško kaimo kūrybinės galimybės 
tebėra neišsemtos, tačiau lietuvių šviesuolių gyveni- 
mas, ypač jų vidaus problemos tebėra menkai me- 
niškai paliestos. Jas vaizduodamas plačiu ir giliu 
žmogišku (ne politiniu) žvilgsniu, lietuvis rašytojas 
gali pasidaryti įdomus ir saviesiems ir svetimiesiems. 
Gilindamasis į vidaus gyvenimą, rašytojas pats nu- 
stebs, pamatęs, kad lietuvis šviesuolis nepriklausomy- 
bės laikais jau sirgo kai kuriomis problemomis, kurios 
jam ypač aktualios pasidarė, gyvenant svetur. 

Pagaliau emigracinis ir tremtinis gyvenimas taip 
pat gali atskleisti vertingų problemų, turinčių ap- 
skritai žmogišką prasmę. N. Mazalaitės “Negestis" 
tai įrodė, nors autorė į savo problemą tepažiūrėjo 
šiek tiek persiauru žvilgsniu ir ją apipavidalino su 
meniškomis ydomis. 

Tačiau kaip minėtus augštus uždavinius įvykdy- 
ti, kad mums laiko nėra? — gali pasakyti man ne- 
vienas lietuvių rašytojas Vakaruose. Be abejo, tai 
viena svarbių mūsų charakterizuoto užburto rato 
problemų. Bet ji nėra neišsprendžiama tam, kuris 
jaučia, kad rašytojo pašaukimas yra ne tik privile- 
gija, bet taip pat pareiga. 

Kokia kryptimi šita problema spręstina, paaiš- 
kėja prisiminus, kad jokiam rašytojui, bent jo dar- 
bo pradžioje, jo pašaukimas nesutampa su jo pro- 
fesija ar dirbamu darbu. Pašaukimas ir profesija te- 
sutampa tik didelių tautų pagarsėjusiems rašyto- 
jams, kai jie gali atsidėti tik kūrybos darbui. Tačiau, 
kol jie šito pasiekia, jie turi dažniausiai pragyvenimą 
pelnytis kitu darbu. šŠitokioje padety lietuvių ra- 
šytojai buvo savo laisvoje tevynėje, tokioj jie tebėra 
ir tremtyje. Nevienam dabartinė tremties padėtis at- 
rodo tik dramatiškesnė dėl dviejų priežasčių. Viena, 
lietuviai rašytojai yra veikiami materialinio gerbū- 
vio tvaiko, kuris yra apnikęs emigrantinę lietuvių vi- 
suomenę, ypač miniažmogius šiaurės Amerikos kon- 
tinente. Antra, sąmoningai ar nesąmoningai, daugiau 
ar mažiau pasiduodami materialinio gerbūvio ir kom- 
forto įtakai, lietuvių rašytojai neorganizuoja savo gy- 
venimo pagal savo pašukimą. 

Čia reikia priminti, kad rašytojo pašaukimas yra 
aiškiai individualinis. Todel jam gyvenimo pagal pa- 
šaukimą niekas nesuorganizuos, jei šito jis nedarys 
pats ir jo šeima. Be abejo, visuomenė galėtų rašy- 
tojui gyvenimą palengvinti. Tačiau reikia atminti, 
kad kiekviena visuomenė yra kolektyvas, o lietuviš- 
koji — dargi beveik neorganizuotas kolektyvas. Ši- 
toks kolektyvas niekada nebuvo jautrus individui. 
Jis visada ir yra nedėkingas, nejaučiąs savo atsako- 
mybės ir beveik nusikaltėliškas kūrybinio asmens at- 
žvilgiu. Todėl ir sakėme, kad net savo tėvynėje rašy- 
tojas yra daugiau ar mažiau tremtinys tarp savųjų. 
Tik išsiskirdamas iš savo tautiečių minios, ne savo 
išvaizda, bet savo sielos struktūra, savo dvasiniais 
siekimais ir darbais, rašytojas tegali šį tą naujo pa- 
sakyti savo tautiečiams ir svetimtaučiams. Nusilei- 
dimas iki inertinės ir savanaudiškos minios interesų 
yra pražūtingas kiekvienam asmeniui, ypač kūrėjui. 
Kad šito neįvyktų, rašytojas ne tik savo asmenine 
kultūra turi stovėti augščiau minios, bet ir savo gy- 


venimą suorganizuoti kitaip negu minia, kurioj jis 
gyvena ir kurią nori paskui save patraukti. Trum- 
pai tariant, jis savo gyvenimą turi taip sutvarkyti, 
kad galėtų kurti. šis reikalavimas tinka kiekvienam 
rašytojui, tiek gyvenančiam tevynėje, tiek svetima- 
me krašte. 

Skirtumas tik tas, kad svetimame krašte rašy- 
tojas turi padėti daugiau pastangų apsiginti nuo gre- 
siančios degradacijos, nes jam dažniausiai priseina 
dirbti nepalankų darbą kūrybai. Be to, ir materia- 
liniams interesams išeivijoj jis yra jautresnis. 'Ta- 
čiau šitas nepalankias aplinkybes rašytojas vistiek 
turi nugalėti, jei nori pasilikti ištikimas savo pašau- 
kimui. 

Rašytojas jas gali ir turi nugalėti, atsisakydamas 
pirmiausia eilės materialinių patogumų, kokių ypa- 
tingai geidžia minia. Jis turi atsisakyti mašinų ir 
aparatų, kurie nėra būtini rašytojo darbui. Jis turi 
trumpinti ir retinti lengvo pobūdžio pramogas ir įsi- 
vesti tam tikrą askezę savo gomuriui tiek valgyme, 
tiek gėrime. Rašytojas ir savo uždarbio santaupas 
pirmiausia turi skirti savo kūrybinėms atostogoms. 

Šitą kūrybinių atostogų reikalą čia norisi ypa- 
tingai pabrėžti. Kas šitokių atostogų nesusiorgani- 
zuos, tas nieko didelio ir reikšmingo neparašys. Poe- 
tas lyrikas dar gali parašyti eileraščių kasdieninio 
darbo pertraukose, bet šitų pertraukų neužtenka tam 
rašytojui, kuris nori sukurti romaną, apysaką, dra- 
mą ar komediją. Tuo tarpu šitokių kūrinių, reikalin- 
gų ilgesnio sutelkto darbo, kaip tik šiandien mums 
labiausiai reikia. Jų reikalauja mūsų rašytojų atsi- 
dūrimas veidas į veidą su Vakarų rašytojais. To taip 
pat reikalauja lietuviai šiapus ir anapus geležinės 
uždangos. Todėl tų didesnių kūrinių turėtų imtis 
tiek rašytojai prozaikai, tiek tie poetai, kurie prade- 
da kartotis. Tačiau be kūrybinių atostogų šitie didesni 
kūriniai yra neįmanomi. 

Kad ilgesnės ar trumpesnės kūrybinės atostogos 
yra praktiškai įmanomos, tai mums parodo eilė lie- 
tuvių dailininkų. Padirbėjęs ne savo pašaukimo dar- 
ba keletą metų, jau ne vienas dailininkas savo san- 
taupas yra panaudojęs savo atostogoms nuvykti į 
Europos meno centrus ir ten dvasiškai atsigaivinti. 
Amerikos kontinento rašytojams vykti į Europą nėra 
būtina, tačiau jiems taip pat reikia susiorganizuoti 
atostogas, per kurias jie galėtų atsidėti tik savo pa- 
šaukimo darbams. : 

Kai mūsų rašytojai pradės tvarkyti savo gyve- 
nimą periodinių kūrybinių atostogų kryptimi, jie pa- 
stebės, kad net sunkus darbas fabrike ir kitur jiems 
pasidarys prasmingesnis ir lengvesnis. Tada suma- 
žės skundai dėl tremties aplinkybių, kad jos žlug- 
dančios rašytojus. Iš tikrųjų jos yra nemalonios ir 
trukdančios, bet jos nėra žlugdančios tiems, kurie 
jaučia savo pašaukimą. Kaip sakyta, šitos aplinky- 
bės net duoda tam tikrų pirmenybių, kokių sunku 
turėti Vakarų rašytojams savo tėvynėse, tik reikia 
jas išnaudoti kūrybiškai. Be abejo, organizavimas 
savo gyvenimo pagal rašytojo pašaukimą, įsivedimas 
savo gyvenime tam tikros askezės, kuri sunkiai su- 
prantama aplinkinei miniai, reikalauja ryžto ir tam 
tikrų aukų. Tačiau be to nėra jokio didelio prasmin- 
go darbo ir kūrinio. 

MOKSLO > EK 


AUGšTOJO MOKSLO RAIDA 
NEPRIKLAUSOMOJE LIETUVOJE 


PRO E S T E P.O/NSASS KTS LUP -A LLS 


Erškėtingas kelias 


Neįmanomai sunki buvo augštojo mokslo pra- 
džia Lietuvoje. Neturėjome augštosios mokyklos nuo 
1832 metų, kada atžagareivių rusų valdžia, keršyda- 
ma už sukilimą prieš okupantus, užsmaugė seną Vil- 
niaus universitetą. Tik atskiri pasiryžėliai studijavo 
Rusijos ar Vakarų Europos augštosiose mokyklose. 
Kiti, pasiekę augšto mokslo, likdavo dirbti svetur. 
Tik labai retas siekė akademinės karjeros. 

Atgavus nepriklausomybę valdžia turėjo daug 
svarbių reikalų: teko ginti ir tvarkyti nualintą ša- 
lį. Ypatingai trūko išmokslintų žmonių. Augštosios mo- 
kyklos idėja kilo iš visuomenės: Vilniuje, vėliau Kau- 
ne ėmė veikti Augštojo Mokslo kursai. Žiaurios jų 
darbo sąlygos buvo panašios į mūsų tremties stovyk- 
las! 

1922 metų Vasario 16 d., kai suėjo lygiai 4 metai 
nuo Nepriklausomybės deklaracijos, Kaune buvo 
įsteigtas Lietuvos Universitetas. Kukliose iškilmėse 
ministeris pirmininkas E. Galvanauskas paskelbė vy- 
riausybės aktą, kuriuo skiriamas rektorium prof. J. 
Šimkus ir keliolika profesorių paskirti į fakultetų 
branduolius. Žodis tapo kūnu: retas universitetas 
pasaulyje buvo pradėtas iš nieko, ir nedaugelis pa- 
darė tokią nuostabią pažangą! 

šeši fakultetai tilpo dviejų augštų rūmuose, kur 
seniau buvo komercijos mokykla, o karo metu ligo- 
ninė. Paskaitos buvo skaitomos vakarais, nes dieną 
visi tarnavo. Marga studentų minia veržėsi į kelio- 
lika auditorijų, kur nauji profesoriai skelbė augštąjį 
mokslą, kiekvienas kita terminologija, kiti net ne 
lietuvių kalba. Dėstytojais buvo pakviesti visi asme- 
nys, kurie bent kiek tiko mokslo darbui. Eilė profe- 
sorių buvo pakviesta iš užsienio, atvyko kelį Ameri- 
kos lietuviai. Trūko mokslo įstaigų, laboratorijų, bib- 
liotekų, nebuvo vadovėlių, stigo patyrimo, tradicijų. 
Tačiau visi buvo pilni gero noro ir entuziazmo, visi 
kantriai dirbo ir džiaugėsi kiekvienu nauju laimėji- 
mu. Net svetimieji profesoriai, su mažomis išimti- 
mis, pagauti mūsų ūpo, stengėsi sklandžiai įsijungti 
į bendrąjį darbą. 


Sekcijos posėdis 378 p. 

Pažangos šuoliai 


Reikia stebėtis, kaip greit augo mūsų universite- 
tas. Praplėstos patalpos, pristeigta kabinetų, labora- 
torijų, muziejų. Biblioteka augo iš aukų ir palikimų: 
pavyko įgyti vertingą prof. Bezzenbergerio lituanis- 
tinį rinkinį. Imta planuoti universiteto miestelio 
statyba. kaip čia vadina “campus": pradėta prie ra- 
dijo stoties, veliau gautas sklypas Linksmakalnyje, 
virš Kauno senamiesčio. Suplanuota keliolika rūmų, 
pradėta Fizikos ir Chemijos Instituto statyba. Sutik- 
ta nemažai kliūčių, nes tada vyravo pažiūra, jog ne- 
verta rūmų statyti Kaune, jei tikimės atgauti Vilnių! 
Linksmakalnio rūmuose tilpo dar Technikos fakulte- 
tas, -prisistatęs dirbtuvių. Daugiau statyti neleido 
aerodromas, tad Medicinos rūmai išdygo mieste, kiti 


fakultetai gavo valstybės spaustuvės rūmus, un-to 
klinikos pastatytos kitame miesto gale. 
Universiteto personalą papildė jaunimas, kuris 


buvo nusiųstas į Vakarų Europą pasiruošti akademi- 
nei karjerai. Per keletą metų padaryta pažanga dės- 
tyme, patobulinta mokslo terminologija, pradėta leis- 
ti vadovėlius, disertacijas, mokslo žurnalus. Nusta- 
tyti ryšiai su kitų šalių mokyklomis, imta dalyvauti 
tarptautiniuose kongresuose. 

Išryškėjo ir akademinio jaunimo veidas, nors uni- 
versitetas tiesiog jo auklėjimu nesirūpino. Daug reiš- 
kė studentų organizacijos, kurios jungė jaunimą įvai- 
riais pagrindais: ideologiniu, politiniu, regioniniu, eko- 
nominiu, tautybių, specialybių ir t.t. Prisižiūrint į 
nepaprastą visuomenės politinį susiskaldymą, studen- 
tų organizacijų prisisteigė tiek daug, kad un-to va- 
dovybė buvo priversta kiek suvaržyti jų laisvę. 

Vienos augštosios mokyklos Lietuvai neužteko: 
joje negalėjo tilpti tos specialybės, kurios pasirodė 
daugiau gyvybingos. 1924 metais įsteigta Žemės Ūkio 
Akademija Dotnuvoje, absorbuojant puikiai išvystytą 
žemės Ūkio Technikumą. Vėliau buvo įkurta Vete- 
rinarijos Akademija, pakeitusi buvusį Medicinos fa- 
kulteto skyrių. Pradėjo veikti Prekybos Institutas 
Klaipėdoje, Pedagoginis Institutas šiauliuose. Kau- 
no Muzikos Mokykla buvo reorganizuota į Konserva- 
toriją, ja sekė Klaipėdos Muzikos Mokykla. Meno Mo- 
kykla buvo plečiama į Taikomojo Meno Institutą. 


Kariuomenė bene nuo 1937 metų turėjo Vytauto Di- 
džiojo Augštąją Karo Mokyklą su dviem skyriais — 
štabo ir intendantūros. Kai grįžo Vilnius, keli fa- 
kultetai buvo nukelti iš Kauno: tada turėjom Vytau- 
to Didžiojo universitetą Kaune ir Vilniaus universi- 
tetą Vilniuje. Visoms mokykloms užteko klausytojų 
ir dėstytojų! 1941 metais Vilniuje pradėjo darbą Lie- 
tuvos Mokslų Akademija, vien mokslo įstaiga. 


Niekas nėra pranašas savo tėvynėje. 


Vienoje iš lietuvių konferencijų Šveicarijoje bu- 
vo sielotasi, kad Lietuvoje nėra gydytojų, mokytojų, 
amatininkų, pagaliau apskritai stinga inteligentų: 
reikalingi bankai — nėra buhalterių, reikalinga pra- 
monė — trūksta vertelgų (Pirmasis Nepriklauscmos 
Lietuvos dešimtmetis, 2 leid., p. 69). Kai universi- 
tetas išleido pirmąsias laidas, nebeteko skųstis iš- 
mokslintų žmonių stoka, atsirado ir inteligentų, ir 
buhalterių, ir “vertelgų". Iš mūsų un-to sienų išėjo 
nauja generacija mokytojų, gydytojų, inžinierių, fi- 
Iosofų, rašytojų ir mokslininkų. 

Nuostabią mūsų augštojo mokslo pažangą dau- 
giau vertino svetimi, negu savi. Būdavo piliečių, 
ypač daugiau pasiturinčių, kurie siuntė vaikus į už- 
sienius, kartais į nepirmaeiles mokyklas, nepripažin- 
dami savo jauno universiteto. Vienas augštas valdi- 
ninkas, Statistikos biuro direktorius, parašė minist- 
rui pirmininkui oficialų memorandumą, siūlydamas 


Mokslo sekcijos posėdžio prezidiumas. 
Kalba prof. S. Kolupaila. 


uždaryti Technikos fakultetą, kad jis neprigamintų 
blogesnių inžinierių, kaip esamieji. Tas raštas pa- 
teko į Technikos fakultetą ir virto linksmų anekdotu. 

Man, tuomet Universiteto Senato sekretoriui, te- 
ko pareiga redaguoti pirmųjų penkerių metų veiki- 
mo apyskaitą (Lietuvos Universitetas 1922-1927, Kau- 
nas 1928). Buvo pasistengta faktais ir skaičiais pa- 
rodyti, kiek atlikta per trumpą pradinį periodą. Te- 
ko išgirsti daug komplimentų: nesitiketa tokių re- 
zultatų šalyje, kuri per keliasdešimt metų neturėjo 


MOKSLO SEKCIJOS POSĖDŽIO DALYVIAI 
Pirmoj eilėje iš kairės: kun. dr. A. Baltinis, Vliko pirm. J. Matulionis, vysk. V. Brizgys. 

augštosios mokyklos. Tai tebuvo pradžia: toliau pa- 
žanga kilo pagal geometrinę progres'ją! 

Kitų šalių mokyklos pripažino mūsų universitetą, 
jo pažymius ir diplomus. Jos kviesdavo Lietuvos 
un-to delegatus į savo iškilmes ir traktavo lygiomis 
su senų ir garsių mokyklų atstovais. Mūsų un-tas 
buvo reprezentuotas Jeruzalės universiteto atidary- 
mo šventėje: rektorius prof. P. Avižonis hebraiškai 
sveikino naują Izraelio židinį... 

Tiems, kurie dalyvavo Lietuvos augštųjų mokyk- 
lų steigime ir plėtime, nekuklu girtis savo darbais. 
Mūsų alumnai, patekę į užsienius, gavo progą paly- 
ginti savo išmokslinimą su geriausiomis mokyklomis: 
dabar jie įsitikino, koks buvo mūsų mokslo lygis. Mū- 
sų išduoti diplomai visur pripažinti ir tinkamai ver- 
tinami. Būdinga smulkmena: Vokietijos augštosios 
mokyklos pakeitė repatriantams iš Lietuvos lietuviš- 
kus diplomus savais su augščiausiais pažymiai. 

Iš kitos pusės kartais buvo skleidžiama žinių, 
esą, Lietuvos vyriausybė varžiusi universiteto autono- 
miją. Dabar žinome, kad laisviausioje ir demokra- 
tiškiausioje šalyje augštosios mokyklos nesinaudoja 
nė šešėliu mūsų turėtos autonomijos. Reikia pasaky- 
ti teisybę, kad, išskyrus keletą apgailėtinų atsitiki- 
mų, un-tas buvo globojamas ir palaikomas vyriau- 
sybės. Profesoriai praktiškai naudojosi beveik neri- 
bota laisve savo mokslo ir mokymo darbuose. 


Sunkių bandymų laikai 


Nežiūrint įvairiaspalvių organizacijų susiskaldy- 
mo, mūsų akademinis jaunimas rodė pasigerėtiną 
vieningumą gyvybinių valstybės įvykių akivaizdoje. 
Kai buvo jaučiamos gresiančios Lietuvai nelaimės, di- 
desnės studentų organizacijos rengė bendrus susirin- 
kimus: pirmininkaudavo bešališkos studentų-skautų 
“Vyčio" korporacijos atstovas. Mūsų studentija susi- 
laikydavo nuo politinių išsišokimų, nors kartais bū- 
davo tamsių gaivalų provokuojama. 

Neilgai mums buvo lemta džiaugtis nepriklauso- 
mu gyvenimu: pasipylė ultimatumai, grobimai, karai, 
okupacija... Mūsų mokslo tvirtovė pasirodė tiek 
stipri, kad rusų bolševikams nepavyko jos sugriau.i 
per metus. Profesūrą laikėsi vieningai ir mažai nu- 
kentėjo areštų ir deportacijų metu, nors jos tarpe 
neatsirado nei vieno komunisto! Daugiau slėgiami 
buvo studentai, į kurių tarpą buvo įsprausta provo- 
katorių. Studentų kolona demonstratyviai tylėjo per 
gegužės 1 d. paradą. 

Jaunimas aktyviai dalyvavo 1941 m. sukilime. 
Kai kurie, kaip Statybos fakulteto adjunktas J. Mil- 
vydas, paaukojo savo gyvybę už tėvynės laisvę. Atėjo 
kita okupacija. Banditai vokiečių karių uniformoje 
apiplėšė un-to įstaigas. Studentai vengė vokiečių 
darbo batalionų, profesoriai slapstėsi nuo areštų, ki- 
ti pateko į koncentracijos stovyklas. 

1943 m. kovo 17 d. okupantai staiga uždarė vi- 
sas augštąsias mokyklas ir sunaikino kai kurių įstai- 

gų įrengimus. Mokymas nesustojo, tik pasitraukė į 
pogrindį. Su nuolatiniu pavojum rinkosi jaunimas į 
paskaitas konspiratyviose patalpose. "Tokiomis sąly- 
gomis nemažai jaunimo baigė studijas ir gynė dip- 
lominius projektus bei disertacijas beveik viešai. Vo- 
kiečių gestapas veltui vertė šnipinėti kai kuriuos per- 
sonalo narius: mūsų moralės palaužti nepavyko! 

Priminsiu vieną faktą, kaip puikiai laikėsi aka- 
deminis jaunimas po sunkia okupacijos letena. Uni- 
versiteto vadovybė pašaukė studentus į talką — pa- 
ruošti žiemai kuro įstaigoms šildyti. Miško kirtimas 
Skardupio girioje virto grandioziška jaunimo stovyk- 
la po trispalve vėliava, su tradicinėmis skautų apei- 
gomis ir turiningais laužais! Stovyklos dalyviai, kaip 
ir jos komendantas, niekad neužmirš darnios nuotai- 
kos tuo pavojingų metu... 


Be tėvynės 


Antroji bolševikų okupacija išblaškė iš Lietuvos 
apie pusę augštųjų mokyklų personalo ir studentų. 
Mokslo žiburys atgijo tremtyje, lietuvių stovyklose. 
Niūrioms nuotaikoms praskaidrinti buvo steigiami 
įvairūs kursai, skaitomi viešų paskaitų ciklai, orga- 
nizuojami chorai, teatrai, opera ir baletas. Veikė Fa- 
baltijo universitetas Hamburge-Pinneberge, UNRRA 
— universitetas Miunchene, Meno mokykla Freibur- 
ge, Augštieji Technikos kursai Kemptene. Mūsų jau- 
nimas studijuoja, dirba mokslinį darbą, siekia dok- 
toratų. Leidžiami laikraščiai, knygos, vadovėliai. Vi- 
sa tai mūsų gražiai įsiliepsnojusio mokslo darbo tė- 
vynėje žiežirbos! 

Lietuva paliko už geležinės uždangos. 
glaudė laimingesnės šalys. Įsikūrėm, vėl pasidarėm 
žmonės, ne benamiai. Deja, nedaugelis mūsiškių tę- 
sia mokslo darbą. Vieni negalėjo patekti į augštą- 
sias mokyklas dėl amžiaus, kiti dėl kalbos; kitus 
patraukė pelningesnis darbas pramonėje. Užtat jau- 
nimas, tik pajutęs pagrindą po kojomis, energingai 
studijuoja, siekia mokslo laipsnių, nebojant visų sun- 
kumų. 

Norėčiau raginti mūsų akademinį jaunimą imtis 
dėstymo universitetuose, nors tai ir būtų nucstolin- 
ga materialiniu atžvilgiu. Profesorių darbas č'a davg 
sunkesnis, negu buvo Lietuvoje, ir menkiau apmoka- 
mas. Tektų aukotis kilnesnių idealų vardan. 

Yra galimybių dirbti naudingą mokslinį darbą ir 
šalia universitetų. Turime autoritetingą mokslo istai- 
gą — Lituanistikos Institutą, kurio veiklą varžo 16- 
šų stoka. Turime ir kitą ryškų pavyzdį — Lietuvių 
Enciklopediją, kurios ruošimą ir leidimą palaiko vien 
prenumeratoriai. Reikalingi paramos ir kiti būtini 
organai, kaip Bibliografijos biuras su jo buleteniu 
“Knygų Lentyna'. 

Neleiskime užgesti mokslo šviesos liepsnai, kurią 
išsinešeme iš tėvynės. Mūsų kolegos, likę Lietuvoje 
po žiauria okupanto priespauda, veikia ir padaro daug 
pozityvaus. Istorija įpare'goja ir mus neatsilikti! 


Mus pri- 


US EO E SE KC ITA 


AKTUALIOS MŪSŲ ISTORIJOS 


PROBLEMOS 


DR: ANTANAS KuUrliAS 


Temos apimtis 


Istorijos sekcijos organizatoriai, kviesdami pa- 
daryti ši pranešimą, išreiškė pageidavimą, kad re- 
feratas iškeltų lietuvių tautos istorijos problemas, 
kurios svarstytinos ir keltinos esamose sąlygose. 
Drauge buvo pažymėta, kad referatas nesiimtų nag- 
rinėti problemas iš pagrindų, o tik jas suminėtų ben- 
droms diskusijoms, ir tik tokias, kurios yra galimos 
spręsti dabar, mūsų turimomis sąlygomis ir pajėgo- 
mis. Tai yra grynai praktinis požiūris, kuriuo, kiek 
esu pastebėjęs, pasižymi beveik visi kongreso numa- 
tytieji darbai, liudijantieji, kad jo rengėjai yra akci- 
jos žmonės, pasiryžę studijoms ir veiklai, bet pirme- 
nybę teikiantieji tiems uždaviniams, kurie šiuo metu 
yra aktualesni ir realesni. Pilnai pritardamas šiai 
linkmei, meginsiu liesti tik tuos klausimus, kurie 
mano supratimu šiuo metu mums yra svarbesni ir 
daugiau ar mažiau įgyvendinami. Pastaroji aplinky- 
be vėl įpareigoja ribotis Amerikos ir Kanados lietu- 
vių turimomis sąlygomis ir galimybėmis. Imdamasis 
šio darbo, tikiuos aktingo visų istorijos sekcijos da- 
lyvių pasireiškimo ne tik paliestus klausimus svars- 
tant, bet ir kitus iškeliant. 


Istorijos uždaviniai 


Pagrindinis istorijos uždavinys yra praeities pa- 
žinimas. Tas pažinimas privalo būti objektyvus ir uti- 
litarinis, suteikiąs galimybės pasinaudoti įgytais lai- 
mėjimais ir išvengti įvykusių klaidų pasikartojimo. 
Pastaroji aplinkybė turi auklėjamosios reikšmės ir 
yra akcentuojama visose tautose, su romėnais tvir- 
tinant, kad istorija yra gyvenimo mokytoja. Nors ši 
tiesa kartais mėginama iškraipyti, pridėtai pabrė- 
žiant kurią nors gerą ypatybę arba sumažinant ydą, 
o kaimynų atžvilgiu elgiantis atvirkščiai, vis tik tu- 
rime sutikti, kad tai yra neginčijama tiesa. Istorija 
kaip mokytoja yra tarsi kraitis kiekvienai Naujai 
kartai. 

Nei pavieniai žmonės nei tautos negyvena atsi- 
skyrėlio gyvenimą. Kaimynystės įtaka neišvengiama. 


Sekcijos posėdis 379 p. 


Iš čia kyla tarpusavio santykiai, kurie nejučiomis są- 
lygoja vienų ir kitų veiksmus, paskatinančius prie 
gerovės, kūrybos ar naikinančių karų. Visa tai ir su- 
daro medžiagą istorijai, kurios pažinimas yra reika- 
lingas ir kai kuriais atvejais net būtinas. Konkrečiai 
kalbant apie mūsų tautos istoriją, tenka pasakyti, 
kad jos pažinimas ypač būtinas šiais laikais, kai Lie- 
tuva atsidūrė žiaurioje okupacijoje, kai okupantas 
skubina ištrinti visus jos istorinius pėdsakus, ir kai 
tautos dalis emigracijoje pasisklaidė po visą pasaulį. 
šiandien mums reikia savo tautos istoriją per- 
duoti ne tik jaunajai mūsų kartai, bet ir svetimie- 
siems, kurie gali mums padėti kovoje dėl Lietuvos 
išlaisvinimo. Mūsų istorija dabar turi būti ne tik mo- 
kytoja, bet ir kovotoja. Iš čia ir išplaukia mūsų is- 
torikų uždaviniai, apie kuriuos tenka šiame referate 
kalbėti. 


I. Mūsų istorija svetimiems 


Norėdami žvelgti istorijon aktualybės akimis, mes 
turime žiūrėti kam ir kuriam tikslui mes ją taikome. 
Kai kalbame saviesiems, mes galime gilintis į proble- 
matiką ir lukštenti net smulkius klausimus, o kai ją 
norime perteikti kitiems, ji turi būti aiški, trumpa 
ir objektyvi. Visi ginčijamo pobūdžio aspektai tenka 
eliminuoti, pasitenkinant tiesioginiais konstatavimais, 
nes kontroversinių nuomonių aiškinimas ir savų, kad 
ir teisingų, išvadų darymas labai apsunkina paša- 
lietį skaitytoją. Tuo aš visai nenoriu pasakyti, kad 
mes turime tik girtis ir nuslėpti pralaimėjimus. 


Tautos ir kalbos kilmė 


Vienas -iš pagrindinių dalykų, kuriuos mes turi- 
me pirmiausia pasakyti svetimiems, yra lietuvių iš- 
skyrimas iš slavų ir germanų šeimos. ši taip aiški 
tiesa, deja, nežinomą daugeliui Amerikos intelektua- 
lų, jau nekalbant apie žurnalistus ir šiaip plačią vi- 
suomenę. Jei ligi šiol tas painiojimas dar vis užtin- 
kamas amerikiečių spaudoje, tai čia 'daugiau kalti 
patys lietuviai, ne kiti, kuriems žemėlapyje Lietuva 
yra permažas taškas tarp didžių slavų ir germanų 
kaimynų. Mūsų pačių reikalas yra nurodyti lietuvių 

kalbos tiesioginį giminingumą su sanskritu ir pasta- 
rojo reikšmę kalbotyros moksluose. Ryšy su tuo ne- 
sunku išaiškinti pačios tautos senumą ir jos sėslumą, 
gyvenant tūkstančius metų tose pačiose vietose. 


Nepriklausomybė 


Greta šių dalykų yra pabrėžtina senosios Lietu- 
vos nepriklausomybė, kurios amžius yra matuojamas 
tūkstančiais metų, ne tik tuo laikoatrpiu, kurį mes 
įpratome žymėti nuo Mindaugo laikų, vadindami jį 
Lietuvos valstybės įkūrimu. Lietuviai niekur nepaju- 
dėjo iš savo gyvenamųjų vietų, kai Europoje IV-V 
amžiuje vyko didysis tautų kraustymasis, ir, reikia 
tiketis, jie tvarkėsi savo bendruomeninį gyvenimą pa- 
gal tokius dėsnius, kurie galėtų atitikti valstybines 
formas. 

Mūsų kova dėl Lietuvos išlaisvinimo visai neju- 
čiomis kartais perdaug pabrėžia paskutiniuosius lai- 
kus ir nereikalingai sudaro įspūdį, kad mes gavome 
nepriklausomybę tik po I karo ir ją iš viso tetu- 
rėjome tarp paskutinių dviejų pasaulinių karų. Čia 
mes užmirštame mūsų nepriklausomo gyvenimo tęs- 
tinumą, kurį tebuvo laikinai nutraukę stipresnių kai- 
mynų imperialistinės užmačios. Todėl ir patį Lietu- 
vos Lenkijos padalinimą tenka aiškinti ne tik “auk- 
sinių bajorijos laisvių“ pagimdyta netvarka, bet ir 
kaimynų godžiu imperializmu. Rusija, Prūsija ir 
Austrija, išaugusios į dideles galybes, tykojo pasi- 
grobti Lietuvą ir Lenkiją sau, bet, privengdamos viena 
kitos, rado kompromisinį pasidalinimo kelią, kuris ir 
nutraukė (1795) Lietuvos ir Lenkijos nepriklauso- 
mo gyvenimo siūlą. 


Ryšiai su vakarų Europa 


Taip pat netenka praleisti progos pažymėti, kad 
Lietuva nuo senų laikų siejosi su vakarų Europos 
kultūra ir ji nebuvo kažkokia nežinoma izoliuota sa- 
la, kaip tai buvo mėginama net XIX amžiaus gale 
įrodinėti, kad vakarų civilizacija baigiasi ties Kybar- 
tais. Santykių su vakarais pėdsakus aptinkame be- 
veik visais laikais ir jie labai aiškiai iškyla Mindau- 
go laikais, kai jis krikštijosi (1251) ir kai jam po- 
piežius Inocentas IV atsiuntė karališką karūną. Tais 
laikais vakarų Europos krikščioniškoji civilizacija gy- 
veno viduramžių žydėjiino gadynę, o popiežiaus au- 
toritetas buvo iškilęs a ugščiausiai ir jo vasalinėje glo- 
boje buvo beveik vis: karališki Europos sostai. To- 
kiu metu popiežiaus parodytas dėmesys Lietuvai nėra 
mažos vertės įvykis. Tai yra iškalbingas liudijimas, 
kad anų laikų Lietuva buvo pažįstama vakarams, 
besipuošiantiems smailabokštėmis gotikos katedro- 
mis, išdidžiomis miestų rotušėmis ir savo uostuose 
priglaudžiantiems įvairių prekių prikrautus sunkius 
laivus. 

Didžioji Lietuvos klestėjimo bei ekspansijos ga- 
dynė Gedimino, Algirdo, Kęstučio ir Vytauto laikais 
taip pat glaudžiai siejosi su vakarų krikščionybe, nors 
lietuviams teko pusantro šimto metų kovoti besigi- 
nant nuo geriausiai militariškai organizuotų kryžiuo- 
čių. Atkakliose kovose saugodami savo vakarų sie- 
nas, lietuviai plėtėsi į rytus ir pietus, laisvindami 

slaviškus kraštus nuo mongolų totorių užkariavimų 
ir tuo apsaugodami Europą nuo tolimesnių mongolų 
antplūdžių. Žinoma, šią Lietuvos ekspansiją galėtu- 
me nedengti jokia idėjine skraiste ir pavadinti tie- 
siog imperializmu, kuris istorijoje nelaikomas jokia 
nuodėme, bet tas lietuvių imperializmas pasižymėjo 
gana neįprasta imperialistams ypatybe — toleranci- 
ja ir nesiekimu išnaudoti. Lietuvai išaugus į didžią 
politinę galybę, įėjus į krikščionišką vakarų Europos 
tautų šeimą, Balkanuose, kur kitados buvo galingoji 
Bizantijos imperija, ėmė Europai augti naujas mon- 
golų-turkų pavojus. Pralaimėję kelis kryžiaus karus, 
Europos valdovai, popiežius ir imperatorius kreipėsi 
ne kur kitur, tik į Vytautą, prašydami jį būti vyriau- 
siu visų vakarų vadu prieš turkus. 

Nors dėl Vytauto mirties Lietuvai neteko vado- 
vauti kovai su antra mongolų grėsme, vis tik ji liko 
keliems šimtmečiams vakarų krikščionybės avangar- 
du Europos rytuose. Vilnius ilgai buvo dominuojan- 
čiu politiniu, prekybiniu, o jėzuitams akademiją įkū- 
rus, ir kultūriniu centru, kur pražydo nepaprasto gro- 
žio architektūra. 


Informacija 


Visi čia suminėteji dalykai, tinkamai nušviesti 
bei paryškinti, gali daug patarnauti prezentuojant 
Lietuvą, kaip subrendusią ir šimtmečiais nepriklau- 
somą valstybę. Gi iš mūsų santykių su rusais mes 
galime ir privalome užakcentuoti, kad jie uždarė Vil- 
niaus universitetą ir atėmė mums spaudą. Kova dėl 
spaudos yra mūsų kultūrkampifas, ginąs ne tik mūsų 
kalbą, religiją, bet ir visas vakarų civilizacijos ver- 
tybes.-šių dienų kovoje dėl Lietuvos išlaisvinimo mū- 
sų byla alma gyvuoju tautos krauju, kuris mūsų pa- 
vergtoje tėvynėje liejasi ligi šiol istorijoje negirdėtu 
azijatiškuoju genocidu. 

Mes turime šaukti, mes turime apeliuoti į lais- 
vąjį pasaulį, bet drauge mes turime pasisakyti ne tik 
savo skausmą, bet ir nurodyti, kad mūsų teisė į 
laisvę ir nepriklausomybę yra amžiais nupelnyta ir 
darbais paliudyta. Gyvendama rytų ir vakarų civi- 
zacijų sankryžoje, lietuvių tauta per ugnį ir kraują 
pasiliko ištikima krikščioniškai vakarų kultūrai. 

šiuos dalykus mes privalome akcentuoti santy- 
kiuose su svetimais, juos informuodami per pasikal- 
bėjimus, per paskaitas ir per spaudą. Tai yra ne tik 
istorikų, bet kiekvieno lietuvio pareiga. Kad mūsų 
darbas būtų sėkmingas, mes pirmuoju savo uždavi- 
niu turime pasistatyti informaciją. Tai jau gerai su- 
prato prof. K. Pakštas I karui baigiantis ir jis parū- 
pino keletą knygelių angliškai apie Lietuvą, lietuvių 
kalbą bei literatūrą. Tada mūsų inteligentija buvo 
negausi, o dabar, kai jos pilna visame pasaulyje, mes 
teturime keletą pripuolamai paruoštų leidinių, ku- 
rių informacija ne visur vienoda ir mažai patraukli. 
Nors mes turime šiam reikalui apmokamus laisvini- 
mo komitetus bei veiksnius, deja, mes dar neregėjo- 
me knygos, kuri ir svetimtaučiams ir mums patiems 
galėtų būti patikimu šaltiniu apie Lietuvą, — jos is- 
toriją, kalbą, literatūrą, meną, geografiją, pramonę 
bei ekonomiką ir visas politines teises bei aspiraci- 
jas. Tokia knyga galėtų vadintis ALL ABOUT LITHU- 


Kultūros kongrese 
prie spaudos stalo 


ANIA — Viskas apie Lietuvą. Tada gal netektų mums 
skųstis, kad svetimųjų leidžiamos enciklopedijos, at- 
lasai, almanachai bei spauda klaidingai parašo apie 
Lietuvą. 


II. Mūsų istorija saviesiems 


Grįždamiesi į savuosius, mes turime daug dau- 
giau aktualių uždavinių bei problemų, kurios prašosi 
gvildenamos tuojau, neatidėliojant tolimesnei atei- 
čiai nė laukiant, kad kas nors kitas už mus atliks. 


Istorija jaunimui 


Pats svarbiausias šiuo metu uždavinys yra per- 
teikti mūsų tautos istoriją emigracioje pasisklaidžių- 
siam ir mokslus einančiam jaunimui. Iš dalies, kaip 
žinome, tai atlieka mūsų šeštadieninės mokyklos. Bet 
jos ne visą lietuvišką jaunimą pasiekia. Ir tos pačios 
mokyklos turi gerokai vargo dėl tinkamų vadovėlių 
bei pasiskaitymui knygų stokos. Storoji Šapokos is- 
torija jau nebegaunama knygų rinkoje, bet Dr. Sruo- 
gienės istorija jau pasirodė. Plačioji šapokos istorija 
yra gal perdaug akademiška ir daugybė smulkmenų 
gerokai apsunkina skaitymą ir faktų pasisavinimą — 
išmokimą. 


Jaunimas mėgsta veiksmą, heroizmas jį žavi, pra- 
eities legendos bei padavimai jame sužadina norą 
pažinti tikrąją praeitį. Dėl to ir jaunimui skirtoji 
istorija negali ignoruoti šių elementų. Žavaus heroiz- 
mo savo istorijoje mes turime apsčiai, tik vietoje 
sausų datų bei faktų išskaičiavimo duokime gyvus 
asmenis, su jų troškimais, laimėjimais bei pralaimėji- 
mais, džiaugsmais bei sielvartais. Mūsų istorijos auk- 
so gadynė, kuri prasideda Mindaugu ir dar ne visai 
baigasi Vytautu, turi tiek daug heroizmo bei dina- 
mizmo, kad lengva atkreipti dėmesį ir širdį net abe- 
jingo jaunuolio. Bet visa tai turi būti tinkamai per- 
duota. 


Lietuvių tautos istorija turi ir savo dramatinius 
laikotarpius: kovos su kryžiuožiais, Vytauto karūna, 
Liublino unija, spaudos draudimas ir paskutinė ge- 
nocidinė sovietų okupacija. "Turi ir savo misiją — 
būti pertvara tarp slavų ir germanų ir išsaugoti tau- 
tinį savitumą, atsispiriant kaimyninėms įtakoms. Vi- 
sa tai vel teikia daug medžiagos tautinės savigar- 
bos ugdymui. 


Ligšioliniai mūsų istorijos vadovėliai perdaug su- 
sikoncentruodavo vien Lietuvos istorijos įvykiuose, 
nedaug tekreipdami dėmesio į to pat meto vakarų 
Europos tautų gyvenimą, tarsi mes neturėtume nie- 
ko bendra. Iš tikrųjų gi Lietuva naudojosi daugeliu 
bendrų kultūrinių gėrybių, ar tai imsime prekybą, 
ar karo techniką bei ginklus, ar statybą, ar religi- 
nes misijas bei švietimą. Daug panašumo buvo ir ūki- 
niame bei socialiniame gyvenime. Žodžiu, norėdami 
patraukti jaunimo dėmesį ir meilę gimtajam kraš- 
tui, turime parodyti, kad tas kraštas gyveno ben- 
droje vakarų Europos šeimoje, savo rūtų ir dainos 
šalies neatitveręs jokia uždanga. 


žvelgdami į Lietuvos diduomenės gyvenimą ir 
žymesnes jų asmenybes, mes neretai juos sutapdi- 
name su lenkiškos kultūros atstovais, tuo tarpu kai 
jie siekėsi daug toliau, vakaruose mokslindamiesi ir 
renesanso idėjomis persiimami tiesiogiai. Mūsų 
Radvilams, Sapiegams ir Katkams-Katkevičiams bei 
Pacams atitikmenų mes galime rasti italų Sforcuo- 
se bei Medičiuose, ar Olandų Oranijuose. Gražių ro- 
mantiškų pavyzdžių mes turime Kęstučio ir Birutės 
ir Zigmanto Augusto bei Barboros Radvilaitės isto- 
rijoje. 

Leisdamiesi į lietuviškąją liaudį, mes galime gė- 
rėtis ne tik jos dainomis, audinių ir drožinių kūry- 
ba, bet ir jos heroizmu kovoje su rusinimu. Knygne- 
šių epopėja yra vienintelis pavyzdys visoje pasau- 
lio istorijoje. Pasaulis yra girdėjęs apie daug viso- 
kių kontrabandų, bet jam neįsivaizduojama knygos, 

vadovėlio ar maldaknygės kontrabanda. Jam neleng- 
va suprasti ir lietuviškoji daraktorių ar prie verpian- 
čios motinos ratelio mokykla. O visa tai, išmintin- 
gam didžiajam mūsų Valančiui diriguojant, juk išug- 
dė tautinį mūsų atgimimą, kuriame sušvito Basana- 
vičaius Aušra, suskambėjo Kudirkos Varpas ir po visą 
kraštą nuaidėjo Maironio dainos. 


Bendroji lietuvių tautos istorija 


Bendroji mūsų tautos istorija buvo vos pradėta 
savarankiškai tyrinėti nepriklausomoje Lietuvoje. Tas 
darbas greitai nutrūko ir dabar vos vienas kitas as- 
muo tegali atsidėti jos tyrinėjimui, nors gvildentinų 
problemų yra šimtai. Prie Lietuvos valstybinės isto- 
rijos šiandien jau turime pridėti pasaulio lietuvių is- 
toriją. Ypatingo dėmesio yra verta JAV lietuvių is- 
torija. Bemaž trečdalis lietuvių tautos susirado sau 
naują tėvynę ir, kietu darbu čia įsikūrę, nepamiršo 
savo senosios. Laisvės šalin atvykę, jie užsidegė daug 
didesne tėvynės meile, negu ją atsivežė iš gimtosios 
šalies. Steigėsi lietuviškos draugijos, plito spauda, au- 
go bažnyčios ir šalia jų lietuviškos mokyklos. Lietu- 
voje savanoriams ginant savo žemę, Amerikos lietu- 
viai surinko ne tik milijoną parašų, reikalaujančių 
Lietuvos nepriklausomybės pripažinimo, bet dar dau- 
giau dolerių kovai už laisvę ir kraštui atstatyti. Jie 
uoliai rėmė ne vieną kilnų sumanymą nepriklausomo- 
je Lietuvoje ir jų ranka nepavargo aukojant II pa- 
saulinio karo tremtiniams šelpti bei globoti ir oku- 
puotai Lietuvai išlaisvinti. Amerikos lietuvių nuopel- 
nai savo gimtajam kraštui yra neaprėpiami jokiu 
skaitmeniu ir laukia istoriko tyrinėtojo žodžio. "To 
žodžio laukia ne tik politinė ar ekonominė, bet ir 
kultūrinė bei meninė veikla. Kad ir mažesniu mas- 
tu, istorija galėtų daug pasakyti ir apie kitur įsikū- 
rusių lietuvių veiklą. Istoriko plunksnos jau laukia 
ir II pasaulinio karo lietuvių tremtinių gyvenimas 
vakarų Vokietijoje ir kituose kraštuose. Jų varganos 
tremties dienos, jų kūrybinis pasireiškimas visuose 
kultūrinio gyvenimo baruose, švietimas bei jaunuome- 
nės auklėjimas ir emigracija į platųjį pasauli jau 
įvykęs faktas ir visa tai verta istorijai užfiksuoti da- 
bar, kol dar nesunyko dokumentai ir nepasitraukė 
iš šio pasaulio gyvieji liudininkai. Lietuvių tautos 
martirologija šiandien yra vienas iš aktualiausių ty- 
rinėjimų objektų. 


Mūsų kultūrininkų talka 

Visi augščiau suminėtieji uždaviniai, arba vadi- 
namos aktualiosios mūsų istorijos problemos, yra rci- 
kalingi visų mūsų kultūrininkų talkos. Pirmon eilėn 
privalėtų į ši darbą įsijungti istorikai ir literatai, o 
greta jų lygiomis talkon testoja mūsų dvasininkai, 
visuomenininkai ir visi k'ti kultūriniais reikalais |€e- 
sidomėdami. Labai aktingais talkininkais galėtų būti 
ir lietuviškoji studentija, kurios vien JAV universi- 
tetuose yra bemaž visas tūkstantis. 

Kad šis talkon kvietimas neliktų tik tyruose 
šaukiančiojo balsu, norėčiau čia pat suminėti kelis 

praktiškojo darbo būdus ir veikimo plotus. Visų pir- 
ma mums pageidaujamos istorinės studijos iš bet ku- 
rios augščiau suminėtos srities. Studijuojantis jauni- 
mas savo diplominiams darbams galėtų imtis litua- 
nistikos temas, kurių dalis tektų mūsų istorijai. Kiek 
iš praktikos žinau, tokios temos yra labai palankiai 
priimamos. Akademikai galėtų pagvildenti vieną kitą 
specialią problemą, kurios apimtis nebūtinai turi iš- 
augti į storą knygos tomą. Kurie neturi galimybės 
atsidėti platesnėms studijoms, tie didžiai pasitar- 
nautų, kiek patyrinėdami savo gyvenamos vietos lie- 
tuvių istoriją, aprašydami lietuviškos kolonijos atsi- 
radimą, jos augimą, organizacijas, parapijas, mokyk- 
las, visuomeninę, tautinę bei kultūrinę veiklą. '"To- 
kios rūšies medžiaga labai reikalinga Lietuvių En- 
ciklopedijai ir būtų didelė pagalba ruošiamai plates- 
nei Amerikos lietuvių katalikų istorijai, kuri yra už- 
simojusi apimti ne vien katalikų gyvenimą. Jei kam 
būtų persunku apimti visą kurios nors lietuviškos 
kolonijos gyvenimą, tas galėtų pasitenkinti viena ku- 
ria sritimi ar organizacija, — svarbu, kad padarytų, 
kiek pajėgia. 

Iš mūsų pedagogų istorikų laukiama augščiau 
nurodyta kryptimi paruoštų vadovėlių, o iš litera- 
tų — istorinių apysakų ir romanų. Ir vieni ir kiti 
dalykai šiandien yra neapsakomai aktualūs ir ktū- 
tini tautinei gyvybei palaikyti. Mano giliu įsitikini- 
mu, tik patraukli istorinė grožinė lektūra gali išau- 
ginti skaitytoją ir kitokiai lietuviškai knygai, kuri 
dabar gerokai skursta. Ji skursta gal ne vien tik dėl 
to, kad mūsų šviesuomenė lobsta. To skurdo priežas- 
čių yra ir pačiose knygose, bet tai paliekame tyri- 
nėti literatams. 

Suprantama, kad tiems, kurie nori tirti mūsų 
istorines, etnografines, politines bei ūkines proble- 
mas, yra reikalingi prieinami šaltiniai, arba bibliote- 
kos. Nors nedaug, bet turime ir jų. Čikagoje yra 
gana didelė šv. Kazimiero seserų lituanistinė biblio- 
teka, gausybė medžiagos ir nemaža knygų Pasaulio 
Lietuvių Archyve, yra medžiagos ir Lietuvos konsu- 
late. Naujojoje Anglijoje yra Marianapolio bibliote- 
ka Thompson, Conn., ir Alkos muziejus bei biblio- 
teka ir archyvas Brockton, Mass. New Yorke yra Lie- 
tuvos generalinio konsulato biblioteka. Pennsylva- 
nijos universitetas Philadelphijoje turi gausią buv. 
dr. Jurgio Šaulio lituanistinę biblioteką ir dar gali- 
ma daug kur ką aptikti Kongreso bibliotekoje Va- 
šingtone ir kitur, apie ką galėtų painformuoti Litua- 
nistikos Institutas. 

Lietuvių tautos istorijos tyrinėjimas ir medžia- 
gos rinkimas yra ne vienos dienos ir ne vieno užsi- 
mojimo darbas. Jis reikalingas atsidėjimo, kantrybės 
ir ištvermės. O tai sėkmingai gali būti atlikta tik 
organizuotai, turint kokį nors koordinacijos centrą. 
Ar toksai centras turėtų glaustis prie Lituanistikos 
Instituto, ar veikti savarankiškai, ar Lietuvių Ben- 
druomenės ribose, — tenka spręsti šios sekcijos da- 
lyviams. Mano baigiamas žodis ir linkėjimas, kad nė 
vienas iš čia neišeitų aiškiai neįsipareigoję atlikti ku- 
rį nors darbą. LŽ 2 


DEASi EOS EZK G J A 


TAUTINIO MENO ESMĖ IR JO 
REIKALINGUMAS TREMTYJE 


REALS 


Į keletą punktų padalinau šią temą, norėda- 
mas atskirais klausimais išryškinti tautinio meno są- 
voką ir patį meną. 

* 

Tarptautinis ar tautinis menas buvo pirma? Ma- 
nyčiau, kad tautinis. Bet čia svarbiausia tik vienas 
klausimas: yra menas, ar nėra meno? Tai jo visuo- 
tinė prasmė ir vertė. Toje savo prasmėje menas yra 
žmogaus pojūčių gemalas, per technikines priemones 
duodąs konkretų vaisių — meno kūrinį. 

Formalioji meno pusė susideda iš šių pagrindi- 
nių elementų: pajutimo ir jautrumo. Pajutimas išsi- 
dalo į pajutimo įgimtą kultūrinį lygį, arba inteligen- 
ciją, plius intelektas; jautrumas — į sąskambį tarp 
inteligencijos ir techniškųjų pasiekimų, plius medžia- 
gos kokybė ir jos pažinimas. Tai jo sintetinė formule. 

Analizuojant šią formulę, yra keliolika galimy- 
bių, kurios leidžia meną laipsniuoti, einant nuo jo 
iki rankdarbio, o nuo rankdarbio — iki diletantizmo. 
Todėl jo tarptautinėje formoje gaunasi du griežti 
terminai — yra, nėra. 

Bendrinėje tautinėje sąvokoje labai dažnu atve- 
ju menas neklasifikuojamas. Dažnai menu vadinami 
visi rankdarbiai, kurie tarptautiniu mastu yra visai 
mažaverčiai arba nereikšmingi. Paprastai sakoma, 
kad yra tos ar anos tautos menas, ir tuo nuplauna- 
mos rankos. 

* 

Pasitaiko, kad kritikas, kartais negalėdamas iš- 
vengti kai kurių nepatogumų, rašo: olandas toks ir 
toks, lietuvis toks ir toks, tokioje ir tokioje galerijo- 
je surengė savo kūrinių parodą. Dailininkas gerai Ži- 
nomas savo Krašte... 

Ką tai reiškia? O tai, kad kažkuris kritikas, gal 
negalėdamas kitaip apsiginti, nusiplovė rankas, at- 
liko Piloto darbą ir išvengė tarptautinio skandalo. 

Tik šitokia prasme tarptautinis forumas tokią 
kritiką ir tepriima. Bet tuo pačiu pasakoma, kad 


Sekcijos posėdis 376 p. 


ŽOROMSKIS 


tautinės mokyklos lygis gali būti žemesnis, o tarp- 
tautinis forumas nuo to nenukenčia. Dažnai ir vi- 
sai menkavertį kurios nors nors tautos primityvų ar 
kultivuotą meną (tos tautos vardu) šiuo atveju me- 
nu pavadina. 

k 


Kalbant apie tautinį meną, tenka pažymėti, kad 
jis buvo pirmiau negu tarptautinis, nes žmonijos iš- 
sivystymo istorija rodo pirma buvus šeimas, gentis, 
o iš jų išsivysčius tautas, kurios jau turėjo savo me- 
ną: dažnu atveju labai skirtingą nuo kitos tautos 
meno. Tarptautinė bendruomenė yra pati vėliausioji 
sąvoka. 

Tik menas pačioje savo augštumoje yra, buvo ir 
liks tarptautinis, nežiūrint kurios tautos genijus tą 
jo augščiausiąją lygį pasieks. Tai jau yra laikoma 
žmonijos laimėjimu, o ne atskiro individo, ar kurios 
tautos, nors ta garbė nei iš jo, nei iš jo saliu ne- 
atimama, nekonfiskuojama. 

Taigi čia, sakyčiau, jautriai susiglaudžiančia pa- 
ralele tautinis Menas ir atsiriboja nuo tarptautinio. 


* 


Čia turime vėl sustoti prie kito jautraus klausi- 
mo — Meno mokykla ir tautinio meno Uokykjs: taip 
pat individo svarba. 

Impresionizmą sukūrė prancūzai, tai jų tautos iš- 
radimas, kuris pagal gabių individų surastus ir su- 
tartus naujus principus, pakeitusius spalvinę harmo- 
niją tapyboje, davė pamatus visai naujai mokyklai, 
skirtingai nuo senosios pačiais jos esminiais pagrin- 
dais. 

„Taigi mokyklą sudaro tam tikri sutarti dėsniai 
tam tikroje socialinėje ir kultūrinėje epochoje. Ji ga- 
li būti natūraliai išaugusi arba diktatoriaus padik- 
tuota (Napoleonas, Hitleris, Stalinas). Natūralioje 
mokykloje individas yra laisvas, padiktuotoje dažnai 
yra verčiamas meną daryti, o ne kurti. 

Kaip atskiras individas bet kurioje mokykloje su- 
randa savo atskirą charakterį, taip ir kiekviena tau- 

ta gali surasti ir suranda savo atskirą charakterį, nes 
savo dvasioje jį turi. šis tautinių charakterių, papro- 
čių ir socialinių sąlygų skirtumas ir „duoda tautinę 
mokyklą. 

* 

Mokykla ir stilius yra dvi skirtingos sąvokos. Ga- 
li keli stiliai ir kelios kryptys tilpti toje pačioje mo- 
kykloje arba visos tautinės mokyklos sugyventi tame 
pačiame stiliuje. 

Renesansas yra ir stilius ir mokykla, kai tuo tar- 
pu bizantika ir gotika yra tik stiliai, priklausą sena- 
jai mokyklai. Arba impresionizmas yra ir stilius ir 
mokykla, kai tuo tarpu modernistinei arba naujajai 
mokyklai priklauso keli stiliai ir daug krypčių: im- 
presionizmas, kubizmas, surrealizmas, abstraktizmas 
ir visa eilė kitų. 

* 

Bet trumpai aptarus mokyklas, iškyla pats kie- 
čiausias klausimas, kur yra riba tarp meno ir rank- 
darbio. 

Visuotinė mokykla arba tarptautinis forumas tu- 
ri pakankamai išlavintų žmonių atskirti meną nuo 
rankdarbio ir juos abu nuo diletantizmo. Kaip 
yra su mumis? Kur pas mus autoritetai? Pažymėti- 
na, kad kai kurie veteranai per pigiai pardavinėjo 
savo autoritetą. Dėl to buvo atsispausdintos labai 
abejotinos vertės knygos ir kai kurie straipsniai. 

O mūsų spauda be atodairos ir be rezervų tas vi- 
sas autoritetų nuomones paskelbia ir tuo būdu pla- 
čiausiai visuomenę klaidina. štai, kas kaltas, kad 
mūsų visuomenė dar vis negali nustatyti normų sa- 
vajam menui nei jomis bazuotis. 

Artista — dailininkas, artisano — meistras, dele- 
tante — dailidė. Bet... Kas pas mus autoritetas? 

Ir taip visi šie reikalai, terminai ir įvykiai mai- 
šomi iš vieno, kaip Babelio bokšto statyboje. Bet Ba- 
belė griuvo susimaišyme ir nesusikalbėjime. Kaip 
ilgai ir mes maišysime įvykius, dalykus ir terminus? 
Kaip ilgai nerasime išminties prisipažinti, ką moka- 
me ir ko nemokame? Babilonas žuvo didybėje ir ne- 
susikalbėjime... 

Vyresniosios ir jauniausioji mūsų dailininkų kar- 
tos jau pasiekė tarptautinio lygio. Jau yra iš mūsų 
krašto išėjusių dailininkų įregistruotų į visuotinę me- 
no istoriją (Soutine, Lipszitz). Manau, jau atėjo lai- 
kas ir mums priimti tarptautines normas ir jomis 
pradėti atskirti meną nuo rankdarbio ir rankdarbį 
nuo meno. 

1954 m. gegužės 22 d. “Drauge" rašiau, kad kry- 
žių ir bakūžių piešimas gali ir nieko neturėti nei su 
tikruoju menu, nei su lietuviškuoju stiliumi. .. 

Rankdarbį šiuo atveju rekomenduoju — tautinį 
rankdarbį! , 

Rankdarbio apibrėžtis galėtų būti tokia: plasti- 
niai arba ornamentiniai elementai, perkartojami iš 
jau žinomų kanonų ar rinkinių, nebereikalaują jo- 
kios kūrybinės minties ar nuovokos, nebetarnaują 
niekam kitam kaip tik puošiamajai gamybai! "Tai 
yra rankdarbis arba gamyba. Todėl tarptautinėje ter- 
minologijoje randami du terminai: kurti paveikslą 
ir daryti paveikslą. Tuo būdu tūlas paveikslas ir 
prie rankdarbio gali priartėti, nors jis būtų ir “ita- 
liškas"... 

Ir priešingu atveju: viskas, kas eina iš tikros 
širdies, lietuviško proto ir talento, yra mūsų tėvų 
žemės vaisius, sava duona užaugintas kraujas — 5a- 
vas ir autentiškas menas! Nesvarbu, ar tai būtų 
nupieštas pats bjauriausias Čikagos kampas, ar rašy- 
tais raštais išaustas rankšluostis. 

Rankdarbis yra gamyba, menas yra kūryba! 

* 


Lietuvių menui ir lietuvių rankdarbiui taikomi 
tie patys terminai. Stilius yra kultivuoto žmogaus ir 
kultivuotų tautų kūrinys. Joks folkloras ar liaudies 
menas niekada ir niekur nebuvo vadinami stiliumi! 
Tarptautinė bendruomenė tai vadina primityvų 
arba kultūromis, o iš primityvo jau kultivuotą stilių 
primityvizmu vadina. (Primityvizmas modernioje mo- 
kykloje turi didelį vaidmenį). 

Vienas asmuo stiliaus nesukuria. Dažniausiu at- 
veju jis sukuria tik manierą. Tai jau menas su tam 
tikru defektu, kuris manierizmu vadinamas. Vienas 
asmuo gali sukurti tik savo individualų charakterį. 

Kad pavienis žmogus paliktų stilių, jis turi būti 
labai didelis genijus. Bet ir tuo atveju jis bus tiktai 
pradininkas to stiliaus, teisingiau pasakius, mokyk- 
los, paskui kurį nueis visa eilė kitų kūrėjų. 


* 


Lietuviško stiliaus mes dar neturime, nes dar ne- 
turėjome ir neturime lietuviškos meno mokyklos. 

Mes turime tik labai gražų, vertingą ir turtingą 
primityvą ir... vieną antrą gotikos, baroko ir pseu- 
doklasikos kultivuotą paminklą, kaip visai skirtingą 
refleksą nuo kitų europinių tautų. 

Manau, kad ant šito pagrindo galėtume (ir rei- 
kėtų) pastatyti savą mokyklą, iš kurios ir lietuviš- 
kieji stiliai išsivystytų. Žinoma, juokinga būtų imi- 
tuoti tai, kas buvo. 


Kūrybos ir jėgos reikalauju. Ir savo keliu paro- 
dau, kur yra šaltinių refleksai. 


Imitacija yra dar skaudesnis meno nukrypimas 
nuo stiliaus, kaip manierizmas. Imitacijos riba yra 
meno išvirtimas į rankdarbį. 


Yra manančių, ir praeityje taip yra buvę, kad, 
jeigu paimsi iš vieno kūrinio, kas ten geriausio, ir iš 
kito, kas ten geriausio, ir iš trečio, ir iš viso to pa- 
darysi naują “gerą" kūrinį — ergo jis turėtų būti 
geras... 

Eklekticizmu buvo vadinama ši kompiliacijos prie- 
monė. Pats eklekticizmas davė vieną kitą kūrėją, 
kaip Carpaccio ar Caravagio, bet šiandien ši meno 
(kompiliavimo) rūšis yra pasmerkta ir kompiliacija 
vadinama. 

Kompiliacijos silpnumas yra tas, kad kūrėjas 
nesąmoningai suvaržo savo fantazijos polėkius ir ža- 
loja šitą veržlųjį kūrybingumą. Beveik nežinomas 
atsitikimas, kad kompiliacija duotų ištisą, gaivalin- 
gą, veržių ir monolitinį kūrinį. Visada ji stokoja to, 
ką mes vadiname vientisumu. O labai dažnu atveju 
išeina viena kertė nuo Panevėžio, kita nuo Pakruo- 
jaus, o trečia iš Grinkiškio. 

Detalės šiuo atveju (tinkamai ar netinkamai pa- 
rinktos) nieko teigiamo nebepadaro. 


Persilauždamas į kitą pusę ir bandydamas eiti į 
baigmę, dar priminsiu, kokią naudą arba žalą neša 
menui suminėti devyni pirmieji punktai. 

* 

Pirmoje eilėje noriu pagirti ir paskatinti visus 
tuos, kurie studijuoja nuosavo tautinio meno pro- 
blemas ir daro pirmuosius bandymus, nežiūrint, jeigu 
ir visos čia suminėtos klaidos būtų daromos. 

Norėčiau tik, kad tie bandymai nebūtų atsilikę 
nuo mūsų laiko dvasios, nes to reikalauja ir skirtin- 
gomis aplinkybėmis išaugęs žmogaus jausmų ir pro- 
tinis pasaulis, ir skirtingas gyvenimo standartas, ir 
jau skirtinga medžiaga. 

* 

Kada žmonės pajėgia suprasti, kas tinkamo ir 
kas netinkamo daroma jų adresų, koks menas ku- 
riamas jų vardu, kada pajėgia savus kūrėjus įver- 
tinti pagal jų (kad ir apytikrę) vertę, tada kūrėjas 
gauna moralinį pagrindą ir paskatinimą. 

O priešingu atveju, viršuj suminėtų normų maišy- 
mas apsunkina kūrėjo visokiariopą būklę ir duoda 
galimybę į paviršių išplaukti pataikūnams ir viso- 
keriopo plauko pirkliams, kurie nesiskaito nei su es- 
tetinėmis, nei su etinėmis priemonėmis. Didesnės inte- 
ligencijos kūrėjas tuo atveju skursta, o kartais ir pa- 
lūžta, nes jam gėda kovoti abejotinos moralės var- 
žybose, nebeturinčiose sveiko pagrindo tikrajai kon- 
kurencijai, kuri bazuojasi talentu ir menu. 

Tokia sumaištim pasinaudoję, išeina grafomanai 
ir snobai vadovauti bendruomenėms. Vietoje paveiks- 
lo daromi paveiksliukai, o vietoje architektūros sta- 
tomos arklidės ir vištininkai. Ir taip pirmieji skursta, 
neturėdami nei tikrosios satisfakcijos, nei moralinės 
atramos, o antrieji niekada nepajėgs pakilti iki tos 
auksinės raidės, nes nei jų prigimties inteligencija, 
nei intelektas, o dažniausiai moralė, tam lygiui ne- 
paruošti. 

Naivu ir klaidinga būtų manyti, kad genijus 
gimsta jau užbaigtas, galutinis ir susiformavęs ir 
kad jokia aplinka jo nebeveikia, kad kovoms ir lai- 
mėjimams jis Nnesužalojamas. 

Genijus dažnai yra jautrus daigas ir trapus 
medis. Todel įvairios bendruomenės, o juo labiau 
joms vadovaujantieji privalėtų: 

1. Turėti nors minimumą intelekto išmanymui ir 
sprendimui. 

2. Spauda privalėtų turėti tiems reikalams eru- 
ditus (autentiškus ir nepolitinius). 

3. Spaudai turėtų rūpėti ir pedagoginis darbas, 
išvengiant visuomenę klaidinančių rašliavų. 

Neužmirškime vieno, ir tai paties svarbiausiojo 
daikto, kad menas yra įvairiausių kultūrų binominis 
rodiklis — kaip tautinių taip tarptautinių. 

Iš vienos pusės jis parodo, kokio lygio menas 
išsivystė toje tautoje ar toje žmonijos kultūroje, o iš 
kitos pusės pasako, kiek kultūringa ir morali buvo 
šita tauta ar šita tarptautinė bendruomenė. 

Įvairių žuvusių kultūrų dydis labai dažnu atve- 
ju nustatomas ir pagal jų meno palikimą. Nedaug 
gerų dalykų žinome apie tautas, kuriose menas Ne- 
išsivystė. 


šitokią savo moralinę galią turėdamas, menas, 
aišku, yra tautos auklėtojas, moralinių ir patriotinių 
jausmų koordinatorius, prižiūrėtojas ir ugdytojas. Iš 
kitos pusės ir tauta tam, sakyčiau, kilniam gimdy- 
mui turi būti nėščia ir pasiruošusi. 

Menininkas ir tauta — tai moralinis medžiagų 
pasikeitimas. Jis išeina iš savo tautos kaip jos dva- 
sinių galių vaisius ir savo keliu savo kūrybos jėga 
vėl pasidaro savo gimdytojos penėtojas, naujų jėgų 
šaltinis ir teikėjas. Tai moralinis perpetuum mobile. 
Ir todėl jam reikalinga bazė, tikras ir moralinis 
ramstis. 

Čia sakau: nesistebėkime, jeigu didesnis talen- 
tas, negalėdamas pakelti suminėtų trūkumų, daž 
nai palieka savo tautinę bendruomenę ir nueina pas 
svetimus, jei ten yra jo moralinei jėgai ramstis ir 
pritarimas. 

Ir menas ir rankdarbis yra reikalingi tautos eg- 
zistencijai (ypač tremtyje) ir abu individualiai svar- 
būs, jeigu jie atlieka jiems skirtas funkcijas ir savu 
vardu vadinasi. 

Kada palikome vieni tarp svetimųjų, nežinomi 
ir nepažįstami, ko pirmiausia griebėmės savo paži- 
nimui patikrinti ir savo vertei nusakyti? 

Meno! Visokiausių šakų meno griebėmės sau pa- 
teisinti ir savo egzistencijai garantuoti. Ar kitos tau- 
tos nepamatė, kad mes verti tiek pat, kiek ir jos? 

Argi tai nebuvo mūsų nelaimėje menas mūsų 
ramstis, priebėga ir ugnelė, šita nematoma jėga, ku- 
ri mūsų dvasią globojo ir maitino — židinys, apie kurį 
susėdome? Ar ne juo ir dabar savo vaikus maitiname 
ir penime, kaip savo krašto žemės išsivežta duona? 
Ar ne jį svetimiems parodome ir savo tautos vertę 
nusakome? 

Kad tik nepristigtume išminties ir išmanymo! 


* 


Gaila man sakyti—kada pavartau istorijos 1a- 
pus, randu, jog lietuvis inteligentas (vadeivos ir po- 
nija) neparodė nei pagarbos, nei intereso savajam 
menui bei rankdarbiui (amatams). Tai, ką sukūrė 
vargo spaudžiamas dievdirbis, artojas, ką jis išdaina- 
vo, ar ką sesutė, rūtas ravėdama, išaudė—buvo liau- 
dies menas. šiaipgi amatininkas ir menininkas buvo 
gabenamas “iš užsienio“... : i 

Ir kai aš į visa tai pažiūriu iš tam tikro: (gal 
kiek augštesnio) tautinio taško, man (labai atsipra- 
šau) gaunasi įspūdis, kad mes niekada neturėjome 
savos inteligentijos. 

O kaip yra dabar, kada jau yra visa eilė gerų 
dailininkų, skulptorių ir architektų? Dar negalėčiau 
pasakyti, kad jau viskas tvarkoje—gerai! 

Dar daug pastatų, kuriuos galėtų suprojektuoti 
savi architektai, nueina svetimiems, dar daug skulp- 
tūrų, paveikslų, mozaikų ir vitražų, kuriuos puikiau- 
siai galetų sukurti savi menininkai—nueina sveti- 
miems. 

Gaila sakyti, bet dar vis yra galvojančių, kad 
“svetur geriau, negu pas mus“, o rezultate gaunasi, 
kad skriaudžiamas savas menininkas, iš svetur gi 
vietoje meno, dažnu atveju, perkamas diletantizmas. 

Argi aš turėčiau dėl to minėti faktus ir vardus? 

I4ESA TRIO S EAKE G ISJE S 


MŪSŲ TEATRAS DABARTIES METU 
JAV IR KANADOJE 


STASYS PILKA 


šio pranešimo teigimai yra kondensuoti. Išvados 
sintetinės, sinchronizuotos. 

Lietuvių kalba teatras ir drauge lietuviškoji dra- 
maturgija užgimė 1889 m. JAV. Čia susikūrė ir visos 
populiarios tautinio teatro formos: drama, komedija, 
tragedija, muzikinė komedija, operetė ir netgi opera. 
Sceninių veikalų kūryba ir jų įgyvendinimu Ameri- 
kos lietuviai buvo pradininkai. 

Tai buvo liaudinis ir liaudiškas teatras (Volks- 
buene, teatro del popolo, teatry narodowy ir pan. 
turinio ir formų). Iš Europos pasisavintoji pagarba 
scenai atitiko ir amerikinę madą: teatras anuo me- 
tu naujajame pasaulyje buvo nemažiau patrauklus, 
kaip mūsų dienomis futbolas ar kitoks sportas. 

Idealizmas, noras gajumu prasiveržti, troškimas 
per teatrą kultūrėti, kovos už savąją kultūrą prie- 
monė — toks buvo lietuviškos scenos išeivijos aksti- 
nas ir veržiumo paskatas. 

Nūdien lietuviškuoju sceniniu veikimu merdinti 
Pennsylvanijos valstybė buvo mūsų teatro lopšys. 
Philadelphia, Baltimore, Brooklynas prasiveržė pir- 
mieji, tomis kolonijomis pasekė Bostonas. Nuo Atlanto 
vandenyno tautinio teatro bangos persimetė čČika- 
gon ir į šio didmiesčio apylinkes. Naujoji Anglija 
ypač entuziastingai rėmė savąją sceną ir jos skatin- 
tojus—vadovus. Tautinių teatrinių citadelių atsirado 
daug, jose vyravo helenistinė nuotaika: pasišventimo, 
tautai per teatrą tarnavimo džiaugsmas. Vaidinti, 
spektaklyje bet kuriuo būdu dalyvauti buvo garbė, 
kurios visi troško, kuriai gal lygios ir nebuvo. 

šiandien dar yra užtinkami asmenys, be jokios 
pėrtraukos vienu ar kitu būdu jau 40 metų dalyvau- 
ją šioje teatrinėje veikloje. Buvo sezonai, kada Čika- 
goje buvo suvaidinta bent 30-40 skirtingų pavadini- 
mų veikalų. Juozo Vaičkaus pasiryžimu bei ištverme, 
beveik sezoną išsilaikė nuolatinis lietuvių kalba te- 
atras Čikagoje, kur kiek anksčiau kitas Lietuvos sce- 
nos įkūrėjas Aleksandras Vitkauskas bandė idėją 
įgyvendinti, vaidindamas mažame teatrėlyje trimis 
ar keturiais seansais vienaveiksmius veikalus. Mikas 
Petrauskas supažindino su įvairiausių formų sceniniu 

veiksmu, pastatydamas net didžiąją operą “Eglę, žal- 
čių karalienę". Tos spontaniškos veiklos dėka, Lietu- 
va turėjo M. Rakauskaitę, A. Sodeiką ir kitus teatro 
menininkus. 

Helenistinį pobūdį ilgainiui pakeitė judaistinė 
tendencija: praktiškiems tikslams savosios scenos pa- 
naudojimas ir drauge jos išnaudojimas. Veikėjų pri- 
siminimai ir dokumentacijos duomenys aiškiai rodo, 
jog organizacijos bei tendencingi spaudos balsai buvo 
kalti del veikimo sušlubavimo, dėl vienetų suirimų. 
Istorijos pasikartojimas ir šiandien rodo aiškaus pa- 
vojaus žymes. 

Jei JAV dėl teatro atsiradimo yra iškeltini libe- 
ralinių srovių Žmonės bei susigrupavimų organai, 
Kanadoje teatru ypač rūpinosi katalikų dvasiškija. 
Kai liberalai rodėsi rengėjų (producers) vaidmeny, 
konservatyvios srovės labiau tenkinosi praktiškų 
spektaklių išnaudojimu (promoters). Apskritai dau- 
gelyje vietovių visos srovės savaip rėmė tautinio te- 
atro žygius, bet vis iš savojo utilitarinio taško ver- 
tindamos vaidinimus. Negalima nutylėti fakto, kad 
kai kurios dešinesnės srovės gana ilgai į teatrinių ve- 
žimų ratus ir pagalių kišti nevengė. Kultūrinėje evo- 
liucijoje panašūs reiškiniai nėra vien tik lietuvių tau- 
tai būdingiausieji, nes tai, kad ir ankstyvesniais lai- 
kotarpiais, užtinkama ir kitų žmonių kultūros bei 
teatro raidoje. 

Miko Petrausko, Jono Griniaus, Pijaus Bukšnai- 
čio, Marės Dundulienės ir daugelio kitų vardai jau 
įrašyti mūsų scenos puslapiuose šalia Lietuvos teat- 
ro pionierių. 

Teatrą kūrė ir tebekuria asmenybės. Pasikeičia 
kolonijos, vietovės, bet veikimą skatina paskiri žmo- 
nės. Kur yra tenkinamasi buvusių nuopelnų pagal- 
vėmis, ten ir vakar ir šiandien teatriniai ežerai bai- 
gia maurais apželti. Nūdien turime pakankamai “mi- 
rusių sielų", kurių vienintelis pasitenkinimas, atro- 
do, yra tik matyti laikraštinėje kronikoje stambiu 
titulu papuoštą savąjį vardą. 

Nuo 1949 m. Amerikoje ir iš dalies Kanadoje 
prasidėjo naujas lietuviškojo teatro išeivijoje etapas. 
Dažnai naudojamas specialiai veikalui sukurtas api- 
pavidalinimas, kuriam pasitelkiami žinomi (Jonynas, 


Petravičius, Andriušis, Valius, Janušas) ir jauni dai- 
lininkai. Scenon atėjo naujos pajėgos, nauji veidai. 
Atsirado režisūros jėgų, nešančių ir moderniąsias 
tendencijas. 

Emigracinės, reminiscencinės tematikos veikalai, 
tariamoji patriotika galimumus suvaržo. Žiūrovas yra 
linkęs heroikai, romantikai, linksmesnio turinio žan- 
rams. Iš senųjų autorių populiariausias pasirodė 
Petras Vaičiūnas, kurio vaidinami net 5 veikalai, o 
iš išeivijos dramaturgų laimė yra nusišypsojusi vien 
Antanui škėmai, kurio visi veikalai buvo jau suvai- 
dinti, o du konkursuose laimėjo pirmąsias premijas. 
Statomi prancūzų, amerikiečių naujosios dramatur- 
gijos pavyzdžiai ir šiuo atžvilgiu avangardinėje pa- 
dėtyje pirmenybė tenka Čikagos kolonijai. 

Koks gi buvo per tą septynmetį mūsų teatro 
amerikinėje išeivijoje veidas? Manyčiau, jog tai buvo 
vien saviveiklos reiškinys. Gerąja žodžio prasme, my- 
lėtojų scena. "Toks teatro pobūdis yra sveikas, na- 
šus ir keliąs pasigėrėjimo jausmą. Panašūs bandy- 
mai yra reikšmingi ir amerikiečių tarpe, netgi Ame- 
rikos scenos pažangai. Kartais tai būna laboratori- 
jos, kur gimsta naujos dramaturgijos turinys ir švie- 
žios, laiką atitinkančios sceninio veiksmo formos. 


“Profesionalizmo"" mūsų sąlygose netinkames 
spaudoje apibūdinimas bei vertinimas klaidina ir žiū- 
rovus ir pačius sceninio veikimo dalyvius. Ar ne 
tiksliau būtų kalbėti apie ugdymą, apie meninių sie- 
kimų pastangas? Gal tai būtų prasmingiau ir išdi- 
džiau. 

Kas kliudė ir tebekliudo tautiniam teatrui išbu- 
joti? Ištvermės stoka ir dar menkas organizacinis 
sugebėjimas, o šalia — grupiniai bei sroviniai dikta- 
tai. Žiūrovas mūsuose yra jautrus, nuoširdus, teatiu 
linkęs domėtis. Bet dažnai publika neateina į vaidi- 
nimus, nes jos teatras neelektrizuoja: ar tai nejau- 


dina ar nepatenkina. Naujos idėjos, aiškesnis tema- 
tikos perteikimas, didesnė scenai energija žiūrovo ne- 
atbaidys, bet ji savaime patrauks. 

Mūsuose isivyrauti linkęs diletantizmas temato 
siauras problemas, bet kartu rodo gal pernelyg didelį 
savimi pasitikėjimą, žinojimo ir neklaidingumo kau- 
kę. Teatrinėje teisybėje yra daug matavimų, daug 
pavidalų, daug spalvų ir idėjų. Scenos menas yra 
viso gyvenimo niekad nebaigta mokykla ir kažin ar 
šį meno kelią yra naudinga keisti paviršutiniškumo 
ir lengvabūdiško savim pasigerėjimo šunkeliais? 

Pasišventęs scenai dirbti, iki karsto lentos turi 
būti teatrui ištikimas. Manyčiau, jog profesiją ar pa- 
šaukimą pakeitę, turėtų ir savo titulus iš vizitinių 
kortelių išbraukti. Dėl tų titulų ir ambicijų jau per- 
daug yra liūdnų ir juokingų nesusipratimų. Esame 
juokingi, kai ne teatrą, bet save teatre gerbiame. 

Mūsų emigracinė kultūros, o drauge ir teatro 
ateitis buvo atiduota į ambicingų, bet mažai tinka- 
mų reikalus išspręsti žmonių rankas. Tačiau rankų 
ir gražių žodžių neužtenka — turi būti inteligencija, 
patyrimas, nusimanymas ir drąsa. 

Kas gyvybę neša scenon, teatran? Sunkus, ne- 
pailstamas, nesibaigiantis darbas ir meilė. Kas dir- 
ba teatrui, kas rašo apie sceną, kas eina vaidinimų 
žiūrėti, tegu užsidega ir nepaliauja degti meile. Ir 
tuomet mūsų sceninis veikimas šioje Atlanto pusėje 
žydės ir klestės! 

Dar neseniai — ir JAV ir Kanados vietovėse, kai 
buvo ryžtas, lietuviai sceninio veiksmo rezultatais to- 
Ii buvo pralenkę kitas ateivių tautybes. Kai snausi- 
me, nieko, žinoma, nepadarysime. 

Naujoji era yra pradėta. Ji tegu skelbia veržlu- 
mą ir pažangos šūkį. Esame kultūriškai dar labai 
jauna tauta. Kiekviename žemės kampelyje privalo- 
me atgaivinti senąją Amerikos lietuvių tradiciją: ne- 
atsiliksime ir bandysime būti gyvi ir kūrybingi. 


Teatro sekcijos posėdžio prezidiumas. Iš kairės: J. Nivinskaitė, St. Pilka, A. Brinka. 

MŪSŲ TEATRO ATEITIS 


GASPARAS VELIČKA 


Susumavus visas liūdnas mintis, kokios mane 
slėgia skaudžios tremties metais dėl per didelio lie- 
tuvių pasidavimo pašalinėms įtakoms, kyla klausimas: 
ar iš viso bereikalingas savitas dvasia ir charakteriu 
teatras? Ar ir toliau vaidinti tuščioms salėms? Ar 
svaidysime bereikalingai savo pastangas, aukodami 
širdis ir laiką, patys nuo vargo vos atsigindami? 

Aš žinau, kad jūs nusivylę ir abejingi, kaip ir 
aš, todel leiskite man truputį atskleisti savo dvasios. 

Kai dairausi aplink save, ryžtuosi į viską numoti 
ranka ir eiti kalti tos kietos akmens uolos, kurios 
žiežirbos nuskaidrintų mano asmenišką gyvenimą, su- 
teiktų drąsą, gal ir išaugštintų kitų akyse, kai liepiu 
sau eiti neatsisukant ir nesakant savo vardo ir kil- 
mės, — nusiaubia mane gąsdinanti mintis ir įsako 
sustoti. Susiimu savo galvą, susvyruoju ir bijau to- 
lyn žengti, bijau pasitraukti nuo to, ką apleisdamas 
palieku. O ta mintis. man įtikinančiai sako: nė viena 
pastanga nenueina niekais. Tu turi likti tas pats. 

Ir grumiuosi su sąžine, įrodinėju, kad esu. nerei- 
kalingas, vienišas ir apleistas, kad mano žingsniai 
nesulaukia jokio savos tautos respekto, todėl einų ša- 
lin, einu... O širdis pilna skundo ir nusižeminimo, 
širdis rauda ir gailisi visų draugų, kurie liko nežino- 
mi, dienos reikalui pritaikomojo meno darbininkai, 
kaip tie anų laikų kaimo puodžiai, kurie įdegindavo 
molyje paukštelius ir lelijas velykinio stalo papuoši- 
mui, kaip tie meisteriai, kurie išrašydavo kraitines 
skrynias primityviais kaimo žmogaus grožio ir lais- 
vės ilgesio motyvais. Juokėsi iš tų jų darbų išpru- 
susi ponija, o kultūringieji vakarai jais gėrėjosi. 

Ir aš sustoju prie tų paukšteliais — laisvės sim- 
boliais — išmargintų alvučių, prie nuometais aprai- 
šiotų galvų, kurios išsaugojo tautos gyvybę, jos dorą 
ir širdy išnešiojo didį grožio pajautimą iki mūsų lai- 
kų. Visa tai šių dienų tuščiame blizgėjime atrodo 
tokiais didžiais dalykais, kurių pasaulis už jokius pi- 
nigus nenupirktų, kuriuos gal mes atiduotume tik 
už tautos laisvę, jeigu pasaulis susiprastų ją Mums 
grąžinti. į 

Grįžtu atgal. Tegul ir būsiu nežinomas, tegul už 
mano darbą fondai ir mecenatai neskirs jokių premi- 

jų, tegul niekas nerems, bet žinau, kad aktorius Ne- 
mažiau už juos tautai reikalingas, nes jis, kaip vai- 
dila, kalba miniai gyvu širdies žodžiu—tiesiog į širdį. 

Tad prašau: sugrįžkime atgal visi, kurie esame 
nutolę ir abejingi. Tai kas, kad atvėsusi ir priblėsusi 
mūsų visuomenė. Jos nuodėmės dar nėra tokios di- 
delės. O juk didžiausi nusidėjėliai ir atšalėliai paky- 
la, pasitaiso ir tampa šventaisiais. 

Nelaikykime išeivijos sostinės galutiniu dinami- 
nio veikimo kriterijum. Yra didelis skaičius mūsų 
kolonijų, kurios nieko neturi ir mūsų laukia. Tenai 
tokie -pat savi tautiečiai, turį nemažesnį supratimą 
už čionykščius. Ir jie nepasmerks mūsų pastangų, ką 
dažnai padaro perkrauta Čikaga. 

Suburkime į profesinį teatrą visus mūsų po fab- 
rikus išmėtytus ir ten nykstančius geruosius akto- 
rius ir paleiskime per kolonijas. Aš esu tikras, kad 
tas teatras išsilaikys ir be efektyvios kultūros ar ki- 
tokio fondo paramos, nes ribotas skaičius žmonių, 
duodami savaitėje bent du spektaklius, patys užsi- 
dirbs sau duoną. Surizikuokim ir išeikim į ofensyvą. 
Šito bandymo dar mes nedarėm, taigi negalime skai- 
tyti, kad jau esam pralaimėję. 

Konkrečiai kalbant, susisiekimas mums nekelia 
jokios problemos. Jis pigus ir lengvas: trys automo- 
biliai ir viena priekaba, arba vienas “station wagon"?. 
Už mažą pinigą mes galim nugalėti didelius atstumus. 
Aš nematau reikalo čia pateikti smulkų kalkuliacijos 
planą. Jį išdirbsime, jeigu pakilsime į žygį. Bet šio 
užmanymo sutvirtinimui imkime vieną pavyzdį: už 
spektaklį, Kuriame bus 500 žiūrovų, mums tikrai liks 
400 dolerių. Taigi du spektakliai 10-čiai žmonių su- 
darys kuklius savaitės atlyginimus. O turėsim spek- 
taklių, į kuriuos ateis po 1000 žiūrovų. Iš tokių spek- 
taklių jau mes galim padėti ir į atsarginę savo kasą. 
Jeigu dar mus paremtų Kultūros Fondas ar kiti šal- 
tiniai, mes jau būtume drąsūs ir nebijotume jokių 
netikėtumų. 

Visus Amerikos ir Kanados lietuviškų kolonijų 
vaidintojų būrelius reikia sujungti į vieningą orga- 
nizaciją, kuri turėtų taip pat remti vienintelį mūsų 
keliaujantį teatrą. Tos organizacijos nariai turetų 

mokėti nario mokestį ir skirti bent 270 nuo savo pa- 
rengimų pzino. Būreliai mus remtų ir moraliai: 
išvystytų savo kolonijose propagandą, pasiimtų vi- 
sus techniškus spektaklio parengiamuosius darbus, 
gal net pasirūpintų nakvynėmis. Tai jų neapsunkin- 
tų, nes teatras tegalėtų vieną koloniją aplankyti gal 
tik porą kartų per metus. 

Vyriausioji Bendruomenės vadovybė turėtų padė- 
ti pravesti propagandą ir Bendruomenės skyrius 
įpareigotų vispusiškai moraliai ir organizaciniai tą 
teatrą paremti. Po kultūros kongreso tikekime, kad 
Bendruomenės vadovybės svoris žymiai pakils ir šį 
tikslą ji galės lengvai pasiekti. 

Pradžioje galėtume susiburti Čikagoje ar kitame 
mieste, kur lengviau gauti darbo. Paruošiant pirmąjį 
veikalą, trupė galėtų pragyventi dar iš fabrikinio už- 
darbio. Per tą laiką administracija užmegstų ryšį su 
kolonijomis ir paruoštų kelionės planą. 

Su Vilniaus Liaudies Ansambliu man teko ap- 
keliauti visą Lietuvą karo sąlygose ir tai atrodė 
lengvai pakeliama. Amerikos sąlygose tokį keliavimą 
tektų laikyti net turizmu. 

žinau, kad jūsų didesnė dalis į tai žiūrite gana 
skeptiškai. Net keliate klausimą: o kas rizikuos leis- 
tis į tokią kelionę? Atsakymas gana tiesus: be ryžto 
ir drąsos nieko nepasieksime. Jei nebandysime naujų 
galimybių, trinsimės vietoje ir iš lengvo dilsime kaip 
delčia. Čikagoje nematau jokių galimybių teatrui iš- 
silaikyti ir klestėti. Pagaliau mes turime išeivijoje 
atlikti misiją visuotiniu mastu. Jeigų pajusime, kad 
lietuviškajai visuomenei mes nesame reikalingi, tada 
nuleisime rankas. Mes būsime pralaimėję tik savąją 
visuomenę. Savo dabartinės padėties mes neprara- 
sime, nes tikčkime, kad fabrikai dar neužsidarys. 

Dauguma aktorių surišti su šeimomis, namais ir 
jų išmokėjimu — žodžiu, lokalizavęsi. šiuos aktorius 
būtų sunkiau iš namų išplėšti. Bet neturėtų likti be 
darbo ir šie aktoriai. Jie turėtų kurti pastovų teatrą 

Čikagoje. Mažiausiai du stambūs pastatymai per se- 
zoną turėtų gulti ant jų pečių. O keliaujančiam te- 
atrui tektų rinkti gabesniuosius aktorius iš visų ko- 
lonijų. Esu tikras, kad atsiras būrelis pasišventėlių, 
kurie ryšis šiam dideliam žygiui. Tik suimkime tai 
neatleidžiamai, nelaukime, kad slenkantis laikas tai 
padarytų. Laikas tik gali paimti mūsų pastangas ir 
apsisukęs grįžti su laimėjimų. 

Juk niekas kitas, o mes statome namus, mokyk- 
las, bažnyčias; ne kas kitas, o mes išlaikome para- 
pijas, vienuolynus, tad rasime būdų išlaikyti ir savą 
teatrą. 

Kai išvystysime sistemingą ir profesinį teatro 
darbą, su aiškiu ateities tikslu, galėsime ruošti tam 
darbui jaunus mūsų talentus. Visi senesnieji tuojau 
pasitrauks, o kas tada stos į šią mūsų amžinos ug- 
nies estafetę, jei naujų jėgų neparuošim? Kas neš 
mūsų vaikams naikinamos tautos šauksmą, kels są- 
vos tautinės gyvybės išlaikymo užsispyrimą, kas at- 
skleis jiems mūsų žemės lyrikos aruodą? Aktorius ne 
tik savo talentu, energija, vidaus šiluma veikia mi- 
nias. Jis byloja mūsų poetų žodžiais, kurių mes jau 
beveik neskaitome. Mūsų poetai liko vieniši, jie tau- 
tos skausmą lieja patys sau, jieškodami pusiausvy- 
ros šiame neapsakomam savo tragizme. Jie kuria, 
nes augštesnės valios jiems paskirta tokia sunki da- 
lia. Prislėgti eina mūsų tautos pranašai, kad jų nie- 
kas neklauso ir neskaito. Kai tauta negirdi savo 
poetų, ji jau nyksta, iš gėdos glaudžiasi už kitų ir 
svetimiems atiduoda savo dvasinę potenciją. O teat- 
ras yra ta tribūna, iš kurios minios išgirsta savo kū- 
rėjų žodžius. 

Mes šiandien čia susirinkome ne patogumų jieš- 
koti. Mes eidami nešėmės ryžtą tapti išblaškytos tau- 
tos vaidilomis. Todėl nebijokime, pakilkime ir eikime. 
Minios mūsų nepaliks. Ne minkštoj kėdėj gimsta ir 
spinduliuoja dvasinės tautos galios. Jos gimsta ko- 
voj, pasiaukojime ir nuolatiniame jieškojime. 

SV LE LAISM O S EGTA 


LIETUVIšKOS MOKYKLOS 


TURINYS 


AT -R-LN E UNS 


Ižangos vietoje 


Lietuvai vėl netekus nepriklausomybės, gana di- 
delis tautiečių skaičius pabiro po visą platųjį pa- 
saulį. Turint šalia to senąją mūsų emigraciją įvai- 
riuose kraštuose, šiuo Metu nedaug bėra laisvojo pa- 
saulio valstybių, kur nebūtų didesnio ar mažesnio 
lietuvių kiekio. Visur, žinoma, yra ir lietuvių vaikų, 
kuriems tėvų bei visuomenės iniciatyva suorganizuo- 
tas ir vienoks ar kitoks lietuviškasis švietimas. Ivai- 
rūs lietuvių gyvenamieji kraštai, įvairios tėvų pra- 
gyvenimo sąlygos, nevienodos tų kraštų viešosios mo- 
kyklos, skirtingi apribojimai, liečią mokymą nevals- 
tybine kalba, tad labai nevienoda ir mūsų išeivijos 
lietuviškoji mokykla. Savo ribomis iš vienos pusės ji 
siekia tokias mokyklas, kaip Vasario 16-sios gimna- 
ziją, kur kasdien visas mokyklos darbas eina lietu- 
vių kalba pagal programą, artimą nepriklausomos 
Lietuvos mokyklų programai, o iš kitos pusės ran- 
dame tik nereguliarius vaikų susirinkimus sekma- 
dieniais po pamaldų, didžiąją laiko dalį užimant žai- 
dimams, dainavimui ir panašiems lietuviškojo lais- 
valaikio dalykams. 

Norėdami vis dėlto šiame visame mokyklų mar- 
gumyne susigaudyti, turime nusistatyti lietuviškosios 
mokyklos išeivijoje ribas. Tai yra atsakyti į klausi- 
mą, kokį turinį privalėtų turėti lietuviškojo ugdymo 
išeivijoje institucija, kad ją galėtumėm vadinti lie- 
tuviškąja. mokykla. 

žemiau duodamos mintys ir bando šį klausimą 
nagrinėti. Autorius iš kalno atsiprašo, kad dėl temos 
platumo negalima buvo visko pakankamai išsamiai 
aptarti. Be to, tenka pažymėti, kad daugelyje svarsty- 
mų autorius buvo vienas: visa eilė čia keliamų da- 
lykų labai mažai arba ir visai nebuvo bent kiek pla- 
čiau spaudoje nagrinėta. "To dėliai kartu reikia ir 
pasidžiaugti, kad susidarė proga tokioje plačioje au- 
ditorijoje rūpimus klausimus iškelti. Kviesčiau ko- 

legas mokytojus kuo plačiausiai dalyvauti diskusijo- 
se bei prijungti savo nuomones, pastabas, patyrimus. 
Jei šio posėdžio gale pavyktų bent kai kuriais klau- 
simais padaryti konkrečių nutarimų, būtų daug pa- 
siekta. 

Pagaliau noriu pažymėti, kad kalbu daugiausia 
apie pradžios mokyklą. Augštesniosios lituanistinės 
mokyklos reikalai čia mažiau liečiami, nes juos ten- 
ka nagrinėti kartu su bendrąja jaunimo išlaikymo 
rroblema. šioji gi paskaita atkreipta į vaiką. 


A. Lietuviškosios mokyklos turinys praeityje 


Vienokis ar kitokis lietuviškasis švietimas jau 
turi savo seną praeitį. šio švietimo tradicijas pra- 
dėjo prieš kelis šimtus metų Lietuvoje gausiai vei- 
kusios įvairaus tipo pusiau religinės mokyklos, dau- 
giausia laikomos įvairių vienuolynų bei parapijų. 
Tiesa, tos mokyklos tik savo dalimi tebuvo lietuviš- 
kos: svarbiausia dėl to, kad jose mokėsi lietuviai 
moksleiviai ir dirbo vienas kitas lietuvis mokytojas. 


Šiaipjau daugelio tikrosios lietuviškosios mokyklos 


elementų joms trūko. Vis dėlto jos pradėjo vieną 
lietuviškojo švietimo tradiciją — pabrėžtinai rūpin- 
tis gerojo žmogaus ugdymu. 

Pirmas ryškus lietuviškosios pedagogikos kūrė- 
jas yra vysk. M. Valančius. Nors ir neturėdamas spe- 
cialaus pedagoginio išsilavinimo, nors ir neparašęs 
specialių pedagoginių traktatų, didysis vyskupas, va- 
dovaudamasis savo bendruoju bei teologiniu išsilavi- 
nimu bei praktiškąja mokytojo nuovoka, sukūrė pir- 
mąją lietuviškosios pedagogikos sistemą. ši sistema 
ryški iš jo didaktinių raštų ir veiklos, 

Pagrindu eina tradicinis gerojo žmogaus ugdy- 
mas, kuris nesibaigia vaiko ir jaunuolio amžiumi. 
Valančius teisingai manė, kad suaugęs taip pat rei- 
kalingas auklėjimo. Tam suaugusių auklėjimui skir- 
ta jo “Paaugusių žmonių knygelė“. 

Toliau Valančiaus sistemoje randame dar šiuos 
lietuviškojo švietimo pagrindus: 


a) Šolia bendrojo ugdymo, kuris remiamas re- 
ligija (plg. “Vaikų knygelę“), eina lietuviškasis auk- 
lėjimas. Romantikų įtakoje Valančius remia tautinį 
auklėjimą praeities faktų bei legendų romantiniu 
pasakojimu. Tam daugiausia skirti “Antano Treti- 
ninko pasakojimai". Be to, mokiniai supažindinami 
su gyvaisiais tautos papročiais atskirose krašto da- 
lyse (“Palangos Juzė“), 

b) Lietuvius vaikus moko lietuviai mokytojai. 
Nors ir be didelio išsilavinimo, sakysime, tik “apsi- 
trynę", bet svarbu, kad lietuviai. 

c) Kruopščiai žiūrima, kad vaikai išmoktų pa- 
grindinių dalykų: lietuviškų poterių, lietuviškai skai- 
tyti, rašyti ir gautų žinių iš Lietuvos praeities. 

Vėlybesnė Lietuvos mokyklinė pedagogika, taip 
gražiai pražydusi Nepriklausomosios laikais, rėmė- 
si jau Valančiaus iškeltais lietuviškojo švietimo prin- 
cipais. Pirmoje eilėje mums visad ėjo gerojo žmo- 
gaus ugdymas. Tad mūsų Nepriklausomoji mokykla 
buvo humanistinė ir idealistinė. Visa mokyklos dva- 
sia ir daugelis dėstomųjų dalykų svarbiausia tam 
tarnavo. 

Mokinių įjungimas į tautinę bendruomenę ėjo 
ne tik pamokų metu, bet ir per gausią papildomą 
veiklą: moksleivių organizacijas, dalykinius būrelius, 
ekskursijas, kultūringus pasilinksminimus ir t.t. 

šalia viso to, mokomoji pusė nebuvo apleista. Tai 
rodo tremtinių mokyklų Vokietijoje pavyzdys. Nors 
šios mokyklos daugeliu atžvilgių buvo tik Nepriklau- 
somosios mokyklų šešėlis, bet jos visvien stovėjo 
greta geriausių pasaulio mokyklų. Su jų pažymė- 
jimais vėliau stoję į kitų kraštų augštesniąsias mo- 
kyklas ar universitetus, kartais dar vienus dvejus 
metus praleidę ar peršokę, daugumoje buvo visur 
pirmieji mokiniai. 


B. Lietuviškosios mokyklos turinys išeivijoje 


Neturime pagrindo galvoti, kad minėtieji lietu- 
viškosios mokyklos principai, išsilaikę istorijos bėgy- 
je, gražiai žydėję nepriklausomybės laikais, būtų ne- 
geri ir mūsų išeivijos mokyklai. Pagal šiuos prin- 
cipus išaugę moksleiviai šimtais mirė kankinių mir- 
timi už Lietuvą ir lietuviškuosius idealus. Kankinių 
mirtis yra geriausias šių principų teisingumo įrody- 
mas. Tad tenka tik pažiūrėti, kaip šie principai ga- 
lėtų būti taikomi išeivijos mokykloje. 


I. Gerojo žmogaus auklėjimas 


šis mokyklos elementas nera nei vien mokyklinis 
nei specialiai lietuviškas, nors mūsų mokyklai ir bū- 
dingas. šalia mokyklos, gerojo žmogaus ugdymu rū- 
pinasi visi, kam svarbi priaugančiųjų ateitis: tėvai, 
Bažnyčia, valstybių vyriausybės, organizacijos. Ir ne- 
žiūrint viso to, daug kur auklėjimo trūksta, daug yra 
mokyklų tik su mokymu, bet be auklėjimo, arba ta- 
riamasis auklėjimas eina stačiai žalinga kryptimi. 

Kokio auklėjimo lietuviškoje išeivijos mokykloje 
norime? Pirmiausia, kad tas auklėjimas iš viso būtų. 
Ir būtų ne vien išorinės dresūros prasme (rikiuotis, 
stoti, sėsti), bet toks, koks išplaukia iš lietuviškosios 
mokyklos tradicijų, pradedant Valančiumi ir einant 


per Nepriklausomosios mokyklą. O to tradicinio mūsų 
auklėjimo elementai buvo: 

a) sugebėjimas atsigręžti į savo dvasinį gyveni- 
mą ir jį kontroliuoti, b) pasirinkimas kilnių idealų 
ir aukojimasis jiems, c) išorinė elgesio ir išvaizdos 
tvarka. 

Nelengva su šitokiais principais šiandien išeiti. 
Didžioji mūsų tautos dalis šiuo metu kaip tik gyvena 
kraštuose, kur aplinka suka kita kryptimi: į mate- 
rializmą ir praktiškumą, į jieškojimą patogumo tiek 
vidiniuose reikaluose, tiek net ir išvaizdoje. 

Nors ir nelengva, bet vis dėlto tenka palaikyti lie- 
tuviškąją mokyklą arčiau tradicinių mūsų auklėjimo 
kelių. Keletas praktiškų patarimų: 

a) Mažiau triukšmo mokykloje, mažiau futbolo, o 
daugiau tylos ir vidinės koncentracijos darbui. 

b) Galimai daugiau auklėjamosios medžiagos visų 
pamokų metu: ne tik skaitymo, bet ir istorijos ir kitų. 

c) Atgaivinti Lietuvoje plačiai praktikuotus auk- 
lėjamuosius pasikalbėjimus klasėje. 

d) Atgaivinti Lietuvoje praktikuotą mokytojų lan- 
kymąsi į mokinių namus— šeimas. 

e) Daugiau paremti gerąją mokinių saviveiklą 
būreliuose, organizacijose, choruose, meno rateliuose 
ir pan. 

f) Reikalauti, kad mokiniai turėtų kultūringam 
žmogui tinkamą aprangą. Pavyzdžiui, neleisti mer- 
gaitėms eiti į mokyklą, o ypač į bažnyčią, dėvint vy- 
riškas kelnes, arba berniukams su marškiniais, iš- 
trauktais virš kelnių. 


Tai, žinoma, yra tik vienas kitas patarimas iš 
daugelio ta kryptimi galimų pastangų. 


II. Lietuviškasis tautinis ugdymas 


Šioje vietoje tenka kalbėti apie mokyklą, kaip 
vieną iš pagrindinių faktorių lietuvybei išlaikyti. 
Klausimas platus ir sunkus, ypač dėl to, kad toje 
srityje nedaug teturime patyrimo. Senesnėje praei- 
tyje, tiesa, lietuviškoji mokykla buvo svetimųjų per- 
sekiojama, kartais turėjo beveik eiti net į pogrindį, 
bet vis dėlto rėmėsi vienu didžiuliu kertiniu akme- 
niu — stovėjo ant lietuviškos žemės, ją supo sava ap- 
linka. Nepriklausomosios laikais lietuvybės išlaiky- 
mo problemos savame krašte tiesiogine prasme ne- 
buvo. Tad vienintelis šiam klausimui nagrinėti šal- 
tinis yra senosios mūsų emigracijos pavyzdžiai, o taip 
pat naujųjų ateivių, jau artėjančių į dešimtmetį šia- 
me žemyne, patyrimai. 

Ką jie rodo? Gi rodo, kad trečiojoje kartoje ne 
visą lietuviškosios išeivijos masę pavyko Lietuvai iš- 
laikyti. Trečiosios kartos prieauglį ta prasme galė- 
tumėm suskirstyti į keletą grupių: 

a) tie, kurie protu, širdimi ir kalba tebėra 
lietuviai, b) tie, kurie protu ir širdimi tebėra lietu- 
viai, bet lietuviškai silpnai bekalba, c) tie, kurie tik 
protu save laiko lietuvių kilmės, tačiau jų širdis pla- 
ka jau kitam kraštui, d) visai nutraukę ryšius su 
lietuvybe. 

Idealu būtų visus matyti pirmojoje grupėje visą 
laiką, tad pravartu pastudijuoti jų išsilaikymo pa- 
grindus ir sau prisitaikyti. 

Vienu iš didžiųjų jų išsilaikymo pagrindų buvo 
sveika, lietuviška šeima. Kartą teko kalbėtis su vie- 
nu kunigų — idealiu lietuviu patrijotu, gražiai lietu- 
viškai kalbančiu ir plačiai dalyvaujančių lietuviško- 
je veikloje, bet gimusiu bei augusiu Amerikoje ir Lie- 
tuvos net nemačiusiu. Į klausimą, kas padėjo lietu- 
vybėje išsilaikyti, atsakė: “Tėvo diržas“. šiame at- 
sakyme, žinoma, yra dalis humoro, tačiau pasakyta ir 
labai daug tiesos. Išlaikyti lietuvybę be tėvų pagal- 
bos, vien mokyklinėmis priemonėmis, neįmanoma. 
Su dideliu liūdesiu tenka pripažinti, kad dalis tėvų 
(o jų atsiranda kaskart vis daugiau) savo pareigų 
lietuvybės išlaikymo reikale neatlieka: dėl nesusi- 
pratimo, nerangumo ar sumaterialėjimo. Tuo būdu 
mokytoją, norintį pasiekti lietuvybės išlaikyme kan- 
krečių rezultatų, užgula dar viena sunki pareiga — 
auklėti tevus: pasakyti jiems, kaip žaloja savo vai- 
kus, kalbėdami namie nelietuvių kalba, kokią skriau- 
dą daro, nerasdami bent kas kelintą dieną valandos 
laiko su vaikais pabendrauti, pasikalbėti apie Lietu- 
vą, mažesniems paskaitytį lietuviškų pasakų, pamo- 
kyti eileraščių, su vyresniaisiais padiskutuoti vieną 
kitą lietuviškąjį klausimą. Daug ką daugiau tu- 
rėtų mokytojas pasakyti tevams, kurie mano, kad 
užtenka vaiką pagimdyti, rengti ir maitinti, o šiaip- 
jau — tegu auga, kaip tas girios medis, tegu maiti- 
na savo dvasią, Kuo nori, tegu didina kitataučių masę. 


Antrasis vaikų ir jaunimo lietuvybės išlaikymo 
pagrindas yra jų bendruomeninis lietuviškasis gyve- 
nimas. Lietuvoje tuo rūpintis nereikėjo: vaikas sa- 
vaime augo savųjų tarpe. Čia jis auga tarp sveti- 
mųjų. jų aplinkoje praleisdamas didžiąją diencs da- 
lį. Milžiniška svetimųjų įtaka yra vienas iš didžiau- 
sių lietuvybės išlaikymo priešų. Reikalą bent kiek 
taisyti galime tik vieninteliu būdu: sukurti eilę lie- 
tuviškojo gyvenimo židinių ir sudaryti vaikui sąly- 
gas kuo daugiausia laiko tuose židiniuose praleisti. 
Vienas iš tokių židinių yra jau minėta lietuviškoji 
šeima. Kitais židiniais galį būti lietuviškoji bažny- 
čia, vasaros vaikų stovyklos, vaikų ir jaunimo orga- 
nizacijos, įvairūs būreliai, meniniai vienetai (kaip 
choras, teatras ir pan.). Nepakanka vien vaikus į 
tuos lietuviškuosius židinius įrašyti. Tenka dar pasi- 
rūpinti, kad jie taptų sąmoningais jų nariais, įsi- 
jungtų į jų darbą su noru, visa tai pamiltų, laikytų 
sava ir brangu. "Tuose lietuvybės židiniuose vaikas 
turi rasti realią gyvąją Lietuvą ir pasijusti tos gy- 
vosios Lietuvos sąmoningų nariu. Didžioji šio viso 
darbo dalis taip pat gula ant mokytojo pečių. 

Vienu iš didžiausių lietuvybės židinių gali būti 
lietuviškoji mokykla, jei ji tokiu židiniu yra. O kad 
ji tokiu židiniu būtų, nepakanka vien įrašyti į mo- 
kyklos programą vieną kitą lituanistinį dalyką. Daug 
svarbiau negu sausi programiniai dalykai yra mo- 
kyklos lietuviškoji dvasia. Toji dvasia remiasi tėvy- 
nės Lietuvos tikra meile. O meilės negalime išmokyti. 
Meilę tik meile galime sužadinti. To dėliai tos sa- 
vosios žemės meilės pirmiausia privalo turėti moky- 
tojas. Tas, kuris ateina į lituanistinę mokyklą tik to- 
dėl, kad reikia, ir niekas kitas neapsiima, tas, kuris 
yra mokytojų tarpe tik dėl garbės, atlyginimo ar ki- 
tokių panašių motyvų — geriau tegu neina į klasę. 

Lietuviui išeivijos mokytojui tegu amžiais šviečia 
pavyzdžiai Petro Kriaučiūno ir kitų didžiųjų mūsų 
tautos mokytojų, kurie, pasinaudodami negausiomis 
lituanistinėmis pamokomis ano meto mokyklose, iš- 
ugdė tautos dvasios milžinus. Jei mokytojas spindu- 
liuos į klasę kriaučiūniškos Lietuvos meilės šilumą, 
tai neabejotinai ras panašų atgarsį ir vaikų širdyse. 
Tada klasėje nuolat neges dvasinis Lietuvos meilės 
aukuras — tikrasis lietuviškosios mokyklos pagrindas. 


Tautinio auklėjimo srityje mokytojui į pagalbą 
turi ateiti programos, vadovėliai ir visi apylinkėje 
esą lietuviškieji veiksniai. 

Prie programos dalykų dar sustosime atskirai. 
šioje vietoje tik pažymėsime, kad bendrų viso laisvojo 
pasaulio lituanistinių mokyklų programų dar neturi- 
me ir jų netgi niekas neruošia. Programas turi at- 
skiri kraštai (Kanada, Vokietija, Australija), kur jas 
yra paruošę Pasaulio Lietuvių Bendruomenės organai. 
Ar turi bendrą programą JAV lituanistinės mokyklos 
— negalččiau tvirtinti. Prieš keletą metų tokią pro- 
gramą buvo paruošusi JAV-bių Liet. Mokytojų Sąjun- 
gos centro valdyba New Yorke. Nežinau, kiek ji ra- 
do pritarimo mokyklose. Berods, tas pritarimas ne- 
buvo visuotinis, sprendžiant jau ir iš to, kad kai ku- 
rios JAV lituanistinės mokyklos pirkosi programų 
knygeles iš Kanados. Siūlyčiau šiandien pat, kongreso 
rezoliucijose, konstatuoti neatidėliojamą reikalą tu- 
rėti minimalią bendrą viso pasaulio lituanistinių mo- 
kyklų programą ir surasti organą, kuris tokias, rea- 
liai galimas įvykdyti, programas paruoštų. 


Toliau — vadovėliai. Juose turi atsispindėti sve- 
tur augančios, bet Lietuvą mylinčios ir ją bestudi- 
juojančios klasės veidas. Atsižvelgiant į tai, esamo- 
mis sąlygomis nebetinka Lietuvoje rašyti ir kaimo 
mokyklai taikyti vadovėliai, lygiai kaip ir tie, kurie 
būtų tik angliškųjų vadovėlių lietuviškieji vertimai. 
Nors ir sunkiomis sąlygomis, bet turime palengva 
eiti prie išeivijos lituanistinių mokyklų aprūpinimo 
specialiai rašytais vadovėliais, iš kurių dvelktų tėvy- 
nės Lietuvos meilė, bet kurie nebūtų persunkūs toli 
nuo tėvynės augančiam vaikui, 


Nemažu faktorium, pagaliau, yra ir išorinė litua- 
nistinės klasės išvaizda: jos dekoravimas lietuviškais, 
vaikų pagamintais, pagražinimais bei lietuvių meni- 
ninkų pieštais paveikslais, portretais. Deja, šioje vie- 
toje susiduriame su beveik neįveikiamomis kliūtimis. 
Daugumas mūsų lituanistinių mokyklų yra svetimo- 
se patalpose, apie kurių lietuviškąjį dekoravimą ne- 
galima ir kalbėti. Tenka pasveikinti ir pasidžiaugti 
tomis retomis mokyklomis, kurios turi atskirus litua- 
nistikos klasių kambarius. 


Liūdną lietuviškųjų sieninių spalvotų paveikslų 
ir portretų reikalą galima būtų kiek pataisyti. Tu- 
rime jau Kultūros Fondus net trijuose kraštuose — 
Australijoje, Kanadoje ir JAV-bėse. Kasmet atsiran- 
da mecenatų, paaukojančių vieną kitą tūkstantį li- 
teratūros premijoms. Nejau negalima surasti globėjų, 
kurie išleistų bent vieną kitą sieninį Lietuvos pa- 
veikslą, Lietuvos Žemėlapį ir keletą portretų? Tik- 
riausiai atsirastų. Tik reikia, kad kas pajieškotų. 


„PAINSIM ARKLĄ KNIGĄ IRA 
RS Eli 


ŠVIETIMO SEKCIJOS POSĖDŽIO PREZIDIUMAS 
Iš kairės: B. Lesevičiūtė, J. Ignatonis, P. Balčiūnas, ses. Perpetua. 


III. Lietuviškasis mokymas 


Kol nera vienodos viso laisvojo pasaulio litua- 
nistinių mokyklų programos, mokymo reikalu vyrau- 
ja didelis nuomonių skirtumas. Yra manančių, kad 
svarbiausia yra vaikų lietuviškasis bendruomeninis 
gyvenimas, ir mokyklai beveik jo vieno pakanka. 
šitaip manantieji tiesiog siūlo paversti lituanistinę 
mokyklą į vaikų lietuviškąjį klubą, kur susirinkusieji 
galėtų užsiimti tuo, kas jiems įdomu: dainuoti, žais- 
ti ir pan. Kito kraštutinumo šalininkai visą svorio 
centrą nukelia vien į mokymą, visai išbraukdami lie- 
tuviškojo laisvalaikio medžiagą ir tuo atgrasindami 
vaikus nuo lituanistinės mokyklos. Tiesa, kaip vi- 
sad, yra kur nors viduryje. Svarbu duoti vaikams 
progų laisvai susitikti ir lietuviškoje aplinkoje pa- 
bendrauti, bet vis dėlto mokykla nebūtų mokykla, jei 
joje neišmokytumėm pagrindinių lituanistikos dalykų. 

Šitaip galvodami, pabandykime kiek sustoti prie 

tradicinių lituanistinės mokyklos programos dalykų 
ir dėl jų pasisakyti. Pasisakę ir padiskutavę, sudary- 
sime medžiagos būsimai programos ruošimo komisi- 
ai. 
TIKYBA einama visose mūsų lituanistinėse mo- 
kyklose, vietomis (pavyzdžiui Toronte) ir R. Katali- 
kų ir evangelikų. Atrodo, kad išeivijos mokyklose ti- 
kybos mokymas galėtų ribotis šiais dalykais: 

a) išmokymas lietuviškų poterių, b) priėjimas lie- 
tuviškai prie pirmosios išpažinties, c) lietuviškų re- 


liginių papročių pažinimas ir kultivavimas, d) religi- 
niai momentai iš Lietuvos istorijos, žymesnės Lietu- 
vos šventovės. 

Atsižvelgiant į laiko stoką, kažin ar tikslu litua- 
nistikai skirtu laiku eiti katekizmą ištisai? 

Religingumo, kaip ir kitų ugdomųjų dalykų, ne- 
galima išmokyti: jį galima tik įugdyti. To dėliai ti- 
kybos dėstytojas turi būti glaudžiame kontakte su 
vaiko lankoma bažnyčia ir vaiko šeima. Tik tuo bū- 
du galima sekti vaiko religinį gyvenimą ir jį kreipti 
lietuviškų religinių tradicijų keliu. Jei vaikas mokyk- 
loje išmoks lietuviškų poterių ir religinių tradicijų, 
bet toliau gyvenime jų nepraktikuos — vargu ar ap- 
simoka ir mokyti. 

LIETUVIšKASIS SKAITYMAS yra vienas iš po- 
puliariausių lituanistinės mokyklos objektų. Reikia 
pripažinti, kad šioje srityje pasiekiama pakankamų 
rezultatų: vaikai skaityti išmoksta. Vis dėlto ir šiuo 
atveju dar turime daug neišspręstų problemų. Sumi- 
nėsime jų keletą. 


1. Kada pradėti lietuviškąjį skaitymo mokymą? 

Prieš angliškąjį, po angliškojo ar kartu? Visi duo- 
menys kalba už tai, kad pradėti prieš angliškąjį. 
Svarbiausias argumentas: kartu su abėcėlės mokymu 
eina ir vaiko garsyno tvarkymas. Iš tėvų atsineštasis 
garsynas dažniausiai yra netaisyklingas. Kitatautiš- 
kos aplinkos įtakoje jis dar daugiau sugenda. „Tad 

ir svarbu tą garsyną sutvarkyti ir sustiprinti anks- 
čiau, negu kitatautiškoji mokykla spėja jį galutinai 
sugadinti. Deja, ši logiška išvada praktikoje sunkiai 
įvykdoma. Turint galvoje, kad vietinių mokyklų tink- 
las daug tankesnis, negu lituanistinių, ir kad į tas 
mokyklas priima labai jaunus mokinius (6-rių ir net 
5-rių metų), išmokyti vaiką lietuviškai skaityti anks- 
čiau už angliškąjį neįmanoma. Lieka rinktis dvi ki- 
tas galimybes: mokyti kartu arba vėliau. Pasirink- 
tinas mokymas kartu. Tėvų ir kai kurių mokytojų 
baimė, kad tokiu atveju mokiniams pradės painiotis 
dviejų kalbų garsai ir raidės — neturi rimto pagrin- 
do. Tai priklauso nuo mokytojo ir ypač nuo vado- 
vėlio. Jei mokytojas pats tikrai sugeba kalbėti dviem 
kalbom su gražiu kiekvienos kalbos garsynu, tai jis 
sugebės ir mokinius išmokyti taisyklingų ir sklandžių 
abiejų kalbų. Ten, kur vienas mokytojas to nepaje- 
gia — tenka turčti du: kiekvienai kalbai atskirai. 
Tas pats pasakytina ir apie elementorių. Jo autorius 
turi gerai kalbėti abiem kalbom ir gerai pažinti abie- 
jų kalbų skaitymo mokymo metodus. Tada jis su- 
gebės parinkti, ypač pradžiai, tokį elementoriaus 
tekstą, kuris vaikams nesipainios su kita kalba. 


2. Tolimesnis lietuviškasis skaitymas 


Kaip minėjome, tradicinė mūsų lietuviškoji mo- 
kykla yra idealistinė, tautinė. Ta kryptimi turi eiti 
ir skaitomosios medžiagos parinkimas. Ji turi tureti 
idealistinių, didaktinių, tautinių ir estetinių elemen- 
tų. Žinoma, šiuo atžvilgiu mokytojas labai priklau- 
somas nuo vadovėlio, tačiau ir tame pačiame vado- 
vėlyje paprastai būna gana įvairios medžiagos: mo- 
kytojui tenka pasirinkti geriausią. 

Gera skaitomoji medžiaga privalo ne tik turėti 
augščiau minėtųjų elementų, bet turi būti parašyta 
vaikui įdomia forma. Darome didelę klaidą, versda- 
mi vaiką skaityti jo nepatraukiančia, neįidomia for- 
ma patiektą medžiagą. O tai kyla iš to, kad nepa- 
kankamai suprantame išeivijoje augančio vaiko dva- 
sinį pasaulį. Vis manome, kad mūsų vaikai yra to- 
kie, kokiais buvome patys savo vaikystėje arba ko- 
kius mokėme Lietuvoje. Bet taip nėra. Išeivijos, 
ypač Amerikos, vaikas gerokai kitoks. Kol to ne- 
suprasime, tol neišeisime iš užburto rato: vis kišime 
vaikui neįdomią medžiagą ir vis dejuosime, kad vai- 
kas. jos nenori skaityti. 

šalia skaitymo iš vadovėlio, mokykloje tenka pra- 
tinti vaikus ir prie savarankiško lietuviškųjų knygų 
skaitymo. Tai platus klausimas, bet jau spaudoje 
nagrinėtas. Tad čia padarysime tik išvadas: 

a) savarankiškas knygų skaitymas turi būti va- 
dovaujamas ir ugdomas per mokyklą, b) tam rei- 
kalui lituanistinėse mokyklose reikia turėti pakanka- 
mo didumo lituanistinę bibliotekėlę. 

LIETUVIšKOJO RAšŠYMO MOKYMAS. Jeigu apie 
skaitymą kalbėdami sakėme, kad jis savo tikslą bent 
dalinai pasiekia, vaikai, kad ir su tam tikrais trūku- 
mais, skaityti išmoksta, tai apie rašymą to pasakyti 
negalime. Daugelyje mūsų lituanistinių mokyklų 
lietuviškojo rašymo reikalai stovi žemiau minimalaus 
lygio. Priežasčių tam yra labai daug. Suminėsime 
keletą: 

a) Daugumas mūsų išeivijos vaikų auga angliš- 
koje aplinkoje ir lanko mokyklas su anglų dėstomąja 
kalba. Anglų rašyba iš esmės skiriasi nuo mūsiškės: 
ji yra kilminė ir dar priedo — labai tradicinė. Tuo 
tarpų kai gyvoji anglų kalba, kaip ir kitos kalbos, 
palengva kinta ir paprastėja, jų rašyba užkonser- 
vuota senovinėse formose. Vaikams sunku net tesek- 
ti tos rašybos kilminius pagrindus, ir jie mokomi tai- 
syklingo rašymo kitu pagrindu: mechaninės atmin- 
ties pagalba. Mokyklose figūruoja net atskiras dės- 
tomasis dalykas — spelling. (Žodžių rašybos moky- 
masis mintinai). 


Mūsų rašyba didele dalimi yra fonetinė. O ten, 
kur į ją įsiskverbia kilminiai elementai, jie nesunkiai 
susekami iš gana paprastų kalbos dėsnių. Vaikui, 
gerai mokančiam lietuviškai kalbėti, žodžių rašybos 
atmintinai mokytis nereikia. Lietuvoje per ketve- 
rius metus išmokydavome rašybos gana patenkina- 
mai. 

Kad to nepasiekiame čia, pirmiausias kaltinin- 
kas yra anglų rašybos mokymo metodo įtaka mūsų 
vaikams. Vaikai, anglų mokyklose įpratę mokytis ra- 
šybos kitu būdu, sunkiai sugeba atsekti mūsų kalbos 
fonetinius bei kilminius pagrindus ir pirma proga 
bando “spelinti" — mokytis rašybos mintinai. 


Kitas sunkumas — vaikų nemokėjimas pakan- 
kamai lietuviškai kalbeti: Lietuvoje iš gyvosios kal- 
bos pavyzdžių susekdavome gramatikos taisykles bei 
rašybos dėsnius. Čia to padaryti negalime, nes jau 
nemaža klasės dalis taisyklingo lietuviško sakinio ne- 
pasako. 


šalia rašymo mokymo sunkumų, kylančių iš sve- 
timos aplinkos ir iš vaikų, tenka, deja, suminėti ir 
eilę trūkumų, kylančių iš mūsų pačių. Pirmon eilėn 
čia eina vienodos rašybos nebuvimas. Lietuvoje visi 
rašėme vienoda jablonskine rašyba. "Toki buvo va- 
doveėliai, knygos, spauda. Mokytojas kiekvienu atve- 
ju nedvejodamas žinojo, kaip tas ar kitas žodis ra- 
šomas. Dabar to nebeturime. Pajudinus jablonski- 
nės rašybos pagrindus, sugriuvo visas rūmas. Nesi- 
nori ir čia tam ne vieta aiškintis su kalbininkais 
rašybos reikalus, bet tenka mokytojų vardu konsta- 
tuoti, kad esame įvesti į akligatvį: sukeltas nepasi- 
tikejimas jablonskine rašyba, o tuo tarpų naujovės 
nei turi visuotinio pripažinimo, nei mokytojai tų 
naujovių yra kieno nors nuosekliai išmokyti. Taip 
ir painiojamės. Kone kiekvienas laikraštis, knyga 
ar vadovėlis rašo kitaip. 


šioje vietoje Noriu suminčti dar vieną jautrų 
klausimą: lietuviškosios rašysenos stiliaus reikalus. 
Lietuvoje standartinio rašto stiliaus neturėjome. Mo- 
kyklose kone kiekvienas mokinys rašė kitu stiliumi: 
vertikaliai ar pakrypusiai į dešinę ar į kairę; papras- 
tai ar išraitytai; storai, vidutiniai ar plonai; stam- 
biai, smulkiai ar smulkiausiai ir t.t. Angliškosios mo- 
kyklos vartoja standartinį rašto stilių. To stiliaus 
jie labai kruopščiai moko. žemesniuose skyriuose 
daug kur vartojami specialūs vandeninių raidžių są- 
siuviniai, vyresniesiems yra vadovėlis, nagrinėjąs 
kiekvienos rašto raidės standartinius elementus ir jų 
rašymo būdą. 


Tuo būdu atsiduriame prieš problemą. Viena — 
vaikai į angliškąjį stilių įpratę ir jį naudoja. Antr2— 
savojo standartinio stiliaus neturime, nors ir mato- 
me, kad įprastinis lietuviškasis raštas nuo angliško- 
jo gerokai skiriasi. Trečia — dėl laiko stokos vargiai 
pajėgiame išmokyti dviejų stilių, o dar mažiau pa- 
jegiame sudaryti įprotį, kad vaikas kasdieniame gy- 
venime naudotų du stilius. Ką daryti? Esu bandęs 
jieškoti vidurinio kelio, derinant abu stilius. Mokyto- 
jai tam mažai tepritarė. 


Baigiant kalbėti apie rašymą, dar tenka pasakyti, 
kad iš visų lituanistinėse mokyklose einamų dalykų 
rašymo mokymas mažiausiai aprūpintas vadovėliais. 
Ilgą laiką buvome visai be jokio gramatikos vadovė- 
lio. Paskui atsirado vienas perspausdintas iš senųjų, 
o kitas, kad ir naujai rašytas, bet per sunkus ir ne- 
pritaikytas. Neturime mokyklinių lietuvių kalbos žo- 
dynėlių. Neturime specialių rašymo pratimais sąsiu- 
vinių. Nenuostabu... kad rašymo mokymo rezulta- 
tai tokie menki. 


šiuo reikalu reikia ką nors daryti. Priešingu at- 
veju greit priartės laikas, kada iš mūsų lituanistinių 
mokyklų pradės eiti abiturientai, moką lietuviškai 
kalbėti ir skaityti, bet beveik nebesugebą lietuviškai 
rašyti. O tai jau bus mūsų kultūrinio gyvenimo pa- 
baigos pradžia. 


APLINKOS IR TĖVYNĖS PAŽINIMAS atėjo į mo- 
kyklą tada, kai pastebėta, kad aplinka gali būti didelis 
mokytojas, jei tik vaikas sugebės ją tinkamai ste- 
bėti ir pasidaryti reikiamas išvadas. Kartu aplinkos 
pažinimas gali būti neišsemiama tėvynės meilės ug- 
dymo priemonė. Patosiškas tėvynės meilės deklama- 
vimas dar nėra tikrasis patriotizmas. Tikrai tėvynę 
myli tas, kas myli kiekvieną jos žolelę, žiedą, medį, 
kiekvieną paukštelį, žvėrį, žverelį, kiekvieną jos gy- 
vosios ir negyvosios gamtos reiškinį, kuriam kalba 
pilių griuvėsiai ir jų iškasenos. O šitokia tėvynės 
meilė išugdoma tik per aplinkos ir tėvynės pažinimą. 

Taip supratome reikalą Lietuvoje. Išeivijoje su- 
sidarž kita padėtis. Čia lietuviškosios mokyklos nesupa 
lietuviškoji aplinka. Iš to išeinant, atsiranda net 
balsų su klausimu, ar iš viso aplinkos ir tėvynės pa- 
žinimas mūsų mokyklai reikalingas? Esu šalininkas 
nuomonės, kad reikalingas, tik reikia pakeisti tikslus. 


Dabartinėmis sąlygomis svarbiausias aplinkos pa- 
žinimo tikslas būtų vaiko lietuviškojo žodyno didi- 
nimas. Kartais stebimės, kai girdime vaiko lietuviš- 
koje kalboje eilę svetimųjų žodžių. Bet vaikas čia 
nekaltas. Atitinkami lietuviškieji žodžiai jam nebu- 
vo laiku duoti, o jei ir duoti, tai, kaip sako, “pro 
vieną ausį įėjo, pro kitą išėjo". Tinkamas vaiko ŽO- 
dyno plėtimas turi eiti konkrečiu keliu. Imkime pa- 
vyzdį. Jei norim, kad vaikas žinotų lietuviškųjų g€- 
lių vardus, galime klasėje papasakoti apie gėles ir 
liepti jų vardus išmokti. Bet tai bus prastas kelias. 
Daug geriau, jei mokytojas tokiu atveju atsineš į kla- 
e gėlių paveikslus, dar geriau — pačias gėles, o ge- 
riausiai, jei prie mokyklos bus lietuviškas darželis, kur 
vaikas ateis padirbėti, sodins gėles, jas laistys, pri- 
žiūrės. Tuo atveju gėlių vardai liks ne tik jo atmin- 
tyje, bet ir pasąmonėje visam amžiui. 


Kitas aplinkos pažinimo tikslas esamomis sąly- 
gomis būtų pratinimas vaiko žiūrėti į svetimą aplin- 
ką lietuviškomis akimis, sugebėjimas rasti svetimoje 
aplinkoje tuos elementus, kurių yra ir Lietuvoje, su- 
gebėjimas palyginti ir padaryti išvadą, kad ir Lie- 
tuvoje yra ar bent buvo daug gražių dalykų, kartais 
net gražesnių ir malonesnių, negu vaiko gyvenamame 
krašte. Tinkamai ir atsargiai tuo keliu eidami, gali- 
me išeiti teisinga kryptimi: parodyti vaiko gyvena- 
mą kraštą kaip gerą, gražų ir pagarbos vertą. O Lie- 
tuvą — kaip nepamirštamą svajonių ir ilgesio kara- 
lystę, kurioje sukaupta didžioji mūsų praeitis, kur 
kiekvienas akmenėlis ar žolelė mus myli ir mūsų 
laukia. 


Tėvynės pažinimas yra tolimesnė aplinkos paži- 
nimo tąsa. Vokiečiai sų savo Heimatkunde buvo pa- 
siekę gražių rezultatų tėvynės meilės ugdymo kryp- 
timi. Šalia teorijos mokykloje, kasmet, vasaros ato- 
stogų metu, būreliai mokyklinio jaunimo pasileisda- 
vo pėsti ar dviračiais važiuotį išilgai ir skersai visą 
kraštą, kartais šimtus kilometrų. Taip jie pamilo 
tevynę. Pamilo tiek, kad reikalui atėjus ėjo mirti už 
savo gražiuosius kalnus, slėnius ir lygumas — sava- 
noriškai ir nesvyruodami. 


Lietuvoje tėvynės pažinimas taip toli dar nebuvo 
nuėjęs. Pradžios mokyklose jis buvo kaip einamasis 
dalykas, paremtas pasakojimais apie įdomesnes ir 
gražesnes Lietuvos vietoves. šitokio pobūdžio tėvy- 
nės pažinimo medžiagą galime ir mes mokiniams pa- 
teikti. į klausimą, kokią Lietuvą rodyti, dabartinę ar 
nepriklausomą, tenka, žinoma, atsakyti, kad nepri- 
klausomą, nors būtojo laiko naudojimas kartais ir 
sudaro tam tikrų sunkumų. 


LIETUVOS ISTORIJA IR GEORGRAFIJA. Išė- 
jus tevynės pažinimą, paskirus Lietuvos vaizdus, ten- 
ka vis delto istorinius ir geografinius dalykus su- 
sisteminti. Tai atliekama vyriausiuose skyriuose 
istorijos ir geografijos pamokų metu. Jei tėvynės 
pažinimas tvarkingai išeitas, šiedu dalykai nesudaro 
sunkumų, nes daug kas kartojasi, tik kitokia tvarka 
sudėstyta. 2 

Dėl laiko stokos abiejuose dalykuose galima bū- 
tų išleisti neesminę, antraeilę, medžiagą. Duoti ne- 
daug pagrindinių faktų, neperkraunant jų datomis, 
skaičiais bei kitokia statistine medžiaga, kuri vėliau 
visvien pamirštama. 


Lietuvos istoriją tenka privesti iki naujausių lai- 
kų, įjungiant, sakysime, net struktūrą ir darbą tokių 
pagrindinių mūsų veiksnių, kaip VLIKas, ALTas, 
BALFas ir kit. Vyriausius mokinius tenka supažin- 
dinti su dabartine padėtim Lietuvoje bei su tarptauti- 
nio komunizmo problema iš viso. 


DAINAVIMAS, TAUTINIAI šOKIAI, DAILĖS DA- 
LYKAI. Yra mokyklų, kur šiems dalykams skiriama 
ypač daug laiko, motyvuojant, kad vaikai juos mėgs- 
ta. Neneigdamas tų dalykų reikšmės bendrajam ir 
tautiniam auklėjimui, manyčiau, kad perdėti nereik- 
tų. Jei mokykloje vien tik dainuosime ir šoksime, 
tai kurgi vaikai išmoks lietuviškai skaityti ir rašy- 
ti? Mokymo darbas turėtų turėti savo vietą, meni- 
niai dalykai — savo. 

LITUANISTINIS 


IGNAS MALĖNAS 


Tiksliau pažinti dabartinį lituanistinio švietimo 
būvį rūpi kiekvienam lietuviui švietėjui, o taip pat ir 
kiekvienam lietuviui patriotui. šiam tikslui LB val- 
dyba pereitų metų pačioje pabaigoje išsiuntinėjo per 
apygardų ir apylinkių valdybas lituanistinį švietimą 
liečiančių klausimų lapą. Deja, atsakė tik 26 litua- 
nistinės mokyklos. (Tiesa, kai kurios vietovės apjun- 
gė net po kelias lituanistines mokyklas, sakysim, Cle- 


Baigiamosios pastabos 


Trumpai peržvelgus lietuviškosios mokyklos turi- 
nį išeivijoje, kiekvienam tuoj kyla du sekantieji 
klausimai: a) iš kur gauti laiko tam turiniui išeiti? 
ir b) kaip išspręsti mokytojų klausimą? Tai platūs 
ir svarbūs klausimai, kuriems šiuose posėdžiuose ski- 
riamos atskiros paskaitos, tad šioje vietoje jų ir ne- 
liesime. 

Suglausdami visa, kas anksčiau sakyta, galime 
padaryti sekančias išvadas. 


I. švietimo institucija, norinti vadintis lituanis- 
tine mokykla, turėtų turėti šiuos požymius: 

a) Ji turi ugdyti arba prisidėti prie ugdymo ge- 
rojo žmogaus — nepalaužiamo idealisto, kuris sugeba 
pasirinkti gražius idealus ir pajėgia toliau be atodai- 
ros už juos kovoti, nesigailint aukų. 

b) Ji turi būti lietuvybės židinys, kuriame nuo- 
lat degtų tėvynės Lietuvos meilė, išeinanti net ir už 
mokyklos ribų ir gaivinanti, kur reikia, šeimas, or- 
ganizacijas bei kitus lietuvybės išlaikymo veiksnius. 

c) Ji turi suteikti vaikui pagrindinių žinių iš 
lituanistinių dalykų, kad jis galėtų tarnauti Lietuvai 
ne tik širdimi, bet ir protu, kad žinotų Lietuvos pra- 
eiti ir dabartį bei sugebėtų savo mintis dėstyti žo- 
džiu ar raštu gražia lietuvių kalba. 

II. Minimiems tikslams pasiekti pageidaujama: 

a) Kuo greičiausiai turėti viso laisvojo pasaulio 
lituanistinėms mokykloms bendrą programą, kurioje 
tilptų lietuviškojo švietimo minimumas. 

ŠVIETIMAS 
JUNGTINĖSE AMERIKOS VALSTY'BESE 


Nuotr. V. Valaičio 
velande — normaliąją šv. Jurgio parapijos mokyklą, 
šeštadieninę ir ketvirtadieninę — viduriniosios mo- 


kyklos mokiniams). 

Šias mokyklas lanko 2538 mokiniai. Tai sudaro 
apie 5570 lietuvių vaikų, kurie turėtų lituanistinę mo- 
kyklą lankyti. Lituanistiniu švietimu nepasinaudoja 
2114 mokinių. Tai apie 457 lietuvių vaikų, kurie, 
esant visais atžvilgiais geroms sąlygoms ir geriems 


b) Baigti spręsti mokomojo laiko klausimą ir su- 
sirūpinti mokytojų trūkumu. 

c) Spartesniu tempu gaminti trūkstamus vado- 
vėlius, vengiant paralelizmų. 

d) Aprūpinti mokyklas lituanistinėmis bibliote- 
komis. 

e) Aprūpinti mokyklas vaizdingumo priemonė- 
mis, ypač Lietuvos geografijai ir istorijai eiti. 


III. Dar šiame kongrese apsvarstyti viso laisvo- 
jo pasaulio lietuvių švietimą rikiuojančios instituci- 
jos klausimą ir padaryti atitinkamų pasiūlymų 
VLIKo Lietuvybės Išlaikymo Tarnybai, kuri pati, bū- 
dama toli nuo pagrindinių išeivijos lietuvybės cent- 
rų, to padaryti negali. 

Kai matau lituanistinėje mokykloje dirbantį mo- 
kytoją, prisimenu Vaižganto “Dėdžių ir dėdienių" dė- 
dę Mykolą. Kaip ir anas, taip ir šis, tiesa, turi duo- 
nos ir pastogę, bet kaip ano, taip ir šio sieloje švie- 
čia kitas pasaulis. Pasaulis, kurio Mykoliukas nesu- 
prato, bet jautė ir reiškė savo primityvaus smuike- 
lio garsais. Mokytojas tą vidinį pasaulį supranta. 
Jame nėra fabrikų dulkių, dūmų ir triukšmo. Jame 
žaliuoja Lietuvos laukai, šlama beržynėliai. Mokyto- 
jo sieloje tebėra gyvoji Lietuva, ir ji reiškiasi stip- 
riau, negu Mykoliuko muzika. Ji pasireiškė galingu 
Lietuvos himnu 1940 m. okupantų sušauktame su- 
važiavime Kaune. Ji tebėra gyva Sibiro taigose ir 
pačioje okupuotoje Lietuvoje. Ji tebėra gyva ir čia. 
Pagelbėkime mokytojui dirbti sunkų darbą — VAR- 
DAN TOS LIETUVOS! 


norams, tuo švietimu turėtų pasinaudoti. žinoma, 
čia vaikai negali būti kaltinami, nes už tėvų tamsu- 
mą vaikai neatsakingi. 

Šis vaizdas būtų dar tikslesnis, jeigu būtų atsilie- 
pusios visos lituanistinės mokyklos, jeigu nebūtų pa- 
silikusios už tylos uždangos net New Yorko, Water- 
burio, Hartfordo ir kai kurių mažesinųjų lietuviškų- 
jų vietovių mokyklos. 

12-koje iš minėtųjų mokyklų lituanistiniai daly- 
kai jau įjungiami į bendrąją pamokų lentelę, o 14-je 
mokyklų (įskaitant ir šeštadienines ar sekmadieni- 
nes mokyklas) šis švietimas vyksta už normaliųjų 
lietuvių parapijų mokyklų durų. Taigi jau arti pusės 
lietuvių parapijų mokyklų įtraukia lituanistinį švie- 
timą į kasdieninę mokyklos pamokų lentelę. Kuni- 
gams klebonams, kurie parodė gilų šio klausimo su- 
pratimą ir jį parėmė, čia tenka išreikšti ne tik gilią 
lietuviškosios širdies padėką, bet ir tikrą jais pasidi- 
džiavimą. 

Mokyklose dėstomieji lituanistiniai dalykai ne vi- 
sur vienodi, ne visur tie patys. Vienur tenkinamasi 
tik lietuvių kalba, kitur — ir liet. literatūra, o dar 
kitur aptinkama ir Lietuvos istorija, ir Lietuvos geo- 
grafija, ir liet. tautodailė bei menas, o taip pat dai- 
nos ir žaidimai. ; 

Visa mokinių masė—pradžios mokyklos. Viduri- 
nių mokyklų mokiniai į lituanistinį mokymąsi yra 
įsitraukę tik vietomis — Putname, Čikagoje, Cleve- 
lande, Hartforde. Vadinasi, ši idėja dar nėra nei pa- 
kankamai išplitusi, nei išpopuliarėjusi. 

Dar mažiau išplitusi bei išpopuliarėjusi augštes- 
niosios lituanistinės mokyklos idėja. Jeigu prisimin- 
sime Annhursto Kolegiją (Putnam), kur praktikuo- 
jamas ir lituanistinis auklėjimas, ne vien tik litua- 
nistinis mokymas, dažnas Lituanistikos Instituto or- 
ganizuojamas lituanistines paskaitas (čČikagoj ir 
Philadelphijoj), lituanistų  suorganizuojamas kiek 
dažnesnes lituanistines paskaitas bei studentų orga- 
nizacijų progines lituanistines paskaitas didesniųjų 
studentų susitelkimų metu — tai ir visa. 


Neišnaudojamos pakankamai lituanistiniam švie- 
timui bei auklėjimui ir vasaros stovyklos. O gražiu 
pavyzdžiu čia galėtų būti N. Pr. Seserys (Putnam), 
kurios savo vasaros stovyklos įvedė tai į bendrąją 
lavinimo ir auklėjimo sistemą ir geba surasti žmo- 
nių, atliekančių darbą su geru nusimanymu, gebėji- 
mu ir neabejotina sėkme. Artima linkme vyksta ir 
Ateitininkų S-gos organizuojamos vasaros stovyklos 
berniukams Marianapoly, tikrai sekmingai vadovau- 
jamos kun. V. Martinkaus. šitokios stovyklos tai jau 
tikra Dievo dovana ir lietuviškajam jaunimui ir lie- 
tuviams tėvams. Iš šitokių stovyklų vaikai sugrįš su- 
stiprėję ne tik kūnu, bet ir lietuviškąja dvasia, nes 
kalbamieji lituanistiniai dalykai čia grindžiami ne 
primestinumu, o gyvumu, patrauklumu. 

Programos. Jų klausimas šiuo metu sudaro dės- 
tantiesiems gana didelių sunkumų. Nepriklausomos 
Lietuvos mokyklų programos neįkandamos, per sun- 
kios. Kai kuriems dalykams, jau čia pasigamintos, 
yra bendrinės, nekonkrečios, taip pat per sunkios. 
Nors kai kurių mokytojų ir sakoma, kad laikomasi 
programų (bet nenurodyta kurių), tai, gerai pažįs- 


tančiam lituanistinės mūsų mokyklos realią padėtį, 
šis teigimas skamba naiviai. Kitų mokytojų šis klau- 
simas visiškai apeinamas, o senų mokyklos vilkų sta- 
čiai sakoma, kad programų nesilaikoma. Aptinkame 
šiuo klausimu ir karčių pastabų bei minorinių mo- 
tyvų, pvz.:: “Paruoštos programos gal tiktų Lietuvo- 
je, bet ne čia tremtyje". “Lietuvių kalba vaikams da- 
rosi kaskart svetimesnė ir dabar ją tenka dėstyti ne 
kaip gimtąją kalbą, bet kaip svetimą“. “Daug trem- 
tinių vaikų jau sunkiai kalba lietuviškai, ir kiekvie- 
nais metais padėtis blogėja''. 

Taigi, konkrečių, dabartinėms sąlygoms gerai pri- 
derintų programų parengimas yra degantis reikalas, 
nors darbas yra didelis ir sunkus, reikalaująs ne vien 
itin gero pažinimo planuojamojo dalyko, bet ir gi- 
laus metodinio nusimanymo, puikaus pačių konkre- 
čiųjų mokyklinio darbo sąlygų pažinimo. O lituanis- 
tinių dalykų programos turi būti parengtos aštuon- 
metei pradžios mokyklai (atskiros normaliosios mo- 
kyklos tipui ir atskiros šeštadieninei mokyklai), taip 
pat keturmetei augštesniajai — vidurinei šeštadieni- 
nei mokyklai. Taigi, reikalinga 3 tipų programa kiek- 
vienam lituanistiniam dalykui. šitą didelį darbą ga- 
lės atlikti tik sutelktinės seselių mokytojų ir naujai 
atvykusiųjų mokytojų jėgos. šis tikrai didelis, mil- 
žiniškas, daugeliui, ypač jo nedirbusiems, stačiai neį- 
sivaizduojamai sunkus darbas laukia švietimo Tary- 
bos pečių. 

Lituanistinės mokyklos mokytojo pageidavimai, 
pareikšti 9 mokyklų anketose. Čia jie visi susiste- 
minti bei suglausti. Tačiau esame tikri, kad jie ati- 
tiks kiekvieno lietuvio švietėjo ir lietuvišku švietimu 
susirūpinusiųjų nuotaikas bei pageidavimus. štai jie: 

1. Kad lankytų lituanistines pamokas visi lietu- 
vių vaikai. 

2. Kad tėvai daugiau bendradarbiautų su mokyk- 
la (prižiūrėtų, ar vaikai rengia pamokas, ir pan.). 

3. Kad būtų visiems mokomiesiems dalykams va- 
dovėliai ir visi vaikai būtų jais aprūpinti. 

4. Kad būtų kiekvienam mokyklos tipui (taigi ir 
šeštadieninei mokyklai) parengtos atskiros lituanis- 
tinių dalykų programos. 

5. Kad lietuviškos jaunimo organizacijos įtrauktų 
savo veiklon visą moksleiviją ir kad lietuviškų mo- 
kyklų vadovai stengtųsi vaikus tą linkme nukreipti. 

6. Kad būtų parūpinta jaunimui jo amžių, išsi- 
lavinimą ir ypač jo žodyną atitinkančios ir jiems 
įkandamos literatūros. 

7. Parūpinti vaizdingumo priemonių Lietuvos is- 
torijai ir Lietuvos geografijai dėstyti. 

8. Stengtis rengti lietuvių moksleivių platesnius 
(kur galima—sritinius) susitelkimus—šventes, išky- 
las, organizuoti pastatymus, sporto varžybas, skiriant 
prasiveržėliams premijas. 

9. Mokytojai nepakankamai atlyginti. šituo turė- 
tų daugiau susirūpinti lietuvių visuomenė, ypačiai lie- 
tuvių organizacijos. Tai padėtų į darbą įtraukti ge- 
resnių mokytojų. 

10. Sukelti lituanistinio švietimo nuotaiką ir ją 
nuolat gaivinti, kad būtų galima išvengti ir to didžio- 
jo mokinių “nubyrėjimo", pasitaikančio jau ir moks- 
lo metų eigoje. 

BŪDAI IR PRIEMONĖS 
LITUANISTINIAM šViETIMUI 


SUSTIPRINTI 


KA Z AV SL MIO LC RUS 


Organizacinis požiūris 


šio posėdžio rengėjų Man duotoji tema gali būti 
nagrinėjama dviem požiūriais — metodiniu ir orga- 
nizaciniu. Klausimą svarstant, taip pat yra būtina 
gerai žinoti dabartinę to reikalo situaciją. Ignas Ma- 
lenas ir pavaizduos dabartinę padėtį, todėl to klau- 
simo neliesiu. Antanas Rinkūnas šiame posėdyje, kaip 
suprantu, daugiau lies metodinius klausimus, kurie 
jam yra artimi, kuriems jis yra skyręs didžiąją dalį 
nuo dabartinės kasdienybės atliekamo laiko. Supran- 
tu, kad švietimo sekcijos posedžio rengėjų, lygiai kaip 
ir mano, yra toks pat noras — šiame referate kiek 
paliesti mums opius švietimo klausimus organizaci- 
niu atžvilgiu. Taip pat noriu daugiau apsiriboti gry- 
nai mokykliniu švietimu ir kalbėti apie mokyklinio 
amžiaus lietuvių vaikų bei jaunuolių švietimą bei auk- 
lėjimą. 

Nera abejonės, kad tas mokyklinis prieauglis 
bręsta ir mokosi labai įvairiose, daugeliu atžvilgiu 1a- 
bai skirtingose aplinkybėse, kurias sąlygoja gyvena- 
mojo krašto aplinka ir kiti dalykai. Kalbėdami apie 


lietuviškąjį prieauglį, mes, naujosios imigracijos žmo- 
nės, dažnai vienašališkai nukrypstame į tą negausų 
naujosios imigracijos prieauglį ir primirštame tą gau- 
sų lietuviškąjį prieauglį, kuris yra išaugęs šio krašto 
aplinkybėse iš vyresnės imigrantų kartos ir kurio vaid- 
mens bei svarbos neturime išleisti iš akių. Supranta- 
ma, kad kiek skirtingi gali ir turi būti metodai bei 
siekimai, siekiant lituanistinio švietimo platesnės or- 
ganizacijos. Naujieji imigrantai daugumoj dar na- 
tūraliai savo tarpe kalba lietuviškai ir savo vaikus 
iš mažens išmoko tos kalbos bei stengiasi perduoti 
jiems iš gimtosios žemės išsivežtą gyvosios lietuvybės 
ne tik supratimą, bet ir pajutimą. Neneigsime fak- 
to, kad po dešimties su viršum metų auga skaičius 
tokių, kurie pratinasi prie tautinio atšalimo ir ne- 
rodo- minimalios tautinės gyvybės. Dažnai organiza- 
cinis budrumas ir deramas prie klausimo priėjimas 
padeda tokį atšalimą panaikinti ir grąžinti naujo- 
sios imigracijos žmones į gyvą lietuvišką bendruome- 
nę. Taigi, pagrindiniu ir svarbiausiu organizaciniu 
uždaviniu naujosios imigracijos atžvilgiu ir turime 
laikyti deramo tautinio budrumo palaikymą. "Tau- 


Kai kas taip pat kelia klausimą, kad lituanisti- 
nio švietimo ir patriotinio auklėjimo reikalui labai 
daug galetų padėti specialus spaudos organas, skir- 
tas šeimai ir mokyklai. Tačiau, mano giliu įsitikini- 
mu, šitai galetų atstoti ir bendrinė spauda, jei tik 
ji šiai sričiai ryžtųsi skirti daugiau dėmesio ir vie- 
tos savuosiuose leidiniuose. Tai gal būtų tikslingiausia. 
šiaip jau dėl kalbamųjų pageidavimų sveikumo gin- 
čytis, rodos, būtų beveik netikslu. Galėtų būti kni- 
binėjama tik jų įgyvendinimo sąlygos ir būdai. 
Manau, kad prie šių klausimų įgyvendinimo taip pat 
labai daug prisidės artimiausioje ateityje pradeėsian- 
ti veikti Švietimo Taryba. 


Švietimo Taryba numatyta sušaukti p:rmojo po- 


sedžio šią vasarą — rugpjūčio 25 d. Į ją įeina mo- 
kymo bei auklėjimo darbą dirbančių keturių liet. 
vienuolijų atstovės — seselės, būtent, šv. Kazimiero, 


šv. Pranciškaus, Jėzaus Nukryžiuotojo ir N. Prasidė- 
jimo; taip pat keturi Lietuvių Mokytojų Sąjungos at- 
"stovai ir Bendruomenės valdybos narys švietimo rei- 
kalams. 

Keturios minėtosios vienuolijos jau su- 
daro Lietuvių Seselių Institutą, kuris savo posėdžius 
daro vasaromis. Tikėkimės, kad šis pirmasis švietimo 
tarybos posėdis išryškins pačią lituanistinio švietimo 
darbo kryptį ir nukaišios bent pagrindines šio darbo 
gaires. Taigi, nors gyvai, bet daugiau spontaniškai 
tebetekąs lituanistinio švietimo upelis įgaus raiškes- 
nes bei stilingesnes formas ir neabejotinai užsitik- 
rins didesnę sėkmę. 


Baigdamas savo itin suglaustas pastabas apie li- 
tuanistinio švietimo būvį JAV, noriu pridėti, kad 
šiandien atsidūrę įvairių tremties rūpesčių bei ginčų 
sūukuriuose ir smulkiuosiuose kasdienos rūpesčiuose, 
mes dažnai beveik ir nepastebime to iš tikrųjų tylaus 
švietimo darbininkų triūso, formuojant priaugančią- 
ją lietuvių kartą, tyliai, bet intensyviai pilant lietu- 
vybės išlaikymo platformą. Juo džiugiau, jog 
visa tai daroma vien anais sumetimais, kad ir bū- 
simosios mūsų kartos išliktų lietuviškos bei krikščio- 
niškos ir nuo savo tėvų žemės, nuo savo kraujo bro- 
lių bei seserų ne tik nenusigręžusios, bet įsirikiavu- 
sios į jų eiles. 


tiškas ir kantrus prie reikalo priėjimas dažnai duo- 
da geresnius rezultatus, kaip perdėtas moralizavi- 
mas ar meginimas gąsdinti. Turime skaitytis su fak- 
tu, kad ir naujosios imigrac'jos dalies atžvilgiu jau 
yra reikalas imtis tautinio apaštalavimo. Tai ir bū- 
tų bendruomenės vienas konkrečiausių uždavinių, 
prie kurių. deja, kiek tą reikalą pažįstu, dar beveik 
nėra prieita. Naujosios imigracijos lituanistinis švie- 
timas ligi šiol beveik visiškai remiasi vien tevų ir ne- 
gausių dvasiniu požiūriu gyvais išlikusių lietuvių mo- 
kytojų pasiaukojimu bei senosios imigracijos švie'i- 
mo darbuotojų nuoširdžia parama. Jeigu šis kongre- 
sas būtų akstinas išeiti bendruomenei iš pradedamo- 
jo taško ir konkrečiai imtis opių švietmo klausimų 
organizavimo bei platesnio visuomenės įjungimo į 
gyvybinius tautinio išsilaikymo darbus, rengėjų triū- 
sas toki kongresą suorganizuoti neliktų vien graž'o- 
mis pastangomis, bet duotų konkrečių, seniai lau- 
kiamų vaisių. Negalime išleisti iš akių vis didėjančio 
1bejingumo ir tuo pačiu augančių sunkumų klausi- 
mui išjudinti. 

žymiai skirtingas yra lituanistinio švietimo rei- 
kalas tarp tų gausių lietūuviukų, kurių seneliai atvy- 
ko iš Lietuvos, kurių tevai išaugo šiame krašte ir var- 
toja kasdieniame gyvenime ne lietuvių kalbą. Tokie 
vaikai ateina i mokyklą, visai nemokėdami lietuvių 
kalbos ir mažai žinodami apie lietuviškus reikalus. 
Jeigu Naujosios imigracijos prieauglis dar gali ir turi 
duoti jėgų grynai lietuviškojo gyvenimo pratęsimui, 
rai čia augusio prieauglio atžvilgiu yra neišvengiami 
didesni kompromisai. Vargu ar galime pasiekti, kad 
daugumas jų išmoktų stipriau vartoti lietuvių kalbą. 
Yra galimos gražios išimtys, bet prie daugumos ten- 
ka eiti jau su naujame krašte įsivyravusios kalbos 
pagalba ir žadinti juose Lietuvos interesą, teikti li- 
tuanistinių žinių. Pastangos tokius pramokyti lietu- 
viškai jau kelia reikalą pasirengti dėstyti tą kalbą 
skirtingu metodu, daugiau naudojamu mokant iš ma- 
žens nežinomas kalbas. Mūsų pasirengimas toje sri- 
tyje nedidelis ir patyrimas nedidesnis. Gal daugiausia 
patyrimo turi amerikiečių lietuvių vienuolynai, kurie 
yra išmokę ir išmoko lietuviškai eilę į juos atėjusių 
jaunų žmonių, nemokėjusių ar silpnai mokėjusių tą 
kalbą namuose. Lengviau yra kalbėti apie priėjimą 
prie tokio prieauglio ten, kur veikia iš seno organi- 
suotos lietuviškųjų parapijų mokyklos. Žymiai sun- 
kiau yra pasiekti daugybę lietuviško kraujo prieaug- 
lio, kuris yra įsimaišęs į kitas mokyklas, ir tąja pras- 
me klausimo berods visai nesame nagrinėję. Ką nors 
konkretesnio pasiekti nelengva, nes tokio prieauglio 
tevai dažnai turi tik tolimesnių sentimentų lietu- 
viškumui ir nėra pasirengę aktyviau imtis lietuviško 
darbo. Numoti ranka į tą dalyką negalime, jei nori- 
me plačiau spręsti lietuvybės išlaikymo klausimą. 


Mokyklos tipo klausimas 


Vokietijoje likusios negausios lietuviškos mokyk- 
los ir vienintelė lietuviška gimnazija tebetęsia Nepri- 
klausomos Lietuvos mokyklų tradiciją ir linkėkime 
joms ištverti tame kelyje ligi grįžimo tevynėn. Pa- 
našiai berods elgiamasi Italijoje, kur lietuviai sale- 
ziečiai turi sukūrę lietuviškojo auklėjimo židinį. Pla- 


čioji imigracija kituose kraštuose turi spręsti klausi- 
mus pagal vietos aplinkybes. Anglijoje, Australijoje, 
Kanadoje ir eilėj Lotynų Amerikos kraštų veikia ir 
gali veikti tik šeštadieninės ar sekmadieninės lietu- 
viškos mokyklos. Brazilijoj ir Argentinoj būta ir te- 
bėra bandymų išlaikyti platesnes 1 etuviškos mokyk- 
las, daugiausia taip pat su parapijų pagalba. Berods, 
kad ten tautinio išsilaikymo reikalas ne lengvesnis, 
kaip anglosaksų kraštuose. Mažiau gausios koloni- 
jos Australijoje ir N. Zelandijoje, kur esama gražios 
tautinės gyvybės, ir toliau turės, atrodo, tenkintis 
savaitgalių mokyklomis. Galima manyti, kad Kana- 
doje, kur susikūrė vienas kitas gausesnis lietuvių 
centras, besiremiąs naujosios imigracijos dauguma, 
pasiseks įsteigti nors nedidelį kiekį lietuviškų mokyk- 
lų prie parapijų. 

Jungtinėse Amerikos Valstybėse dalykas yra ypač 
painus. Čia gyvena absoliuti ir naujosios ir senosios 
imigracijos dauguma ir pats tas daugumas bei išsi- 
barstymas komplikuoja reikalą. Iš seno turime ke- 
liasdešimt lietuvių išlaikomų mokyklų prie parapijų, 
kuriose daugumoje dirba amerikietės lietuvaitės vie- 
nuolės ir vienuolišku pasišventimu atlieka darbą. Jų 
lituanistinis pasirengimas dažniausiai remiasi iš tė- 
vų įgytomis negausiomis žiniomis ir vienuolyno rė- 
muose igytu patyrimu. Praktinio pedagoginio paren- 
gimo atžvilgiu jos yra JAV mokyklinės sistemos da- 
lis, ir kitaip sunku norėti. Lietuviškasis gyvenimas 
tuose vienuolynuose reikalingas didesnio dėmesio, at- 
sargesnio priėjimo ir būtino lietuviško nuoširdumo. 
Pačios seselės yra išaugusios toli nuo Lietuvos. Ne- 
abejojame, kad didelė jų dalis isijungs į būsimos Ne- 
priklausomos Lietuvos švietimo ir dvasinio atgaivini- 
mo darba, bet dabarties kasdienybė stipriai riboja 
seselių lietuviško darbo galimybes. šita prasme jų 
bendravimas su gyvomis naujosios imigracijos lietu- 
viškomis institucijomis ir lietuviais mokytojais yra ir 
turi būti didelis veiksnys. Susidaręs lietuvaičių sese- 
rų institutas yra graži tolimesnių pastangų pradžia. 
Daugumoj parapijų mokyklų yra lietuviški pusva- 
landžiai kasdien ar vieną kitą kartą per savaitę. Tų 

ckyklų chorai gieda ir dainuoja lietuviškai, dažnai 
dar ir vaidinimus atlieka lietuvių kalba. 

Buvo ir tebėra didelė problema, kaip suderinti 
naujosios imigracijos lituanistinio švietimo pastangas 
su esama tikrove. šita prasme netrūksta diskusijų. 
Tos diskusijos gali ir turi būti atsargios, vengian- 
čios priekaištavimo ir vedančios į realią pažangą. Iš 
kitos pusės naujosios imigracijos atstovai negali ir 
neturi eiti į nereikalingus kompromisus. Vaikų kate- 
chizacija lietuviškai ir reikiamos lituanistinės pro- 
gramos išėjimas yra mūsų tikslas, nuo kurio negali- 
me trauktis ir nesitrauksime. Katechizacija yra ku- 
nigų ir vienuolių tiesioginė prievolė. Kitas lituanisti- 
nis švietimas yra bendras visų mūsų reikalas ir ben- 
drai turim spręsti. Ligšiolinė patirtis jau gali būti 
kelrodžiu artimiausiai ateičiai. 

Kadangi naujoji imigracija didele dalimi įsikū- 
rė didžiausiuose lietuvių centruose, kuriuose iš seno 
veikia lietuvių parapijų mokyklos, todėl buvo natū- 
ralu jieškoti būdų, kaip normalioje pamokų lentelė- 
je būtų galima įvesti lietuviškas pamokas naujų 
imigrantų vaikams ir tas pamokas pavesti čėstyti 

prityrusiems lituanistams mokytojams. Eilėje vietų 
taip ir buvo padaryta. Pats Čikagos miestas, kuriame 
įsikūrė berods apie pusė naujosios imigracijos žmo- 
nių, yra išbandęs jau per kelerius metus tokį kelią. 
Neturėjau progos arčiau susipažinti su tais bandy- 
mais, bet kiek girdėti iš kolegų atsiliepimų, rodos, 
jau yra abejonių, ar ne šeštadieninė mokykla pasie- 
kia daugiau, nekaip tos pridėtinės pamokos, kurios 
ir lieka pridėtinėmis. šis konstatavimas neturi reikš- 
ti pasiūlymo pereiti į šeštadienines mokyklas, bet tai 
reiškia, kad vis iš naujo turime jieškoti būdų neuž- 
leisti pagrindinio siekimo — būtinai išeiti kasmet nu- 
statytą lituanistinio švietimo programą taip, kad mo- 
kinys, baigęs aštuonis skyrius, jau būtų pajėgus ne- 
blogai rašyti lietuviškai, o baigęs augštesniąią mo- 
kyklą, jau būtų išėjęs ir lietuvių literatūros bei Lie- 
tuvos istorijos kursą. Praktiškąjį to tikslo įvykdymą 
tenka spręsti pagal vietos aplinkybes, bet jokiu at- 
veju negalima trauktis nuo paties tikslo įvykdymo. 
Manau, kad šeštadieninė mokykla daugelyje vietų il- 
gesnį laiką liks tegul ir vargo, bet vis dėlto grynai 
lietuviška mokykla, kurioje galėsime atlikti lietuviš- 
ką mokymą. Be abejo, tai nėra normali mokykla, bet 
su šeimos pagalba ji kol kas padeda išspręsti bent 
minimaliai mūsų uždavinį. Lituanistinės klasės prie 
normalių mokyklų yra normalesnis dalykas už šeš- 
tadieninę mokyklą, bet tik tokiu atveju, jeigu tos kla- 
sės nera nustelbiamos ir jeigu tose klasėse dirbą mo- 
kytojai yra pajėgūs atlikti savo darbą. 


Centrine institucija, programos, vadovėliai 


Jungtinės Amerikos Valstybės nėra perdaug lin- 
kusios i centralizaciją. švietimas čia didele dalimi 
decentralizuotas, nors praktiškai visur panašus. Ir 
mūsų švietimo įstaigos neturėjo ir neturi aiškesnio 

centro. Praktika rodo, kad ir kitų organizacijų cent- 
rai čia nedaug reiškia, daug daugiau reiškia atskirų 
miestų vietinės institucijos, betgi tam tikras ryšys 
yra reikalingas. 

Kai stengiamės iškelti bendruomenės organiza- 
cijos reikšmę mūsų gyvenime, dažniausiai pirmoj ei- 
lėj traukiame švietimo organizacijos motyvą, bet kai 
pasižvalgome, praktikoj tą pirmumą sunkiai paste- 
bime. Linkėtume Bendruomenės centro valdybai to- 
liau eiti pradėtu keliu, kuris iš esmės yra teisingas— 
sukurti lituanistinio švietimo centrą, į kurį įeitų se- 
serų instituto atstovės ir pasauliečiai lituanistai, švie- 
timo darbuotojai. Būtina parinkti tokius žmones, ku- 
rie mokėtų dirbti ir norėtų dirbti organizacinį darbą 
ir gražiai derinti neišvengiamus nelygumus. Tas cent- 
ras, pasiremdamas patyrimu, netrukus galėtų suda- 
ryti pastovesnes ir ilgesniam laikui tinkančias litua- 
nistinio švietimo programas. Vienokios programos tu- 
rės būti tiems, kurie ateina į mokyklą mokėdami lie- 
tuviškai, kitokios tiems, kurie lietuviškai iš namų ne- 
moka. 

žinoma, lengviau bus sudaryti programas, kaip 
jas įvykdyti. Betgi tai būtina. Lietuvaičių seserų in- 
stitutas padarys didelį žingsnį į priekį, jeigu ras bū- 
dų kontroliuoti tokių programų išėjimą. Jeigu, pavyz- 
džiui, kiekvienas vienuolynas turės lituanistinių da- 
lykų inspektores, parinktas iš pačių seselių tarpo, ir 
patvirtintas vienuolyno vadovybės, tada lituanistiniai 
dalykai įgys mokykloje daugiau formalias teises, kaip 
dabar yra, kai praktiškai visa remiasi daugiau atsitik- 
tinumu. Ne seselių vedamos mokyklos taip pat reika- 
lingos ryšio ir koordinacijos. Joms taip pat būtinos 
aiškesnės ir gyvenimiškesnės programos. 

Čia susiduriame su klausimu, kaip toliau žiūrėti 

dėl to neturėtų būti dviejų nuomonių. Kur tik gali- 


ma — tokios mokyklos būtinos. Čikagoj avgštesnioji 
mokykla, veikianti savaitgaliais, yra didžiausia tokio 
tipo mokykla. Manau, kad reikia jieškoti naujų bū- 
dų pagausinti jos mokinių ir mokytojų skaičių, nes 
proporcijos atžvilgiu kyla neaiškumų, kai Bostone su 
nepilnu tūkstančiu naujų ateivių išleidžiama trylika 
abiturientų, o Čikagoj su daugybe tūkstančių vos dvi- 
gubai daugiau. 

Turime ir seselių vedamas augštesniąsias mokyk- 
las. Neturėjau progos jų arčiau pažinti, bet kiek iš to- 
liau girdėti — jose yra reikalas kelti lituanistinio švie- 
timo ir auklėjimo lygį. Kadangi žinau, kad vienuolynų 
vadovybės šiuo atžvilgiu turi gražių norų, manau, 
kad pažanga tikrai bus. 

Labai aktualus buvo ir tebėra vadovėlių klausi- 
mas. Vienoje kitoje vietoje perspausdinome seną va- 
dovėlį ar išleidome naują. Pradžia padaryta, bet rei- 
kia, kad kas planuotų abiejų tipų mokykloms vado- 
vėlius, juos rengtų ir leistų. Lietuviškai iš mažens 
mokantiems mokiniams vadovėlių vienintelis autorius 
emigracijoje yra Antanas Rinkūnas. Jo vadovėliai jau 
plačiai pasklido ir leidžiami antra laida. Turime kiek 
gramatikos, sintaksės vadovėlių, ne visai pritaikytų 
dabarčiai. Mažiausiai gal turime lietuvių kalbos 
vadovėlių, skirtų lietuviškai nemokantiems mokiniams. 
Jeigu buvo galima konkurso būdu surasti lietuvaitę 
seselę, laimėjusią lietuviškos Kompozicijos pirmeny- 
be, neabejoju, kad jų tarpe yra daug būsimų gerų 
vadovėlių autorių, rengiančių tuos vadovėlius tiems, 
kurie ateina į mokyklą lietuviškai nemokėdami. 


Mokytojų organizacijos ir prieauglio klausimas 


Seselių mokytojų prieauglis atsiranda vienuoliš- 
ko pašaukimo keliu. Per dešimtmečius turime šimtus 
tokių seselių ir iš šio krašto lietuvaičių jų vis naujų 
atsiranda. Daug mažesnį, net ir procentais imant, 
seselių prieauglį duoda naujoji imigracija. Didesne 
dalimi naująja imigracija besiremianti Nekalto Pra- 
sidėjimo lietuvaičių vienuolija Putname taip pat 
jungtųsi į mokyklinį darbą, jeigu į ją daugiau lietu- 
vaičių stotų narėmis ir sustiprintų jį skaičiumi. Ten 
vedamos stovyklos yra garsios savo tautiniu atspalviu. 

Didelę atsakomybę turi iš Lietuvos emigravęs lie- 
tuvis mokytojas. Būkime atviri dėl to mokytojo. Daž- 
niausiai tas mokytojas ar mokytoja šiandien yra sun- 
kaus fizinio darbo darbininkas ar darbininkė. Ne- 
maža dalis jau ir amžiaus atžvilgiu nebėra pirmos 
jaunystės. Nuo 1944 m. nebeturime jokio mokytojų 
prieauglio. Iš galinčiųjų dirbti gyvenimas daug rei- 
kalauja. Mokinius daug sunkiau suinteresuoti litua- 
nistiniais dalykais svetur, kaip savame krašte. Neį- 
manoma dirbti įprastu būdu, kai kasdien vaikai yra 
mokomi skirtingais metodais. Visa tai prieš mus, mo- 
kytojus, atsistoja visoje realybėje. Pragyventi iš savo 
profesijos, dirbant lituanistinį darbą, neįmanoma, o 
nedirbti jo taip pat negalima. Yra tokių, kurie Ia- 
bai sėkmingai įsitraukia į darbą ir pasiekia pasigėrė- 
tinų vaisių. 4) 

Per eilę metų mokyklos vedėjo akimis turėjau 
progos stebėti kai kurių kolegų nuostabų ištvermin- 
gumą. Žinau gerai, kad mokytojas iš šeštadienio pa- 
mokų pareina labiau nuvargęs, kaip iš fabriko dar- 


bo. Taip pat žinau, kad ne visiems vienodai sekasi 
prisitaikyti prie dabarties situacijų. Sunkiausia yra 
tai, kad nemažas procentas mokytojų baigia užmiršti 
savo profesiją, traukiasi nuo šiandien misijiniu ta- 
pusio savo darbo. Neseniai dar kalbinau kolegą, ku- 
ris nei fiziškai nėra silpnas, nei pasirengimu negali 
skųstis, o stovyklinio gyvenimo metais dar buvo pro- 
gimnazijos direktoriumi. Jis sakė, kad jau baig'ąs 
užmiršti, jog kadaise buvęs mokytoju, kad nemanęs 
kada vel tokiu būti, kad su juo esą baigta ir, žino- 
ma, nesidavė prikalbinamas dabar imtis mokytojo 
darbo. 

Kai tokio pasiaukojimo pristigs, pats švietimas 
šlubuos. Užtat yra labai aktualus dalykas organiza- 
cijos pagalba stiprinti mokytojų dvasinę gyvybę, pa- 
deti nukrapštyti kerpes, kurios ima augti ant paly- 
ginti dar neblogai išsilaikiusių eilės kolegų. 

Bet tai nepadeda išspręsti klausimo ilgesniam 
laikui. Vistiek yra reikalingas mokytojų prieauglis. 
Reikia, kad jų duotų jaunieji akademikai. Sykiu su 
jaunųjų akademikų organizacijomis turime rasti bū- 
dų įtraukti reikiamą skaičių naujų akademikų į li- 
tuanistinį švietimą. Tam gal netrukus reikės imtis 
organizuoti kokius vasaros kursus ar ką panašaus. 
Be mokytojų prieauglio ištversime neilgai. Be pajė- 
gesnių mokytojų kentės mokyklos prestižas ir tuo pa- 
čiu mažės joms dėmesys. Prie to neturime prieiti. 

Pačią lietuvių mokytojų organizaciją darykime 
gyvą ir plėskime. Praktiškai toje organizacijoje reiš- 
kiasi daugiau naujosios imigracijos žmonės. Mūsų 
praktikoje Naujosios Anglijos ribose jau per eilę me- 
tų esame prieję prie bendros organizacijos su sese- 
lėmis lietuvaitėmis mokytojomis. Susirinkimus daro- 
me sykį per metus. Suvažiuojame iš visos Naujosios 
Anglijos. Būna pagrindinis referatas kokia pedagogi- 
ne tema ir diskusijos dėl jo, o paskui pranešimai iš 
atskirų vietovių, kuriuos daro ir pasauliečiai, ir sese- 
Ies. Dėl tų pranešimų taip pat būna diskusijos. Ma- 
nau, kad visa tai padėjo mums pasiekti tam tikro su- 
sipratimo. Noriu pabrėžti, kad vienuolynų vadovybės 
rodo susirinkimams dėmesio. Daugiausia N. Anglijoj 
yra paplitusios Nukryžiuotojo Jėzaus seserys. Jų va- 
dovybė ir eilė narių rodo labai didelio susidomėjimo 
lietuviškais reikalais. Vieną tokią konferenciją esa- 
me atlikę to vienuolyno patalpose. Poroj vietų yra 
šv. Kazimiero seserys, o vienoje šv. Pranciškaus. Ži- 
nau, kad tų vienuolynų vadovybės ir narės rodo. dė- 
mesio panašioms pastangoms sukurti bendrinę moky- 
tojų organizaciją. Numatome, kad ateinantį rudenį 
būsiančioj konferencijoje vienas iš pasauliečių peda- 
gogų nagrinės temą, kaip pagyvinti lietuviškas pamo- 
kas. Tai bus metodologinio pobūdžio nagrinėjimas ir 
koreferentu tam nagrinėjimui kviečiame vieną iš se- 
selių Amerikos lietuvaičių. Siūlyčiau ir kitų vietovių 
kolegoms, kur įmanoma, tokį bendradarbiavimą pra- 
dėti. Jis tikrai duoda vilčių ir pragiedrina atmosferą. 

Nėra abejonės, kad kelyje tenka sutikti kliūčių ir 
sunkumų dažnai ten, kur mažiausiai jų galima laukti. 
Bet visa tai turi nubėgti kaip tyras vanduo, palikda- 
mas mus su giedriu pasiryžimu tvirtinti lietuvybės 
pagrindus, likti ištikimais savo kilniam lietuvio mo- 
kytojo pašaukimui. 

MŪSŲ KALBININKŲ UŽDAVINIAI 
TREMTYJE 


Mūsų kalbininkų darbo sritys visada būdavo dvi: 
grynai mokslinė ir praktinė — bendrinės kalbos ug- 
dymas, jos tobulinimas. Aplamai imant, tie patys 
uždaviniai tebėra ir šiandien. Tik šiuos uždavinius 
specifikuojant, tenka kaikuriuos jų išskirti, nustaty- 
ti jų vykdymo pirmumo eilę, atsižvelgiant į faktą, 
kad tiek visa mūsų tauta, būdama svetimųjų pa- 
vergta, tiek dalis jos gyvenanti laisvuose kraštuose 
yra atsidūrę ypatingose sąlygose, kurios įpareigoja 
specialiems uždaviniams. 


I. Mokslinis darbas 


Panašiai kaip kitos humanitarinių mokslų sritys, 
taip ir kalba turi du pagrindinius objektus — savo 
sistemą ir savo istoriją. Jau senokai kalbama apie 
vadinamąją sinchroninę ir diachroninę kalbotyrą. Tik 
nevisada vienodai abiejomis sritimis domėtasi. Iki 
pirmojo pasaulinio karo vyravo domėjimasis lygina- 
mąja bei istorine kalbotyra. Kaikurie kalbininkai net 
teigė, kad tikrasis kalbos mokslas tesąs jos istorijos 
tyrimas (Sprachwissenschaft ist Sprachgechichte, 
H. Paul). Po pirmojo pasaulinio karo imta daugiau 
domėtis ir kalbos struktūriniais klausimais, t. y. pa- 
čios kalbos apskritai ir atskirų jos kategorijų funk- 
cijomis bei reikšmėmis. 

Kadangi struktūrinė ir istorinė pusė sudaro pil- 
ną kalbotyros mokslo objektą, tai nė viena jų negali 
būti užmiršta. Mūsų kalbininkų iki šiol daugiau do- 
mčtasi klausimais, susijusiais su kalbos istorija, o 
mažiau dėmesio skirta kalbos struktūrinėms proble- 
moms, nors del to fakto, kad mūsų kalbos istoriniai 
paminklai — rašytiniai dokumentai yra neseni, abu 
šie aspektai yra gana glaudžiai susiję. Istoriniame 
darbe dažnai tenka naudotis ir dabarties faktais, ir 
dėlto iš esmės istorinis darbas gali nušviesti ne vie- 
ną dabartinės kalbos problemą. Visdėlto istoriniai 
darbai dabarties kalbą. paliečia netiesiogiai. Gi šių 
dienų kalbos sistemai bei su ja susijusioms proble- 
moms nušviesti reikia specialių darbų, kurie gali ten- 
kintis dabarties faktais. Tos rūšies darbai gali taip 


Sekcijos posčdis 377 p. 


340 


L+/-D/A/M-B:R I O NAS 


pat turėti grynai teorinės reikšmės, bet jie gali būti 
ir glaudžiai susiję su bendrinės kalbos praktika — 
gali padėti spręsti ne vieną bendrinės kalbos varto- 
senos problemą. 


Iki šiol, t. y. per pirmą pokario dešimtmetį, mū- 
sų kalbininkų darbas nebuvo labai našus, nes darbo 
sąlygos buvo labai nepalankios. Visdėlto ir tokiomis 
sąlygomis šis tas padaryta ir toliau dirbama. A. Sa- 
lys nuo 1950 metų įsijungė į “Lietuvių rašomosios 
kalbos žodyno“ redakciją, kurią dabar, N. Nieder- 
mannui mirus, sudaro A. Senn'as ir A. Salys. šiemet 
pasirode A. Salio paruoštas “Lietuvos žemėlapio var- 
dynas“. P. Jonikas išleido “Lietuvių kalbos istoriją“. 
Pr. Skardžius su St. Barzduku ir J. M. Laurinaičiu 
paruošė “Lietuvių kalbos vadovą". Visi minėti kalbi- 
ninkai bendradarbiauja ir moksliniuose užsienio bei 
vietiniuose žurnaluose. Be to, kiek iš spaudos žino- 
ma, Pr. Skardžius baigia naują savo “Lietuvių kal- 
bos žodžių darybos" pataisytą laidą vokiškai. P. Jo- 
nikas ruošia darbą apie lietuvių kalbos raidą ir li- 
kimą Amerikoje. P. Būtėnas tyrinėja mūsų istorinius 
vietovardžius. L. Dambriūnas turi paruošęs platesnį 
darbą apie lietuvių kalbos veiksmažodžių aspektus. 
Visi kalbininkai aktyviai bendradarbiauja ir Lietu- 
vių Enciklopedijoj. 


Visi šie darbai be abejo reikalingi ir naudingi. 
Tačiau šiuos darbus bedirbant ar bebaigiant, tenka 
iš anksto planuoti ir tolimesnius. Kiekvienas kalbi- 
ninkas be abejo žino, ką jis norėtų ir galėtų parašyti, 
jei tik turėtų laiko. Šia proga norėčiau betgi kelti 
mintį, kad reikėtų pagalvoti ne tik apie tai, ką kas 
norėtų, bet ir apie tai, kas pirmoje eilėje reikėtų 
atlikti. Antra, yra svarstytinas šis klausimas: ar 
nevertėtų planuoti kolektyvinį darbą, kuris, jeigu bū- 
tų dirbamas vieno asmens, užtruktų perilgai ar ir 
visai būtų nebaigtas? Turiu galvoj mokslinę— istorinę 
lietuvių kalbos gramatiką, panašią į lenkų Kroku- 
vos Mokslų Akademijos 1923 m. išleistąją, kurią pa- 
ruošė penkių kalbininkų kolektyvas. Tiesa, neseniai 
iš Carl Winterio leidyklos biuletenio teko sužinoti, 
kad profesoriuis A. Sennas parucšė istorinę lietuvių 
kalbos gramatiką, kurią netrukus žadama išleisti. 


Tačiau atrodo, kad ji daugiau taikoma vokiečių uni- 
versitetų studentams ir, be to, parašyta vokiškai, 
tad lietuviškai parašytos gramatikos atstoti negalės. 
K. Korsakas “Tiesoje? rašė, kad naujame penkmety 
užplanuotų darbų tarpe yra ir mokslinė lietuvių kal- 
bos gramatika. Tačiau kiek iš sovietinės spaudos 
galima patirti, Lietuvoj dar nėra pakankamai pasi- 
ruošusių kalbininkų, kurie tokį darbą kompententiš- 
kai galėtų atlikti. Tuo tarpu čia Amerikoje esantie- 
ji lietuviai kalbininkai yra visiškai tam darbui kva- 
lifikuoti. Kiekvienas jų galėtų paruošti savo specialy- 
binę dalį. A. Salys fonetiką ir dialektologiją, Pr. 
Skardžius žodžių darybą ir morfologiją, kiti sintak- 
sę. Šis darbas nebūtų persunkus jau dėlto, kad mi- 
nėti kalbininkai šiuos dalykus yra ilgą laiką dėstę 
universitetuose. Šitokių kvalifikacijų kalbininkų lie- 
tuviai negreit turbūt susilauks, ir dėlto būtų labai 
gaila, jei tas svarbus darbas nebūtų atliktas. Čia 
neturėtų būti pakartota klaida, kuri padaryta Lie- 
tuvoje. Nors prof. Gerulis paruošė kelias tarmių už- 
rašinėtojų laidas, bet nebuvo kam to darbo organi- 
zuoti, ir darbas liko neatliktas. Čia tenka pasisakyti 
prieš lietuvių tarpe kartais palaikomą nuomonę, kad 
negalint atlikti darbo tobulai, geriau nė nepradėti. 
šiuo metu mūsų nusistatymas turėtų būti toks: šis 
tas, kad ir nevisai tobulas darbas, yra geriau, negu 
nieko. Jeigu J. Balčikoniui su savo bendradarbiais 
pavyktų didįjį lietuvių kalbos žodyną bent įpusėti, o 
tremties kalbininkai paruoštų dar mokslinę lietuvių 
kalbos gramatiką, tai galima būtų sakyti, kad ši 
kalbininkų karta savo uždavinį yra atlikusi. 


Nemažiau svarbūs yra ir tie mokslo darbai, kurie 
yra glaudžiau susiję su bendrinės kalbos vartosena. 
Turiu galvoj jau minėtus struktūrinius bei funkci- 
nius klausimus, arba vad. sinchroninę kalbotyrą. 
Kaikas gal pasakys, kad kalbos struktūra, jos kate- 
gorijų funkcijos, yra jau išdėstytos praktinėse gra- 
matikose ar vadovėliuose ir kad čia nieko naujo pa- 
sakyti negalima. Iš tikrųjų vadovėliuose turime tik 
bendrą kalbos struktūros apybraižą. Gramatinių ka- 
tegorijų funkcijos čia aiškinamos dažnai iš analogi- 
jos pagal kitų kalbų gramatinių kategorijų funkci- 
jų apibrėžimus. Tuo tarpu, kaip tai gerai žinoma, 
vienos kalbos gramatinės kategorijos reikšmė arba 
funkcija nevisada arba nepilnai atitinka kitos kal- 
bos gramatinės kategorijos reikšmę. Yra skirtumų. 
Tačiau tie skirtumai vadovėliuose neišryškinti, nes 
visa medžiaga ten dėstoma tik bendrais bruožais. Tos 
gramatinių kategorijų bei kitų dalykų skirtybės kaip 
tik ir sudaro specifinį kalbos pobūdį, kurio tyrimas 
priklauso taip pat kalbininko mokslinio darbo sri- 
čiai. Tos rūšies tyrinėjimai turi betgi tiesioginės 
reikšmės ir bendrinės kalbos praktikai, nes jos nor- 
malizaci'a kaip tiktai remiasi dabarties kalbinių fak- 
tų nušvietimu bei išaiškinimu. 

Imkime keletą konkrečių pavyzdžių. Apie mūsų 
linksnių bei prielinksnių vartojimą turime jau kele- 
tą veikalų. Puikūs darbai yra E. Fraenkelio “Syn- 
tax der litauichen Kasus“' 1925 ir “Syntax der litau- 
ischen Postpositionen und Praepositionen" 1929 bei 
Rygiškių Jono “Linksniai ir prielinksniai" 1628. Ta- 
čiau kiek tai liečia mūsų linksnių vartosenos prak- 


tines problemas, nevisada šiuose veikaluose galima 
rasti atsakymą į iškilusį klausimą. O taj todėl, kad 
E. Fraenkelio veikaluose dalykas nagrinėjamas dau- 
giau istoriniu nei struktūriniu požiūriu, o Rygiškių 
Jono knyga tėra gražus pavyzdžių rinkinys su ben- 
dra klasifikacija ir labai trumpais paaiškinimais, Ta- 
čiau praktikai viso to neužtenka. Neužtenka DVZ. pa- 
sakyti, kad po neigiamo veiksmažodžio papildiniu ei- 
na kilmininkas (vad. neiginio kilmininkas) ir kad 
čia kartais gali būti vartojamas ir galininkas (vad. 
neiginio galininkas), bet reikia tiksliau pasakyti ir 
vieno bei antro linksnio vartojimo atvejus. Klausi- 
mas pasunkėja, kai reikia nuspręsti, kuris papildi- 
nio linksnis (kilmininkas ar galininkas) reikia var- 
toti po neigiamo veiksmažodžio, susijusio su bendra- 
timi. Imkime pavyzdžiu kad ir šį sakinį: “Baimė 
mirti visiškai, be kito gyvenimo iliuzijos, verčia mus 
neapkęsti šį gyvenimą". Vienas taisytojas sakinį pa- 
taisė šitaip: “... verčia mus šio gyvenimo neapkęsti?. 
Aš šitaip netaisyčiau. Galimas dalykas, kad nesutar- 
tume dėl linksnio vartojimo ir šiuose sakiniuose: Ne- 
spėjo viską (ar visko) pasakyti; poniškas ligas (ar 
ligų) kentet neprivalom; laisvasis pasaulis neleis So- 
vietų Sąjungai pasaulį (ar pasaulio) pavergti; mes 
nemanome užpulti Ameriką (ar Amerikos) arba ku- 
rią nors kitą valstybę (ar valstybės); kaltinamiesiems 
neleista turėti savo gynėjų; bet: savo gynėją turėti 
kaltinamiesiems nebuvo leista; mes neturime teisės 
teisti žmogų (ar žmogaus). 


Rygiškių Jonas savo knygoje sako, kad prūsų lie- 
tuvių kalboje “veiksmažodžio neigiamumas linksniui 
maža teturi, rodosi, paprastai reikšmės". Čia reikėtų 
betgi atsakyti į klausimą, kodėl maža? Reikėtų iš- 
aiškinti, ar tai yra tokia tarmės ypatybė, ar gal vo- 
kiečių kalbos įtakos reiškimasis. Ar gal tas kilmi- 
ninko ir galininko “maišymas" rodo reiškinį, kurį aš 
vadinu kategorijų kolizija? Kadangi neigiamas veiks- 
mažodis reikalauja kilmininko, o tranzityvinių veiks- 
mažodžių bendratis galininko, tai abu šie žodžiai su- 
detiniame tariny stoja į “rungtynes", ir priklauso- 
mai nuo kelių aplinkybių laimi vienas arba kitas 
linksnis — kilmininkas ar galininkas. Čia kaip tik 
ir tenka visas šias aplinkybes bei aplamai visą šių 
klausimų kompleksą specialiau panagrinėti. Iki šiol 
nevienas toks klausimas praktikoj buvo sprendžiamas 
intuicija, vadinamuoju kalbos jausmu, bet kadangi 
kalbos jausmas ne visų vienodas, tai ir sprendimai 
nevienodi. Patikimas, moksliškas sprendimas remia- 
si dalyko ištyrimu, o čia mums kaip tik ir trūksta 
darbų iš struktūrinės srities. 


Gražus pavyzdys, kaip vad. kalbos jausmas klai- 
dina, yra vadinamieji pradėtiniai laikai. Čia turime 
net dvigubą klaidą. Pirmiausia, sudėtinė forma bu- 
vo bedirbąs nereiškia veiksmo pradžios (tad nėra pra- 
dėtinė), bet veiksmo trukmę. Antra, esamojo pradė- 
tinio laiko (esu bedirbąs), apie kurį kartais mūsų 
vadovėliuose kalbama, iš viso mūsų kalboje nėra. 
Tai tėra tik dirbtinis analoginis darinys. 


Tokių problemų yra ir daugiau. Iki šiol tos rū- 
šies tyrinėjimų trūkumą buvo stengiamasi užpildyti 
smulkiais straipsneliais, kurie betgi tik tiek buvo 

naudingi, kad juose buvo pateikiama daugiau pa- 
vyzdžių vienam ar kitam praktinės gramatikos klau- 
simui paaiškinti. Tokie straipsneliai būdavo spaus- 
dinami laikraščiuose, o vėliau kartais leidžiami at- 
skiromis brošiūromis, pvz. Rygiškių Jono “Kalbos da- 
lykai", vėliau kelios Pr. Meškausko brošiūros ir kt. 
Daugiausia tokių straipsnelių spausdinta “Gimtojoj 
Kalboj' ((1933-1940). Visos šios pastangos buvo nau- 
dingos, bet nepakankamos, nes, vaizdingai kalbant, 
tai buvo visdėlto tik skylių lopymas. GK straipsne- 
liai nebuvo išsamessnių studijų rezultatas ar san- 
trauka, bet reikalo iššauktas, dažnai trumpas ir sku- 
bus kurio nors klausimo paaiškinimas. Todel supran- 
tama, kad dėl to skubumo ir trumpumo pasitaiky- 
davo visokių aiškinimų. šalia geresnių pasitaikyda- 
vo ir netikslių ar net ir visai klaidingų, blogesnių 
nei vadovėlinių aiškinimų. Pvz. visiškai klaidingai aiš- 
kinamį veikslai (GK 1936, 4, 50-53). Rygiškių Jono 
gramatikoj skiriamos “veiksmažodžių reikšmės“ ir 
“veiksmažodžių veikslai“ (vok. tai vadinama Aktion- 
sart ir Aspekt), bet tie skirtingi dalykai visai neskiria- 
mi GK. Jeigu kas iš Rygiškių Jono gramatikos buvo 
neblogą susidaręs vaizdą, kas yra veikslai, tai GK 
jį visai sumaišė, nes pagal R. J. veiksmažodinės for- 
mos skęsta, miršta tegali būti eigos veikslo (ir visai 
teisingai), o GK moko, kad tai įvykio veikslą žy- 
minčios formos. Tokia pat klaida daroma teigiant, 
kad sakiniuose gera čia gyventi, nelengva alkanam 
būti žodžiai gera, nelengva “gali būti veiksniai" (KG 
1939, 3, 40). Be to, kaikurių savo aiškinimų jau nebe 
visi buvę GK redaktoriai šiandien ir besilaiko. Pvz. 
įvardžiuotinių būdvardžių šauksmininko vartosenos 
klausimu (brangus Jonai ar brangusis Jonai) Pr. 
Skardžius šiandien kitaip galvoja, negu tada, kai jis 
GK redagavo. Vadinas, kaikurie dalykai jau paseno. 
Yra ten ir daugiau tokių dalykų, teigimų ar drau- 
dimų, kurių vargu kas šiandien besilaiko, pvz. kad 
negalima esą sakyti sekančią savaitę, išvažiavo vi- 
sai dienai, o reikią sakyti kitą savaitę, išvažiavo visą 
dieną (GK 1935, 3, 46). Pagaliau GK kaikurių daly- 
kų nė nesprendė, o tik kėlė kaip svarstytinus bei 
studijuotinus klausimus, o kitus vel sprendė gana ne- 
drąsiai, netikrai, kas matyti iš tokių įterpimų, kaip 
“atrodo", “veikiausiai? ir kt. Toks elgesys visai su- 
prantamas ir pateisinamas. Neturint kuriuo klausi- 
mu išsamesnių tyrinėjimų, atsakymas visada tegali 
būti rezervuotas. Bet visi minėti trūkumai kaip tik 
aiškiai parodo, kad jie niekuomet nebus pašalinti, 
kol neturėsime pilnesnių, išsamesnių tais klausimais 
tyrinėjimų. Ir čią yra ta antroji darbo sritis, kuri 
laukiau didesnio mūsų kalbininkų susidomėjimo. 


Pagaliau manyčiau, kad jau laikas lituanistams 
leisti kokį nors periodinį leidinį, bent metraštį, jei 
nekitokį. Jis galėtų būti bendras kalbos, literatūros, 
tautosakos, o gal net ir istorijos mokslo darbams. 
Tai galetų būti tokio pobūdžio leidinys, kaip laisvoje 
Lietuvoje buvo “Tauta ir žodis". Dabar mūsų moks- 
lininkai savo darbus spausdina nelietuviškuose žur- 
naluose. Tai, žinoma, nėra bloga, bet būtų dar ge- 
riau, jei galėtume turėti ir savo tam reikalui perio- 
dinį leidinį. Malonu, kad Čikagos Lituanistikos In- 
stitutas prie to jau ruošiasi. 

II. Praktiniai uždaviniai 


šie uždaviniai yra dvejopi: pozityvūs — ugdoma- 
sis darbas ir negatyvūs — apsauga nuo gedimo, nuo 
žalingų svetimų įtakų. Trečias uždavinys — rašybos 
sutvarkymas. 


Kalbant pirmuoju klausimu, tenka pirmiausia 
paliesti terminologijos reikalą. Jau mūsų spaudoj 
buvo pastebėta, kad mums dažnai trūksta terminų 
— tiek bendro pobūdžio, tiek ir specialybinių. Kas yra 
turėjęs reikalo su vertimais (o kas jo čia nera tu- 
rėjęs?), tas žino, kaip reikia raitytis ties sakiniu, 
kuriame yra žodis challenge, prejudice, hostility, 
complacency, emergency ir pan. Arba kas nežino, 
kaip nelengva tiksliai išversti kad ir tokius posakius 
ar sakinius kaip competitive enterprise system, op- 
portunity system, observance of brotherhood week, 
he paid tribute to dignity and integrity of nation's 
workers ir pan. Sunkenybių verčiant turime todėl, 
kad dar neturime tikslių lietuviškų atitikmenų kai- 
kuriems žodžiams, kurie šiuo atveju anglų kalboje 
yra įprasti ir aiškūs. Todėl būtų naudinga, kad tos 
rūšies sunkenybėms nugalėti nebūtų paliktas vienas 
eilinis žurnalistas, bet kad čia ateitų pagelbon ir tie, 
kuriems rūpi mūsų bendrinės kalbos kultūra bei pa- 
žanga. 


Su bendrąja terminologija yra susijęs ir tarp- 
tautinių žodžių vartojimas. Spaudoje nevieno buvo 
pasisakyta prieš pergausų tų svetimybių vartojimą 
mūsų kalboje. Jų daugiau turbūt pasitaiko kalboje 
mūsų jaunimo, kuris prie jų įpranta nelietuviškose 
mokyklose. štai keletas sakinių iš studentų spau- 
dos: Funkcine prasme žmogus skiriasi nuo kitų tuo, 
kad jis savyje yra inkorporavęs vertybių hierarchiją; 
logišku konsekventiškumu pasiremdami prieiname iš- 
vados, kad santariečių vertybinės hierarchijos viršū- 
nėje vyrauja idėjinis aspektas (kontraste su grynai 
ekonominiu ar pragmatinės politikos elementu); jų 
vertybių sistematingumas sunkiau, jei iš viso, palen- 
kiamas loginės dedukcijos analizei. 


Galima sutikti, kad tų svetimybių čia galėtų bū- 
ti mažiau. Visdėlto šis reikalas nėra toks paprastas, 
kaip iš paviršiaus atrodo. Kai net toks žurnalistas 
kaip Br. Raila pasisakė prieš jo nuomone nereika- 
lingas tarptautines svetimybes mūsų spaudoj, tai A. 
J. Greimas jį visiškai teisingai kritikavo (Santarvė 
1955, Nr. 7-8) nurodydamas, kad Br. R. siūlomieji lie- 
tuviški pakaitalai visai ką kita reiškia, kad jie ne- 
gali atstoti pavartotųjų svetimybių. Pvz. emocija, 
epocha, individas, konstruktyvus, dezorientuotas nė- 
ra tas pats, kas jausmas, laikotarpis, asmuo, kurian- 
tis, suklaidintas. Čia tenka sutikti su A. J. Greimu, 
kad “šitoks atitikmenų jieškojimas yra kalbos susi- 
nimas, o ne turtinimas, patarimas rašančiam eiti 
lengvumo, o ne minties griežtumo keliu". O kai Br. 
R. vietoj sakinio žmonių prieauglis didėjo geometri- 
ne progresija pataria vartoti gyventojų skaičius spar- 
čiai daugėjo, tai A. J. Greimas atsako teisingu prie- 
kaištu: “lietuviškai kalbėsi, jeigu vengsi mokslinio 
tikslumo, o pasitenkinsi tik bendrybėmis; lietuviškai 
kalbėsi, jeigu aiškios sąvokos vietoje “gražiai“ vartosi 
vaizdus ir metaforas"'. 


Kultūros kongrese buvo ga- 
Lie- 
tuvių Enciklopediją ir  įsi- 
gyti Lietuvos žemėlapį. Vir- 
šuj (kairėje) LE 
Juozas Kapočius. 


lima užsiprenumeruoti 


leidėjas 


Iš tikrųjų tarptautinių žodžių tenka skirti tris 
rūšis. Vieni yra tie, kurių nesame pakeitę lietuviš- 
kais ir nemanome jų keisti, pvz. fizika, chemija, bio- 
logija, filosofija, psichologija. Kitą rūšį sudaro tie, 
kuriuos galėtume vadinti sinonimais. Tos rūšies loty- 
niškos kilmės žodžiams turime panašios reikšmės lie- 
tuviškus atitikmenis. Tačiau panaši reikšmė nėra 
tapatinga reikšmė, ir dėlto šie lotyniškos ar graikiš- 
kos kilmės žodžiai negali būti pakeisti lietuviškais, 
jeigų norime savo kalboje būti tikslūs. Pavyzdžiais 
gali būti jau minėti emocija ir jausmas, individas ir 
asmuo ir kt. Čia mes turime panašų reiškinį, kuris 
yra labai ryškus anglų kalboj, turinčioj daug sino- 
niminių grupių, sudarytų iš germaniškos ir lotyniš- 
kos kilmės žodžių, pvz. freedom ir liberty, meaning 


ir significance; faith, belief, creed; love, affection, 
charity, ir kt. Pagaliau turime trečią rūšį tarptauti- 
nių žodžių, kuriems turime pilnus lietuviškus atitik- 
menis, pvz. progresas ir pažanga, koncepcija ir sam- 
prata, tendencija ir polinkis, ir kt. Kalbant apie tarp- 
tautinių svetimybių mažinimą mūsų kalboje, tenka 
turėti galvoje tik šią trečią jų rūšį, nors dažnu at- 
veju nebus lengva nuspręsti, ar kuriam svetimam 
žodžiui turime pilną lietuvišką atitikmenį, ar ne. 
Su bendrąja glaudžiai siejasi ir specialybinė ter- 
minologija, nes juk ir nėra įmanoma tiksliai vienus 
terminus atskirti nuo kitų. Nesu gerai susipažinęs 
su atskirų specialių sričių terminologiniais darbais, 
dirbdamas šiuo metu Amerikoje. Iš spaudos žinome, 
kad mūsų inžinieriai, medikai, miškininkai ir kiti šį 

tą dirba šioje srityje. “Naujienose? buvo paskelbtas 
daktaro Gudaičio medicinos terminų pluoštas. Tech- 
nikos terminų klausimu rašoma “Technikos žodyje“. 
Pr. Šulaitis išleido “Darbo teisės terminus". Tai labai 
reikalingi darbai. šių dienų gyvenime kasdien atsi- 
randa naujų, ypač technikos srity, terminų, kurie 
vartojami kasdieninėj Amerikos spaudoj. Neišvengia- 
mai jie turi būti vartojami ir mūsų spaudoj. Nesusi- 
kūrus gerų, mūsų kalbai tinkamų terminų, įsigalės 
blogi ar tiesiog angliški žodžiai. Todel šis darbas ne- 
gali būti atidėliojamas “geresniems laikams". 

Su kaikuriais terminais galvosūkio nėra, nes ra- 
daro kitaip nevadinsime kaip radaru. Atominis reak- 
torius taip pat aiškus. Bet kaip sakysime lietuviškai: 
airborne radar, elektronics, rocket propulsion, guided 
missiles, turbojet, thermonuclear energy, fissionable 
material ir kt.? Nežinau, ar mes jau turime priimtus 
kad ir tokius kasdieninės apyvokos terminus kaip air 
conditioning, fan, freezer (šalia refrigerator —šaidytu- 
vas), Venetian blinds, window shades, screens ir kt. 

Reikia čia pastebėti, kad lietuviški terminai ku- 
riami ir okupuotoje Lietuvoje. Aišku, nevisi jie geri 
(paprastai rusiški vertiniai), bet nevisi ir blogi, 17 dėl- 
to šičia kuriant naudinga palyginti su ten jau var- 
tojamaisiais. Pvz. vietoj mūsų sprausminio lėktuvo 
(pagal vokiškąjį Duesenilugzeug, nes Duese verčiama 
sprausme, kitų sprausie) Lietuvoj vartojamas reakty- 
vinis lėktuvas (rus. reaktivnyj samolet). Inžinieriai 
čia turėtų spręsti, kuris geresnis. Guided missiles 
mūsų spaudoj verčiama vairuojamomis raketomis ir 
kitaip. Lietuvoj — valdomieji sviediniai. Fissionable 
material — Lietuvoj skaidomosios medžiagos. 

Nemaža dalykų mūsų spaudoj vadinama įvai- 
riais terminais, pvz. Jungtinių Tautų Generalinė 
Asamblėja (Lietuvoj pagal rusišką pavyzdį Suvienytų 
Nacijų Generalinė Asamblėja). Kiti mūsų spaudoj 
vartoja dar ir J. T. visumos susirinkimas, pilnaties 
posėdis ir kt. Šis pastarasis be abejo tegali reikšti 
plenumą, plenarinę sesiją, bet visumos ar visuotinis 
susirinkimas galėtų būti vartojamas svetimos gene- 
ralinės asamblėjos vietoj. Tuo būdu galėtume sakyti: 
Jungtinių Tautų Visumos Susirinkimo pilnaties po- 
sedis — Plenary session of The United Nations Ge- 
neral Assembly. Nors tokių nevienodų, bet kasdien 
vartojamų terminų yra nemaža, bet nedaug kas į 
tai kreipia dėmesį. O jie betgi žymiai svarbesni, ne- 
gu siauros specialybės terminai, tevartojami palygin- 
ti nedaugelio specialistų. Todel siūlyčiau, kad ir kal- 
bininkai bent savo “kalbos kertelėse' skirtų kartais 
ir tokiems dalykams vietos. 

Apskritai manyčiau, kad visų sričių mūsų spe- 
cialistai turėtų terminus rinkti, juos savo tarpe ap- 
tarti ir paskui pasiūlyti kalbininkams pat.krinti. Pir- 
moje eilėje galėtų būti atrinkti ir paskelbti bendrojo 
pobūdžio, kasdien vartojami terminai. Specialaus po- 
būdžio terminai galėtų būti skelbiami specialiuose 
leidiniuose. šiuo būdu buvo ruošiami terminai Nepr. 
Lietuvoje, šitaip jie galėtų būti ruošiami ir čia. Į 
technines šios procedūros smulkmenas nesigilinsiu — 
čia gali būti įvairių pasiūlymų. 

Kalbant apie preventyvinį, arba apsaugojamąjį, 
darbą, reikia pažymėti, kad tos rūšies uždaviniai vi- 

sada yra svarbūs ir opūs kiekvienai tautai, kuri yra 
panašioje padėtyje kaip mūsų, t. y. kuri kultūriniu 
atžvilgiu yra jaunesnė už savo kaimynes. Taip kaip 
apskritai neįmanoma išvengti kitų tautų kultūrinės 
įtakos, taip lygiai sunku išvengti ir jų kalbų įtakos. 
Tie uždaviniai pasunkėja dvigubai, kai tauta atsidu- 
ria svetimųjų valdžioje, kaip dabar yra su Lietuva. 
Tokiu atveju kelias svetimoms kalbinėms įtakoms yra 
laisvesnis, negu tautai gyvenant nepriklausomą val- 
stybinį gyvenimą. Juo sunkiau išvengti svetimos įta- 
kos emigrantų kalbai, kuri lyg salelė plaunama sve- 
timos kalbos vandenyno. Stebėdami lietuvių kalbos 
gyvenimą šiandien, matome, kad tos svetimybės verž- 
te veržiasi lietuvių kalbon; Lietuvoje — rusybės, o 
čia anglybės. 


Svetimybės be abejo labai plati sąvoka. Kiekvie- 
ną žodį, kiekvieną jo reikšmę bei žodžių grupės (po- 
sakio) reikšmę galime vadinti svetimybe, jeigu jų 
kilmė yra svetima. Tuo atžvilgiu visiškai grynų kal- 
bų nėra. Mes žinome, kad ir mūsų kalba tų svetimy- 
bių turi nemaža, kad vienos jų labai senos (amatas, 
bakūžė, pinigas, asilas) kitos jaunesnės (ponas, baž- 
nyčia, Kalėdos, Velykos). Mes esame ne tik “pasisko- 
linę' svetimų žodžių, bet ir svetimų žodžių bei posa- 
kių reikšmių, pvz. prisiekti, priesaika, prasižengti, 
prasižengimas (nusižengimas), įsivaizduoti, įsivaizda- 
vimas, ikvėpimas, pašaukimas, atsišaukimas, nusista- 
tymas ir kt. Visus šiuos žodžius bei žodžių reikšmes 
esame jau “įsipilietinę" savo kalboje, t. y. laikome 
juos lygiaverčiais su savaisiais autentiškais žodžiais 
ir dabartinei mūsų kalbai būtinais. Turėdami tokį 
istorinį patyrimą, galime sutikti, kad ir šiandien tam 
tikras kiekis svetimybių nėra išvengiamas. Tai yra, 
sakytume, neišvengiama būtinybė. Visdėlto mūsų prin- 
cipinis nusistatymas yra išlaikyti kiek galint didesnį 
savo kalbos savitumą, originalumą, ir delto juo ma- 
žesnė bus svetimybių priemaiša, juo tas originalus 
kalbos pobūdis bus pilnesnis ir ryškesnis. Jeigu praei- 
tyje pasisavinome kaikurių svetimybių (bažnyčia, iš- 
ganytojas, kambarys, ponas) vien dėlto, kad mūsų 
protėviai nesugebėjo susikurti jų vietoj savų žodžių, 
tai šiandien toks savinimasis svetimybių būtų nepa- 
teisinamas. Dėlto kai jos nejučiomis, nesąmoningai 
mūsų kalbon įsibrauna, visų savo kalbos gerbėjų 
pareiga yra jų svetimumą bei nereikalingumą išaiš- 
kinti ir nurodyti, ką ir kaip jų vietoj turime vartoti. 


Suprantama, kad mes negalime turėti tiesioginės 
įtakos dabartinės kalbos praktikai Lietuvoje, tačiau 
mes galime ir privalome rūpintis kultūra kalbos, ku- 
rią čia vartojame. Apie rusybes, kurios dabar nesąmo- 
ningai ar sąmoningai brukamos mūsų kalbon Lietu- 
voje, esu rašęs straipsny “Lietuvių kalbos sovietini- 
mas" (“Lietuva“ Nr. 8, 1956), tad apie tai čia ne- 
kalbėsiu. Norėčiau betgi keliais pavyzdžiais parodyti 
anglų kalbos įtaką bei kitas negeroves šių dienų mū- 
sų kalboje. 


Sprendžiant iš spaudos, mūsų kalba aplamai nė- 
ra dar bloga. Turiu galvoj, žinoma, tik geresnius, 
plačiai skaitomus laikraščius, o ne kokią “Saulę" ar 
"Laisvę". Visdėlio gedimo reiškinių yra, nors nevi- 
suose vienodai. Jeigu nekreiptume į tai dėmesio, pa- 


dėtis blogėtų. Daugiausia pasitaiko žodyno ir sintak- 
ses svetimybių. Štai jos. 


Žodynas. Čarteris bus patiektas 84 tautų konfe- 
rencijai... jau dabar žinoma, kad agentūros boardą 
sudarys 23 tautų atstovai (trumpame straipsnely pa- 
vartota 4 kartus čarteris ir 3 kartus boardas). Vie- 
name ir tame pat straipsny rašoma Tarybų Sąjunga, 
Sovietų Sąjunga ir Sovietų Rusija vis apie tą patį 
dalyką kalbant. Vartojami tokie žodžiai kaip taksos, 
šteitas, bilius, stuardė, investmentai. Rašoma: The 
American Federation of Labor ir Congress of Indus- 
trial Organizations kovoja, kad... (tingėta išversti 
pavadinimas). Kitur verčiama labai nevykusiai, tie- 
siog juokingai: populiarūs frontai (vietoj liaudies 
frontai); Perono konstitucija pakeičiama 1853 m. ori- 
ginalia (!) konstitucija; savo originaliniame biudže- 
te prezidentas paprašė... (pradiniame); preziden- 
to ūpas yra augštas (high spirits). Iki šiol vis dar 
nepajegiama išsiaiškinti kuo skiriasi nelaisvė ir be- 
laisve, pateikti ir patiekti ir pan. “Petras Levickas 
dešimtį su puse metų išbuvęs Rusijos belaisvėje", ra- 
šoma pirmame dienraščio puslapy, pirmame pirmos 
skilties sakiny! 


Sintaksė. Baisiai neskanūs tokie sakiniai: Jieš- 
kos pastovią taikos formulę Vidurio Rytams; atva- 
žiavo atsiimti laimėtą šių metų Karolio Didžiojo var- 
du taikos premiją; jie skelbė melą, būk lietuvių tau- 
ta spiečiasi apie komunistų partiją, būk Lietuva at- 
gavusi tikrą nepriklausomybę. Kalbos jausmas daž- 
nai tiek jau atbukęs, kad nebejaučiama, kas lietuviš- 
ka, kas ne, rašant pvz.: sukelti pustrečio milijono do- 
lerių katalikų mokykloms; lėšos bus sukeltos naujais 
padidintais gazolino, padangų ir pan. mokesčiais; pa- 
gal išgalės dėjomės prie lėšų sukėlimo tam reikalui 
(tai jau vartoja kuone visi laikraščiai). Kiti visiškai 
nesijaudindami vartoja sovietinį žargoną, perkelda- 
mi jį iš sovietinės spaudos į mūsų, pvz. plėšinių įsi- 
savinimo akcija vedama... (šis sovietiškai rusiškas 
posakis reguliariai vartojamas visame straipsny). 


Kaikurie laikraščiai be jokios tvarkos rašo sve- 
timus tikrinius vardus, pvz. Chicaga, Chicagoje, bet 
ir Chicago, New Yorkas ir New York, Washingtonas 
ir Washington, bet Paryžius (ne Parisas ar Paris), 
Varšuva (ne Warszawa). Visa ši makalynė demon- 
struojama pirmame dienraščio puslapy. Nesuprantu, 
kodėl bijoma rašyti Čikaga, Vašingtonas, Niujorkas 
ir pan. Daugelis laikraščių dažnai rašo kaip kam pa- 
sitaiko — Khruščevas, Kruščevas, Chruševas ir tik 
retas pataiko Chruščiovas. 


Visi šie pavyzdžiai rodo, kad mūsų spaudos kal- 
boje nepageidaujamų svetimybių ir šiaip netvarkos 
yra nemaža. Nemanyčiau, kad būtų mūsų kalbos kul- 
tūrai sveika, jei į tai nereaguotume. Tik, nors čia 
kalbama apie kalbininkų uždavinius, nemanyčiau, 
kad tuo tik jie vieni turėtų rūpintis. Visiems kalbos 
vartotojams turėtų rūpėti savo kalbos kultūra, o 
ypač spaudos žmonėms. Tiesa, kaikurie laikraščiai 
net specialias skiltis skiria kalbos reikalams. Tai ge- 
rai. Tik kartais atrodo, kad tos skiltys skiriamos vi- 
siems, išskyrus spaudos žmones. Tokios mintys len- 
da galvon, kai matai seną žurnalistą, Lietuvoj moks- 


lus baigusį, bet vis dar nepajėgiantį atskirti -belais- 
vės nuo nelaisvės ar pateikti nuo patiekti. 

Pasisakydamas prieš minėtas svetimybes, noriu 
pažymėti, kad nesu absoliutus svetimybių, šiuo at- 
veju anglybių, priešas. Jeigu jau būdami Lietuvoje 
buvome kaikurias jų įsipilietinę, pvz. biznis, piknikas, 
vajus, tai šičia galėtume būti dar truputį nuolaides- 
ni. Sunku būtų pvz. įrodyti, kodel vokiškas kurortas 
Amerikoje turėtų būti geresnis už resortą, kurių vie- 
toj turime lietuvišką vasarvietę. Nieko prieš neturiu, 
kad autobusas čia trumpinamas į busą. šis žymiai 
patogesnis. Galetume nesijaudinti ir dėl boso, far- 
mos, farmerio, pajaus, nors strytkarių, aiskrymų ir 
pan. nevartosime. Suprantama, kad čia sunku pra- 
vesti ribą tarp to, kas leistina ir kas ne. Turėtume 
tai dar pasvarstyti ir susitarti. 


Ta proga keletas žodžių apie tas specialias kal- 
bos dalykų skiltis laikraščiuose. Neturint specialaus 
tiems dalykams laikraštėlio, jos yra naudingos, tik 
gal kiek modifikuotinos. Reikėtų taisyti tik labai 
svarbias spaudos klaidas, nekreipiant dėmesio į smulk- 
menas, nes tų smulkmenų aiškinimas šalia svarbių 
dalykų sudaro įspūdį, kad viskas, kas čia taisoma, 
yra smulkmenos. Laikraščiuose smulkios klaidos ne- 
išvengiamos, ir dėlto nėra ko jaudintis. Taip yra ne 
tik mūsų spaudoj. Aišku, kils klausimas, kas laiky- 
tina smulkmena, kas ne. Čia gali būti skirtingų nuo- 
monių. Mano nuomone daugelis rašybinių klaidų 
šiuo metu tenka laikyti smulkmenom, pvz. kur dė- 
tinas kablelis, kas rašytina kartu ir kas atskirai ir 
pan. Kalbos klaidų taisytojai kartais akis bado ra- 
šytojui, radę jo raštuose keletą nevienodybių, pvz. 
žodį vienur rašant su jotu, kitur be jo, arba vienur 
kaikas, kitur kai kas ir pan. (žr. “Mūsų Kalba", 
Draugas 1956. 1. 7). Bet tokiais straipsniais kalbinin- 
kai plaka kartu ir save, nes kas gi kaltas dėl tų ne- 
vienodybių, jeigu ne jie, skelbdami ir patys varto- 
dami įvairias rašybas? Dabar, kai paplis plačiau Bal- 
čikonio “Lietuvių kalbos žodynas", toms nevienody- 
bėms bus dar didesnė paskata. Ir dėlto kiekvieną to- 
kį taisymą pradėdami, taisytojai turėtų muštis į krū- 
tinę tardami: negerai, bet mes patys dėl to kalti. 

Dėl to tiesiog apgailestauju, kad mano bičiulis 
St. Barzdukas peiktinų kalbos atžvilgiu knygų eilėn 
įrašė net ir tokią puikią knygą, kaip J. Jankaus “Na- 
mas geroj gatvėj", nors ir pats pripažindamas, kad 
“jo kalbai nedaug ką tegalima prikišti". Jeigu taip, tai 
kam blusinėti? šitaip taisant, kažin ar negalima bū- 
tų ir pačius taisytojus kartais pataisyti? Pvz. minėto 
straipsnio klaidų sąraše yra ir užduotis, kurio aš ne- 
galiu laikyti kalbos klaida. 

Pagaliau tenka paliesti ir rašybos klausimą, ku- 
ris pas mus diskutuojamas beveik su tokia egzalta- 
cija, kaip ir politikos reikalai. Skirtumas tik toks, kad 
politikai ir dabar dar tebetęsia savitarpio apsispjau- 
dymo karą, o kalbininkai yra pasiekę Korėjos paliau- 
bų padėtį: šaudymasis liovėsi, kiekvienai pusei ap- 
sikasus savose pozicijose. Tad taikos dar nėra. Iš 
tikrųjų gi nėra čia dėl ko rimtai kautis, nes rašybos 
dalykai mažiausiai svarbūs iš visų kalbos dalykų. 
Bet kai jie pastatomi pirmon vieton, padaromi svar- 
biausiu praktinės kalbos klausimu, gal ir nesąmo- 

ningai patenkama stabmeldybėn, nes pradedama gar- 
binti rašybos stabą. Šitaip stabui teikiama garbė 
teigiant, kaip viename straipsny buvo parašyta, kad 
grįžę Lietuvon nebesusikalbėsime, jei čia imtume var- 
toti kiek kitokią rašybą. Žinoma, rašybos vienodu- 
mas, tvarka yra labai geri dalykai. To įrodinėti ne- 
tenka. Bet iš kitos pusės irgi yra aišku, kad rašyba 
nera kalba, kad ji kalbos nei pataisys, nei pagadins. 
Ar mes rašysime augštas su k ar su g, kalbai tas pats, 


nes tarsime visada vienaip. Tas pats ir su kitais da- 


lykais, pvz. ar rašysime bet kas ar betkas, kalbėsime 
vienodai. Tad šis argumentas, kad mes čia emigra- 
cijoj sudarom tautos mažumą ir dėlto negalim skir- 
tis rašyba nuo visos tautos, yra labai silpnas. Kyla 
klausimas, kas bus, jei Lietuvoje ims ir pakeis rašy- 
bą? Ar ir mes tada iš paskos turėsime bėginėti? 
Antra, prisimintina, kad vargu kada visi lietu- 
viai yra vartoję vieną ir vienodą rašybą. Istoriškai 
žiūrint, mūsų - rašyba buvo nuolatiniame keitimosi 
būvyje. Ji keitėsi nuo pat Mažvydo laikų iki pirmojo 
Kultūros kongreso Čikagoje. Ji keisis ir toliau. Ir 
čia kaip tik svarbu prisiminti to keitimosi akstinus 
ir būdus. Tenka konstatuoti, kad 1) rašybą keičia 
ne tautos dauguma, o mažuma, atskiri jos individai, 
ir 2) keitimasis vyko be jokio įsakymo ar dekreto 
iš viršaus. Kaip mūsų rašyba keitėsi, kaip atskirų 
rašybininkų ar tiesiog rašytojų rašybinės naujovės 
plito visuomenėje, galime matyti P. Joniko “Lietuvių 
kalbos istorijoje“ (181-193). Daugiausia vieningumo 
buvo gal nepr. laikotarpy, bet ir tada toli gražu ne- 
buvo viena rašyba visų vartojama. Vydūnas ir Ma- 
žosios Lietuvos lietuviai vartojo skirtingą rašybą, o 
Didžiojoj Lietuvoj iš bendros švietimo Ministerijos 
patvirtintos rašybos skyrėsi kalbininkai, “Gimtojoj 
Kalboj" vartodami sureformuotą rašybą. Tai pradėta 
vartoti nuo 1935 m. (žr. GK Nr. 1-2, 1935). Paskui 
ir GK ji buvo kaitaliojama. Pagal tautos vado užgai- 
das įvesta in (Zį), paskui vėl nuo jo atsisakyta. Ma- 
tome, kad jau tada eita prieš “tautos daugumą", bet 
įdomu, kad tada nė vienas iš kalbininkų neprotes- 
tavo. Tad protestą prieš kaikuriuos rašybos pakeiti- 
mus sunku grįsti ir “istoriškai". Antra vertus, nėra 
ko bijoti rašybinių pakeitimų, turint galvoj ir grįži- 
mo galimybes. Grįžus būtų labai gera proga visuoti- 
nai įsivesti patobulintą rašybą, nes tada iš karto bū- 
tų keičiami visi vadovėliai ir daugumas knygų, tad 
reikės pradėti viską nuo pradžios. Tokia proga rašy- 
bai sutvarkyti kaip tik gera. Išvada iš to, kas pa- 

sakyta, yra ši: principinis nusistatymas nieko neto- 
bulinti, nieko nekeisti gyvenant emigracijoj, nėra 
tvirtai pagrįstas. 

Iš kitos pusės pakeitimai galėtų būti naudingi, 
jei būtų sutarti. Kai nėra susitarimo, rezultatas yra 
tas, kad dabar turime daugiau nei dvi rašybas, nes 
daugelis laikraščių, žurnalų ar knygų autorių prak- 
tiškai nesilaiko griežtai nė vienos vadovėlinės rašy- 
bos. Net ir tie, kurie laikosi Vadovo rašybos, nerašo 
Beiknas, Dikinzas, Kvibekas, bet Bakonas, Dikensas, 
Kvebekas. Tai tik rodo, kad rašybos evoliucija vyks- 
ta toliau. Patys rašybos vartotojai daro reformas ir 
susireformuos taip, kaip jiems patinka. 

Visdėlto toks rašybos reformos kelias nėra visai 
praktiškas, nes jis trunka ilgesnį laiką, o vienos su- 
tartinės rašybos turėjimas šiuo metu būtų labai pa- 
geidaujamas dalykas. To reikalavo visi Kultūros 
Kongreso Čikagoje kalbos sekcijos posėdžio dalyviai, 
o taip pat ir visi mokytojai, nes rašybos nevienodu- 
mas labai apsunkina ir taip jau nelengvą lituanis- 
tinio švietimo darbą. Todėl vien jau mūsų jaunosios 
kartos labui turėtume liautis ožiavęsi dėl visai ne- 
svarbių dalykų. Pagaliau rašybos vienybė būtų reika- 
linga, norint leisti praktinės kalbos reikalams laik- 
raštį kaip buvusi Gimtoji Kalba. 

Dar svarbesniu reikalų tenka laikyti tuos kalbos 
dalykus, kurie yra susiję ne tik su rašyba, bet ir su 
tartimi. Turiu galvoj seną vartoseną minusas,-o ir 
naują Vadovo siūlymą minus,-aus (bet: pliusas,o), 
seną omnibusas,o ir naują omnibus,aus (bet: autobu- 
sas,o), seną reguliarus, reliatyvus, Bakonas, Diken- 
sas ir naują regularus, relatyvus, Beiknas, Dikinzas 
ir kt. 

Konkretus mano pasiūlymas būtų grįžti prie lais- 
voj Lietuvoj turėtos praktikos — visus bendrinės kal- 
bos klausimus spręsti susitarimo (ne pritarimo) ke- 
liu, atseit demokratiškai, taip kaip buvo daroma Lie- 
tuvių Kalbos Draugijoj. Visai nesuprantama, kodėl 
čia, kur vieningumas dar reikalingesnis, nukrypsta 
nuo to gražaus sutartinio kelio, praminto Lietuvoje. 
Išeitį iš dabartinės padėties siūlyčiau tokią: kas nors 
paruošia tebeginčijamų rašybinių bei su rašyba su- 
sijusių klausimų sąrašėlį ir jį multiplikavęs išdalina 
visiems kalbininkams bei rašybininkams ( o gal ir 
platesniam būriui, pvz. visiems žurnalistams ir rašy- 
tojams) pasisakyti. Po kelių tokių pasisakymų nesu- 
tariamų dalykų, manau, liktų nedaug, o gal jie ir vi- 
sai išnyktų. 


AKADEMINIO JAUNIMO SEKCIJA 


TAUTINĖS KULTŪROS IšLAIKYMAS 
VYRESNĖJE KARTOJE 


LEONAS SABALIUŪUNAS 


Su nuoširdumu lenkdamas galvą čia esantiems 
kultūrininkams, keliais žodžiais mėginsiu pasisakyti 
pavestu klausimu. Mano žvilgsnis bus kritiškas, o pa- 
siūlymai — gana kuklūs. 

Buvau prašytas pateikti konkrečių minčių — kon- 
krečių, suprantu, įvykdomų. Kritiškas žvilgsnis jokiu 
būdu nereiškia smerkti tai, kas mus supa. O be to, 
smerkti, nors tai kartais daug lengviau, kaip išeities 
jieškoti, studentui ir netiktų. 

Tinkamesniam vieni kitų supratimui randu rei- 
kalą trumpai priminti lietuvių tautinės kultūros są- 
voką. Kiek minėta sąvoka bus šioje paskaitoje varto- 
jama, ji reikš ne ką kitą, kaip vystymą bei saugoji- 
mą to, kas žodyje kultūra gali būti lietuviška. Norė- 
čiau pastebėti, kad kultūra ir kultūrinė veikla čia tu- 
rėtų būti suvokta plačia prasme. Mūsų veikla išeivi- 
joje nera tokia, kad ji galėtų vadintis grynai kultūri- 
nė, grynai visuomeninė, grynai politinė. Neretai ji 
tampa šių elementų mišiniu. Tad atleiskite, jei ir čia 
vietomis bus kiek nukrypstama nuo grynai kultūrinių 
gairių. 

Išvystymas gerai organizuotos kultūrinės veiklos 
išeivijoje — į tai noriu atkreipti ypatingą dėmesį — 
priklauso nuo vienų kitais pasitikėjimo ir lėšų sutel- 
kimo. Kaip kiekviena organizuota veikla yra varoma 
tam tikrų vienetų, taip ir kultūrinei veiklai puoselėti 
turi būti vienetas, arba organizacija, kuris planuotų 
ir vykdytų visą šį darbą. Pradžia jau padaryta — mes 
turime Lietuvių Bendruomenę. Reikia tik, kad ji visus 
apjungtų ir įsigytų visų pasitikėjimą. 

Mūsų tautinės kultūros išlaikymui labai reikalin- 
ga ir informacija apie Lietuvą. Nėra reikalo aiškinti 
panašios informacijos reikšmę. Mažos tautos atsto- 
vams tai beveik vienintelis ginklas rankose. Iš perio- 
dinių leidinių anglų kalba šiandien turime “Current 
News of Lithuanian Situation", kuris siuntinėjamas 
politinėms įstaigoms bei asmenims. Visiškai kito po- 
būdžio yra “Lietuvių Dienos". šis žurnalas skiriamas 
daugiausia Amerikos lietuviams, kartais visai nebemo- 
kantiems tėvų kalbos ir, rodos, neplatinamas tarp 
svetimtaučių. Girdėti, jog ir Vlikas pradėjęs leisti 
anglų kalba biuletenį. Ypatingo dėmesio vertas Lietu- 
vių Studentų Sąjungos leidžiamas kultūrinis — visuo- 
meninis žurnalas “Lituanus", pasirodąs keturis sykius 
metuose ir platinamas tarp svetimtaučių šviesuome- 
nės. Mano nuomone, kovojant už lietuviškos kultūros 
išlaikymą, labai naudinga būtų turėti anglų kalba lei- 
dinį, kuris išeitų mažiausia kas antrą menesį, būtų 

gausiai iliustruotas lietuviškos veiklos nuotraukomis, 
tą veiklą aprašytų, dėtų mūsų išeivijos veikėjų pasi- 
sakymus Lietuvos pavergimo bei jos laisvinimo klau- 
simais ir būtų galimai plačiau skleidžiamas visoje ame- 
rikietiškoje visuomenėje. Tokiu būdu amerikiečiams 
jau turėtume du tvirtus leidinius — vieną gausiai 
iliustruotą visuomeninio pobūdžio ir vidutinio lygio, 
kitą (Lituanus) augštesnio lygio ir skirtą labiau rink- 
tinei publikai. 

Negeresnėje padėtyje yra ir informacija vienkar- 
tiniais leidiniais, arba knygomis. Paskutinių kokių 
dvejų metų bėgyje Studentų Sąjungos valdyba kai ku- 
riems universitetams parūpino knygų apie Lietuvą 
anglų kalba, tačiau to nepakanka. Pastebėtina dar vie- 
nas dalykas — mūsų knygos apie Lietuvą dažniausiai 
apima beveik tūkstančio metų laikotarpį. Pro įvykius 
pralekiama, paliečiant juos tik bendrais bruožais. 
Mums labai trūksta išsamių studijų apie visą eilę 
įvykių — tiksliau: išsamesnių žinių apie kiekvieną 
mūsų istorijos laikotarpį. Jos būtinos mokslinių darbų 
parengimui. Svarbu atkreipti svetimtaučių dėmesį į 
mažiausiai nušviestus, tačiau mums gyvybiškai svar- 
bius įvykius Lietuvos istorijoje. šiuo metu turime lie- 
tuvių profesorių, turime studijas baigiančio jaunimo 
— jie, dalinai apmokami, dalinai pasiaukojimo veda- 
mi, galėtų rašyti tais klausimais. 

Tokie yra mano siūlymai, liečią spaudą. Tektų 
dar paliesti filmų klausimą. Ne vienam iš mūsų kyla 
mintis, kad propagandos tikslams filmo pastatymas, 
vaizduojąs mūsų krašto gyvenimą bei kančias ir sie- 
kimus, būtų neįkainuojamos vertės. 

Palikę informacijos sritį, pereikime dar prie savo 
kultūrinių parengimų, skiriamų lietuviams ir svetim- 
taučiams. Tenka ypatingai iškelti didelių masinių 
parengimų vaidmenį mūsų kultūros išlaikymui. Čia 
paminėtinas Amerikos Lietuvių Tautinės Sąjungos šį 
pavasarį suruoštas sąskrydis Vašingtone lietuvių kul- 
tūrai svetimtaučiams pademonstruoti. Gaila tik, kad 
jis ne visų lietuvių buvo tinkamai įvertintas. Mums 
svarbu, kad parengimai, nors ir nedažnai ruošiami, 
būtų puošnūs, didingi ir įspūdingi. Tik tokie palieka 
gilų įspūdį. Turime jau išsimušti iš piknikų bei kito- 
kių panašių pramogų ir savo energiją pašvęsti ryškes- 
niems sumanymams. 

Norėčiau dar kalbėti ir apie kultūrinių vertybių 
išsaugojimą, perduodant jas kitiems. Yra būtina kuo 
rimčiausiai pasvarstyti bent dviejų gimnazijų steigi- 
mo klausimą. Reikia susirūpinti, ar jau nėra jokių 
galimybių tokias mokslo įstaigas išlaikyti Čikagoje ir 
New Yorke. Sunku įsivaizduoti, kaip mūsų tautinės 
kultūrinės vertybės gali būti jaunimui perduodamos, 

TAUTINĖS KULTŪROS IšLAIKYMAS 
STUDENTIJjOJE 


ARVYDAS BARZDUKAS 


Tautinės kultūros išlaikymo tema šiandien mūsų 
gyvenime yra bene populiariausia. Ja daug rašoma 
spaudoje, ji nuolat girdima susirinkimuose, ji gyva 
pokalbiuose. 

Bet niekas, manau, neužginčys, kad lig šiol dar 
nera surasta recepto lietuvių kultūrai išlaikyti trem- 
tyje. Kas vienam atrodo priimtina, kitas, žiūrėk, tai 
jau atmeta. Ne paslaptis, kad ir studentų tarpe yra 
nesutarimų. Vieni sako, jog kuo daugiau jie su lietu- 
viais bendrauja, kuo dažniau lietuviškoje visuomenėje 
maišosi, tuo labiau nusivilia lietuvybės ateitimi, krinta 
į nusiminimą ir nuo jos atitrūksta. 

Iš kitos pusės vėl matome, jog nestinga ir tokių, 
kurie nuoširdžiai yra įsitikinę, kad tik lietuviškoje 
veikloje pasieks dvasinės pilnatvės. šie laiko savo 
pareiga eiti į lietuvišką gyvenimą ir taisyti tai, kas 
jame yra negera. 

Apie tuos gi, kurie “neapsisprendžia" ir jokios 
gyvybės nerodo, nekalbėsime. Mūsų žvilgsnis labiau- 
siai krypsta į nusiviliančiuosius bei iš lietuviško gy- 
venimo begančiuosius, o taip pat ir į tą gyvenimą at- 
einančiuosius. 

Pasitaiko ir visiškai nuošaliai besilaikančių, ku- 
riems lietuvybė yra artima ir miela. Tačiau tokiose 
sąlygose studentiško amžiaus jaunuoliui lietuviu išlikti 
reikes daugiau pastangų ir valios, ypač jeigu jis jau 
tikrai nusivylė dabartine mūsų politika ir sava visuo- 
mene. Kas domisi lietuviška veikla, tam bus lengviau 
atsilaikyti nutautėjimo pavojuose. 


jam nemokant ar tik truputį mokant lietuvių kalbos 
ir nežinant to, kas lietuviui būtina žinoti. Perduoti gi 
tautines vertybes geriausia galima tik mokyklos suole. 
Ten jos ne tik perteikiamos, bet ir naujai kuriamos. 
Mūsų augščiausi ir įtakingiausi sluogsniai tokiomis 
gimnazijomis būtinai turėtų susirūpinti, nes vis dau- 
giau pasitaiko studentų, žymiai geriau šnekančių ang- 
lų, kaip lietuvių kalba. 

Beprasmiai būtų čia padaryti pasiūlymai, jei ne- 
būtų paliestas ir jų įgyvendinimas, ypač glaudžiai 
susijęs su finansiniais ištekliais. Yra lietuvių visuome- 
nėje darbų (informacijų ugdymas, gimnazijų steigi- 
mas), kurie turėtų lygiai rūpėti kiekvienam lietuviui. 
Tokiems darbams turėtų būti surasta ir lėšų. Pradžio- 
je minėjau organizaciją, turinčią mūsų visų pasitikėji- 
mą. Sukeliant pinigus gi, matau tik vieną išeitį — 
kiekvienam lietuviui apsideti garbės mokesčiu. Kiek- 
vienas lietuviškos šeimos narys turėtų įsipareigoti su- 
mokėti apie 10 dol. per metus. Tai būtų lietuvybės 

Kalbėdami apie savo kultūrą, turime mintyje lie- 
tuvių tautos dvasinių vertybių reiškimosi visumą. Jon 
įeina tos vertybės, kurios, dr. J. Girniaus žodžiais ta- 
riant, yra “objektyvuotos moksliniais laimėjimais, lite- 
ratūros veikalais, meno ir muzikos kūriniais". Jos kaip 
neginčijama žmogiškosios dvasios turinio dalis reiš- 
kiasi mūsų tautiškumo lytimis — savo kalba, savu 
stebėjimu bei suvokimu, savu pergyvenimu bei paži- 
nimu. Suglaustai — tautinė lietuvių kultūra yra tai, 
kas sava mūsų tautai. 

Lietuvių tauta tikrai turi savitų vertybių, kurios 
ją išskiria iš kitų. Iš to plaukia išvada, kad ir mes 
turime ką saugoti bei išlaikyti. Tų vertybių saugoji- 
mas bei išlaikymas padeda mums ir lietuviais išlikti. 
Kas moka prieiti prie mūsų tautinės kūrybos gelmių, 
tas turtėja moksliniais, literatūriniais ir meniniais lai- 
mėjimais, tas ižvelgia, kad tie laimėjimai yra tokie pat 
vertingi, kaip ir kitų tautų, tas pasuka Lietuvos keliu. 

Jieškant žodžio išreikšti mūsų santykį su tauta 
ir jos kultūra, tenka sustoti prie patriotizmo. Patrio- 
tizmu suprantame tautinės lietuvių individualybės 
meilę. Jos pagrinde glūdi noras savo tautai kultūrinio 
klestėjimo. Ta meilė skatina duoti įnašą tautinės kul- 
tūros lobynui. Čia taipgi pravartu pastebėti, kad tei- 
singai suprastas patriotizmas nelaiko tautybės nei 
tautiškumo gyvenimo tikslu. Gyvenimo tikslo reikia 
jieškoti kitur. Tačiau patriotizmas, skatindamas žmo- 
gų reikštis savo tautoje, padeda išsiskleisti jo dvasi- 
nėms jėgoms. Tai neįmanoma, kai atsižadama savo 


mokestis. Iš jo susidarytų nemaža pinigų suma. 

Labai svarbu ir pagarba vienų kitiems. Meilė 
žmogui turėtų grįsti mūsų veiklą. Dabartinėje laikyse- 
noje vieni kitų atžvilgiu rimtas darbas nebus įmano- 
mas. Vieni kitais pradėsime visiškai nebepasitikėčti. 

Mūsų gyvenime ypatingai svarbų vaidmenį turi 
spauda. Kadangi dažnai jos laikymasis nėra pavyz- 
dingas, tad ir įtaka į visuomenę dažnai nėra teigiama. 
Turint gerų norų ir švelninant laikraščių toną, būtų 
galima daug pasiekti. 

Baigdamas savo žodį, suglaustai siūlysiu įsigilinti 
į dabarties sunkumus ir vieningai jieškoti išeities. To- 
kiems dideliems darbams atlikti vieninga veikla yra 
būtina. Įžvelgdami jos reikalą, turime patys save 
griežtai apvaldyti santykiuose su kitų pažiūrų žmo- 
nėmis. Akivaizdoje labai svarbių uždavinių privalome 
telktis į organizacinį vienetą, kuris turėdamas visuo- 
menės pasitikėjimą, atliktų svarbiausius darbus lie- 
tuvybės išlaikymo srityje. 


tautybės, o neprigyjama svetimos kultūros dirvoje. ši 
aplinkybė ragina ir mus atkreipti dėmesį į tautinio 
išsilaikymo prasmę bei reikalą. 

| Tautos kultūra glūdi jau pačiame žmoguje. šiuo 
atžvilgiu, kaip pastebi dr. J. Girnius, žmogus yra di- 
desnis už valstybę ir net pačią kultūrą, nes jis yra 
kultūros kūrėjas, jos išlaikytojas bei saugotojas ir, ži- 
noma, kartais jos griovėjas. 

Mūsų tautos kelias yra sunkus. Jau žiloje seno- 
vėje nelengva buvo išlikti lietuviu. Iš vienos pusės ji 
kardu krikštijo vokiečiai, iš kitos — spaudė slavų tau- 
tos. Atrodo, jog Lietuva visą laiką stovėjo didiesiems 
ant kelio ir maišė jų planus. Tačiau visvien lietuvis 
palenkė gausius žemių plotus savo valdžiai. Tai padarė 
daugiausia tvarka, ramybe, pakanta. Senoji Lietuvos 
valstybė buvo didelės kultūrinės bei civilizacinės 
reikšmės ir didelio visuomeninio sugebėjimo pavyz- 
dys. Jau 16 a. sukurtas Lietuvos statutas gražiai deri- 
no tvarkos ir laisvės principus. Lietuviai juo parodė 
neginčijamą sugebėjimą tvarkytis ir savo augštos 
kultūros laipsni. Neisivyravo Lietuvoje nė religinė ne- 
apykanta, kurios banga nusiaubė Europą reformaci- 
jos laikais. Pagaliau ir pačios nepriklausomybės at- 
statymas ar nerodo gilią lietuvio kultūros sampratą 
ir organizacinį talentą? Nepriklausomybės metai gi 
liudija, kad lietuvis yra kultūringas ir pajėgus kūry- 
bai. Nepasiteisino svetimųjų baimė, kad Lietuva ne- 
pajėgs savarankiškai tvarkytis. 

Tačiau tenka pažymėti, kad mūsų kultūra dar 
nėra pilnai išugdyta. Palyginus su kitomis tautomis, 
mes dar ne taip seniai pradėjome puoselėti savo lite- 
ratūrą, meną ir muziką. To viso priežastys yra gerai 
žinomos. Užtenka pasakyti, kad dėl jų dar nesame, 
kuo turėtume būti. Užtai tikėdami lietuvių kultūros 
realumu bei gilumu, tikrai turėtume pajusti sąžinės 
graužimą, leisdami jai sunyti ir net mirti. 

Kiekvienas iš mūsų nori būti lietuviu ir prisidėti 
prie savos kultūros išlaikymo. Tiesa, yra pasitaikę už- 
metimų, kodėl kalbama apie savaime aiškius dalykus, 
būtent apie reikalą išlaikyti lietuvybę. Buvo atsaky- 
ta, jog mes tam tikra prasme esame "mažiau lietu- 
viai", kaip mūsų tėvai. Ir iš tikrųjų vyresniesiems Lie- 
tuva davė visą kultūrinį gyvenimą ir komunizmo ant- 
plūdis reiškė jiems netekimą visko, kas brangu. Mums 


išvykimas iš Lietuvos nesustabdė gyvenimo, nes jo dar 
beveik nebuvome pradėję. Daug dalykų, reikalingų as- 
menybei formuoti, mes gavome jau ne iš lietuviškos 
aplinkos. Lietuva jau ne vienam iš mūsų bėra gal tam 
tikra legenda, o ne išgyvenimas. 

Tačiau ir mums Lietuva turi būti kas tai daugiau, 
kaip tie mažų dienų prisiminimai. Į Lietuvą mes ei- 
name tuo pačiu keliu su bendro likimo vyresniaisiais 
broliais. Tapome vienos bendruomenės nariais. Visi 
netekome namų, nors vieniems jie reiškia Nemuno 
krantą, kitiems — darbą, turtą, aplinką. Įgimtos tč- 
vynės meilės jausmo dėka Lietuva glūdi ir mūsų są- 
monėje. Tėvynės netekimą pergyvename panašiai, 
kaip ir mūsų vyresnieji, nors ryšys su Lietuva bei jos 
kultūra — mokslu, literatūra, menų — tėra tik dali- 
nis — ne toks gilus, kaip vyresniuosiuose. 

Lietuviškoji kultūra mums tik tiek reali, kiek jos 
aptinkame dainose, paskaitose, knygose bei laikraš- 
čiuose, Mūsų lankomuose minėjimuose bei parengi- 
muose. Ji tiek reali, kiek palaikoma ryšys su tais lie- 
tuviais, kurie patys tikrai gyvena Lietuvos kultūra. 

Norint išlikti lietuviais ir išlaikyti bei ugdyti savo 
kultūrą, reikia trijų dalykų. Pirma — individualaus 
apsisprendimo. Čia yra svarbu susimąstymas, nes tik 
juo yra grindžiamas principinis nusistatymas. Išsiaiš- 
kinęs tiesą ir ją priėmęs, žmogus lengviau ras būdų 
jai įgyvendinti. Antra — daug reiškia aplinka. Ji tau- 
tinei kultūrai gali būti palanki ar nepalanki. Jau- 
nimui reikia palankios aplinkos. Ją gali sudaryti sava 
šeima. Tik susipratusioje šeimoje galima suvokti, ko- 
dėl ir kaip reikia išlikti lietuviu. Pagaliau trečiasis 
veiksnys yra organizacinė atrama. Mes jau priklau- 
some vienai ar kelioms lietuvių organizacijoms, taip 
pat esame Liet. Bendruomenės nariai. Mūsų organiza- 
cijų veikla remiasi lietuvišku turiniu. Tai matome ir 
akademinėje mūsų veikloje. Ir ateitininkai, ir santa- 
riečiai, ir akademikai skautai savo narius sąmoningai 
rengia tautinės kultūros darbui. Ideologines-akademi- 
nes savo organizacijas iš dalies galime laikyti ir tau- 
tinio darbo mokyklomis. Panašiai pasakytina ir apie 
mūsų bendrąją organizaciją — Lietuvių Studentų Są- 
jungą JAV. Spauda, studijų dienos, kursai skatina do- 
mėtis tautine kultūra ir ją geriau pažinti. Dar dau- 
giau — skatina mus įsitraukti į pati kultūros darbą. 


Akademinio jaunimo sekcijos posėdis 


349 


TAUTINĖS KULTŪROS IšLAIKYMAS 
PRIEšMOKYKLINIO IR MOKYKLINIO 


AMŽIAUS JAUNIME 


GABRIELEĖ PRIALGAUSKAITE 


Neturint tikslių statistinių davinių, sunku nusta- 
tyti, kokio amžiaus lietuviams šiuo metu gresia di- 
džiausias nutautėjimo pavojus, tačiau, atrodo, kad da- 
bar 25—30 metų sulaukusiems tautiečiams ši pro- 
blema nėra labai svarbi. Maždaug prieš 25 metus gi- 
musieji praktiškai visi galėjo baigti lietuvišką gimna- 
ziją Lietuvoje ir Vokietijoje. Lietuvių kalbą jie lais- 
viausiai ir geriausiai vartoja. Lietuvių literatūra, isto- 
rija ir geografija jiems yra daugiau ar mažiau žinomi 
dalykai, kurių svetimos kultūros įtaka negalės visiš- 
kai nustelbti. Lietuvišką gimnaziją baigęs ar kelis 
metus ją lankęs lietuvis savaime išlaikys daugumą 
savo tautinio charakterio bruožų. Jis nutautės tik 
daugiau iš noro dėl vienokios ar kitokios priežasties 
atsiskirti nuo savo tautiečių. Jis tai darys praktiškais 
sumetimais, slėpdamas savo kilmę po šio krašto išori- 
neėmis gyvenimo formomis. Gal jis bus visiškai abejin- 
gas savo tautos reikalams, gal jis nebedalyvaus lietu- 
viškamė visuomeniniame gyvenime, nebendraus su 
lietuviais, tačiau jis noromis nenoromis liks lietuvis, 
jei ne del ištikimybės savo tautai, tai grynai dėl to, 
kad jam praktiškai nebuvo įmanoma patekti į kitos 
tautybės žmonių bendruomenę pilnateisiu ir visais at- 
žvilgiais lygiu nariu.. 


Dėl to norėčiau apsiriboti ir kalbėti apie tą mūsų 
tautos dalį išeivijoje, kuriai daugiausia gresia sveti- 
mos įtakos pavojus, būtent, apie priešmokyklinio ir 
mokyklinio amžiaus jaunimą. Kadangi jis nėra su- 
brendęs, kad iš jo būtų galima reikalauti domėjimo- 
si lietuvių tautine kultūra, ypatingai reikalinga jam 
sudaryti socialines sąlygas palaipsniui eiti iki sąmo- 
ningo, individualaus tautinio apsisprendimo. Norėčiau 
pastebeti, kad lietuvybės išlaikymas yra vienodai svar- 
bus visose mūsų bendruomenės amžiaus grupėse, nes 
tautinis susipratimas kiekvienoje jų turės lemiančios 
įtakos tautinio charakterio išlaikymui augančiose ir 
būsimose lietuvių kartose. 


Kalbant apie tautinės kultūros išlaikymo būdus 
socialinėje plotmėje, reikia pradėti nuo šeimos, pir- 
miausio ir pagrindiniausio socialinio vieneto. Toje so- 
cialinėje celėje, į kurią žmogus ateina ir kurioje jis 
praleidžia didžiausios reikšmės jo gyvenimui turintį 
fizinio ir dvasinio brendimo laikotarpį, atsakomybė 
(tautinės kultūros atžvilgiu) yra tėvų rankose. Ji pra- 
sideda tada, kai vaikas yra pakankamai subrendęs 
ištarti pirmuosius žodžius. Nuo tėvų priklausys, ar 
vaikas pirmiausia išmoks sakyti “mama, tėte, taip, 
ne", ar “mummy, daddy, yes, no". 


Mišriose šeimose svetimos kalbos vartojimas kai 
kada yra suprantamas ir gali būti pateisinamas, ta- 

čiau sustokime ties jaunomis lietuviškomis šeimomis 
su Amerikoje gimusiais vaikais. Pats paprasčiausias 
reikalavimas iš tėvų yra savo vaikus auklėti lietuviš- 
koje dvasioje ir mokyti lietuvių kalbos. Deja, nepa- 
slaptis, kad vidutiniškai po 6—7 metų gyvenimo Ame- 
rikoje jau daugelyje mūsų šeimų kalbos problema yra 
taip opi, jog tėvai nebepajėgia padėties pataisyti. 
Dažnai nugirstame jų nusiskundimų, jog vaikai atsi- 
sako namie vartoti lietuvių kalbą. Net ir tautiniai vi- 
sais atžvilgiais susipratę tėvai prisipažista -esą bejė- 
giai kovoti su vaikų užsispyrimu. Deja, dažniausiai su- 
sitaikoma su aplinkybėmis ir stengiamasi save įtikinti, 
kad, reikalui esant, vaikai išmoks lietuviškai per porą 
savaičių ar mėnesių. Užmirštama, jog lietuvių kalbos 
mokėjimas yra daugiau, negu sugebėjimas daiktus pa- 
vadinti lietuviškais vardais. Kalba yra pagrindinė 
žmogaus socialinio bendravimo priemonė. Be to, gim- 
toji kalba turi įtakos į žmogaus būdą, galvojimą, gy- 
venimą ir net laikymąsi. 


Lietuviškos šeimos su nutautėjimo problema pra- 
dėjo susidurti tik prieš keletą metų, ir daugumas tėvų 
nėra tinkamai pasiruošę. Faktai rodo, kad reikėtų iš 
anksto tuo klausimu susirūpinti ir apsvarstyti, kaip 
ir kokiomis priemonėmis vaikai turėtų būti auklėjami 
lietuviškoje dvasioje. Tai yra per daug svarbi proble- 
ma, kad būtų galima ramintis, jog ji išsispręs savai- 
me. Kai vaikas dėl tėvų apsileidimo pradeda vartoti 
tik angliškus žodžius, sunku, o kartais ir visai nebe- 
įmanoma, pereiti prie lietuvių kalbos. Kai vaikas pri- 
pranta būti šeimos centru ir kartais net savo tėvų 
valdovu, sunku jį perauklėti. 


Pilni gerų norų tevai turėtų neužmiršti, kad prie- 
varta dažnai gaunami tik neigiami rezultatai, dėl to 
vaikams neturėtų būti sukeltas įspūdis, kad lietuvių 
kalba ir lietuviški papročiai yra kažkas, ko noromis 
nenoromis reikia mokytis ir laikytis, kai tuo tarpu pa- 
lankesnis atsiliepimas apie kurią nors nelietuvišką in- 
stituciją ir kokį nors gražų kitos tautos paprotį yra. 
baustinas. Tokie metodai vaikuose gali įdiegti tik ne- 


apykantos visam tam, kas turi ką nors bendra su lie- 
tuvybe. 


Čia prieiname prie labai svarbaus klausimo, bū- 
tent, tėvų ir vaikų santykių, kurių pobūdis taip pat 
gali turėti daug įtakos tautinės kultūros išlaikymui 
tarp jaunimo. Yra žinoma, kad vaikas pirmiausia 
mokosi iš tėvų, pamėgdžiodamas jų kalbą, judesius ir 
net kai kurias būdo ypatybes. Laimingoje šeimoje, ku- 
rioje vaiko fiziniai ir dvasiniai reikalai yra paisomi, 
vaikas į tėvus žiūri kaip į meilės, saugumo ir harmo- 
nijos šaltinį. Jis nesąmoningai nori sekti tų jam bran- 


gių žmonių pavyzdžiu, stengtis būti toks, kaip jo t3- 
vai. Lietuviškas charakteris tokiose šeimose bus leng- 
viau išlaikytas, negu ten, kur iš tėvų pusės jaučiama 
stoka autoriteto, o vaikuose nėra pagarbos vyresniam 
Žmogui, ypač tėvui ir motinai. Ten, kur nėra dvasinių 
ryšių tarp vaikų ir tėvų, vaikai stengiasi išsivaduoti 
iš bet kokios tėvų įtakos, atmesti viską, kas iš jų 
gauta, taigi, ir lietuvišką auklėjimą. Dėl to lietuvių 
šeimos turėtų ypatingai stengtis išlaikyti darnumą 
vidaus gyvenime. 

Bet šeimos dar neužtenka, kad vaikui susidarytų 
pakankamai įdomi lietuviška aplinka, kurioje jis ga- 
limai geriau bręsti protiniai ir dvasiniai. Vaikui rei- 
kalingi atitinkamo amžiaus draugai, nes suaugusieji į 
vaikišką žaidimų ir vaizduotės pasaulį įeiti negali. Dėl 
to labai svarbu, kad lietuvių šeimos stengtųsi gyventi 
vietovėse, kuriose yra galima draugauti su kitomis lie- 
tuvių šeimomis, kur vaikai žaistų ir augtų galimai lie- 
tuviškesnėje aplinkoje. Jauni lietuviai, kuriems dabar 
tiek daug progų įsikurti įvairiose Amerikos vietose, 
turėtų įsisąmoninti, kad, gyvendami atokiai nuo savo 
tautiečių, jie ir jų vaikai daug greičiau pasiduos sve- 
timos kultūros įtakai. 

Ryšyje su lietuviško auklėjimo problema norėtųsi 
išreikšti viltį, kad pagaliau atsiras atsakingų žmonių, 
kurie pasirūpins lietuviškų vaikų darželių reikalu. Ne- 
jaugi visiškai neįmanoma, ypač ten, kur yra didesnės 
lietuvių kolonijos, mažiesiems sudaryti sąlygas bent 
porą metų praleisti ne tik geroje pedagoginėje prie- 
žiūroje, bet ir gauti bent minimalų tautinį išauklėji- 
mą? Čia yra puiki veiklos dirva iniciatyvos ir peda- 
goginių gabumų turinčioms studentėms, kurios Ameri- 
kos universitetuose įgytas žinias apie moderniškus 
auklėjimo metodus geriausiai galėtų derinti su lietu- 
viškomis auklėjimo tradicijomis. 

Mokyklinio amžiaus jaunimui nutautėjimo pavo- 
jus gal gresia labiau, negu bet kuriai kitai amžiaus 
grupei, ir tai svarbiausia dėl socialinių priežasčių. Vai- 
kystės laiką pergyvenęs jaunuolis sąmoningai nori 
kokioje nors bendruomenėje sau išsikovoti tam tikrą 
vietą; jis geidžia tapti kokios nors jį interesuojančios 
grupės nariu, jis stengiasi būti vienu iš daugelio. Toks 
linkimas mokyklinio amžiaus jaunime jaučiamas vi- 
suose kraštuose, tačiau noras pasinerti masėn niekur 
nera taip giliai įsišaknijęs, kaip šio krašto mokyklose. 
"Tai įtakai pasiduoda ir lietuviai moksleiviai. Žinoma, 
čia nieko nepadės griežtas jų smerkimas už norą 
prisitaikyti prie kitų draugų svetimtaučių mokykloje, 
tačiau reikia stengtis, kad toks jų individualumo pa- 
neigimas nevirstų galutinu pasitraukimu iš lietuvių 
bendruomenės. Geriausia priemonė kovoje su tuo yra 
duoti jaunimui progų už mokyklos sienų gyventi lie- 
tuviškoje aplinkoje, draugauti su to paties amžiaus 
lietuviais moksleiviais, o ypač sudaryti sąlygas lan- 
kyti lietuviškas šeštadienines mokyklas ar kursus. La- 
bai pageidautina praktiški užsiėmimai grupėmis, iš- 
kylos, vasaros stovyklos, šventės, vaidinimai vaikams 
ir jaunimui, lietuviškų meno studijų lankymas ir t.t. 

Visa tai duoda progos jaunuoliams ugdyti ne tik 
asmenybę, bet ir įsisąmoninti, kad juos riša bendri 


reikalai, įspūdžiai ir prisiminimai su kitais to paties 
amžiaus lietuviukais. Tiesa, mes turime visokių būre- 
lių, kursų ir daugybę parengimų, bet jie nėra populia- 
rūs jaunimo tarpe, nes nepakankamai įdomūs. Tai yra 
viena iš priežasčių, dėl kurių daug pačių gabiausių 
lietuvių moksleivių mieliau dalyvauja amerikiečių 
bendrojo lavinimo būreliuose. Jie pasirenka tai, kas 
įdomu ir aktualu. 

Čia iškyla ir tinkamų vadų klausimas. Jei norime 
jaunimą sudominti lietuviška kultūra, privalome tu- 
reti žmonių, kurie mokėtų patraukti jaunimą. Gal 
būt viena iš priežasčių, dėl kurios jaunimo abejingu- 
mas lietuviškam gyvenimui didėja, yra kaip tik ta, 
kad mes tokių vadų turime labai nedaug. Labai maža 
tera lietuvių, kurie sutiktų su jaunimu dirbti orga- 
nizacijose, vadovauti, pravesti ne tik lietuviškas, bet 
ir šiaip įdomias diskusijas. Toje srityje lietuviška vi- 
suomenė turi teisės laukti daugiau aktyvumo iš lie- 
tuvių akademikų. Norėtųsi, kad Amerikos mokyklų ir 
universitetų gyvenimą pažinę žmonės suprastų pa- 
reigą prisidėti prie lietuvybės išlaikymo žygio. To 
ypač lauktina iš tų akademikų, kurie mato lietuviškų 
parengimų trūkumus. Jie neturėtų pasitenkinti nege- 
rovių kritika, bet pasistengtų konkrečiai įrodyti, jog 
lietuviški susirinkimai gali būti įdomūs ir aktualūs, jog 
lietuviškos diskusijos gali suktis ne vien apie praeitį 
ir tai, kas buvo aktualu mūsų tevams Lietuvoje, bet 
ir šiandien mus dominančius klausimus. 

Jei studentai neįsisąmonins, kad jie jau šiuo metu 
turi įsitraukti į visuomeninę veiklą ir parodyti dau- 
giau asmeniškos iniciatyvos, mūsų dabar dar veikian- 
čios organizacijos ir tebegyvuojančios institucijos, lai- 
kui bėgant, nustos tikro ir gyvo pagrindo. Jos vege- 
tuos gražių, bet jaunimui nieko nesakančių prisimi- 
nimų ženkle. 

Kaip socialinę bendruomenę lietuvius riša tauti- 
ne kilmė, kalba ir iki tam tikro laipsnio religija. Pri- 
klausyti lietuviškai parapijai reiškia daugiau, negu 
būti tam tikros religinės bendruomenės nariu — tai 
reiškia norą į asmenišką religinį gyvenimą įnešti ir 
tautinį elementą. Kaip šeimoje, taip ir didesniuose so- 
cialiniuose vienetuose, bendras Dievo garbinimas turi 
jungiančios jėgos. Dievo garbinimas lietuviškose baž- 
nyčiose tuo atžvilgiu turi daug teigiamos įtakos. Re- 
ligija ir kultūra visose tautose turi labai daug ben- 
dra. Jau vien dėl to mūsų tautinės kultūros išlaikymo 
veikloje reikia kreipti tinkamą dėmesį į religinį gyve- 
nimą, priklausymą lietuviškai religinei bendruomenei 
ir didžiųjų švenčių minėjimą pagal lietuviškas tradi- 
cijas. 

Pabaigoje norėčiau pastebėti, kad, kaip ir visose 
srityse, taip ir socialinėje, daugiausia nuveikia ne mi- 
nia, bet pavieniai asmenys. Tikėkimės, kad lietuviai 
neapsiribos dažnu dalyvavimu masinėse manifestaci- 
jose lietuviškai kultūrai pagerbti. Tikėkimės, kad bus 
daugiau individualaus susidomėjimo tuo, kas mus 
skiria nuo kitų, kas mus riša kaip vienos tautos na- 
rius, kas iš mūsų negali būti atimta. Jaunimo išauk- 
lėjimas lietuviškoje dvasioje yra vienas iš pačių svar- 
biausių uždavinių. 

MUZIKOS 

AMERIKOS LIETUVIŲ ĮNAšAS 
Į LIETUVIŲ MUZiKĄ 


JiU O ZALS 21 BV HIC I US LM 


Didžiosios lietuvių į JAV emigracijos pradžia lai- 
koma 1869 metai. Nuo tų laikų prabėgo vos 87 me- 
tai, bet lietuviai visose srityse yra spėję daug nu- 
veikti. Nesigilinsiu į pavienes veiklos sritis, o kalkė- 
siu vien tik apie muzikos — giesmės, dainos, orkest- 
rų — veiklą. 

Pirmieji išeiviai buvo išimtinai vyrai. Tik vėliau, 
kai kolonijose prasidėjo spiestis didesni išeivių būriai, 
buvo kviečiamos likusios žmonos, seserys, giminaičiai, 
merginos. Atvykusios turėjo didelį pasirinkimą vedy- 
boms; sekmadieniais parapijoj būdavo po keliolika 
šliūbų. Nuo tada užsimezgė pirmųjų šeimų gyveni- 
mas. Kur rasdavosi vedusi šeima, apie ją spiesdavosi 
viengungiai, prisiglausdami įnamiais-kampininkais. 
Kai ateidavo sekmadieniai ar šiaip laisvalaikiai, į to- 
kių šeimų namus rinkdavosi būriai pašalinių asmenų. 
Prasidedavo lietuviškos vakaruškos su šokiais, daino- 
mis, muzikantais. Nuo tų vakaruškų skambėdavo iš- 
tisos gatvės. Svetimieji klausydavosi dainų ir šokių 
muzikos ir girdavo “polakus* (tais laikais niekas dar 
lietuvių nežinojo, o kadangi lietuviai neturėjo savų 
bažnyčių, lankydavosi į lenkų bažnyčias, savaime su- 
prantama, tas pavadinimas dar daugiau prigijo). 

Laikui bėgant, linkusieji prie verslo, susigalvojo 
atidaryti “saliūną'' (karčiamą). Įvairūs asmenys, ku- 
rie netilpo prie šeimų pobūvių, spietėsi į saliūnus. 
čia taipgi buvo šokama ir dainuojama, daug smar- 
kiau ir drąsiau. Tose tik dviejose vietose lietuviams 
ir tebuvo galima laisvai savųjų tarpe lietuviškai pa- 
silinksminti. Kitokių vietų savo suėjimams lietuviai 
ir neturėjo: savų bažnyčių, svetainių irgi dar ne- 
buvo. 


Muzikantai 


Kiekviena tauta iš savo gimtojo krašto atsincša 
su savim įvairius papročius. Lietuviai atsigabeno į šią 
šalį megiamiausias giesmes, dainas, šokius ir jų me- 
lodijas ir smuikus, armonikas, klarnetus ar kitus pu- 
čiamuosius muzikos instrumentus. Išeivių tarpe nema- 


Muzikos sekcijos posėdžio ir dainų šventės aprašymai 
373—375 p. 

žai radosi kaimo ar miestų mMuz:kantų, nekartą ves- 
tuves tėvynėje apgriežusių ir buvusių caro armijoje 
muzikantais. Su malonumų tokie čia dėdavosi į bū- 
relius ir apgrieždavo saviškių vestuves. Jie grieždavo 
minėtų šeimų namuose, saliūnuose ir bendrabučiuo- 
se. Savaime suprantama, ten kur “muzikantai" gy- 
vendavo, jei vieta kiek erdvesnė, linksmindavosi be- 
veik kas vakaras. Kitokių pramogų nebuvo, nes ir 
Lietuvoje tais laikais niekas nežinojo vaidinimų, cho- 
rų bažnyčioje ar pasaulietiškų. Apie tai niekas ir gal- 


vos nesuko. Vargiai ir vadų būtų susiradę. šias 
išvardytas tris vietas — šeimų namus, saliūnus ir 
bendrabučius — ir tenka skaityti lietuviškojo garsų 


pasaulio pradžia, apskritai pradžia nors kokio lietu- 
viškojo veikimo išeivijoje, jei tokiu galima pavadinti. 
Todėl jį tenka pavadinti pirmuoju laikotarpiu. 


Vargonininkai 


Ateivių skaičiui augant, sumaningesnieji ir kiek 
daugiau pasimokę, pradėjo sekti svetimtaučių veikimu 
ir pradėjo organizuoti medžiagines savišalpos, o kiek 
vėliau tikybines, kultūrines, tautines ir idėjines or- 
ganizacijas. Tų organizacijų tarpe kilo mintis kvies- 
tis kunigus ir pradėti organizuoti savas parapijas, sta- 
tyti bažnyčias, svetaines, mokyklas, klebonijas. Kai 
radosi sava pastogė, radosi noras organizuctai veik- 
ti. Iki kolonijos tikybiniu ir tautiniu atžvilgiu šiek 
tiek apsitvarkė, daug laiko praėjo. Ypatingas para- 
pijų, svetainių, mokyklų statybos laikotarpis buvo 
XX amžiaus pradžia. Prieš tai visose JAV susikūru- 
sių lietuviškų židinių rasime vos keliolika. 


Kai bažnyčias pradėjo statyti, atsirado reikalas 
vargonų ir tuo pačiu vargonininkų. Vargonininkų bu- 
vo labai mažai ir tie patys pripuclamai patekę. Jis 
buvo dirbę fabrikuose ir vienas kitas vargonininkavo 
pas lenkus. Nors vargonininkai tuojau atsilepė už- 
imdami prie lietuviškų parapijų vietas, dažniaus'ai 
jie būdavo ir zakristijonai, o kur kuvo mokyklos — 
mokytojavo. Bet jų toli gražu nepakako. Nesant už- 
tektinai savųjų vargonininkų, parapijos kviesdavosi 
svet'/mtaučius, lietuviškas giesmes mokydzvo iš klau- 


sos patys Kunigai su pagalba gakesniųjų giesminin- 

Tai laikais ir Lietuvoje mažai tebuvo kiek geriau 
prasilavinusių vargonininkų, o ką kalbėti apie atsi- 
dūrusius išeivijoje. Apie tų laikų lietuvių vargoni- 
ninkų šiame krašte išsilavinimą ir apskritai jų trūku- 
mą gerą vaizdą duoda sekantis nuotykis: kai kun. 
M. Juodišius Freeland, Pa., pastatė naują bažnyčią 
1888 m., savo draugui klebonui rašo: “Minėjai man 
apie kandidatą į vargonininkus. Imčiau jį su didele 
ukvata, tik parašyk man apie jį daugiau — ko jis 
vertas: ar moka iš notų giedoti ir ar galėtų mokyt 
giedot". Kitame laiške rašo (gal tą vargonininką bu- 
vo gavęs): “Giedot jau pradėjau mokyt, ale bėda, 
kad nera gero organistos". Panašios bėdos ir Lietu- 
voje tuo laikotarpiu buvo, ten irgi panašūs laiškai 
buvo rašomi. Kai tokia padėtis tęsėsi toliau, nepai- 
sant jokių nepasirengimų, kvietėsi iš Lietuvos, iki 
trūkumas buvo pašalintas. Tas laikotarpis buvo kelio- 
lika metų. Kai vargonininkai prie parapijų pradėjo 
mokyti giedojimo ir dainavimo iš gaidų, tą laiko- 
tarpi tenka pavadinti antruoju laikotarpiu. Jis tru- 
ko gana ilgai. Tada visą chorų judėjimą vedė ir tvar- 
kė vien tik iš Lietuvos atvykę vargonininkai. Čia gi- 
musių dar tuosyk nebuvo. 

Jaunimas chorų organizavimą širdingai sutiko — 
giedoti bažnyčioje ir lietuviškai padainuoti svetai- 
nėse. Atvykusių iš Lietuvos buvo dauguma, o čia gi- 
męs jaunimas dar menkai mokėjo angliškai. Todėl 
sugyvenimas buvo draugiškas. Į praktikas eidavo pės- 
čiomis 7-9 amerikoniškas mylias, kaip būdavo ir Lie- 
tuvoje. Giedojimas ir dainavimas pradžioje buvo dvi- 
balsinis. Jei kur choras giedodavo ar dainuodavo ke- 
turiais balsais, apie tai buvo plačiai kalbama apy- 
linkėje ir tolimose kolonijose. 

Vargonininkai, patekę į šią šalį, atsidūrė keblio- 
je padetyje: neturėjo gaidų lietuviškoms giesmėms 
ir dainoms. Caro laikais tuo metu, jei ir būtų buvę 
kur chorai, negalėjo viešai dainuoti lietuviškai, o bu- 


vo daug atsitikimų, kad ir bažnyčioje giedoti lietu- 
viškai nebuvo saugu. šiame krašte laisvė: giedok ir 
dainuok lietuviškai, kiek pajėgi. Lietuvoje tais lai- 
kais irgi nebuvo lietuviškų gaidų; jos atsirado tik 
spaudai laisvę atgavus. 

Vargonininkai surado išeitį: vieni lietuviškus 
tekstus pritaikė prie svetimųjų kūrinių, kiti bandė 
patys kokią “kompoziciją" pasirašyti. Tuo laikotarpiu 
prasideda rastis naujos rūšies giesmių ir dainų. Bū- 
ta labai įdomių dalykų. Mano Liet. Muzikologijos Ar- 
chyve yra nemažai rankraščių, kurie nušviečia tų lai- 
kų giesmių ir dainų padėtį. Kaip pirmiau minėta, 
bažnyčių ir kitų lietuvybės lizdų kūrimas daugiausia 
ejo XX amžiaus pradžioje. Taip pat ir geresniųjų var- 
gonininkų kvietimas atitinka tą laikotarpį Bet keleto 
dešimčių vargonininkų tarpe gerokai prasilavinusių 
buvo vos keli, atvykę anksčiau. Pvz.: Andrius Dič- 
kauskas (1867-1924) atvyko į JAV 1892 ir Scrantone 
pradėjo vargonininkauti. Buvo tiek prasilavinęs pas 
Risauską Naujamiestyje, kad gražiai harmonizavo ne- 
mažai giesmių ir dainų, kurios rankraščiuose būdavo 
platinamos angliakasių rajone. Tais pat metais at- 
vyko į Broklyną Stasys Rakauskas (1877 — 1950). 
Jis parašė dainų ir giesmių, puikiai vadovavo chorui. 
1893 atvyko J. Žemaitis (1868-1932), gyvendamas visą 
laiką Shenandoah, Pa. Savo Iešomis išleido viso 26 
sąsiuvinius. Iš jų kai kurie turi net 21 dainelę. Jis 
nebuvo muzikoje daug prasilavinęs, bet jam gimu- 
sią kokią muzikos melodiją jis užrašinėdavo su kitų, 
nusimanančių, pagalba. Tokia daina kaip “Vilniaus 
kalneliai" iki šių laikų plačiai liaudies dainuojama. 
Jis pirmutinis savo daineles įrašydino į pianolių juos- 
teles, kurių buvo dešimtys tūkstančių išplatinta. šie 
asmenys triūsė su parapijų chorais, padėdami jiems 
pagrindus. Prie jų tenka pridėti L. Ereminą (1863- 
1927), kuris 1891 m. atvyko į Brooklyną, N. Y. ir or- 
ganizavo pirmąjį pasaulietinį chorą “Mildą“ 1894 m. 
Padedamas V. Daukšio ir Stasio Malevskio (kaip ver- 
tėjų) jis sustatė dainų rinkinį “Dainos", kurį P. Mi- 


Muzikos 


sekcijos 


posėdis 

kolainis 1902 m. išleido ir kurios buvo plačiai žino- 
mos visame lietuviškam pasaulyje. 

Vėliau atvyko visa eilė jau gerokai prasilavinu- 
sių vargonininkų: A. Pocius — 1905 m., J. Čižauskas 
— 1907 m., A. Kaminskas irgi tais pat metais. Iškilo 
tokie vardai, kaip V. Daukšos, B. Jonušausko, V. Nic- 
kaus, A. Vismino, J. Brundzos, A. ir E. šlapelių, Juo- 
zo ir Justo Kudirkų, J. šaučiūno, K. Sabonio, Ks. 
Strumskio, M. Karbausko, J. Stulgaičio, V. Sorio, St. 
Sukadausko (vėliau pas lenkus baigė gyvenimą), Bu- 
janausko, A. Radzevičiaus, J. Banio ir eilės kitų. V6- 
liau pradėjo atsirasti čia gimusių vargonininkų, tai 
P. Sakas, R. Juška, Bulevičius, M. Karbauskas, L. Ši- 
mutis jr., Mickūnas, Burdulis, St. Rakauskas jr., bro- 
liai Saboniai, dr. Mikutavičius ir eilė kitų. Visi pasku- 

Lietuviai renkasi į dainų 
šventę šiemet Čikagoje. 


Dainų šventės atidarymas. 
Kalba JAV LB pirm. St. 
Barzdukas. Sėdi programos 
vedėja Juzė Daužvardienė. 


tinieji, su maža išimtimi, yra baigę specialias muzi- 
kos mokyklas, diplomuoti. Nemažai iš senųjų yra iš- 
leidę visą eilę veikalų: giesmių, dainų, operečių. Pa- 
tys nuolat mokydami jaunimą skambinti, chorus dai- 
nuoti, yra organizavę net konservatoriją. Pvz. A. Po- 
cius, pakvietęs tik baigusį Varšuvoje konservatoriją 
A. Aleksį ir V. Nickų, Čikagoje 1914 m. organizavo Bee- 
thoveno vardo konservatoriją, kuri keliolika metų 
sekmingai veikė. Apskritai imant, kiekvienas choras 
yra lyg savotiška muzikos studija. Pradžioje scenoje 
geresnis choro narys užtraukdavo solo “Du broliukai 
kunigai", “Eina garsas nuo rubežiaus“ ir pan. Solis- 
tais ūmai virtę, labai tuo didžiuodavosi. Nereikia pa- 
miršti, kad ir mūsų didieji tikri solistai tose chorų. 
"studijose" pradėjo pirmus žingsnius: A. Kaskas, Ap. 


Stoska, Al. Brazis, Paraliūtė, B. Ramoškaitė ir eilė 
kitų. 

Vargonininkai, susijungę 1911 m. į Vargonininkų 
Sąjungą, pradėjo, jos skatinami, ruošti rajonines dai- 
nų šventes, o 1939 m. Pasaulinėje Parodoje, New Yor- 
ke, per Lietuvos Dieną, sugebėjo beveik 3,000 daini- 
ninkų chorą sutraukti. Jei ne Varg. S-gos veikla, ši 
pirmoji dainų šventė nebūtų įvykusi su tokiu gausiu 
choru. Leidžia “Muzikos Žinias“, kurios muzikos mė- 
gėjų tarpe skleidžia žinias apie muziką. Priedais prie 
minėto žurnalo ir pavieniui išleista nemažai gaidų 
chorams: giesmių ir dainų. Vargonininkų Sąjunga 
savo moraline įtaka tiek veikė savo narius, kad re- 
tai kur begirdima bažnyčiose svetimos dvasios muzi- 
ka ir giesmės. 

Anksčiau buvo prisiminta, kad scenoje pradėjo 
rodytis pirmieji solistai su mažomis dainelėmis. Tie pa- 
sirodymai buvo labai teigiami, nes lietuviai tėvai, nu- 
sižiūrėję į svetimtaučius, kad jie savo vaikus lavina 
visokeriopose muzikos srityse, ėmė pirktis pradžioje 
fisharmonijėles, kaip dare vokiečiai. Atsiradus pia- 
ninams, pirkosi ir juos. Paskui atsirado pianolios ir 
galėjai gauti lietuviškų dainų volelių. Iki atsirado 
radijas, jaunimas reiškėsi pianino muzikoj ne tik 
šeimoje, bet ir per vakarus scenose. Taip pat ir smui- 
kininkai, o vėliau pradėjo čiagimiai balsą studijuo- 
ti, atsirado jau gerokai pralavintų balsų, kurių jau 
vargonininkai nebepajėgė mokyti. Tuos darbus at- 
likdavo savo srities specialistai. Vargonininkui pasi- 
liko ir toliau juodasis darbas — supažindinti su mu- 
zikos pradmenimis chore ir iš dalies su pianinu. Di- 
desnes studijas nuo daug metų turi Al. Aleksis, Wa- 
terbury, Conn. ir eilė kitų, kurie pajėgia su gyvenimu 
žengti. 

Ypatingai didelį judėjimą įvedė vargonininkai, 
pradėdami statyti scenose operetes, kurių daugiau- 
sia prirašė M. Petrauskas, St. šimkus, A. Pocius, Al. 
Aleksis, J. Žilevičius ir kt. Čia buvo progos pasirodyti 
vaidyboje ir dainuojant. Kaip tik gabesniesiems dai- 
nininkams su geresniais balsais buvo progos gerai 
pasireikšti. Retas choras, kuris nebūtų pastatęs po 
kelias operetes. Eilinių chorų koncertų dėl jų viena- 
lytumo visuomenė pradėjo nebelankyti. Tuo tarpu 
operetės, nors ir nekaip pastatytos, visus domino. 
Nemažai chorų statė ir lengvesnių komedijų. Dramos 
ir apskritai vaidybinius dalykus iš vargonininkų pa- 
veržė įvairios draugijos, surinkdamos iš savo tarpo 
artistus, pačios režisuodamos ir tuo papildvdomos sa- 
vo iždus. Reta kuri draugija ką nors nėra suvaidi- 
nusi. Susiorganizavo ilgainiui specialios draugijos 
scenos vaidinimams, leido periodinę spaudą ir ve'ka- 
lus. 


Orkestrai 


Pradžioje buvo prisiminta apie atvykusius iš Lie- 
tuvos “muzikantus", kurie linksmindavo savuosius. 
Vieni jų tenkindavosi pavieniui grieždami su armoni- 
komis, kiti telkdavosi į būrius. Tai davė pradžią pir- 
miesiems lietuvių pučiamųjų muzikos instrumentų or- 
kestrams. Tuosyk juos vadindavo “kapelija", “band" 
ar “benais". Kai kolonijoje atsirasdavo didesnis skai- 
čius griežikų, tuoj buvo organizuojamos kapelijos. 


Griežikų tarpe rasdavosi pusėtinai gerų, ns buvo 
griežusių caro kariucmenės orkestruose. Tokie drą- 
siai imdavosi organizavimo ir vadovavimo darbo. Kur 
tokių nesirasdavo, į vedėjus samdydavosi svetimtau- 
čius.  Kapelijos būdavo paprastų kariškųjų orkestrų 
sudėties. Žmonės tas kapelijas mėgdavo ir samdyda- 
vosi vestuvėms, laidotuvėms, eisenoms, bažnyčiai. Ka- 
pelijos turėjo gražias uniformas. 

Pirmoji tokia kapeliją susikūrė 1885 m. Shenan- 
doah, Pa. Susiorganizavo šv. Juozapo blaivininkų pa- 
šalpinė draugija, kurios nariai sudarė “First Lithua- 
nian Band“. Kaip tik tais pačiais metais organizuo- 
tas ir pirmas pilnąja prasme parapijos choras prie 
šv. Kazimiero bažnyčios, Pittston, Pa. 1887 m. She- 
nandoah, Pa. (lietuviškai “šenadoris") susiorganiza- 
vo kita kapelija iš 14 griežikų: “Lithuanian St. George 
Band Shenandoah“. Ji mieste paveržė pirmenybę nuo 
airių ir vokiečių. Tais pat metais Mahanoy City, Pa. 
atsirado kapelija iš 12 griežikų; Scranton, Pa. 1897 iš 
15 griežikų. Taip jos greit augo, kad sunku buvo ras- 
ti koloniją, Kuri nebūtų turėjusi kapelijos, o Čikago- 
je buvo net Kelios. 1909 m. susiorganizavus “Cleve- 
lando Lietuviškam Tautiškam Benui“ iš 16 griežikų, 
greit jis turėjo 60! Visi jie buvo gerai išlavinti. Kai 
jau nebesutilpo į vieną, 1916 m. buvo organizuotas 
antras — “Lietuvių Sūnų Benas". Pirmutiniu to beno 
organizatorium buvo vietinis klebonas kun. Hala- 
burda, įtaisęs ir uniformas. Kai jis apleido tą kolo- 
niją, iširo ir benas. Dabar Clevelande beliko tik ma- 
ži šokiams griežti būreliai. 

Besiorganizuojančios lietuviškos kapelijos savo 
narius buvo griežtai surišusios statuto nuostatais. 
Pvz., pirmasis Clevelando benas, tarp kitų dalykų, 
reikalavo, kad “kiekvienas beno narys ar naujas pri- 
sirašąs mokėtų per mėnesį po vieną dolerį ir 50c. 
kaip mėnesinį mokestį. Tais pinigais bus apmokėta 
beno mokytojas ir padengiami kiti bendri beno rei- 
kalai". Be to, visi beno nariai turėjo pasidėti už- 
stato po 10 dol. su pažymėjimų, kad kuris iš narių 
atsimes nuo beno, to užstatas dings. šalia to, sta- 
tute yra ir toks įrašas: “ne vien dėl io, kad kelti muzi- 
koje lietuvių tautą, kad budinti kiekvieno lietuvio 
išeivio tautiškus jausmus ir žadinti prie kilnių idėjų, 
bet ir dėl to, kad parodžius ir svetimtaučiams, jog 
lietuvių tauta yra muzikališka, kad jos sūnai myli 
muziką, pajėgia stovėti ant to laipsnio, ant kurio 
stovi muzikoje kitos civilizuotos tautos“. Taip, jie to 
laikėsi. Nesant benams lietuviškų kūrinių, V. Nickus 
parašė keletą sąsiuvinių šokių, maršų, popuri, dainų 
lietuviškomis liaudies melodijomis. Vėliau tuos sąsiu- 
vinius, pradedant 1914 m., pardavė dviems skirtin- 
gcms lenkų leidykloms čikagoje — “Sajewski" ir 
“George Vitak". Jų buvo kelios laidos pakartotos. 
Panašiai yra padaręs L. Buinys. 

šios kapelijos kartą metuose rengdavo didelius 
koncertus, kurių programose būdavo ir suminėti vei- 
kalai ir įvairių instrumentalistų solo. Ne vienas jų 
ir grynai savus lietuviškus kūrinėlius susigalvodavo. 
Čia jie tikrai kėlė lietuviuose savo melodijomis Lie- 
tuvos prisiminimus. 

Kapelijos suiro dėl dviejų priežasčių: 1. Partinės 
nesantaikos ir pavydas, atkalbant narius iš kapelijų, 
kad jai pakenkus, ypač jei kuriai gerai sekėsi; 2. 

Jungtinis choras šių metų dainų šventėje čikagoje 


Prasidėjęs pirmasis pasaulinis karas kapelijas galu- 
tinai pribaigė. šiandien kolonijose dar rasi saliū- 
nuose pakabintas dūdas, baigiančias rūdyti. Pasta- 
ruoju laiku visame krašte vos porą kapelijų beužtik- 
si, bet jos jau nebeaktyvios, kaip buvo seniau. 


Operetė 


Operetė išeivijoje užima ypatingą vietą, nes tarp 
JAV lietuvių ji vystėsi, klestėjo ir sunyko. Turbūt, be- 
ne pirmutinis čia buvo vargonininkas Domininkas T. 
Bačkauskas (1846-1909), atvykęs į JAV 1879 m. (var- 
gonininkavo Shenandoah, Pa. ir pradėjęs vėliau leis- 
ti laikraštį “Saulę"), 1901 m. išvertęs iš lenkų kalbos jis 
išleido “dramą“, iš tikrųjų operetę “Lobzowenaj, 
Paveikslas dramatiszkas wienam akte su dajnelem, 
perdejo D. T. B. Mahanoy City, Pa? 


Tai pirmutinė šiame krašte spausdinta operetė; 
joje yra 10 vaidintojų ir “pulkas wesejlinis, muzikan- 
taj" su aštuoniomis dainelėemis be jokio pritarimo, — 
vien tik lenkiškų “krakoviakų" ir šiaip “mazurkų? 
melodijos dainavimui. Nors visa persunkta lenkų 
dvasia, bet svarbu, kad tai lietuvių kalba. Nesant dar 
tais laikais kokių nors panašių į solistus dainininkų, 
šis veikaliukas neturėjo pasisekimo, nors po jos iš- 
leidimo “Saulėje" vienur kitur užtinkami pažymėji- 

mai apie vaidinimą. ši operetė lietuvių išeivijoje JAV 
yra lyg pirmoji kregždė. 

Atvykus į JAV 1907 m. M. Petrauskui, prasideda 
operetės amžius. Tais pat metais jau Brooklyne, N. 
Y. buvo pastatytas “Malūnininkas ir Kaminakrėtis*. 
Nuo čia, kur tik M. Petrauskas pasisuko, visur viena 
po kitos buvo statomos jojo paties pagamintos ope- 
retės, kai kurios net po Kelis kartus. Jis operetes pra- 
dėjo lyg grybus kepti. Sekančiais metais Čikagoje jis 
pastato “Birutę". štai sąrašas Miko Petrausko para- 
šytų operečių: “Girių Karalius“, “Birutė", “Vestuvės", 
“Apvesdinkite ir mane“, “Consilium Facultatis", “Už- 
burtas Kunigaikštis“, “Lietuvių Milionierius“, “Ado- 
mas ir Jieva“, “Velnias Išradėjas", “Malūnininkas ir 
Kaminakrėtis", “šienapjūtė", “Pirmoji Gegužės“, 
“Prieglauda", “Elgetos Duktė Karalienė", “Eglė Žal- 
čių Karalienė" (opera), “Vaikas ar Mergaitė" (far- 
sas) ir “šventoji Naktis“ (kalėdinis pastatymas). 
Šis tik vienas pavyzdys jau įrodo, kad JAV yra lietu- 
viškosios operetės lopšys, o M. Petrauskas — jos kū- 
rėjas. Jis savo operetėmis tiek veikė visuomenę, kad 
sutraukdavo kai kada tūkstančius žiūrovų! 1917 m. 
Bostone statė “Velnią Išradėją"“, dalyvaujant A. 
Eodeikai ir dideliam velnių baletui, žiūrovų buvo 
2,000, o pastatymas kainavo $1,000. 1924 m., pačiam 
autoriui dalyvaujant pagrindiniame vaidmenyje, sta- 
tė operą “Eglę Žalčių Karalienę" Broadway Theatre. 


Pastatymas kainavo $1,900. Orkestre buvo 32 grieži- 
kai, dirigavo prof. Mason. Pačios operos klaviro iš- 
leidimas kainavo $1,784. Žiūrovų suplaukė tūkstan- 
tine minia ir netilpo į teatrą. Kai išeivijoje M. Pet- 
rauskas savo veiklą taip išplėtė, Lietuvoje dar apie 
tokius skaičius nė galvoti neteko. 


Kitas labai daug pasidarbavęs operetės srityje 
išeivijos tarpe yra Pijus Bukšnaitis (g. 1881). Atvy- 
kęs į JAV 1905 m., jis pradėjo dalyvauti chorų vado- 
vavime Brooklyne, N. Y. ir ėmės sudėtingesnių ope- 
rečių vertimų, parengdamas M. Petrauskui libreto 
(“Velnias Išradėjas“, “šventoji Naktis"). Jo verstos 
operetės buvo plačiai, geresniųjų chorų vaidinamcs 
visame krašte: “Silvija", “Kornevilio Varpai", “Raga- 
nius", “Laima", “Mieganti Karalienė", “Cukrinis Ka- 
reivis", “Bailus Daktaras", “Gražioji Galatėja“, “Be- 
protnamis“, “Paulina", “Kovotojai už Idėjas", “Gri- 
gutis", “Agurkai", “Pinafore". 


A. Pocius yra parašęs šias originalias: “Nastutė", 
“Katriutės Gintarai", “Pabaigtuvės", o vaikams — 
“Pumpurėlis", “Grybai", “Musmerės". St. šimkus — 
“Išeivis" ir “Čigonai? (parašytos JAV gyvenant). A. 
Vanagaitis — “Alenutė", J. Saurys — “Gražuolė", J. 
žilevičius “Lietuvaitė", “Už Vilnių“ (muzikalinis 
perstatymas), “Artistai". J. Kovas (Čepukaitis) davė 
visą eilę misterijų “Žvaigždžių Kalba". A. Aleksis su- 

Apie 10,000 žmonių dalyvavo šiemet dainų šventėje 


kūrė “Į Tėvynę“ ir eilę kitų. Jei sudėti krūvon rašy- 
tas ar verstas operetes čiagimių (iki šiol suminėjau 
vien tik ateivių darbus): ičiū “Ne- 
baigtą Kovą“, B. šalinaitės “Alkį", “Inkviziciją" 
ir “Tamylą", Latvaičio — “Meilės Rykštę", D. Judzin- 
tavičienės — “Vestuves Pušyne", Ed. Gutoskio — “Rū- 
tą“, J. Steponaičio verstą “Gražuolių  Karalaiię“, 
Gluck ir eilę kitų, tai iki šio pirmojo kultūros kon- 
greso drąsiai suskaitysime iki 100 įvairių operečių, 
kurios apėjo visų lietuvių kolonijų scenas, kur kiek 
daugiau gyveno lietuvių. Kulminaciniu operečių lai- 
kotarpiu nebuvo sezone sekmadienio, kad per visą 
kraštą nebūtų buvę po kelias operetes vaidinama 
vienu metu. 

Prasidėjęs pirmasis pasaulinis karas sužlugdė 
operetės tęstinumą. Po karo buvo pradėta atsigauti, 
bet nebesisekė: lengvesnių operečių niekas neberašė, 
sunkesnių sumažėję chorai nepajėgė, o senosios ope- 
retės, prieinamos ir mažiems chorams, jau buvo nu- 
sidėvėjusios. Dabartiniu laiku apie operetės pasta- 
tymus retai kur begirdėti. O dar svarbesnė sunykimo 
priežastis ta, kad čia gimę nebepajėgė tinkamai iš- 
mokti, šalia dainavimo, operetės tekstų, o ateiviai pa- 
seno. Taip pat tenka pastebėti, kad daugumas ope- 
rečių buvo gaminamos padauginamosiomis mašino- 
mis (Bukšnaičio vertimai, Pociaus) ir lengvino jų 
vartojimą. Kai kurios buvo atmuštos ir spaustuvėse. 

K———=— Ls 220 
Fuciijos įteikimas ses. Bernardai ir J. 


Bertuliui už sukomponuotas dainas. 


Iš kairės: J. Daužvardienė, ses. 


Bernarda, J. Bertulis, Vytautas Radžius, A. Jasaitytė, A. Dzirvonas. 


Dar reikia priminti, kad operetes daugiausia paly- 
dėdavo mažesni orkestrai, ypač Petrauskui jas sta- 
tant. Didžiosios Petrausko operetės (“Birutė", “Vel- 
nias Išradėjas") buvo orkestruotos pilnam simfoni- 
niam orkestrui, kuris pertraukomis grieždavo savo 
kūrybos “Lasas? (rapsodijas) susirinkusiems pasi- 
klausyti ir lavintis. Visose minėtose operetėse atei- 
vių iš Lietuvos dalyvavo 9070, tik vėliau pradėjo ras- 
tis čiagimių. ; 


Mikas Petrauskas 


M. Petrausko (1873-1937) atvykimas 1907 m. su- 
daro tretijį laikotarpi. Jis čia buvo pirmutinis, bai- 
gęs augštuosius mokslus Petrapilio Muzikos Konser- 
vatorijoje. Iki šiol buvo rašoma apie parapijų cho- 
rus, vedamus vargonininkų. Dabar pažiūrėsime, ko- 
kią “savo auditoriją" rado Mikas Petrauskas. Reikia 
žinoti, kad nevisi atvykę lietuviai priklausė prie pa- 
rapijų. Nemažai buvo vadinamųjų “laisvųjų lietu- 
vių". Dešimčiai metų praslinkus, Petrauskas savo at- 
siminimuose labai aiškiai nušviečia tų laikų lietuvių 
nusivokimą ne tik mene, bet ir apskritai kultūroje. 
Tegu dabar kalba pats Petrauskas savo atsimini- 
muose: 

“Atvažiavus Amerikon, būvis pasirodė be gz12 
sunkus: žmonės lietuviai tuomet buvo mažai apsi- 
švietę; kiti, kurie šiek tiek prasitrynę, tai į v:ską žiū- 
rėjo per partijos akinius; na, sunku buvo kad ir kul- 
tūrinį darbą dirbti. Norint ką nors daryti, reikėjo 
lenktis dviem “bosam“: kunigui ir karčiamninkui. 
Buvo visgi keletas žmoniškų kunigų: Pėža, Varnagi- 
ris, broliai Skripkai, T. Žilinskas, Serafinas ir keli 
kiti. Kiti... Su nekuriais karčiamninkais ir buvo 
vargas, nors iš jų buvo keletas inteligentiškų žmo- 
nių. Šiandien kiti jų išėję iš to biznio. Užlaikytojus 
karčiamų labai žmoniškus tuomet radau Waterbu- 
ry, New Britaine ir ypač Shenandoaryje... Padarai 
koncertą — turime omeny pirmutinius koncertus — 
ir būna arti lietuviška karčiama. Kartais vienas ki- 
tas karčiamninko klijentas irgi ateina koncertan. 
Karčiamninkui išrodo, kad tai jo bizniui negerai, 
žmonės mažiau begeria. Todėl buvo atsitikimų, kad 
karčiamninkas atsiunčia savo bernus ir tie pradeda 
daryt "koncertą" — triukšmą ir mano koncertą su- 
ardo. Kartais pasitaikydavo salė prie karčiamos, tai 
karčiamninkas per koncertą atsiunčia savo “barten- 
derius" ir tie nešioja gėrimus po salę, kuomet pildai 
programą. 


“Vienoj vietoj su atsidėjimu giedų koncertinę 
Mozarto ariją, o “bartenderiai", be jokių atodairų, 
vaikščioja publikos tarpe ir šaukia: “ką gersi?" Aš 
dainavęs sustojau ir paprašiau p. Paltanavičiaus 
("Amerikos Lietuvio" buvęs redaktorius-leidėjas, kon- 
certuose Petrauską lydėjęs), kuris man 1907 m. pa- 
dėjo Amerikoje koncertus rengti, kad “bartenderius" 
nors per koncertą nuo tokio biznio sustabdytų. Pal- 
tanavičius tai padarė, bet atėjo pats karčiamninkas 
su savo banda, pertraukė mano koncertą galutinai 
ir mes turėjome eit lauk. Tai dalelė nuotykių, su ku- 
riais teko susitikti, kultūros darbą dirbant. (Kitoje 
vietoje karčiamninkas grąžino už salę sumokėtus pi- 
nigus ir paprašė užleisti salę bizniui, nes tie kon- 
certai gadiną bizni... Ž.). Sutikdavau žmonių, ku- 
rie apie muziką visai nieko nežino, bet labai drąsiai 
“mokydavo" mane ir aš dėl to nepykdavau... 


“Sustojus man Chicagoje 1907 m., susidarė cho- 
ras, kurį vėliau pavadinome “Birute". Prie choro pri- 
sidėjo tų laikų bene visa inteligentija: pp. Balutis, 
dr. Žimontas, dr. Kasputis, dr. Kulis, advokatas Gu- 
gis, A. Olšauskas, I. Ilgaudas ir daug kitų. Chorą 
nekurį laiką mokiau veltui. Pagaliau paprašiau, kad 
būtų man mokama nors trys dol. už vakaro repeti- 
ciją. Prasidėjo chore lyg nepasitenkinimas ir, žino- 
ma, tartasi, ar verta tiek mokėti. Vienas choro na- 
rys atsistoja ir sako: “Aš dirbu skalbykloje ir gerai 
gyvenu su skalbyklos savininku, tai paprašysiu šei- 
mininko ir Petrauskui darbo skalbykloje, tai mums 
tuomet gal užteks mokėt jam vieną dol. už repeti- 
ciją". Aš supratau, kad tas žmogus ne kokiai mano 
asmens pajuokai tai sako, bet jam taip išrodo geriau- 
siai, ir aš į tai atsakiau: “Vyrai, jei aš tą daryčiau, 
ką štai vienas iš choro narių sakė, aš būčiau daugel 
atžvilgių neteisingas ir nesąžiningas žmogus. Aš mo- 
kiaus muzikos apie 25 metus, leidau tai profesijai 
pinigus ir darbą įgijimui žinių, kurios tokios profesi- 
jos darbui reikalingos ir kas yra reikalinga žmonių 
lavinimui, — pagaliau eičiau skalbyklon atiminėti 
vietą iš tokio žmogaus, kurs kaip kartas tinka skal- 
byklai. Kur pastarasis rastų sau duoną, jeigu eičiau 
ne sulig savo profesijos atimdinėti kąsnio duonos nuo 
tikro, paprasto darbininko ir gal varguolio? Būtų 
mano nusižengimas prieš visuomenę, kad nedirbu to 
darbo, kurį mažiau kas gali dirbti, ir nusikalsčiau 
prieš tą patį varguolį, kuris neturi jokio amato“. 
Mano atsakymas paveikė gerai ir “Birutės? mokymas 
prasidėjo su tridoliariniu apmokėjimu". 

Senieji čikagiečiai dar šiandien atsimena pirmąjį 
Čikagoje Petrausko koncertą, o ypač tai, kad daugelis 
tarp savęs kalbėjosi per koncertą, kiti net ant visos 
salės vienas kitam rėkė: “Aš mislijau, kad čia kaži 
kas bus, o jis tik vienas visą vakarą dainuoja ir dai- 
nuoja“... 

Sunku tais laikais jam buvo jaunimo patraukti 
choran, mat, jie nedrįsdavę. Tad jis vaišino mergi- 
nas saldainiais. Viena pirmutiniojo pastatymo dalyvė 
(Marė Radzevičiūtė-Mockevičienė) man rašo, kad jis 
sakydavęs: “Ateikit visos į kitą repeticiją, turėsiu 
dar skanesnių". Tai smulkmena, bet ji pavaizduoja 
aplinkybes, kuriose pradžioje teko Mikui Petrauskui 
dirbti. Tarp kito ko, savo atsiminimuose jis rašo: “Bu- 


vimas mano Amerikoje tai buvo lyg kokia pasiunti- 
nybeė dirbti lietuvių tarpe tokį nedėkingą darbą, kaip 
muzikos menas, kokiu jis buvo apie 20 metų atgal 
(rašyta 1927 m. Žž.) Amerikos lietuviuose". 


Petrauskas, būdamas taktingas, ištvermingas pa- 
siryžimuose ir gerai suprantąs kaimo žmonelių psi- 
chologiją, dideliu atsargumu žengė žingsnis po žings- 
nio pirmyn, kol pradėjo rodytis darbo pasėkos. O jos 
pasirodė labai greitai. Priežastys buvo šios: šalia ruo- 
šiamų savo koncertų, kurie pradžioje nebuvo sėk- 
mingi, Petrauskas pradėjo duoti dainavimo pamo- 
kas, kur tik kiek ilgėliau apsistodavo; organizavo 
chorus ir, padedamas mokinių ir choristų, statė ope- 
retes. Kadangi operetėse, šalia dainavimo, yra ir vai- 
dinimas, žmoneliai su noru ateidavo, ypač jei sūnus 
ar duktė yra “artistu" — vaidina ir dainuoja. Su 
geresniais balsais atskirai solo pamokydavo. Be to, 
jis ir pats dalyvaudavo programoje kaip profesiona- 
las dainininkas su arijomis iš operų. Tokiu būdu klau- 
sytojai turėjo gyvą pamoką — galėdavo skirti pro- 
fesionalą nuo mokinio-mėgėjo. Tas davė progos pa- 
tiems įsitikinti meninėje vertėje. Kai Petrauskas, tuo 
keliu eidamas, sutiktuosius savo bendradarbius su- 
gebėjo įtraukti į veikimą, kartu su jais ėjo ir vieto- 
vės dainos ir muzikos mėgėjai. Tada ir prasidėjo Mi- 
ko Petrausko tikrasis pasisekimas. 


Jaunimas, pažinęs arčiau Petrauską, labai jį ver- 
tino ir gerbė. Pasakojama, kad kur tik buvo koks 
jaunimo susibūrimas, Mikas Petrauskas, su savim tu- 
rėdamas smuiką, sugebėdavo savo autoritetu pa- 
veikti jaunimą ir jam vadovauti: lietuviškiems rate- 
liams, tautiniams šokiams (gerai išplatino suktinį, 
klumpakojį, “Noriu miego“), liaudies dainelėms, pa- 
sakoms. Jis pasakodavo ir istorijas iš Lietuvos pra- 
eities. Pats būdamas blaivininkas, teigiamai toje 
srityje veikė ir jaunimą. Vasaros metu į maudynės 
nusiveždavo būrius jaunimo ir ten jiems aiškinda- 
vo iš visokių mokslo sričių: techniką, gamtą, litera- 
tūrą, Meną ir visa kita, kas jaunimą domino. Pats 
buvo baigęs suaugusių gimnaziją ir, be to, buvo l1a- 
bai apsiskaitęs. Kokių vaisių buvo lamėta, taip jam 
veikiant su jaunimu, rodo šisai 1910 m. rengiamųjų 
koncertų vaizdas: sausio 16 d. Waterbury, 23 — S. 
Bostone, 25 — Lawrence, 27 — Worcestery, 30 — New 
Britain ir t.t. Visi šie koncertai jau davė moralinį ir 
materialinį pasitenkinimą. Prisimenant pirmuosius 
jo koncertus ir Bostone statytą “Eglę", susidaro aiš- 
kus vaizdas, kiek teko M. Petrauskui dirbti, kad pa- 
siekus tokią didelę pažangą. 


Gaidų leidėjai 


Nors buvo kiek gaidų spausdinama “Tėvynės Sar- 
go" prieduose, “Varpelyje" (daugiausia), “Žinyčioje", 
bet toli gražu iki to, kiek yra išleidę amerikiečiai 
lietuviai. Jau 1895 m. Petras Mikolainis (m. 1934 m.) 
Neveskio slapyvardžiu išleido dr. V. Kudirkos piani- 
nui šokius: “Varpelį", “Nemuno Vilnis" ir kitus, viso 
šešis. 1905 m. jis panaujino antrąja laida, pasirašyda- 
mas tikra pavarde. 1902 m. tas pats Mikolainis išlei- 
do L. Eremino pirmiau prisimintą dainų rinkinį “Dai- 
nos" chorui. Buvo ir antra laida — abi po 1,000 egz. 

1908 m. “Keleivis? išleido P. Bukšnaičio parengtas 
“Revoliucijos Giesmes", didelį rinkinį. 1910 m. J. Ta- 
nanevičius Čikagoje išleido M. Petrausko pirmuosius 
kūrinius JAV — 11 liaudies dainų su solo pianinui. 
Pirmiau tai pasirodė priede prie “Kataliko", o 1913 
m. skyrium. 1913 m. A.L.R.K. Vargonininkų Sąjunga 
išleido M. Petrausko “Skambančias Stygas“, “Gamta 
Graži", o 1916 m. — “šventąją Naktį". Vėliau — P. 
Čiurlionies “Kalėdų Giesmę“" ir J. Žilevičiaus “Adven- 
to ir Kalėdų Giesmes“, “Gavėnios Giesmes“ ir “Gies- 
mes laike šv. mišių". 1913 m. Ipolitas Vaitkus išleido 
M. Petrausko pirmą “Lietuviškų Dainų“ sąsiuvinį 
chorams, 1914 m. kun. J. Židanavičius (Seirijų Juo- 
zas) — “Muzikos Aidus“ (kita laida su anglišku už- 
rašu) ir 1933 m. “Naują Giesmynėlį“ chorui. 


V. Nickus 1914 m. pradedant išleido Kelis sąsiu- 
vinius orkestrams — šokių, dainų, giesmių, mišparus, 
mišias. Kun. J. Čižauskas 1915 m. išleido chorui 
“GCaecilia'? ir 1921 — dainų rinkinį. A. Aleksis prade- 
dant 1915 m. pats savo lešomis išleido daugybę vei- 
kalų solo ir chorams, o taip pat ir įvairių laikraščių 
prieduose. St. šimkus pradedant 1916 m. išleido žur- 
nalo “Muzikos? du numerius su gaidų priedu. M. 
Petrausko įsteigtoji “Bostono Lietuvių Konservatori- 
ja" pradedant 1917 m. išleido daug įvairių M. Pet- 
rausko kūrinių, taip pat ir choro dr-ja “ Gabija"; 
kiek veliau leido ir pats M. Petrauskas. Jis buvo pra- 
dejęs leisti mėnesinius, prenumeratos būdu, gaidų 
leidinius “Kankles", kurios buvo plačiai vartojamos 
visoje JAV išeivijoje. Ks. Strumskį galima vadinti 
profesionaliu gaidų leidėju (anot jo posakio, yra įdė- 
jęs net $15,000 į gaidų leidimą). 1935 m. sandėlyje 
buvo (rinkos kaina) sukrauta $40,000 vertės jo gaidų. 
Jis pradėjo leisti nuo 1917 m. 1920 m. St. šimkus su 
Strumskių sudare gaidų leidimo bendrovę: “S. Sim- 
kus «* X. Strumskis Music Publ. Co., Brooklyn, N. Y.? 
Ji išleido keletą St. Šimkaus veikalų. Po kiek laiko 
pasiliko tik vienas Strumskis. A. Pocius pradedant 
1917 m. spausdino savo pirmąsias dainas, vėliau cho- 
rui ir operetes. J. Žemaitis pradedant 1919 m. išleido 
26 sąsiuvinius įvairių dainų chorams ir solo. A. Ba- 
čiulis pradedant 1924 m. leido mėnesinius gaidų lei- 
dinius daugiau kaip metus laiko. Kun. K. Ambro- 
zaitis 1925 m. išleido 5 įvairius veikalus, jų tarpe 
“Giesmių Lobyną'“ 816 psl. niekur nevartojama lietu- 
vių tarme. Nuo 1927 m. A. Vanagaitis priedu prie 
“Margučio? ir paskirai yra išleidęs šimtus visokios 
rūšies dainų, plačiai išeivijoje pasklidusių. Yra dar 
visa eile autorių, išleidusių didesnių ir mažesnių vei- 
kalų, pvz., “New York ir New Jersey Apylinkės Vy- 
tauto Didžiojo Komitetas" 1933 m. išleido J. Žilevi- 
čiaus didžiulę Vytauto garbei kantatą ir eilę kitų. 


Visa tai suėmus krūvon, susidaro šimtai muzikos 
leidinių. Tokio skaičiaus neprisivyta ir nepriklauso- 
moje Lietuvoje. Suprantama, visa leidžiamoji dainų 
literatūra buvo taikoma išimtinai savo išeivijos rei- 
kalams. Netenka pamiršti, kad čia suminėti tik spaus- 
dinti leidiniai, bet daug daugiau buvo padauginamo- 
mis mašinomis skleidžiama visame krašte. Yra labai 
įdomus rinkinys tokios literatūros,  neišvydusios 
“šviesos". Amerikoj net ir pirmutinis, jei galima bū- 
tų taip pavadinti, muzikos teorijos vadovėlis — “Iš- 

simokinimas Gaidų-Notų ant visokių instrumentų ir 
dainavimo'—1915 m. buvo J. Barono parašytas ir iš- 
leistas McKees Rocks, Pa. 16 psl. knygute. 


Kai pradėjo laisvai ateiti iš Lietuvos gaidų Ieidi- 
niai, parašyti išmokslintų muzikų, vietiniai leidėjai 
nutraukė savo darbą ir džiaugėsi jau galį susilaukti 
gaidų iš savojo krašto. 


Plokšteles 


Kai tik pasirodė Lietuvos žemėje gramofonai, pir- 
mutines plokšteles lietuvių kalba parengė ir įdainavo 
1907 m. Rygoje veikęs muzikas Aleksandras Kačanaus- 
kas. Jis pats solo ir kiti tuo laiku veikę "Kanklių" 
dr-jos vokalinėje grupėje (P. Pundzevičius, J. Linartas 
ir kiti — viso buvo šeši), sudarė įvairius vokalinius 
junginius ir džiugindavo lietuvius “Vilija mūsų“, “Ar 
negaili, seserėle, rūtelių?", “Ant ežerėlio" ir kt. Greta 
šių į plokšteles įdainavo ir Valkininkų bažnytinis cho- 
ras, B. Valušio vedamas. Paskui ilgesnį laiką naujes- 
nių nebebuvo girdėti. 

Amerikiečiai šioje srityje daugiau nuveikė. Didžio- 
sios rekordavimo bendrovės “Victor", “Odeon" ir “Co0- 
lumbia“ pamačiusios, kad pirkėjų bus užtektinai, tie- 
siog urmu pradėjo leisti visokio turinio lietuviškas 
plokšteles. Lietuviai 1920 m. irgi buvo sudarę plokš- 
telių dirbimo bendrovę, paremtą akcijomis: “Lithua- 
nian Record Corporation“, Brooklyn, N. Y. Pradžioje 
buvo padaryta 10 plokštelių su J. Butėno, J. Krasnic- 
ko, O. Ličinskaitės įdainavimais ir P. Bukšnaičio (Luš- 
nakojis) linksmo turinio monologais. Sunku pasaky- 
ti, kiek ta korporacija yra išleidusi, nes vėliau nebe- 
simatė jos skelbimų. Užtat suminėtos bendrovės (“Vic- 
tor?" ir k.) turėjo specialius departamentus lietuvių 
plokštelėms. Rygoje įdainuotas plokšteles “Victor ly- 
giagrečiai platino ir JAV. Minetos bendrovės pradėjo 
tarp savęs varžytynes: galėjai dainuoti ar griežti, jei 
tik bendrovės muzikos ekspertai pripažino tave mu- 
zikaliai pakankamu. Lietuviškoji bendrovė negalėjo 
atlaikyti Konkurencijos ir turėjo likviduotis. Vėliau, 
kai bendrovių ekspertai susipažino su lietuvių “sko- 
niu", jie pradėjo rinktis atlikėjus, ir čia kaip tik atsi- 
rado A. Vanagaitis su savo draugais J. Olšausku, Di- 
kiniu ir kt. Šalia Vanagaičio pasirodė labai menkos 
vertės, vos galinčių dainuoti ar griežti — kai kada 
tiesiog ausį reždavo. Bet kadangi tai buvo “linksma, 
juokinga savo turiniu“, tai to ir pakakdavo: pirkėjai 
augštų reikalavimų nestatė, — svarbu, kad tik lietu- 
viška ir juokinga. 


Tokiomis plokštelėmis daugiausia maitino klau- 
sytojus ir pirmosios lietuviškos radijo valandos. Visi 
tais laikais buvę pasižymėję solistai bandė dainuoti. 
Vieni turėjo didesnę paklausą, kiti — mažesnę. Labai 
daug įdainavo J. Butėnas, M. Petrauskas, M. Strums- 
kienė, Fr. Stankūnas, ičiū Menkeliūnaitė, 
St. Kažemėkas, S. Pauras, Justas Kudirka, M. Ra- 
kauskaitė ir eilė kitų. Visus plokštelių pardavime nu- 
galėjo A. Vanagaičio ir jo draugų paruoštos plokšte- 
1€s — savo muzikaliu, grynai lietuvišku ir lengvu sti- 
lium ir juokingumu. Jų buvo parduota dešimtys tūks- 
tančių. Kai Lietuva atgavo nepriklausomybę, lietu- 

Dainų šventės uždarymas. 


Kalba J. Kreivėnas. 


Stovi J. Daužvardienė, J. žilevičius, J. Kudirka. 


viuose kilo didelis savo krašto pasiilgimas. Tada nau- 
jų plokštelių, vadinamų vanagaitinėmis, jie ištiso- 
mis valandomis klausydavosi, ašaromis aplaistydami. 


Greta su dainomis radosi ir bažnytinių giesmių, 
iš kurių ypatingą pasisekimą turėjo kun. Struckaus 
ir J. Butėno. Taip pat buvo ir chorinių giesmių. 


Čia tik trumpai prisiminiau apie plokšteles. No- 
rint nuodugniau apie jas kalbėti, tektų ištisą studiją 
parašyti. 


Tautiniai chorai 


Prasidėjus kolonijose partiniams nesutarimams, 
daugelis iš bažnytinių chorų dalyvių pasitraukė, išsi- 
vesdami su savim ir savo draugus. Prasidėjo bandy- 
mai šalia bažnytinių chorų steigti tautinius, bet č'a 
susidurta su dirigentų, gaidų ir vietos praktikoms 
stoka. P. Bukšnaitis 1910 m. spaudoje kėlė balsą — 
“Tyverkime Dainininkų Susivienijimą“. Jis nurodė ke- 
letą kliūčių. 1. “Dirigentų stoka, kaip menko mūsų 
inteligentijos muzikališkumo vaisius... Jei kuriame 
mieste ir atsiranda ganėtinas chorui jaunuomenės 
skaitlius, tai pasirodo, kad negalima gauti dainavimo 
mokytojo. 2. Kartais mokytoją chcras kad ir gauna 
(samdant galima imti ir svetimtautį), tai šis nenori 
ar laiko neturi atskiras balsų partijas kiekvienam 
dainininkui rašinėti, o iš partitūros dainuoti painu 
ir per didelios išlaidos... 3. Prikalbintieji choram 


dainininkai tankiai pradeda manyti, jog lankyda- 
miesi lekcijosna, jie daro dirigentui didelę malonę...?? 


Nors ir keli šie pavyzdėliai nurodo sunkumus, be- 
steigiant tautinius chorus. Beveik visose kolonijose, 
ypač didesnėse, buvo bandoma organizuoti tautinius 
chorus, bet jie greitai išnykdavo, vieną kitą parengi- 
mą suruošę. Iš tų laikų iki šiol yra likę vos keli cho- 
rai: “Birutės? Čikagoje, M. Petrausko organizuotas 
1907 m., “Gabija" Bostone pradėjo veikti nuo 1914 m., 
“Pirmyn" — Čikagoje, “Operetės" choras Brooklyne, 
organizuotas apie 1919 m. “Dainos" choras Philadel- 
phijoje, organizuotas St. šimkaus apie 1916 m., per 
paskutinį karą išnyko. Dar vienas kitas choras pri- 
puolamai ką nors pastato, bet jau mažai aktyvus 
bepasiliko. Apskritai minėtus chorus paėmus, jie yra 
daug nuveikę, statant operetes. Net ištisas operas 
statė “Birutės? ir “Pirmyn" chorai Čikagoje. Iš jų 
dalyvių tarpo yra išėję nemažai gerų solistų, nes tų 
chorų vedėjai buvo visada geri muzikai: A. Focius, 
M. Petrauskas, A. Vanagaitis, Ks. Strumskis, Byans- 
kas, K. Steponavičius. Nemažą vaidmenį lietuvybės 
darbe atliko Sasnausko vardo buvęs vyrų choras Či- 
kagoje, A. Pociaus vadovybėje. Jis susidėjo iš vietinių 
vargonininkų, papildant geresniais choristais — viso 
40 narių. Taip pat daug pasidarbavo prieš keliolika 
metų organizuotas merginų choras “Alice Stephens 
Singers", plačiai dalyvaudamas didesnėse JAV koloni- 
jose ne tik lietuvių tarpe, bet ir svetimųjų. 

Muzikos reikalai spaudoje 


M. Petrauskas pavartojo savo gabią plunksną 
spaudoje, prieinama forma aiškindamas apie muziką. 
1909 buvo jo išspausdinta atskira 24 psl. knygutė “Iš 
muzikos srities“ (Čikagoje, A. Olševskio lėšomis). Pa- 
našiu vardu 1912-13 m. “Laisvojoj Lietuvoj" per kelio- 
lika numerių plačiai rašo ir net apie lietuvių muzi- 
kos pradus. 1915-16 m. keliolikoje numerių “Ateity- 
je" 6jo raštas vardu “Dainininkams"; 1916 m. irgi 
“Ateityje? ir “Jaunojoj Lietuvoj" pasirodė ilgas raštas 
per keletą numerių “Iš dailės filosofijos“. Lietuvos 
Muz. Konservatorija So. Bostone 1916 m. išleido “Ma- 
žą muzikos žodynėlį". Pasirodė ir šiaip visa eile 
trumpesnių raštų įvairioje spaudoje JAV ir kai ka- 
da Lietuvoje. 

St. šimkus savo leidžiamojoje “Muzikoje? 1916 
m. buvo pradėjęs šiek tiek aiškinti apie muziką. 
Teorijos pradmenis buvo pradėjęs aiškinti ir laiš- 
kais harmoniją dėstyti, bet išėjo vos tik du nume- 
riai. Įdomų raštą per kelis numerius “Vytyje"? 1919 
m. (“Lietuvos intekmė į Chopino muziką") parašė J. 
E. Ašarutis (kun. J. Simonaitis). Tik gaila, kad jis 
nebuvo baigtas spausdinti. “Muzikos Žinios“, pradė- 
jusios eiti nuo 1934 rudens, iki šiol labai daug įdėjo 
apie muziką. “Margutis'' irgi dėdavo rašinių apie mu- 
ziką. Visa lietuviškoji spauda JAV sų malonumu 
spausdindavo ilgus straipsnius muzikos reikalais 
(“Draugas", “Garsas", “Darbininkas", “Vienybė", 
“Lietuva", “Studentų Žodis“ ir kiti). Nemažai rašė 
“Naujienose" Nora Gugienė. ši sritis turi nemaža 
bibliografiją, net ir anglų spaudoje (“The Musical 
Guarterly" 1935 J. Žilevičiaus raštas apie lietuvių 
liaudies muz. instrumentus su iliustracijomis). Ne- 
mažai yra angliškų muzikos rinkinių, kur rasi vieną 
kitą ir lietuvišką dainą lietuvių ar anglų kalba. 


Lietuvių radijo valandos 


Kai svetimtaučiai pradėjo per radiją savo kalba 
garsintis, neatsiliko ir lietuviai. Pirmutinė lietuvių 
kalba radijo programa Čikagoje buvo pradėta 1921 
m., Pittsburghe— 1923 m., Bostone — 1924 m. Juo di- 
desnė kolonija, juo daugiau buvo radijo valandų, — 
net po kelias. Vienos jų buvo įdomios, kitos silpnos — 
priklausė nuo vedėjo inteligentišikumo ir meninio 
jausmo. Nuo pat pradžios lietuviai savo radijo pro- 
gramomis didžiuodavosi. Kiek kuri radijo valanda 
turi klausytojų, galima spręsti iš jų metinių paren- 
gimų, kur suvažiuoja tūkstantinės minios. Čikagoje 
visą laiką garsėjo A. Vanagaičio įsteigta “Margučio"' 
valanda, Barkaus ir Budriko, o apie New Yorką — 
Jokūbo Stuko. Tos valandos nuo pat pradžios turėjo 
auklėjamąją galią dainos ir gražios lietuviškos kal- 
bos srityje. Daugybė solistų, ansamblių, chorų pra- 
džioje laikė garbe tose programose dalyvauti. Ten bu- 
vo duodama vaidinimų ir labai rimtų muzikos kūri- 
nių. Bet daugiausia ten būta pigesnės paklausos men- 
kaverčių įgrojimų. Reikia pripažinti, kad šiandien 
lietuviškasis radijo tinklas yra nuo seniai jau ap- 
juosęs visas JAV lietuviškas kolonijas. 

Dvasiškijos įnašas muzikoje 


Kai muzika pradėjo kilti kolonijose, nepaliko 
nuošaly ir dvasiškių dalis. Po keletą tūkstančių do- 
lerių ant giesmynų aukuro padėjo kun. J. Žžidanavi- 
čius (“Naujasis Giesmynėlis") ir kun. K. Ambrozai- 
tis savo “Gijsmiu Lobynuj". Kun. L. Vaiciekauskas 
nesigailėjo tūkstančių atgabenti komp. Č. Sasnausko 
kūnui iš Petrapilio Kaunan, išleido jo kūrinius ir 
antrą jo biografijos laidą. Sasnausko leidiniai yra 
ypač didelis įnašas lietuvių muzikoje. Kun. Juozas 
Čižauskas parašė nemažai giesmių, dalį išleido ir, bai- 
gęs Detroite konservatoriją, gerai sugebėdavo vesti 
chorus, rengiant bažnytinius koncertus. 


Pabaiga 


Kiekvienam iš čia suminetų skyrių tektų parašyti 
po ilgą studiją, norint smulkiau visa išdėstyti. Bet 
ir iš to, kas pasakyta, gaunamas vaizdas, kokį įnašą 
muzikos kultūroje lietuviai yra palikę. Lietuviai atei- 
viai, kaip matėme, pradėjo viską iš nieko, o kokią 
pažangą padarė! Ir tai neviskas dar suminėta. Ne- 
kalbėjau nors ir apie vargonų statytoją A. Radzevi- 
čių (1956 m. pavasarį mirė), kuris su sūnumis pasta- 
tė per 100 vargonų, jų tarpe gana didelių, beveik iš- 
imtinai svetimtaučiams. Neminėjome žymius brangių 
smuikų išdirbėjus Medonį ir. švitrą (atžymėtas me- 
daliais parodose). Nekalbėjome ir apie Kalminą, ku- 
ris dirba virš $1,000 vertės akordeonus ir turi eilę 
patentų. Nutylėjome ir daug kitų. Nekalbėta ir apie 
čia gimusius, kurie pasiekė augštas vietas muzikos 
pasaulyje. Tai A. Kaskas-Katkauskaitė, P. Stoska- 
Stoškiūtė, Al. Brazis — Metropolitano buvę solistai. 
Varžybose laimėjo vietas į kitas operas, radijo sto- 
tis, operetes, Koncertus ir kitur: H. Bartush, J. Gri- 
caitė, H. Sada-Sadauskaitė, H. Brown-Bradūnaitė, 
Benderis, R. Juška, P. Petraitis ir dešimtys kitų, ku- 
rių vienas kitas taip pakeitė pavardę, kad sunku juos 
besurasti. 


Yra vienuolių universitetuose ar kolegijose, pa- 
siekusių augštus muzikos laipsnius. Pvz. kazimierie- 
tė sesuo M. Bernarda kompozicijos srityje spėjo pa- 
sižymėti, kun. Markaitis, S. J. — irgi kompozicijoje. 
Kiti muzikos dalykus dėsto svetimtaučių įstaigose: 
K. Steponavičius, L. šimutis jr., Voverys ir eilė kitų. 
žodžiu, lietuviai tiek pažengė, kad ne tik patys ga- 
1ejo jaunomis jėgomis apsirūpinti muzikos dirvoje, 
bet didelį būrį darbininkų davė ir amerikiečių įstai- 
goms. Kai dabar atvyko naujakuriai, išsiauklėję Lie- 
tuvoje, muzikos gyvenimas prasiveržė už lietuviškųjų 
“sienų", pvz. Čiurlionio, Dainavos ansambliai, vyrų 
chorai ir kt. Toks kultūringas lietuvių reprezentavi- 
mas svetimiesiems teikia didelę garbę mūtų tautai. 


Mano troškimas būtų vienas: kad būtų galimybė 
tą visą muzikos augimą išdėstyti gražiai paveiksluo- 
toje studijoje — “Amerikos lietuviai muzikos gar- 
suose". 


JAV LB VALDYBOS PIRM. ST. BARZDUKO ŽODIS 
KULTŪROS KONGRESA UŽDARANT 


JAV LB centro valdyba laiko kultūros kongresą 
pavykus. Tai rodo toks didelis jo dalyvių skaičius. 
Tai rodo aktyvus mūsų dalyvavimas visuose jo dar- 
buose. Tai rodo pagaliau ir priimtieji nutarimai, ku- 
rie duos naujų akstinų tiek pačiam kultūriniam, tiek 
bendruomeniniam darbui apskritai: juk mums rūpi, 
kad susidarytų reikiamos moralinės ir materialinės 
sąlygos tautinei mūsų kultūrai ugdyti ir plėsti. Tad 
šia proga malonu visiems padėkoti ir už tas aukas, 
kurios kultūros kongreso proga buvo sudėtos. 


Centro valdybai taip pat didžiai rūpi, kad mū- 
sų bendruomenė būtų gyvas organizmas. Mes turime 
žinoti vieni kitus. Mūsų gyvenimui reikia daugiau ši- 
lumos ir darnos. Mums reikia daugiau tarpusavio 
paramos. Dideliems darbams reikia talkos. štai ko- 
dėl pasiteisino kultūros kongreso šaukimo mint's: 
buvo atsiliepta į pastangas susirinkti krūvon ir su- 
sitelkti prie kultūrinių mūsų rūpesčių. Lietuvių Ben- 
druomenė šia proga jaučiasi esanti išdidi. Ji džiau- 
giasi, kad buvo išsklaidyta kaikuri baimė ir abejo- 
nės. Kultūros kongresas rodo, kad pasirinkome tik- 
rą ir teisingą kelią. Todėl manome, kad šis kongre- 
sas nebebus paskutinis: kultūros kongresų organiza- 
vimas turi būti įtrauktas į pastovią Lietuvių Ben- 
druomenės veiklos programą. 

Kultūros kongresą reikėjo ne tik sumanyti, bet 
ir įvykdyti. "Tad reikėjo rengėjų atsidėjimo, daug 
įtempto ir kieto darbo, daugybės susirašinėjimo, nuo- 
monių derinimo, kompromisinių sprendimų ir t.t. Tad 
jaučiu malonią pareigą Lietuvių Bendruomenės var- 
du padėkoti visiems, kurie atliko parengiamuosius 
kultūros kongreso darbus, įvykdė jo programą ir į jį 
atvyko ir tuo prisidėjo prie jo pasisekimo. Atliktas 


didelis darbas ir savo užsimojimu, ir apimtimi, ir 
reikšme. Bet prašau atleisti mane nuo pareigos var- 
dyti šiam kongresui dirbusiuosius pavardėmis. Di- 
delę jų dalį rasite kultūros kongreso programoje. 
Tačiau su ypatingų dėkingumu prisimenu JAV Lie- 
tuvių Bendruomenės Čikagos apygardos valdybą, at- 
likusią visą juodąjį kultūros kongreso rengimo dar- 
bą, ir mūsų spaudą, parodžiusią kultūros kongresui 
didelio dėmesio ir jį sąžiningai bei uoliai garsinusią. 
Labai malonu taip pat pranešti, kad kultūros kon- 
greso darbus sutinka išleisti mūsų kultūros žurnalas 
“Aidai". 


Padarėme, ką galėjome. Bet taip pat gerai ma- 
tome ir trūkumus. Vieni priklausė nuo mūsų pačių, 
kiti — nuo bendrųjų aplinkybių. Jos gerai žinomos: 
ne vieną iš tų, kurie norėjo dalyvauti kultūros kon- 
grese, laiko pririšę darbai, sunkiai yra nugalimi ame- 
rikiniai atstumai, kultūrininkams judėti neleidžia jų 
neturtingumas ir t.t. Antai prof. Mykolas Biržiška 
iš Los Angeles mums rašo: deja, mano materialinės 
gyvenimo sąlygos neleidžia man atlikti perbrangios 
(dėl tolumo) kelionės. 


Bet kultūros kongreso visumos vaizdas labai ge- 
ras. Ar beturėjome kada vienoje vietoje tiek savo 
kultūrininkų ir tautine kultūra besisielojančių lie- 
tuvių? Pirmasis egzaminas yra išlaikytas. Esame pa- 
tenkinti. Dirbsime ir toliau. I darbą kviečiame ir 
visus, kad Lietuvių Bendruomenė pagaliau taptų ta 
tautine jėga, kurios mes iš jos laukiame, ir kad pa- 
teisintų tas viltis, kurias į ją dedame. Atlikime, kas 
yra mums likimo skirta: tebūna mūs dalis tautinės 
kultūros gyvenime ir svari, ir garbinga! 


“Amerikos Balsas užrašė kultūros kongreso kalbas. 

LIETUVIŲ KULTŪROS KONGRESO 
REZOLIUCIJOS 


I. Bendroji: 


JAV ir Kanados lietuvių kultūros kongresas, su- 
sirinkęs lietuvių tautai žūtbūtinio periodo metu, reiš- 
kia tikėjimą lietuvių tautos amžinybe ir šį savo tikė- 
jimą remia įsipareigojimu kovoti dėl lietuvybės išlai- 
kymo laisvajame pasaulyje išsisklaidžiusios tautos 
dalyje. 


Deklaruodamas nenumaldomą protestą prieš ne- 
humanišką religijos ir tautos kultūros traktavimą 
okupuotoje Lietuvoje, kongresas su pietistine pagar- 
ba lenkiasi prieš krašte likusius brolius, lietuvišku at- 
sparumu kenčiančius fizinę ir moralinę prievartą ir 
laiko krašte likusios tautos rezistenciją prieš komu- 
nistinį okupantą kūrybinės inspiracijos šaltiniu vis 
aktyviau kovoti del Lietuvos laisvės ir nepriklauso- 
mybės atstatymo. 


Deklaruodami ištikimybę bei lojalumą respekty- 
viai JAV ir Kanados konstitucijoms ir valstybinei san- 
tvarkai, lietuviai laiko savo pareiga išsaugoti lietu- 
viškąją sąmonę, suprasdami, kad jų nutautėjimas 
šiuo lietuvių tautai kritiškų metu praktiškai reikštų 
tokį pat mirtiną pavojų Lietuvai, koks yra genocidi- 
nis pavergtųjų brolių naikinimas, vykdomas sovieti- 
nės okupacijos. 


Kadangi tauta yra ne tik etninė, bet ir dvasinė 
bendruomenė, išugdymas tėvų žemei ištikimos jauno- 
sios kartos neįmanomas kitaip, kaip jos įugdymu į 
lietuviškąją kultūrą. "Tai suprasdama, lietuvių ben- 
druomenė, ypač jos vyresnioji karta, laiko savo parei- 
ga įvesdinti jaunąją kartą į lietuviškosios kultūros 
pasaulį ir būti tos kultūros židiniu, pajegiančiu ne 
tik įdiegti jaunajai kartai dvasinius lietuvybės pa- 
grindus, bet ir išlaikyti su ja negęstantį bendruo- 
meninį ryšį. 

Būdami įsitikinę, jog lietuvybės, gyvos jaunojoje 
kartoje, išlaikymas neimanomas be atitinkamos pla- 
tesnės lietuviškos aplinkos, kongreso dalyviai laiko 
pirminiu lietuviškosios sąmonės pagrindu bendruo- 
meniškumo jausmą ir iš jo išplaukiantį bendruome- 
ninį ryšį. Politinės ar pasauležiūrinės skirtybės jokiu 
atveju neturi lietuvių daryti vienų kitiems priešais. 
Organizacijos bei jų vadovybės ir spauda bei jos re- 
daktoriai kviečiami budeti, kad esamosios skirtybės 
būtų reiškiamos būdu, nesunaikinančiu tarpusavio 
pagarbos ir pasitikėjimo. Lygiai tai galioja ir tų skir- 
tybių atžvilgiu, kurios iškyla atskirose kultūrinio gy- 
venimo srityse tarp atskirų krypčių, srovių ar kartų. 


Gyvendami pluralistinės kultūros kraštuose, lie- 
tuviai išeiviai savo įnašą tų kraštų kultūrai tikisi 
sekmingai atliksią ne savo dvasinių pagrindų išsiža- 
dėjimu, o kaip tik jų plėtojimu dviejų kultūrų įtam- 
poje. 

Kad lietuviškoji kultūra gyvai klestėtų, lietuviš- 
koji bendruomenė negali apsiriboti vien tik jos išlai- 
kymo pastanga, nes ką nors gyvai išlaikyti galima 
tik nuolatine kūryba. Todėl kongresas kreipia specia- 
laus dėmesio, kad lietuvių jaunimo kūrybinės pastan- 
gos rastų pripažinimo ir galimybės išsiskleisti lietu- 
viškosios kultūros bare. Kadangi tautinė kultūra ypa- 
tingai susijusi su humanistiniais ir socialiniais moks- 
lais, lietuviškasis jaunimas skatinamas domėtis ir tos 
rūšies studijomis. 

Kongresas reiškia įsitikinimą, jog lietuviškosios 
kultūros išlaikymo svarbiausioji sąlyga yra naudoji- 
masis kuriamomis lietuviškosios kultūros vertybėmis. 
Kultūrinėje srityje kiekvienas gali prisidėti asmeni- 
niu naudojimusi visais kultūriniais atsiekimais bei 
pramogomis, kurios sukuriamos ar suorganizuojamos. 
Kongresas pabrėžia reikalą, kad ši pareiga būtų Iy- 
giai visų lietuvių suprasta. 


Kultūros kongresas ypatingai atkreipia lietuviš- 
kosios visuomenės dėmesį į JAV ir Kanados lietuvių 
kultūros fondų veiklą ir ragina visuomenę tą veiklą 
visokeriopai remti. Kadangi yra uždavinių, kuriems, 
nesant valstybinės paramos, yra neišvengiama mece- 
natinė parama, kongresas kviečia visus tautiečius, 
ypač labiausiai pajėgias prekybininkų ir profesionalų 
grupes, laikyti lietuviškosios sažinės pareiga mecena- 
tiškai įsipareigoti lietuviškosios kultūros globai. Me- 
cenatinei paramai skatinti ir finansinei fondų veik- 
lai sutikslinti kongresas siūlo kultūros fondams per- 
siorganizuoti į teisines, valstybės pripažintas institu- 
cijas, atitinkamom sąlygom galinčias priimti donaci- 
jas, kurios aukotojus atleidžia nuo valstybinių mokes- 
čių, ir tirti galimumus suorganizuoti Pasaulio Lietuvių 
Kultūros Fondą. 


Kongresas taip pat siūlo fondų veiklą koncen- 
truoti ne individualinėms patalpoms organizuoti, bet 
kultūrinėms vertybėms kurti, finansuojant individua- 
linius studijinius ir kt. projektus. Todėl kongresas 
fondams sugestijonuoja suorganizuoti planingą bei 
tikslingą fondų išteklių administravimą. Kultūros 
fondai turėtų pasirūpinti, kad kiekvienais metais bū- 
tų sudarcmos medžiaginės galimybės keliems studen- 
tams atsidėti vienokiom ar kitokiom lituanistinėm 
studijom tokiu keliu, koks dabarties sąlygomis yra 
įmanomas. 


Kongresas su dideliu dėkingumu vertina privati- 
nę iniciatyvą, kreipiamą į lietuviškosios kultūros tar- 
nybą, leidžiant knygas, mokslinius veikalus, kaip Lie- 
tuviškąją Enciklopediją, ar kitiems kultūriniams Žy- 
giams ryžtantis. Kongresas raginą remti lietuviškąją 
grožinę, kultūrinę ir mokslinę literatūrą ir skatinti 
imtis iniciatyvos parūpinti leidinių apie Lietuvą sve- 
timomis kalbomis. 


II. Rašytojų sekcijos: 


Rašytojams — 


Išlaikyti lietuvių literatūros tęstinumą, plečiant 
jos akiratį, gilinant jos turinį, kūrybiniu žodžiu ke- 
liant ir puoselėjant tautinę, etninę savitą lietuvišką 
dvasią. 


Skaitytojams — 


Pamėgti savąją literatūrą, nes joje reiškiasi kū- 
rybinė lietuvių dvasia ir per ją ryškėja savo tautos 
dvasiniai bruožai. Be to, lietuvių literatūra ugdo tau- 
tinį savitumą, kuris savo ruožtu kelia tautinį pres- 
tižą pasaulinėje tautų šeimoje. 


III. Muzikos sekcijos: 


1. Atsižvelgiant į auklėjamą dainos ir muzikos 
reikšmę, lietuvių dainą ir muziką reikia laikyti pirmo 
svarbumo sritimi greta kitų meno ir mokslo sričių. 

2. Chorų veikla yra svarbus lietuvybės išlaikymo 
veiksnys. Todel galimai platesnio ir kuo didesnį lie- 
tuvių skaičių apimančio chorų tinklo palaikymas tu- 
rėtų būti visų lietuvių patriotinių organizacijų pro- 
gramos dalis. 

3. Nors lietuvių administruojamose mokyklose 
bendras muzikinis auklėjimas yra patenkinamas, ta- 
čiau nėra tiek lietuviškas, kad tarnautų tautiniam 
išsilaikymui. Lituanistai turėtų skubiai parengti tin- 
kamos medžiagos ir leidinių mokykloms, o mokyklų 
vadovybės turėtų daugiau dėmesio kreipti lietuviškai 
dainai ir muzikai. 

4. Lietuviams muzikams reikia organizacijos, ku- 
ri ne tik apimtų lietuvių dainos ir muzikos reikalus, 
bet ir apjungtų visus lietuvius muzikus. Nesteigiant 
naujos organizacijos, tai galėtų atlikti jau daugiau 
kaip 40 m. JAV-se veikianti ALRK Vargonininkų £ą- 
junga, jei jos vadovai surastų būdą bendram darbui 
įjungti į ją ir kitus muzikus bei muzikos mėgėjus. 


IV. Meno sekcijos: 


Atsižvelgdami į gyvenamąjį metą, kai būtina su- 
jungti visas mūsų kultūrines jėgas ir organizuotai stip- 
Trinti kūrybinį darbą tautinei gyvybei išlaikyti ir kraš- 
tui išlaisvinti, dailininkai rekomenduoja: 


1. Rūpintis, kad menas tremtyje vaizduotų mūsų 
tautos buitį, dvasią ir charakterį, siekdamas užfik- 
suoti ir išlaikyti mūsų kultūros vertybes. 

2. Siekti, kad lituanistikos mokyklose mūsų jau- 
nimas būtų supažindinamas su lietuvių tautos menu 
ir tautodaile, nes įvairiarūšio techninio apipavidali- 
nimo vaizduojamasis menas yra vienas pagrindinių 
paskatų ir reikšmingų priemonių lietuvybės sąmonei 
ugdyti, gilinti, stiprinti ir palaikyti. 

3. Skatinti bendruomenėje didesnį domėjimąsi 
mūsų dailininkų menu ir moraline ir medžiagine mū- 
sų kūrėjų parama. 

4. Siekti, kad politikuojanti lietuvių visuomenės 
dalis prie savo kūrėjų eitų ne tik savo politinio in- 
tereso, bet ir kūrybinio būtinumo vedama. 


Iš lietuviškų organizacijų ir pavienių asmenų lie- 
tuviai dailininkai laukia, kad jie ne tik žodžiu daili- 
ninkus skatins, bet ir ras reikalo suteikti jiems darbų 
ir užsakymų, per kuriuos atsiras geresnės sąlygos sa- 
vajai kūrybai ugdyti ir jai puoselėti. 


V. Teatro sekcijos: 


A. — Kadangi teatras atliko ir atlieka didelį lie- 
tuvybės žadintojo vaidmenį, mes, lietuviškos scenos 
darbuotojai, siekdami ugdyti vitališką ir prasmingą 
lietuviškosios scenos veiklą, pareiškiame šiuos pa- 
geidavimus: 


1. Norėdami išlaikyti meninį ir gyvą lietuvišką 
teatrą, turime jam suteikti minimaliausias darbo są- 
lygas, parūpindami pastovias scenos sambūriams pa- 
talpas bent didesnėse kolonijose. 


2. Sudaryti JAV-se nors vieną stipresnio meninio 
pajėgumo teatrą, galintį aptarnauti ir kitas, mažes- 
nes lietuvių kolonijas JAV ir Kanadoje. 


3. Šalinti lietuviško scenos repertuaro badą, re- 
miant mūsų dramaturgų pastangas ir spartinant vai- 
dintinų veikalų leidimą. 


4. Vengti bent kaimyninėse kolonijose statomų 
veikalų paralelizmo. 

5. Kreiptis į lietuvišką spaudą, kad ji ateityje ro- 
dytų akylesnį dėmesį lietuviškam teatrui — keltų te- 
atrinės kritikos lygį; skirtų daugiau vietos teatrinei 
ikonografijai; spausdintų pasikalbėjimus, prieš nau- 
jų ar rimtesnių veikalų pastatymus, su jų autoriais ir 
režisoriais; įvestų nuolatinį teatrinio meno skyrių, 
skirdami jam bent vieną puslapį per mėnesį. 


6. Stengtis mūsų jaunojoje kartoje ugdyti susido- 
mėjimą scenos menu ir skiepyti jai gilesnę meilę sa- 
vajai scenai. 

7. Užangažuoti bent vieną leidyklą “Lietuviškos 
dramaturgijos antalogijai" išleisti, kurioje būtų at- 
stovaujami žymesnieji mūsų dramaturgai, ryškesnieji 
mūsų dramos veikalai. 

8. Pagyvinti visų teatrinių sambūrių bendradar- 
biavimą, pasikeičiant patirtimi, režisoriais ir vaidin- 
tojais. 

9. Rūpintis, kad būtų paisoma teatrinės etikos 
dėsnių. Ė 


B. — Tvirtai tikėdami lietuviškos scenos gajumųu, 
mūsų teatro darbuotojų gera valia ir nuoširdžiu no- 
ru pasitarnauti lietuviškos scenos labui, kviečiama 
visus JAV ir Kanadoje gyvenančius lietuvių scenos 
darbuotojus burtis į vieną lietuviškos scenos darbuo- 
tojų organizaciją, kuri apjungtų visus mūsų scenos 
žmones gyvesniam ir prasmingesniam lietuviško teat- 
ro darbui. 


C. — Norėdami pagyvinti lietuviško teatro veik- 
15 JAV-se ir Kanadoje bei sudominti platesnius mūsų 
visuomenės sluogsnius su mūsų scenos menininkų 
darbais, kviečiame visas lietuvių kolonijas, kuriose 
yra gyvesnė teatrinė veikla, o taip pat mūsų kuliū- 
rai vadovaujančius asmenis, organizuoti lietuviškos 
scenos festivalius. 

VI. Istorijos sekcijos: 


1. Kviesti visus susirūpinti istorinėmis problemo- 
mis: objektyviu ir utilitariniu lietuvių tautos istori- 
jos nušvietimu svetimtaučiams, mūsų istorinių faktų 
dinamiškumo ir herojiškumo iškėlimu jaunimui, is- 
torinės medžiagos rinkimu visur, kur tik lietuviai gy- 
vena, kad vėlesnėms kartoms paliktume Lietuvos is- 
torijos šaltinį. 


2. Įpareigoti kiekvieną istoriką panagrinėti, pa- 
rašyti ir, jei galima, išleisti bent vieną problemą iš 
Lietuvos istorijos. 


3. Skatinti jaunimą studijuoti istoriją, kad padi- 
dėtų istorikų prieauglis. 


4. Susirūpinti istorinės medžiagos apsauga — Pa- 
saulio Lietuvių Archyvu, Alkos ir kt. muzėjais ir kt. 


5. Steigti Lietuvių Tautos Istorijos Draugiją. 


6. Prašyti literatų, kad jie savo kūriniams temas 
imtų iš Lietuvos istorijos. 


VII. Mokslo sekcijos: 


Kuriant augštojo mokslo institucijas Lietuvoje, 
teko verstis be tinkamų patalpų, be pakankamos 
mokslinės lietuviškos literatūros, laboratorijų ir pa- 
galiau be savų mokslo tradicijų. Bet dėka idealisti- 
nio nusiteikimo, vieningo pasiryžimo, ištvermės ir pa- 
sitikėjimo savomis jėgomis jau per pirmąjį nepriklau- 
somo gyvenimo dešimtmetį suklestėjo augštosios mo- 
kyklos: jos prilygo Vakarų Europos tos rūšies mokyk- 
loms, o baigę Lietuvos augštasias mokyklas savo ži- 
niomis ir išsilavinimu neatsiliko nuo baigusiųjų jas 
užsienyje, mūsų profesūra traktuojama lygia Vaka- 
rų Europos profesūrai, augštųjų mokyklų diplomai — 
lygiaverčiais kitų Europos šalių diplomams. 


Kadangi mes šventai tikime, kad Lietuva ir vėl 
atgaus laisvę ir pati tvarkys savo gyvenimą, tad tu- 
rime tam būti pasirengę: apsišarvavę mokslu, paty- 
rimu ir tėvynės meile. Todel buvusi Lietuvos, tiek 
griežtųjų, tiek humanitarinių mokslų profesūra, kad 
neatsiliktų ir išlaikytų turėtą mokslo autoritetą, turi 
stengtis tapti laisvojo pasaulio augštųjų mokyklų 
mokomojo personalo nariais arba' bent tyrimo įstai- 
gų darbuotojais, nors medžiagiškai jiems tai ir būtų 
nuostolinga. 


Ypač turi būti lauktinas idealizmas ir Lietuvos 
ateičiai pasiaukojimas iš mūsų jaunosios kartos, ku- 
ri eina mokslus laisvajame pasaulyje, nes reikia par- 
vežti tėvynėn gražiausias to pasaulio mokslo tradi- 
cijas ir jas panaudoti gražiai mokslo pažangai, kurią 
dabar iškraipo Lietuvos okupantai. Bet kad išmoks- 
lintas mūsų jaunimas būtų itin naudingas atkurtai 
laisvai tevynei, jis ir svetur gyvendamas, neturi ati- 
trūkti nuo savito lietuvio gyvenimo: jis turi pažinti 
Lietuvos istoriją, proistorę, geografiją, literatūrą, tau- 
tosaką su tautotyra ir visas kitas būdingasias lietu- 
viškos kultūros šakas. O tai jis gali rasti lituanis- 
tinėse mokyklose, pradedant šeštadieninėmis ir bai- 
giant lituanistikos kursais, kuriuos įsteigė Lituanis- 
tikos Institutas. . 

šis institutas ypač brangintinas ir visų, tiek 
veiksnių, tiek visuomenės, moraliai ir medžiagiškai 
remtinas, nes tik jis vienas laisvajame pasaulyje ga- 
li paruošti lituanistinio mokslo prieauglį, papildyti 
retėjančias lituanistinių mokyklų mokytojų eiles. 


VIII. Spaudos sekcijos: 


1. Lietuviai laikraštininkai dėkoja lietuvių visuo- 
menei už palankumą periodinei mūsų spaudai. Tikė- 
damiesi ir toliau to paties palankumo, laikraštininkai 
trokšta, kad nebūtų lietuviškos šeimos be lietuviško 
laikraščio. 

2. Lietuviškus laikraščius kuriant ir tobulinant, 
turi reikštis visa visuomenė. Tenebūnie nei vienos 
organizacijos be savo korespondento ir nei vieno su- 
gebančio valdyti plunksną, kuris liktų nuošaliai nuo 
lietuviškų laikraščių. 

3. Džiaugdamiesi, kad lietuvių spauda ir lietuviš- 
kos radijo valandėlės laisvajame pasaulyje yra pada- 
rę gražią kultūrinę pažangą, reiškiame viltį, kad to- 
liau ta pažanga ryškiau reikšis savitarpe toleranci- 
ja, vengiant grupinio antagonizmo ir anoniminės ne- 
kultūringos polemikos, stengiantis dalykus vertinti 
objektyviai, laikantis publicistinės etikos asmenų ir 
grupių atžvilgiu, pagerbiant taurias mūsų tautos tra- 
dicijas ir ugdant bendradarbiavimą Lietuvos laisvi- 
nimo kovoje. 


4. Vertinant tarptautinę spaudos reikšmę, lietu- 
viai laikraštininkai skatinami kelti mūsų tautos tra- 
gediją amerikiečių ir kitų tautų periodikoje, o visų 
kolonijų lietuviai veikėjai bei kultūrininkai prašomi 
siekti glaudesnio bendravimo su kitų tautų spaudos 
leidėjais ir laikraštininkais. 


IX. Kalbos sekcijos: 


Kalbos sekcija pripažįsta: 


1. Kad lietuvių tautos, kaip ir kiekvienos tautos 
ar jos dalies, kur ji bebūtų, gyvybės pagrindą suda- 
ro savoji kalba. 

2. Kad lietuvių kalba dabar turi pakelti nykimo 
pavojų ne tik svetur dėl svetimų kalbų įtakos, bet ir 
savajame krašte, Lietuvoje, kur vėl brukama sveti- 
ma kalba, dar grubios jėgos remiama. 

3. Kad tos aplinkybės verčia laisvėje esančius lie- 
tuvius ypatingai pasiryžti budėti savo gimtosios kal- 
bos išlaikymo ir stiprinimo sargyboje. 

Todėl kongresas, dar prisimindamas senųjų kartų 
kovas dėl teisės viešai vartoti savąją kalbą, ir kalbos 
darbininkus, kurių darbais ir pasišventimu mūsų 
kalbos mokslas, raštas ir gyvasis žodis įžengė į augš- 
tesnį kultūros laipsnį, dabar kviečia ir akina: 

1. Lietuvių kalbininkus, kad jie pavieniui, kolek- 
tyviai, per kalbines organizacijas ir spaudą toliau 
mokslintų, tobulintų ir gaivintų lietuvių kalba; jiems 
patiems pavedama susitarti ir nusistatyti, kas ir kaip 
pirmiausia turi būti daroma; lietuvių bendruomenė 
jiems pažada galimą paramą. 

2. Lietuvius spaudos darbininkus, lietuvius kuni- 
gus, mokytojus ir lietuviškųjų organizacijų vadovus, 
kad jie daugiau rodytų meilės ir pagarbos lietuvių 


kalbai savo darbuose ir veikloje; lietuvių visuomenė 
laukia iš jų pavyzdžio. 

3. Visą lietuviškąją bendruomenę, kad ji ir toliau 
laikytųsi gimtosios kalbos šeimose ir lietuviškuose 
bendravimuose, kad visomis išgalėmis naudotųsi to- 
mis priemonėmis (laikraščiais, knygomis, mokyklo- 
mis, organizacijomis), kurios palaiko ir gaivina lie- 
tuvių kalbą. 

Gražiu lietuvišku žodžiu, sena ir garbinga lietuvių 
kalba kurkime naują tvirtą lietuvybę, tokią, kuri vėl 
įžengtų į pilnutinį visos tautos gyvenimą— į nepri- 
klausomybę. 


X. Akademinio jaunimo sekcijos: 


1. Sustiprinti informaciją apie Lietuvą svetimomis 
kalbomis. 

2. Atkreipti prezidento Eisenhowerio dėmesį į su- 
kilimus Rytų Europos kraštuose. 

3. Centralizuoti mūsų kultūrinių reikalų rūpini- 
mą. 


XI. Švietimo sekcijos: 


JAV ir Kanados švietimo darbuotojai, įsijungda- 
mi į lietuvių tautos likiminę kovą dėl egzistencijos, 
laisvės bei politinės nepriklausomybės ir matydami 
svetimos įtakos pavojų lietuvių jaunimui, pripažįsta: 

1. parapinių mokyklų seselių mokytojų svarbų 
vaidmenį mokymo ir auklėjimo srityje, o taip pat ir 
tų parapijų klebonų, kurie leido įvesti lituanistiką į 
reguliarių pamokų lentelę; 

2. iš kitos pusės, apgailestaudami konstatuoja 
stiprią vietos sąlygų įtaką, mažinančią švietimo dar- 
buotojų ir jų talkininkų pastangų rezultatus. 

Gyvenamųjų sąlygų įtakoms atsverti lituanisti- 
nio švietimo darbuotojai bando jieškoti ir siūlyti 
naujų priemonių: 

1. ugdyti idealistą lietuvį, sugebantį be atodairos 
kovoti dėl tautos idealų ir jiems aukotis; 

2. suteikti vaikui pagrindinių žinių apie Lietuvą 
ir jos gamtos grožį, atskleisti jam gimtosios kalbos 
paslaptis ir sužadinti jame gražiosios lietuvių kalbos 
meilę. 


šių tikslų siekiant, reikia: 


1. paruošti lietuvių mokykloms minimalinę tau- 
tinio švietimo ir auklėjimo programą; 


2. sparčiau ruošti vadovėlius ir žodynėlius, pri- 


taikytus dabarties sąlygoms; 

3. aprūpinti mokyklas lituanistinėmis biblioteko- 
mis, kuriose būtų jaunimui tinkamos lektūros ir prie- 
monių, ypač Lietuvos istorijai ir geografijai dėstyti; 

4. lituanistiniam švietimui derinti sudaryti cent- 
rinę instituciją; 


5. bandyti organizuoti lituanistinį švietimą skir- 
tingu metodu čia gimusiems lietuvių vaikams, kurie 
į Mokyklą ateina jau nebemokėdami lietuviškai kal- 
bėti; 

6. mokytojų prieauglį sustiprinti į lituanistinio 
švietimo darbą įtraukiant akademinį jaunimą ir trem- 
tines seseles, kurioms dar nepavyko į jį įsijungti; 

7. lituanistinio švietimo ir tautinio auklėjimo me- 
todams dabarties sąlygoms pritaikyti organizuoti ben- 
drą seselių vienuolių mokytojų ir pasauliečių moky- 
tojų sąjungą. 

Siekiant vaikų lietuviškumą išlaikyti, lemiamas 
vaidmuo tenka šeimai. Todėl būtinas glaudus tevų ir 
mokyklos bendradarbiavimas. Jam sustiprinti steig- 
tina jungtinė tėvų ir mokytojų organizacija, kuri: 

1. talkininkautų mokyklai drausmės, tvarkos, 
mokslo ir priemonių parūpinimo ir kt. reikaluose; 

2. rūpintųsi, kad visi lietuviai vaikai lankytų 1i- 
tuanistines mokyklas; 

3. planuotų užmokyklinį tautinį jaunuolių ugdy- 
mą kultūrinėmis pramogomis, vaidinimais, iškylomis, 
sporto varžybomis ir kt.; 

4. stengtųsi suspiesti visą lietuviškąjį jaunimą į 
lietuviškas organizacijas ir budėtų, kad jose būtų var- 
tojama lietuvių kalba ir puoselėjami taurūs papročiai; 

5. jieškotų patrauklesnių priemonių jaunimui Ii- 
tuanistiniu švietimu sudominti ir jam skirtą spaudą 
ir tautinę dainą pamėgti; š 

6. budėtų, kad visose lietuvių šeimose pirmųjų žo- 
džių tarimo ir pirmąjį skaitymo džiaugsmą vaikai iš- 
gyventų gimtąja tėvų kalba; 

7. kad tėvai leistų vaikams dalyvauti organizaci- 
jų vasaros stovyklose; 

8. kad prie pirmosios komunijos ir sutvirtinimo 
sakramento vaikai būtų ruošiami lietuvių kalba, o 
jiems skirtosios pamaldos būtų su lietuviška Evange- 
lija, pamokslų ir giesmėmis. 


Šios priemonės būtų sėkmingesnės: 

1. jei lietuviai tėvai jaustų didžiąją pareigą ir 
atsakomybę Lietuvos prisikelimui išauginti lietuvišką 
jaunąją kartą; 

2. jei visi lietuviai mokytojai įsijungtų į Lietuvių 
Mokytojų Sąjungą, kurioje spręstų aktualiausias 
problemas, ir įsijungtų į lituanistinį švietimo darką; 

3. jei visos parapinės mokyklos, bažnyčios ir visi 
lietuviai kunigai degtų Lietuvos meile ir, drauge su 
lietuvių šeimomis bei mokyklomis dirbdami, Lietu- 
vos meilės ugnį įžiebtų ir čionykštės lietuvių jaunuo- 
menės širdyse. 

Lietuvių Bendruomenei, kuri švietimo darbuoto- 
jams yra artimiausia moralinė talkininkė, priklauso 
pelnyta pagarba. 

Kultūros kongresas ir dainų šventė baigėsi vaišėmis Shermano viešbutyje. Viršuje: kalba 
kard. S. Stritchas. Apačio'e: bendras vaišių vaizdas. 


čikagos arkivyskupas 

VISUOMENINIS 
GYVENIMAS 


PIRMASIS KULTŪROS KONGRESAS 


Pirmasis kultūros kongresas, bir- 
želio 30 d. suruoštas JAV ir Kana- 
dos Lietuvių Bendruomenių čikago- 
je, atkreipė į save daugelio mūsų 
tautiečių dėmesį. Vieni domėjosi 1a- 
biau, kiti mažiau, tačiau niekas ne- 
išdrįso neigti jo reikšmės ar šiaip 
nepalankiai išsitarti. Tai liudija, kad 
kultūros kongresui buvo prisiartinu- 
si valanda. Po žiauraus komunistį 
smūgio lietuviškai kultūrai, po nera- 
mių tremties klajonių, po pirmųjų 
naujakūrystės vargų svetimose žemė- 
se iš tiesų jau seniai buvo prinokęs 
metas ryžtingai sutelkti mintis į sa- 
vo tautos nykstančius dvasinius 10- 
bius ir jieškoti jų ugdymui bei iš- 
saugojimui naujų kelių. Tai kultū- 
ros kongreso pagrindinis uždavinys, 
pripažintas vertu paramos net ir 
tų, kurie pačiai Liet, Bendruomenei 
neturi palankios akies. Nustelbtas 
lietuvybės jausmas gal žybtelėjo ne 
vienoje atvėsusioje širdyje, kai ruo- 
šiantis kultūros kongresui, beveik 
visa patriotinė spauda priminė, jog 
pamažu dvasiniai mirštame. Staigus 
mūsų išeivijos, lyg skęstančio laivo, 
pasvirimas vienon pusėn su nears3- 
komu nuostoliu savai knygai bei 
laikraščiui, savam menui, saviems 
papročiams bei kalbai yra be galo 
tragiškas reiškinys, jaudinęs kultū- 
ros kongrese kiekvieną mąstanti lie- 


tuvį. Šio kongreso šūkis buvo: Tau- 
tinė kultūra — tautos išlikimo pa- 
grindas, 


Prieš sustojant prie kongreso ei- 
gos, pravartu pažiūrėti ir į jo orga- 
nizavimo raidą. JAV Liet. Bendruo- 
menės centro valdybos pirm. St. 
Barzdukas ją taip apibūdina: 

“Centro valdyba, tik pračėjui 
darbą, jau pirmajame savo posėdyje 
1955 m. rugsėjo 3 d. nutarė: 'Ry- 


šium su kitais metais Čikagoje ruo- 
šiama lietuvių dainų švente organi- 
zuoti ta proga ir lietuvių kultūros 
kongresą. Dėl galimybių ir sąlygų 
tartis su Bendruomenės Čikagos apy- 
garda'. 

“Čikagos apygardos valdybos rug- 
sėjo 20 d. atsakyme rašoma: 'Apy- 
gardos valdyba tarėsi su dainų šven- 
tei ruošti komitetu. Valdyba ir ko- 
mitetas-sumanymą sveikina ir remia. 
Pageidaujama suderintos programos: 
dainų šventei įvykstant liepos 1 d., 
kultūros kongresą reikėtų reneti 
1956 m. birželio 30 d. Apygardos val- 
dyba atliks visą techniškąjį kultū- 
ros kongreso rengimo darbą ir kitus 
jai pavestus uždavinius. Kongresas 
turėtų įvykti viename iš geresniųjų 
Čikagos viešbučių ir baigtis bendru 
su dainų šventės dalyviais banketu, 
kuris įgalina gauti nemokamai vieš- 
bučio sales'. 


“1955 m. spalio 9 d. posėdy cent- 
ro valdyba ryšium su Čikagos a»y- 
gardos valdybos atsakymu padarė 
tolimesnius nutarimus: į kongreso 
rengimo darbą traukti ir Kanados 
Lietuvių Bendruomenę ir jį vadinti 
JAV ir Kanados lietuvių kultūros 
kongresu; organizuoti du p'enumo 
ir atskirų sekcijų posėdžius; plenumo 
posėdžių paskaitininkus — pirmojo 
kviečia JAV LB centro valdyba, ant- 
roio — Kanados LB krašto valdyba; 
džl sekcijų posėdžių organizavimo 
kreipiamasi į mūsų atitinkamų sri- 
čių kultūrines organizacijas arba 
paskirus menininkus. 

“Gavus Kanados LB krašto valdy- 
bos sutikimą dėtis į kultūros kKon- 
greso rengimo darbą bei bendradar- 
biauti ir Čikagos apygardos valdybai 
pasiėmus taip pat sekcijų organiza- 
vimą bei programos koordinavimą, 


kongresas galutinai gavo tą pavida- 
lą, kokiu mes jį išvydome 1956 m. 
birželio 30 d. Shermano viešbuty“. 


Į šią nepaprastą šventę skubėjo vi- 
si kultūros bičiuliai, kuriems nekliu- 
dė aplinkybės. Prie registracijos lan- 
gelių birželio 30 d. jau nuo 8 val. 
galėjai matyti eiles mūsų kultūros 
veteranų, rašytojų, muzikų, profeso- 
rių, kunigų, visuomenės veikėjų, aka- 
deminio jaunimo ir netituluotų lietu- 
viškos dirvos purentojų. Tenka pa- 
stebėti, kad neatsiliko ir mūsų po- 
likai. Žvilgsnį traukė ir gausiai su- 
važiavęs tremties akademinis jauni- 
mas. Atrodo, kad jis galėjo sudaryti 
apie penktadalį kongreso dalyvių. 
Bet su širdgėla tenka priminti, jog 
mažiausia buvo Amerikoje gimu ių- 
jų mūsų brolių ir seserų. 


Kongresas įvyko Shermano vieš- 
butyje, kuris tą dieną lietuvių kul- 
tūros reikalams užleido savo erdvias 
ir puošnias sales. Jo patalpose turė- 
jo būti padaryti gyvybiniai sprendi- 
mai mūsų ateičiai. Ypatingai įspū- 
dingas buvo kongreso atidarymas, 
kai į veidrodžiais spindinčią didžiąją 
viešbučio salę susirinko iš visų JAV 
ir Kanados vietovių apie 600 lietu- 
vių, susirūpinusių savo kultūros da- 
lia. Centrinėje sienoje stambiomis 
raidėmis buvo išrašyta: “Sveikiname 
atvykusius į kultūros kongre:ą — 
Lietuvių Bendruomenė''. Estrados ša- 
lyse stovėjo Amerikos ir Lietuvos 
vėliavos, ant prezidiumo stalo“ — 
Rimšos “Vargo mokyklos" medinė 
kopija, mūsų kovos už savo kultūrą 
simbolis. 

Kongresas buvo pradėtas Čikagos 
Liet. Bendruomenės apygardos pirm. 
dr. J. Bajerčiaus žodžiu. Po jo pra- 
bilo Kanados LB pirm. B. Sakalaus- 
kas. Visų dalyvių nuotaika buvo pa- 
kili. Pagaliau kultūros kongresą ati- 
darė St. Barzdukas, JAV LB centro 
valdybos pirm., pasakydamas ilges- 
nę kalbą. Sugiedota Amerikos ir 
Lietuvos himnai. Invokacines maldas 
sukalbėjo prel. Ig. Albavičius ir evan- 
gelikų dvasininkas A. Trakis. Tuo 
pačiu atsistojimu himnams bei mal- 
dai buvo pagerbti mūsų mirusieji ir 

ištremtieji kultūros puoselėtojai. Į 
darbo prezidiumą St. Barzdukas pa- 
kvietė dr, K. Pakštą, dr. P. Joniką, 
dr. J. Puziną, Vl. Jakubėną ir A. 
Rinkūną; į sekretoriatą — studen- 
tus: V. Vygantą, V. Gaškaitę ir L. 
Maskeliūną. šiame posėdyje pirmi- 
ninkauti teko dr. K. Pakštui. Pra- 
džioje trumpai sustota prie sveikini- 
mų. Sveikintojų ir aukotojų pavar- 
des bei pavadinimus suminėjo V. 
Gaškaitė. Sveikinimų gyvu žodžiu 
nebuvo. Tuojau eita prie šio posė- 
džio branduolio — dr. Juozo Girniaus 
paskaitos “Tautinė kultūra — tau- 
tos gyvybės pagrindas". Paskaita 
buvo išklausyta su didžiu dėmesiu. 
Klausimai, kuriuos prelegentas iškėlė 
ir ten pat atsakė, buvo aiškūs. Gal 
todel po šios labai išsamios paskai- 
tos neatsirado norinčių leistis į dis- 
kusijas. Dr. J. Girniaus žodis kon- 
greso dalyvių buvo nuoširdžiai pri- 
imtas ilgais plojimais. Pirmasis po- 
sėdis baigėsi 12 val. Kongreso daly- 
viai išsiskirstė pietų. 2 val, tame pa- 
čiame viešbutyje turėjo prasidėti sek- 
cijų posėdžiai. Prieš išsiskirstant dar 
buvo perskaityta sen. P. H. Doug- 
las telegrama apie senato skyrimą 
20 milijonų dol. pavergtųjų tautų 
kovai už laisvę. 

Kongrese buvo suorganizuotos 8 
sekcijos, būtent: literatūros sekcija, 
vadovaujant Ben. Babrauskui, su dr. 
Jono Griniaus paskaita “Lietuviams 
rašytojams aktualios  problemos'!'; 
meno sekcija, vadovaujant J. Pili- 
pauskui, su K. Žoromskio paskaita 
“Tautinis menas ir jo reikšmė išei- 
vijoje''; lietuvių kalbos sekcija, va- 
dovaujant A. Dunduliui, su L, Damb- 
briūno paskaita “Mūsų kalbininkų 
uždaviniai tremtyje"; istorijos sekci- 
ja, vadovaujant V. Liulevičiui, su dr. 
A. Kučo paskaita “Aktualios mūsų 
istorijos problemos''; mokslo sekci- 
ja, vadovaujant M. Krikščiūnui, su 
S. Kolupailos paskaita “Augštojo 
mokslo raida nepriklausomoje Lietu- 
voje"; teatro sekcija, vadovaujant 
St. Pilkai, su G. Veličkos paskaita 
“Mūsų teatro ateitis" ir St. Pilkos 
paskaita “Mūsų teatras dabarties 
metu JAV ir Kanadoje'; švietimo 
sekcija, vadovaujant J. Ignatoniui, 
su A. Rinkūno, Ig. Maleėno, K. Moc- 
kaus paskaitomis šiomis temomis: 
“Mokyklos lietuviškasis turinys“, 
“Lituanistinis švietimas JAV", “Bū- 
dai ir priemonės lietuviškam švieti- 
mui stiprinti"; muzikos sekcija, va- 
dovaujant J. Kreivėnui, kurios po- 
sedis įvyko liepos 1 d. Kolizieiaus 
patalpose prieš dainų šventę su VI. 
Jakubėno paskaita “Tautiniai ele- 
mentai lietuvių muzikoje" ir J. Ži- 
levičiaus paskaita “Amerikos lietu- 
vių indėlis Į lietuvių muziką“; aka- 
deminio jaunimo sekcija, vadovau- 

jant Br. Juodeliui, su paskaita “Lie- 
tuvių tautinės kultūros išlaikymas“. 
Paskaita buvo iš trijų dalių. Apie 
liet. kultūros išlaikymą vyresniojoje 
kartoje kalbėjo L. Sabaliūnas, apie 
išlaikymą studentijoje — A. Barzdu- 
kas ir apie išlaikymą priešmokykli- 
nio bei mokyklinio amžiaus jaunime 
— G. Prialgauskaitė. Prie šių sekci- 
jų dar tenka pridėti du posėdžius — 
Pabaltijo universiteto dešimtmečio 
minėjimą su dr. J. Puzino paskaita 
“Vilnius iki Vytauto laikų“ ir žur- 
nalistų susirinkimą,  sukviestą J. 
Kardelio pastangomis, 


Antrasis plenumo posėdis prasidė- 
jo 6 val, į kurį dar gausiau prisi- 
rinko publikos, kaip į pirmąjį. Kon- 
greso organizacinės komisijos pirm. 
T. Blinstrubas pranešė, kad užsire- 
gistravusių dalyvių yra 700, o paja- 
mų aukomis gauta 1826 dol. Taip 
pat pasitaikė ir neužsiregistravusių 
svečių. Šiam posėdžiui pirmininkavo 
dr. P. Jonikas ir dr. J. Puzinas. 
Programoje buvo Iz. Matusevičiū- 
tės, Kanados LB Kultūros Fondo 
pirm., paskaita “Būdai ir priemonės 
tautinei kultūrai išlaikyti". Prelegen- 
tė iš visų pusių palietė lietuviškojo 
gyvenimo negalias, pateikdama visą 
eilę praktiškų nurodymų, kaip jas 
pašalinti. 


Paskaitoje iškeltos kai kurios min- 
tys vedė į diskusijas. Jose dar 1a- 
biau išryškėjo mūsų kultūrinio gy- 
venimo padėtis. Kun. dr. J. Pruns- 
kis, pripažindamas paskaitoje iškel- 
tą lietuviškų parapijų bei bažnyčių 
vaidmenį tautiniam  išsigelbėjimui, 
pažymėjo, kad mažėja lietuviškų pa- 
maldų lankytojai. Jis ragino eiti į 
parapijų komitetus, dėtis į organi- 
zacijas ir ten skleisti lietuvišką dva- 
sią, kuri religinėje bendruomenėje 
gali sulaikyti angliškai kalbančiųjų 
amplūdį. Dail. A. Rūkštelė kalbs- 
jo apie lietuviškumo ugdymą jau- 
nojoje kartoje, ateisiančioje užimti 
kultūrinės veiklos barų. Jis siūlė 
kultūros fondui nesiriboti tik pre- 
mijų teikimais už jau pasiektus lai- 
mėjimus kūryboje, o labiau remti 
naujai  besiskleidžiančius talentus. 
Lietuvaičių vienuolių benediktinų 
vardu žodį tarė sesuo Rafaelė, iš- 
reikšdama tų seserų troškimą veik- 
ti lietuviškoje dirvoje, kuris dėl ne- 
palankių aplinkybių iki šiol nega- 
lėjo būti įgyvendintas. Dail. V. K. 
Jonynas iškėlė pačią pagrindinę 
mūsų negerovę — per mažą visuo- 
menės domėjimąsi sava kūryba. 
Priežastis — per daug didelis palin- 
kimas į medžiaginę pusę, dėl kurics 
yra išduodama lietuvybė. Kalbžto- 
jas palietė skaudžią mūsų kultūri- 
nio gyvenimo apraišką — kai nyks- 
tame svetimose įtakose, dėl to ne- 


sidomėjimo sava kūryba dailininkai 
bei rašytojai net jaučiasi esą nerei- 
kalingi. V. Vygantas, studentijos at- 
stovas, išreiškė jaunųjų ilgesį gir- 
dėti iš vyresniųjų daugiau apie lie- 
tuviškumo sąvoką bei jo išlaikymo 
būtinybę. Pagaliau dr. J. Pajaujis 
atkreipė kongreso dalyvių dėmesį, 
kad labai yra žalinga vaizduoti Lie- 
tuvą išnaikintą ir jos gyventojus i5- 
gabentus. Tai kliudo gelbėti paverg- 
tą tautą, kurioje yra daug ryžtingų 
ir laisvės ištroškusių mūsų brolių. 
Visų čia kalbėjusių pasisakymai bu- 
vo labiau pastabinio pobūdžio. Į pla- 
čias diskusijas plenumo posėdžiuose 
nebuvo išeita greičiausia dėl to, kad 
paskaitų mintys nebuvo diskusinės, 
ir visi jas galėjo priimti. Ilgesnės 
diskusijos išsivystė paskirose sekci- 
jose. 

Neatsiradus daugiau norinčių kal- 


bėti, eita prie rezoliucijų, kurias 
perskaitė dr. J. Paplėnas. Bendro- 
sioms  rezoliucijoms parengti jau 


anksčiau buvo sudaryta komisija iš 
dr. J. Girniaus, dr. J. Paplėno ir V. 
Vardžio. 

Sekcijų rezoliucijas paruošė posė- 
džiuose išrinktos komisijos. Jos visos 
buvo vienbalsiai priimtos tik St. 
Barzduko pasiūlymu kai kurias rei- 
kėjo trumpinti. 

Po rezoliucijų dar atsirado norin- 
čių tarti žodį. St. Gabaliauskas išė- 
jo su didingu sumanymu — lietuvių 
kultūros reikalams sutelkti milijono 
dolerių fondą, kurį sukeltų mūsų 
verslininkai bei pasiturinčios orga- 
nizacijos, įmokėdami tam tikras su- 
mas. Tuo būtų išeita iš elgetavimo 
padėties ir praskintas kelias mūsų 
kultūros rėmimui. Sumanymas buvo 
priimtas ir paliktas tolesniam tyri- 
nėjimui. Vysk. V. Brizgys kvietė 
reikšti protestus Jungtinėse Tauto- 
se dėl Lietuvos žmonių naikinimo. 
Vliko pirm. J. Matulionis pažymėjo, 
kad mūsų kovoje už tautos gyvybę 
tremtyje turi darniai eiti kultūra ir 
politika. Kun, dr. J. Prunskis prane- 
še, kad kongreso proga skiria 500 
dol. premiją religinės ir patriotinės 
dainos konkursui, 

Kongresą uždarė LB centro valdy- 
bos pirm. St. Barzdukas, savo kal- 
boje pasigėrėdamas jo pasisekimu ir 
kviesdamas sugiedoti Lietuvos him- 
ną. 

Kultūros kongresas apėmė tik vie- 
ną dieną. Tai yra labai trumpas lai- 
kas, atsižvelgiant į gyvybinės reikš- 
mės klausimus, kuriuos pasiimta 
gvildenti. Tačiau kultūros kongreso 
laikas, apspręstas didžių nuotolių ir 
amerikietiško gyvenimo skubšjimų, 
nepažeidė šio svarbaus lietuvių suva- 
žiavimo esmės. Į tą vieną dieną bu- 
vo sutelkta tiek turinio, tiek ryžto 


ir lūkesčių, kad ji mūsų tautinei £y- 
vybei gali daugiau reikšti, kaip ilgi 
posėdžiavimai. Iš kitos pusčs, kalbant 
apie ši įvykį, vargu iš viso būtų tiks- 
lu jį suvesti į vieną dieną. Pirmiau- 
sia jam buvo ilgai ruoštasi, keliant 
saulės švieson pagrindinius mūsų už- 
davinius ir juos kalant visuomenei. 
Be to, šio kongreso mintimis, polė- 
kiais ir pasiryžimais visą tremties 
metą gyveno tūkstančiai susipratusių 
lietuvių, nuolat savo pastangas dėda- 
mi ant kultūros aukuro. Kongresas 
buvo didingas tų pastangų išskleidi- 
mas ir vienu sykiu parodymas, šau- 
kiant visus apsnūdusius ir nutautu- 
sius brolius bei seseris į savo tau- 
tos dvasinių lobių gelbėjimo talką. 
Kiek tasai šauksmas bus išgirstas, 
tiek galėsime kalbėti apie kultūros 
kongreso pasisekimą. Iš kitos pu- 
sės ryžtingas balsas mūsų kūrybinio 
gyvenimo puoselėtojų bei palaikyto- 
jų, susirinkusių iš visos Amerikos ir 
Kanados birželio 30 d. čČikagon, pa- 
skaitose, 0 ypačiai rezoliucijose, il- 
gai skambės tarp lietuvių. Bent šiuo 
metu, mūsų emigracinė skeveldra, 
pasiduodama nutautėjimo vilnims, ne- 
galės sakyti, kad niekas neperspėjo 
ir neištiesė gelbėjimuisi rankos. Kul- 
tūros kongreso rezoliucijos, išmąs- 
tytos, pritaikytos pavojams ir daly- 
vių vienbalsiai priimtos, galės būti 
išsigelbėjimo priemonėmis. Reikia 
tik, kad iki ateinančio kultūros kon- 
greso mūsų spauda jas nuolat keltų, 


gvildentų, o visuomenė nuoširdžiai 
priimtų ir stengtųsi įgyvendinti. šias 
rezoliucijas galima vadinti lietuvių 
kultūrinės veiklos programa tremty. 

O'/kad tas mūsų kultūrinio gyve- 
nimo sargų šauksmas fabrikinio gy- 
venimo bildesy nenutiltų, Liet. Ben- 
druomenė turėtų rūpintis, kad šis 
kongresas nebūtų paskutinis. Rei- 
kia, kad kultūrininkų balsas stiprė- 
tų, dažnėtų ir pasiektų visų lietuvių 
širdis. Organizuojant antrą kultūros 
kongresą, jau bus galima panaudoti 
įsigytą patirtį. 

Su šiuo kongresu buvo jungta ir 
mūsų tautos kultūrinių vertybių de- 
monstravimas. Jį visomis išgalėmis 
reikėtų plėsti. Dainų šventė apėmš 
tik vieną sritį — garsinį meną ir 
tai nepilnai, neparodant operinių bei 
simfoninių jėgų, Ateityje su kultū- 
ros kongresais, kai jie taps mūsų 
visuotiniais pasirodymais,  prisieis 
jungti ir kitų meno šakų demon- 
stravimą, pagerbiant ne tik dainą, 
bet surengiant ir lietuvių dailininkų 
parodas, literatūros šventės. Tai bus 
įmanoma, jeigų augs solidarumas, 
meilė savai kultūrai, vienybė ir pa- 
skirų šakų menininkai rūpinsis sa- 
vo srities iškėlimu. 

Šiame kultūros kongrese tų gražių 
savybių jau apsčiai regėjome. Jis 
praėjo solidarioje dvasioje, su dide- 
liu užsidegimu. Tai užtikrina ir 
kitų kongresų saulėtą ateitį. 

L. Andriekus 


ŠVIETIMO SEKCIJOS POSĖDIS 


Lietuvių kultūros kongrese, tarp 
daugelio įvairių problemų, buvo 
svarstomi ir švietimo reikalai. švie- 
timo sekcijos vadovas Jer. Ig- 


natonis įžanginiame žodyje pastebė- 
jo, kad mūsų kultūrinis, visuomeni- 
nis ir politinis gyvenimas pradėjo 
riedčti, lyg ratai be vairo ir stab- 
džių, be aiškaus plano ir krypties. 
Kultūros kongresas yra tinkamiau- 
sia akimirka truputį stabtelti, atsi- 
palaiduoti nuo galvotrūkinio bėgimo, 
rimtai pamąstyti bei apsvarstyti lie- 
tuvybės išlaikymo problemas, rasti 
kryptį ir aiškų veikimo planą. 

Į darbo prezidiumą pakviesta Pet- 
ras Balčiūnas, sesuo M. Perpetua ir 
Birutė Lesevičiūtė; rezoliucijų komi- 
sijon — Bernadeta Beleškienė, Ignas 
Serafinas ir A. P. Bagdonas, Darbo- 
tvarkčje buvo du referatai ir vienas 
pranešimas apie dabartinę lituan's- 
tinio švietimo padėtį. 

Pagrindinį referatą “Lietuviškasis 
mokyklos turinys" skaitė Antanas 
Rinkūnas iš Toronto, žinomas peda- 
'gogas. praktikas ir vadovėlių auto- 


rius. Prelegentas savo referate išreiš- 
kė visą lituanistinio švietimo darbuo- 
tojų credo, todėl šis referatas buvo 
sutiktas beveik be kritikos ir patai- 
sų. 

Antruoju darbotvarkės punktu bu- 
vo Igno Malėno pranešimas apie da- 
bartinę lituanistinių dalykų dėstymo 
mokyklose padėtį. 

Kazys Mockus nesuspėjo atvykti į 
kongresą, tad jo referatą “Būdai ir 
priemonės lituanistiniams dalykams 
sustiprinti" perskaitė sekcijos vado- 
vas Jer. Ignatonis. Kadangi pasitai- 
kė daug pasikartojimų tarp anksčiau 
buvusio referato minčių, K, Mockaus 
referatas buvo perskaitytas tik da- 
linai. 

Po referatų ir pranešimo prasidėjo 
gyvos diskusijos. Kun. dr. J. Gutaus- 
kas, papildydamas A. Rinkūno refe- 
ratą, pastebėjo, kad Vokietijoje pir- 
majame gimnazijos direktorių suva- 
žiavime buvo nutarta, jog lietuviš- 
kosios mokyklos pagrindinė kryptis 
yra puoselėti tautiškai krikščioniško- 
jo doro žmogaus auklėjimą. Nuo šios 


krypties negalime nutolti ir išeivijo- 
je. Toliau jis pažymėjo, kad ne vi- 
sur galima įvesti lituanistinių daly- 
kų dėstymą į bendrąjį pamokų tvarka- 
raštį, todėl rezoliucijose turėtų būti 
įrašyta, kad lituanistiniai dalykai 
jungiami į normalių pamokų tvarka- 
raštį ten, kur yra galima, o šešta- 
dieninės mokyklos laikytinos ir steig- 
tinos visur, kur tik yra lietuvių. 


Motina Aloyza, Seserų Pranciškie- 
čių  Kongregacijos atstovė, palaikė 
K. Mockaus mintį, jog į lituanistinį 
švietimą būtinai reikalinga įjungti ir 
ne lietuviškai kalbančiųjų vaikus ir 
paruošti jiems anglų kalba lietuanis- 
tinę medžiagą, Ta linkme ji eina sa- 
vose mokyklose ir pasiekė gerų re- 
zultatų. Vaikai domisi Lietuva ir šir- 
dimi jaučiasi esą lietuviai. Ji pati 
renka lietuvių autorių lyrinius daly- 
kus, prašo lietuvių kompozitorius 
jiems duoti lietuvišką muziką. Vai- 
kai auklėjami lietuviškoje dvasioje, 
nors ir anglų kalba. Motina Aloyza 
siūlė daryti rajonines lietuvių vaikų 
šventes, suvažiavimus, kur būtų kal- 
bama, žaidžiama, dainuojama tik lie- 
tuviškai, ir vaikai pasijustų kaip Lie- 
tuvoje. Taip pat ji prašė paramos lei- 
diniams anglų kalba apie Lietuvą ir 
“Eglutėje" bent kelių puslapių ang- 
liškai kalbantiems lietuvių vaikams. 


Toliau V. Galvydis patikslino kai 
kurias referatų mintis, būtent, kad 
pagrindinis vaikų lituanistinis švieti- 
mas turi būti namai, pagrindinis li- 
tuanistinių žinių šaltinis — tėvai, o 
mokykla tik pagelbininkė. Be to, jis 
paabejojo, ar reikalinga bendra, ap- 
jungianti visas lituanistines mokyk- 
las programa. 


A. Tamulionis perspėjo tėvus, kad 
lengvapėdiškai nepatikėtų kai kurių 
vaikų nusiskundimais dėl lietuvių 
kalbos mokymo. Vaikai kai kada są- 
moningai, nenorėdami savęs apsisun- 
kinti, nusiskundžia, jog nesuprantą, 
ką jiems mokytojai dėsto ir dėl to 
jie negalį lankyti lituanistinių pamo- 
kų. 

Sesuo Felicija, Nekalto Pracidėji- 
mo Seserų kongregacijos atstovė, 
abejojo, ar bus daug naudos iš aka- 
demikų įjungimo į lituan stinių da- 
lykų dėstymą, nes daugelis jų yra 
išaugę jau be lietuviškos mokyklos 
ir jų lietuvių kalbos mokėjimas abe- 
jotinas. Vieton to ji siūlė steigti li- 
tuanistinius mokytojams kursus va- 
saros metu, be to, skatinti jaunimą, 
o ypač vyrus, kad jie stotų į huma- 
nitarinius fakultetus ir studijuotų 
pedagogiką, as 

Toliau dar savo mintimis diskusį- 
jas papildė ir kiti kalbėtojai. . Bal- 
šaitytė ragino leisti ir tevams infoy- 


„macinį laikraštėlį ir jį platinti ; ve]- 

tui. Tėvai taip pat privalo domėtis 
pedagoginiais klausimais ir lietua- 
nistiniu švietimu. P. Grybinas pagei- 
davo, kad Amerikos Lietuvių Mo- 
kytojų Sąjunga atkreiptų dėmesį į 
korespondencinį organizavimąsi; kad 
būtų daromi reguliarūs rinkimai bei 
šiaip susirašinėjimai ir tokiu būdu 
labiau įjungiami į mokytojų sąjun- 
gą pavieniui gyveną mokytojai. Kun. 
Steponaitis atkreipė dėmesį į vaikų 
vasaros stovyklas. Vasaros stovyk- 
los vaikams turėtų būti ne mažesnio 
susidomėjimo vertos, kaip ir litua- 
nistinės mokyklos bei klasės. Čia 
vaikai visiškai atitraukiami iš ame- 
rikietiškos aplinkos ir auklėjami lie- 
tuviškai. Tokios stovyklos daugiau 
gali reikšti vaikų lietuviškumui, 
kaip lituanistinės klasės. 


Be to dar kalbėjo kun. Urbaitis, 
kun. B. Sugintas, A. Gulbinskas, J. 
Tumavičius, K. Grudzinskas, Šatas, 

ičiū ir kiti. Posedis truko 
keturias valandas. 


Posėdžio pabaigoje buvo diskutuo- 
jama Amerikos Lietuvių Mokytojų 
Sąjungos reikalai. Nutarta kores- 
pondenciniu būdu nustatyti, kokioje 
lietuvių vietovėje turėtų būti renka- 
mi centriniai organai ir keleriems 


metams. Pasiryžta dar šiais metais 
korespondenciniu būdu išrinkti nau- 
ją ALM Sąjungos centro valdybą. 
Baigiant tenka pastebėti, kad švie- 
timo sekcijos kultūros kongrese dar- 
bai pralenkė visas iš anksto turėtas 
viltis. Sekcijos posėdyje buvo 
per 80. kongreso dalyvių. Tai rodo 
didelį susidomėjimą švietimo pro- 
blemomis. Matėsi pasauliečių, dva- 
siškių, vienuolių-mokytojų ir tėvų. 
Kongrese dalyvavo keturių kongre- 
gacijų seselių-vienuolių atstovės, 


švietimo sekcijos posėdyje buvo 
dalyvių iš įvairių lietuviškųjų vieto- 
vių — Hamiltono, Toronto, Montrea- 
lio, Detroito, Clevelando, Bostono, 
St. Louis, Wisconseno, Nebraskos ir 
kitur. Ypač daug reiškia vienuolijų 
atstovių dalyvavimas, kurių ranko- 
se praktiškai yra mūsų vaikų mo- 
kymas bei auklėjimas. Į diskusijas 
aktyviai jungėsi tėvai, parapijų at- 


stovai, kunigai ir mokytojai, šiuo 
metu dirbantieji lituanistinėse mo- 
kyklose. Visa tai liudija švietimo 


sekcijos posėdžio pasisekimą ir ska- 
tina tikėtis, jog posėdyje svarsty- 
tieji klausimai ir priimtos rezoliuci- 
jos bus naudingos mūsų jaunajai 
kartai. 


Jeronimas Ignatonis 


SPAUDOS SEKCIJOS POSĖDIS 


Plačiais užsimojimais ir dideliu 
mastu sudarytoje pirmojo JAV ir 
Kanados lietuvių kultūros kongreso 
programoje dalyvių buvo pasigesta 
dviems svarbiems dalykams sekcijų 
— greta Lietuvos istorijos sekcijos 
trūko Lietuvos geografijos sekcijos, 
kuri yra ypač svarbi savo aktualu- 
mu, atsižvelgiant į Lietuvos— tu- 
rint galvoje būsimąją Lietuvą — ri- 
bas bei sienas ir Lietuvos geografi- 
jos dėstymą lietuviškosiose mokyk- 
lose (šeštadieninėse ir kursuose gim- 
nazijos kursui papildyti lietuviškais 
dalykais). Trūko ir spaudos (perio- 
dinės) sekcijos, kuri kasdien aktua- 
li kiekvienam lietuviui. Atrodė, kad 
be šių dviejų sekcijų kultūros kon- 
greso programa nebus pilna — pa- 
liks dvi labai žymios spragos. 

Organizatorių vardu dr. J. Bajer- 
čius paaiškino, kad spaudos sekcijos 
nebuvę įmanoma sudaryti, nes į 
kongreso organizatorių raštus žur- 
nalistų S-gos valdyba nieko neatsa- 
kiusi. 

Bet kadangi kongrese buvo žy- 
mus procentas žurnalistų bei publi- 
cistų, tai iniciatoriui J. Kardeliui iš- 
kėlus klausimą, spontaniškai susida- 
rė spaudos sekcija, kuri posėdžiavo 

greta literatūros sekcijos, nors ir 
ekspromptu susidariusi dienotvarkę. 
Dalyvaujant apie 25 periodinės 
spaudos darbuotojams, visų pirma 


buvo aptarti organizaciniai klaucsi- 
mai, kuriuos iššaukė nebuvimas kul- 
tūros kongrese spaudos sekcijos. 


Šiuo reikalu buvo griežtokų pasisa- 
kymų prieš dabartinę Žurnalistų Są- 
jungos valdybą.  Sesijoje sekreto- 
riavusi Sąjungos sekretorė S. Nar- 
keliūnaitė aiškino, kad nariai nepa- 
rodą gyvesnio susidomėjimo organi- 
zacijos veikla ir neatsaką į anketas. 
Dėl anketų gi daugelis dalyvių pa- 
sisakė labai neigiamai ir kaltino 
valdybą perdideliu nukrypimu į biu- 
rokratiškumą. Plačiau išsikalkėjus, 
S. Narkeliūnaitė paprašyta privač'ai 


painformuoti centro valdybą, kas 
buvo aptariama, ir prašyti veiklą 
pazyvinti. 


Spaudos kultūros bei etikos —objek- 
tyvumo, išsisakymų  kultūringumo. 
rimties ir teisės į V. Kudirkos va- 
dinamąją “altera pars" — klausi- 
mu skirtingų nuomonių nebuvo, Visi 
sutiko, kad tai yra būtinybė. Pirmi- 
ninkavusiam J. Kardeliui pasiūlius, 
buvo susidaryta Spaudos sekcijos 
rezoliucijos komisija iš kun. dr. J. 


Prunskio, dr. J. Paplėno ir Jer. Ci- 
cėno, kuri suprojektavo spaudos ir 
lietuviškųjų radio valandėlių darbuo- 
tojams taikomą viešojo žodžio kul- 
tūros klausimu rezoliuciją, sekcijos 
priimtą vienbalsiai. 

Sumanymų — buvo daug ir gra- 
žių, tiktai atsižvelgiant į esamas 
sąlygas, kai kurie jų rasti sunkiai 
arba ir visai neįmanomi realizuoti. 
Pav., Spaudos Archyvo leidimo klau- 
simas. Realizuotinu rastas žurnalistų 
sekcijų — būrelių organizavimas, 
kur tiktai yra bent keli žurnalistai. 
Čia pat buvo sudaryta Čikagos spau- 
dos veiklai pagyvinti grupė iš A. 
Gintnerio, S. Juškevičienės, kun. dr. 
Prunskio, dr. J. Paplėno ir A. Zails- 
kio. 

Kiti klausimai palikti žurnalistų 
Sąjungos valdybai, kuri prašoma 
imtis didesnės iniciatyvos ir gyves- 
nės veiklos. 

J. Kardelis 


LB TARYBOS SVEIKINIMAS 


Jungtinių Amerikos Valstybių 
Lietuvių Bendruomenės tarybos pre- 
zidiumas širdingai sveikina pirmąjį 
lietuvių kultūros kongresą tremtyje 
ir linki darbingos nuotaikos bei 
reikšmingų nutarimų, kurie  nu- 
smaigstytų gaires tolimesniam sėk- 


mingam kultūriniam darbui. Tik 
savosios kultūros puoselėjimu, jos 
laikymu ir kėlimu išliksime kitų 
kultūros tautų šeimos tarpe, prisi- 


dėsime prie laisvojo pasaulio kultū- 
ros pažangos ir tuo įamžinsime sa- 
vo tautos vardą. 

Pas. J. šlepetys, pirm., ir J. Puzi- 
nas, vicepirm. 


e Kultūros kongreso išlaidoms ap- 
mokėti iš aukų ir registracijos mo- 
kesčio surinkta $1961.50. 100 dol au- 
kojo Liet. Fronto bičiuliai ir “Į Lais- 
ve“ "Žurnalas; 504 dol + — 1 Am Liet 
Inž. ir Archit. S-gos Čikagos skyrius, 
dr. P. Kisielius ir dr. A. Razma; 30 
dol. — LB E. St, Louis apylinkė; 25 
dol. — pranciškonai, “Aidai", Am. 
Liet. Dail. S-ga, Clevelando ateiti- 
ninkai, Dantų Gyd. S-ga, Liet. Nepr. 
Talkos čikagos K-tas, Liet. S-gos 
"Ramovė" čikagos skyrius, statybos 
bendrovė Mūras", Pabaltijos Univ. 
minėjimo komisija, dr. V. Tauras- 
Tupčiauskas, dr. A. Valis-Labokas, S. 
Velbasis ir jo studijos mokiniai, V. 
ir M. šmulkščiai; 15 dol.— Am. Liet. 
Mokyt. S-ga. Čikagos Liet. Suvalkie- 
čių D-ja, LB Clevelando apylinkė, 
SLA 134 moterų kuopa; 12.50 dol— 
V. Marijošius; 11 dol — dr. K. 
Pakštas, Br. Polikaitis. Kiti kongre- 
są parėmė mažesnėmis aukomis. 


DAINŲ ŠVENTEI PRAĖJUS 


Mintis surengti dainų šventę Ame- 
rikoje buvo kartu nauja, kartu ir 
nenauja, Dainų šventės didesniu ar 
mažesniu mastu buvo rengiamos 
Amerikos lietuvių jau nuo praeito 
šimtmečio galo. Lietuvoje gi pirmo- 
ji visuotinė šventė įvyko tik nepri- 
klausomybę atgavus, 1924 m. Sun- 
kios politinės sąlygos caro valdžioje 
neleido mums pasekti latvių ir ec-tų 
pavyzdžiu, kurie dainų švenčių tra- 
diciją buvo pradėję jau apie 19 am- 
žiaus pusę. Lietuvoje surengus dar 
vieną dainų šventę 1930 m., buvo ne- 
pasitenkinimo dėl jos lygio. Kita dai- 
nų šventė buvo atidėta ilgesniam lai- 
kui ir jai ruoštasi nuodugniai ir sis- 
temingai. Karo įvykiai sutrukdė jos 
įvykdymą. 

Karo įvykiai įnešė sutrikimų ir į 
Amerikos lietuvių gyvenimą. Anks- 
tesnei mūsų išeivių kartai senstant, 
o vėlesnei nutaustant, lietuviškas 
kultūrinis judėjimas buvo pradėjęs 
nusilpti. Atvykusių tremtinių ban- 
ga įkvėpė naujo gyvenimo ir čaug 
kur paėmė vadovavimą. Tai ypač yra 
jaučiama chorų srityje. Atsirado 
naujų sambūrių Amerikos gyvenime. 
Kai kur tremtiniai sudarė senųjų 
chorų daugumą, pakeisdami jų dva- 
sią ir pobūdį. Kai kur gi senieji Ame- 
rikos lietuvių chorai išsilaikė savo 
ankstesnių dirigentų vadovybėje, gal 
tik papildyti vienu kitu tremtiniu. 

šia prasme idėja suruošti JAV ir 
Kanados lietuviu visuotinę dainų 
šventę 1956 m. Čikagoje buvo nauja 
ir drąsi. Projektas rėmėsi visai nau- 
jomis sąlygomis. Jo įvykdymas reiš- 
kė naujai įgytų jėgų patikrinimą, 
kartu gi ir lietuvių vienybės paro- 
dymą išeivijoje — vienybės,kuri ga- 
lėtų pasireikšti, nepaisant ilgamečio 
sąlygų skirtumo tarp “senųjų? ir 
“naujųjų emigrantų. Visuotinės dai- 
nų šventės suruošimas nebūti gali- 
mas, jei nesusilietų į vieną visumą 
tiek jaunieji, tiek senieji ateiviai, 
tiek choristai, tiek ir dirigentai. 

Idėjai užsimezgus, pradėta eiti 
prie vykdymo, Suprantama, kad or- 
ganizacinis darbas centralizavosi “lie- 
tuvių sostinėje" Čikagoje. Paruošia- 
masis darbas buvo ypačiai svarbus. 
žinoma, visuotinė dainų šventė nega- 


li įvykti, jei chorvedžiai ir chorai 
neišmoks repertuaro. Bet taip pat 
jos pravedimas nebus galimas, jei 
nebus planuojama ir kruopščiai ruo- 
šiamasi centre. Sunku čia suminėti 
visus darbininkus, kurie, sistemingu 
darbu nugalėdami sunkumus, paruo- 
šė dirvą šventei. Pagal paaukotą 
darbo laiką ir parodytą iniciatyvą 
čia gal pirmiausia paminėtinas nau- 
jas ateivis J. Kreivėnas, “Muzikos 
Žinių" redaktorius ir dabartinis Kul- 
tūros Fondo pirmininkas. Jo nomina- 
linės pareigos buvo dainų šventės 
repertuaro knygutės ir dainų šven- 
tės vadovo redagavimas, tačiau bent 
pradžioje jo namuose Čikagos prie- 
miestyje Cicere telkėsi visa dainų 
šventės rengimo iniciatyva ir jo ad- 
resu ėjo kone visas susirašinėjimas. 
Vėliau pareigos išsiskirstė. Oficialia 
dainų šventės rengėja ir finansuoto- 
ja buvo Čikagos LB apygarda. Į 
darbą įsijungė daugiau žmonių. Ne- 
pretenduojant į išsamumą, čia pa- 
minėtini bent šie darbuotojai: komi- 
teto pirmininkė Alice Stephens-Ste- 
ponavičienė ir jos pagelbininkė Juzė 


Daužvardienė. Joms teko legalaus 
atstovavimo darbas, samdant salę, 
viešbutį, orkestrą ir t.t. Paskuti- 


niuoju laiku visi svarbesnieji klausi- 
mai subėgdavo į pirmininkę, kuriai 


tekdavo valandomis praseėdėti prie 
telefono. Tolimesni veikėjai — diri- 
gentas J. Kudirka, vicepirm., Vyt. 
Radžius, apmokamas administrato- 


rius, turėjęs palikti visą kitą darbą, 
V. Būtėnas, propagavęs dainų šven- 
tę spaudoje; J. Paštukas, nakvynių 
komisijos pirm.; Dzirvonas, finansi- 
nės dalies vadovas; A. Jasaitytė, sek- 
retorė, ir daug kitų. 

Itin buvo svarbu ir visuomeniški 
pagelbininkai. Bankininkas J. Pakel 
atliko “antraeilį? vaidmenį — per 
pobūvį savo namuose jis iš pasitu- 
rinčių senųjų ateivių surinko dainų 
šventės reikalams keliolika šimtų 
dolerių. Jam aktyviai padėjo D, Ku- 
raitis. Inž. A. Rudis su ponia tvarkė 
svečių priėmimą, ypač kontaktuoda- 
mi žymius Amerikos asmenis. Meno 
srityje svarbų vaidmenį turėjo re- 
pertuaro komisija su (labiau nomi- 
naliniu) pirmininku komp. Vladu 


Jakubėnu. Pirmykštis dainų šventės 
repertuaro planas buvo nužymėtas, 
stengiantis aprėpti įvairius šio klau- 
simo atžvilgius — tiek meniškai, 
tiek ir praktiškai. Deja, gyvenimo 
praktika vėliau įnešė kai kurių pa- 
keitimų — kai kuriems ypač provin- 
cijos chorvedžiams reikalaujant, te- 
ko trumpinti programą. Tuo būdu 
netiketai galutinėje programoje ne- 
buvo atstovaujami kai kurie kompo- 
zitoriai visai prieš pirmykščius ko- 
misijos nutarimus. Ypač nemalonus 
buvo V. K. Banaičio dainų trūku- 
mas programoje, čia tačiau buvo 
susidurta su finansiniais jo “100 
Dainų“ leidėjo reikalavimais, kurių 
komisijos plenumas negalėjo 
patenkinti. Visumoje — galutinė dai- 
nų šventės programa nebuvo be 
priekaišto. Bet turint omenyje pro- 
blemos sunkumą, pasiektas kompro- 
misas nebuvo taip jau blogas. 


Dabar, dainų šventei praėjus, ga- 
lime drąsiai tarti, kad ji pavyko. Iš 
pasiskelbusių. pusantro tūkstančio 
choristų atvyko truputį per tūkstan- 
tį. Programa išmokta buvo rūpestin- 
gai. Masinio choro dainos praskam- 
bėjo gryna intonacija, nevisuomet 
girdima mūsų chorų koncertuose. 
Per visą programą nepasitaikė nė 
vieno jaučiamo detonavimo. Būta tik 
vieno kito nedidelio ritminio netiks- 
lumo. Pasisekimas glūdi tame, kad 
karo audrų sukrėsti “vėtyti ir mė- 
tyti"' tremtiniai, sudarę masinio cho- 
ro daugumą, yra nemažai pažengę 
muzikiškai naujose aplinkybėse. Dėl 
pirmaujančių Amerikos lietuvių cho- 
rų šiuo atžvilgiu ir anksčiau abejo- 
nių nebuvo. Palyginus su prieš porą 
metų Čikagoje įvykusia latvių dainų 
švente, atrodo, kad mūsiškės atliki- 
mo lygis buvo kiek augštesnis, nors 
latvių masinio choro repertuaras bu- 
vo gal kiek sunkesnis. Atsimenant, 
kad latviai turi apie 100 metų 
dainų švenčių tradicijas, tai parodo 
gražią mūsų pažangą. 


Dainų šventės programa buvo pa- 
skirstyta į masinio choro, rinktinio 
mišraus choro ir atskiro vien mote- 
rų ir vien vyrų choro grupes. Dai- 
nų šventę pradėjo mūsų nusipelnęs 
kompozitorius ir muzikologas J. Ži- 
levičius. Toliau dirigentais buvo Ste- 
pas Sodeika, Alice Stephens-Stepona- 
vičienė, dainų šventės konkurso dai- 
nai parašyti laimėtoja sesuo Bernar 
da, Bronius Budriūnas, Vl. Baltru- 
šaitis, A. Mikulskis, Kazys Stepona- 
vičius. Tam tikrų ginčų sukėlė ne- 
didelio dūdų orkestro pavartojmas 
kai kuriom dainom palydėti; buvo 
iškelta spaudoje minčių, kad dainų 
šventė turi būti atliekama tik a ca- 
pella. Neturint didesnių tradicijų iš 
Lietuvos, o susiduriant su įvairicmis 

nuomonėmis iš dirigentų pusės, čia 
sunku duoti kategorišką sprenčimą. 
Atrodo, kad dūdų orkestras save pa- 
teisino tik himno pobūdžio dainose 
ar giesmėse; jis mažiau tiko pvz. St. 
Šimkaus “Op, op, o Nemunėli". 
Esant tik keletui himno pobūdžio 
numerių, yra klausimas, ar pasimo- 
kėjo išlaidos; gal užtektų palydėji- 
mo unisonu fanfaromis? Akompani- 
mentas dviem fortepijonais, panau- 
dotas kai kurioms dainoms, turi blo- 
gą pusę — yra labai sunku dvism 
pianistams, nematantiems vienas k'- 
to, pasiekti visiško ritminio tikslu- 
mo vien iš dirigento lazdelės. Tuo 
atveju dėkingesnis yra vieno forte- 
pijono akompanimentas, Ir pagaliau 
dainos, dainuotos a capella visai be 
palydėjimo, irgi praskambėjo into- 
nuotai ir ritmiškai. Neatrodo, kad 
muzikinis apipavidalinimo įvairumas 
būtų daug kenkęs dainų šventės pro- 


gramos vientisumui — koks bebūtų 
akompanimentas, ar visai be akom- 
panimento — visvien paties masinio 


choro įspūdis nunešė viską. "Taigi 
akompanimento klausimą reikėtų pa- 
likti ir toliau dirigentų nuožiūrai ir 
susilaikyti nuo dogmatinių pareiš- 
kimų. 

Neabejotinai ši dainų šventė davė 
gražaus patyrimo tiek iš teigiamų, 


tiek iš kai kurių neigiamų pusių. 
Ruošiant kitą dainų šven'ę, bus ga- 
lima panaudoti įgytą patyrimą ir 
daug ką padaryti geriau. 

Koncerto dieną šiaip vėsi vasara 
staiga pasikeitė — termometras per- 
žengė 100 laipsnių (apie 38 C.). Dirb- 
tinio vėsinimo neturinčioje Kolozie- 
jaus salėje kaitra buvo neįsivaizčuo- 
jama. Gal todėl dalis publikos mil- 
žiniškoje salėje neramiai laikėsi — 
vaikščiojo ir kalbėjo, trukdydama 
kitiems klausyti. Atminkime tačiau, 
kad devynių tūkstančių talpinančios 
salės visi bilietai buvo išparduoti. 
Daug turėjo stovėti balkonuose. Dai- 


nų šventė davė pelno — materialinio 
ir moralinio. Finansinis pelnas pa- 
dės atlyginti dainų šventės daly- 


viams kelionės išlaidas ir galės su- 
daryti pagrindą kitai dainų šventei 
rengti, Moralinis pelnas — JAV ir 
Kanados lietuviai įvykdė didelį dar- 
bą, kurio pasisekimas sutvirtins mū- 
sų pasitikėjimą savimi, pakels: mūsų 
savigarbą, ikvėps mums daugiau no- 
ro palaikyti ir ugdyti tautinę kultū- 
rą tremtyje. O jei kas buvo ne taip, 
kaip norėtųsi, tai šioje laisvo žodžio 
šalyje bus pakankamai vietos vai- 
singai ir naudingai kritikai. 


Vladas Jakubėnas 


DAINŲ ŠVENTĖS EIGA 


Dainų šventė sujudino mūsų išei- 
viją, ypatingai Čikagą bei jos apylin- 
kes, Labai retai kada pasiseka su- 
traukti tokias minias. Dainų šventėn 
atsilankė apie 10,000 žmonių. šiam 
skaičiui erdviausia Koliziejaus salė 
buvo per ankšta. Mūsų dainai parodė 
pagarbos ir valdžia. Čikagos miesto 
galva J. Daley liepos 1 dieną paskcl- 
bė lietuvių tautine švente, savo rašte 
iškeldamas mūsų emigrantų nuopal- 
nus šio krašto kultūrinei, ekonomi- 
nei ir socialinei pažangai. 

Dainų šventė buvo pradėta pamal- 
dom už Lietuvą šv. Kryžiaus baž- 
nyčioje. Mišias 10 val. laikė prel. Ig. 
Albavičius. Pamokslą pasakė vysk. 
V. Brizgys. Giedojo Dainavos an- 
samblis. Pamaldos už tėvynę buvo ir 
lietuvių evangelikų bažnyčioje. Jas 
laikė jų dvasininkas A. Trakis. 

Koliziejuje programa prasidėjo 3 
val. Gatvėje prie šio d'džiulio pasta- 
to ilgai buvo sustabdytas judėjimas 
dėl gausiai iš visų pusių plaukian- 
čios minios. Punktualiai įėjęs į vidų, 
žiūrovas erdvaus amfiteatro est-ad40- 
ję išvydo tvarkingai  sustojusias 
choristų eiles. Dainininkai buvo la- 
bai kantrūs ir disciplinuoti. Jų čia 
iš įvairių Amerikos ir Kanados vis- 
tovių atvyko 1145, išsidalinę į 32 

chorus. Virš dainininkų balkone bu- 
vo orkestrantai, palydėję giesmes ir 
dainas muzika, šalyse sviro Ameri- 
kos ir Lietuvos vėliavos. Daugumas 
choristų buvo apsirengę lietuvių tau- 
tiniais drabužiais. 

Prasidedant programai, iškilmin- 
gai įnešamos vėliavos, griežiant or- 
kestrui. Tuojau pakviečiamas estra- 
don prof. Juozas Žilevičius, pirmo- 
sios dainų šventės rengėjas 1924 m. 
Lietuvoje, kuriam šios dainų šventės 
komiteto pirm. A. Steponavičienė- 
Stephens įteikė dirigavimo lazdelę. 
Ją, klūpsčias pabuč'avęs, šis mūsų 
muzikos veteranas pakėlė ir chorai 
sykiu su orkestru pradėjo gicsmę 
“Dievas, mūsų prieglauda ir stipry- 
bė". ši taip artima lietuvio širdž'ai 
psalmė visiems paliko nepamiršta- 
ma. įspūdį. Minia pagarbiai stovėjo, 
apimta maldos jausmo. Klausant 
šios Naujalio giesmės, atrodė, jog 
girdi visą Lietuvą, šimtmečiais šau- 
kiančią Viešpaties pagalbos. Ja bu- 
vo pradėtos ir visos dainų šventės 
Lietuvoje, 

Po šios invokacinės psalmės su- 
skambėjo Amerikos ir Lietuvos him- 
nai. Tada sveikinimo žodį tarė dai- 
nų šventės rengimo komiteto pirm. 
A. Steponavičienė, programai vado- 


vauti pakviesūama Juzę Daužvardie- 
nę. Dainų šventę gi oficialiai atida- 
rė St. Barzdukas, LB JAV centro 
valdybos pirmininkas, augštai iškel- 
damas jos reikšmę. Savo kalbą jis 
užbaigė žodžiais: “Lietuvių Bendruo- 
menci, kurios vardu turiu didelę gar- 
bę čia jums kalbėti, dainų šventė 
yra viena iš didžiausių, reikšmin- 
giausių bei svarbiausių pergyveni- 
mų, nes ji sustiprins mūsų dvasią 
lietuviais būti ir įkvėps eiti Lietuvos 
keliu. Tad pasididžiavimo, pasigėrė- 
jimo jausmų kupinas, nuoširdžiai 
sveikinu visus šios dainų šventės da- 
lyvius ir iš dvasios gelmių mūsų dai- 
nai ir giesmei linkiu: skambėk, kaip 
nuo amžių skambi, mūsų paguodai ir 
džiaugsmui, mūsų tėvynės Lietuvos 
garbei, laisvei, laimei ir ateičiai". 


Pirmojoje programos dalyje miš- 
rus jungtinis choras, diriguojant 
Stepui Sodeikai, padainavo Čč. Sas- 
nausko “Jau slavai sukilo" (Mairo- 
nis), A. Kačanausko “Vai žydėk, žy- 
dėk" (liaudies daina) ir A. Aleksio 
“Berneli mūsų" (liaudies daina). Čia 
dar vieną liaudies dainelę — V. Jan- 
čio: “Ausk, dukrele, drobeles" — iš- 
pildė Marijos Augštesniosios Mokyk- 
los Čikagoje mergaičių choras, diri- 
guojant ses. Bernardai. Po to, vado- 
vaujant A. Steponavičienei, jungti- 
nis moterų choras dainavo: Br. Mar- 
kaičio “Nedvelk, vėjeli"' (J. Aistis), 
L. šimučio, jr. “Pavasario rytas" (L. 
Šilelis), Vl. Jakubėno “Rugsėjis" (O. 
Jakubėnienė), Br. Budriūno “šauks- 
mas" (A, Nakaitė). Pagaliau chorų 
grupė, diriguojant Br. Budriūnui, iš- 
pildė 3 dainas — VI. Jakubėno “Vai, 
eičiau" (Putinas), J. Kačinsko “Pjo- 
vėjas" (B. Sruoga) ir Br. Budriūno 
“O Nemune" (Bern. Brazdžionis). 
Tuo ir buvo baigta pirmoji progra- 
mos dalis. 

Antroji dalis prasidėjo premijcs 
įteikimu už konkurse premijuotas 
dvi dainas. Pirmąją premiją (100 
dol.) laimėjo ses. Bernarda, kaz'mie- 
rietė, už Bern, Brazdžionio cilėraš- 
čio “Vakaras tylus“ kompoziciją, 
antroji premija (50 dol.) teko J. Ber- 
tuliui. Jiems buvo įteikta pažymė'i- 
mai ir gėlės. 

Po pagerbimo, diriguojant Alfon- 
sui Mikulskiui, chorų grupė išp'ldč 
pirmą premiją gavusią dainą ir St. 
Šimkaus “Oi, pasakyki" (L. G'ra) 
ir J. Žilevičiaus “Anoj pu:ėj ežero" 
(liaudies daina). ši paskutinė daina, 
publikai prašant, buvo pakartota. Di- 
rigavimo lazdelę perėmus V1. Bal- 
trušaičiui, jungtinis vyrų chcr2s su- 
dainavo: J. Dambrausko “Jau žirge- 
lis pabalnotas", J. Gaidelio '"Tėviš- 
kės vakarai", VI. Jakubėno “Kai 2š 
jojau" ir Br. Budriūno “Tėvynei" 
(J. Mažeika). Po to mišrus jungti- 


nis choras, diriguojant K. Stepona- 
vičiui, dar išpildė: J. Gruodžio OP: 
op, o Nemunėli" (A. Vištelis), M. 
Petrausko “Motuš motuše'' (liaud'es 
daina) ir J. Žilevičiaus “Laisvės dai- 
na" (P. Vaičiūno), kurios ugningais 
garsais, budinančiais iš miego į auš- 
rą įspūdingai buvo baigta šios dai- 
nų šventės programa. 

Baigiamąjį žodį tarė J. Kreivėnas, 
dainų šventės komiteto gen. sakreto- 
rius. Dirigavimo lazdelė buvo įteikta 
J. Žilevičiui. Visus gaivino viltis greit 
sulaukti kitos dainų šventės. 

Dainoms dviems pianais akompa- 
navo Vl. Jakubėnas ir G. Aleksiūnai- 
tė. Orkestrinę muziką pritaikė K. 
Steponavičius, išpildė Čikagos Simfo- 


ninio Orkestro nariai. Dainų šventės 
proza buvo atspausdintas 64 psl. lei- 
dinys su programa, sveikinimais, di- 
rigentų, chorų ir rengėjų atvaizdais 
bei aprašymais. 

Pasibaigus programai, 8 val. Sher- 
man viešbutyje prasidėjo vaišės, su- 
traukusios apie 1000 svečių. Jas sa- 
vo atsilankymu pagerbė Čikagos ar- 
kivysk. kard. S. Stritchas. Programai 
vadovavo kun. dr. J. Prunskis. Dai- 
navo solistai St. Baranauskas ir Al- 
dona Stempužienė. Labai paskati- 
nančią kalbą apie Lietuvos kelią per 
vargus į laisvę pasakė Čikagos kar- 
dinolas. Po jo dar kalbėjo dr. J. Ba- 
jerčius ir St. Barzdukas. 

L. A. 


MUZIKOS SEKCIJOS POSĖDIS 


Muzikos sekcijos posėdis įvyko lie- 
pos 1 d. Koliziejaus patalpose. Posė- 
dį atidarė “Muzikos Žinių" redakto- 
rius J. Kreivėnas ir pakvietė pirmi- 
ninkauti JAV Lietuvių Bendruomenės 
kultūros reikalų vadovą A. Mikulski, 
o sekretoriauti — A. Skridulį. 

A. Mikulskis posėdžio dalyvius pa- 
sveikino Bendruomenės vardu ir pa- 
prašė didelio dėmesio meno reika- 
lams. 

Posėdyje buvo perskaityti du re- 
feratai: “Amerikos lietuvių įnašas į 
lietuvių muziką“ — skaitė prof. J. 
Žilevičius ir “Tautiniai elementai mū- 
sų muzikoje“ — skaitė prof. Vl Ja- 
kubėnas. Abu referatai, pasižymėję 
svariu turiniu, buvo išklausyti su di- 
džiu dėmesiu. 

Vl. Jakubėnas ilgiau sustojo ties 
tautiniais pradais muzikoje. Naujai- 
siais laikais kilusi tendencija į indi- 
vidualinę muziką įnešti tautinės dva- 
sios. Tautinių elementų atsiradimas 
muzikoje teikia naujų kūrybinių ga- 
limybių. Įvairių tautų muzika sudaro 
visos žmonijos lobyną, kuriame sa- 
viti tautų dvasios bruožai pakelia jos 
vertę. Prelegentas taipgi pažymėjo, 
kad tautos turi gerų konmpozitorių, 
savo kūrybon neįjungusių tautinių 
elementų. Tautinis kompozitorius tu- 
ri išaugti iš tautos dvasios. Muzika 
gi tampa tautinė ne tiek liaudies mo- 
tyvų, kiek tautai įprastų nuotaikų 
ir jų išraiškos būdo panaudojimu. 

Apie mūsų muzikos ir dainos būvį 
pranešė J. Kreivėnas, Paminėjęs cho- 
rų ir dainininkų veikimo sąlygas, ap- 
sistojo prie mūsų muzikinės spaudos 
ir organizacijos reikalų, o taip pat 
palietė jaunuomenės muzikinio auk- 
Išjimo problemas. Nors ir lietuviš- 
kais vardais, bet savo pobūdžiu ne- 
būdamos tautinės, lietuvių mokyklos 
duoda patenkinamo lygio muzikinį 
auklėjimą. Tačiau tas auklėjimas nė- 


ra lietuviškas ir lietuviškai dainai 
bei muzikai beveik nieko neduoda. 

Pirmoje eilėje kaltas muzikų neor- 
ganizuotumas, kad mokytojos negau- 
na tinkamos lietuviškos medžiagos. 
Nekokią padėtį iliustruoja ir tas fak- 
tas, kad vien JAV yra daugiau kaip 
pusšimtis lietuviškų chorų, bet nau- 
ji kūriniai platinasi tik nuorašais. 
Spausdintų dainų paprastai išplati- 
nama ne daugiau 20 ar 30 egz. To- 
kia padėtis stabdo pažangą. Reikia 
sukaupti jėgas ir organizuotis. Kitaip 
numirs ir tai, kas dabar dar šiaip 
taip gyvuoja. 

Br. Budriūnas pageidavo, kad da- 
lis dainų šventės pelno būtų skiria- 
ma muzikinėms premijoms ir kūri- 
nių leidimui. Muzikinėn veiklon rei- 
kia traukti jaunimą, skatinti muzi- 
ką studijuoti, 

Vyt. Strolia pareiškė, kad didesnių 
kūrinių išleidimas užimponuotų ir lie- 
tuviškon veiklon patrauktų nuo lie- 
tuviško kamieno atitrūkstančius. Pr. 
Turūtai užklausus dainų rinkinio 
jaunimui reikalu, A. Mikulskis prane- 
šė, kad yra rengiamas mokykloms 
lietuviškų dainų rinkinys. 

Pasiūlyta prie Vargonininkų 8Są- 
jungos sujungti ir kitus muzikus. Po 
diskusijų nutarta tuo reikalu kreip- 
tis į Vargonininkų Sąjungą. 

Siūlyta sudaryti muzikos fondą. J. 
Zdanavičius siūlė daugiau išleisti 
instrumentinės muzikos. 

Išrinkta rezoliucijų komicija: A. 
Aleksis, Pr. Turūta ir A, Skridulis, 
kurie įpareigoti susirinkimo nutari- 
mus suformuluoti rezoliucijų formo- 
je. 

Posčdy dalyvavo 58 asmenys. Su- 
sirinkimas pračjo labai darbingoj ir 
gyvoj nuotaikoj su viltimis ir pla- 
nais ateičiai. 

A. Skridulis 


TEATRO SEKCIJOS 
POSEDIS 


Teatro sekcijos posėdį atidarė ak- 
torius-režisierius Stasys Pilka, pa- 
sveikindamas susirinkusius dalyvius. 
Savo kalboje jis išreiškė džiaugsmo 
ir vilčių, kad kultūros kongreso pro- 
ga bus galima pasikeisti nuomonė- 
Mis ir nustatyti gaires tolimesnei 
teatrinei veiklai išeivijoje. 

Po atidarymo kalbos buvo prisi- 
minti ir pagerbti teatrui nusipelnę 
asmenys, kurie jau atsiskyrė su šiuo 
gyvenimu. Jų paminėjimo tekstą 
perskaitė akt. A. Brinka. Po to bu- 
vo susikaupimo minutė, 


Gauta pluoštas sveikinimų, kuriuos 
perskaitė akt. I. Nivinskaitė. Svei- 
kino Detroito lietuvių dramos sambū- 
ris "Alka", Kostas Ostrauskas, Al- 
girdas Landsbergis, Henrikas Ka- 
činskas, Vitalis Žukauskas, Rūta Lee 
— Kilmonytė, Jokūbas šernas ir Juo- 
zas Kaributas. Po sveikinimų, žodį 
tarus akt. Stasiui Pilkai, sudarytas 
posėdžio prezidiumas. Pirmininku pa- 


kviestas Aleksas Kutku“, sekreto- 
riumi — Elena Petrokaitė-Rukuižie- 
nė. 


Darbotvarkėje buvo du referatai. 
Pirmąji referatą, “Sceninė saviveik- 
la JAV ir Kanadoje dabarties me- 
tu", paruoštą Stasio Pilkos, perskai- 
tė Zigmas Moliejus. Antrasis refera- 
tas, “Išeivijos teatro ateitis", kuvo 
paruoštas ir perskaitytas akt. režis. 
Gasparo Veličkos. 


Po to buvo padaryta trumpa per- 
trauka. Prasidėjus antrajai posėdžio 
daliai, St. Pilka kalbėjo teatrinių 
sambūrių bei scenos darbuotojų vie- 
nijančio centro sudarymo klausimu. 
Jis pasiūlė apjungti visas menines 
scenos jėgas, įsteigti organizaciją, 
nustatyti veikimo gaires, leisti pe- 
riodini žurnalą, kuriame būtų gali- 
ma pasisakyti rūpimais teatro klau- 
simais, skatinti premijas už geriau- 
sią sezoninio veikalo pastatymą, 
rengti lietuviškus sceninius fe tiva- 
lius. 

Posėdžio dalyviai buvo paprašyti 
pasisakyti dėl iškeltų pasiūlymų. Su- 
silaukta įdomių pastabų bei sumany- 
mų. Pasitaikė abejonių, ar tokia or- 
ganizacija iš viso steigtina, žinant 
šio meto išeivijos sunkumus. Euvo 
atsakyta, jog turint gerų norų ir 
veikiant sutartinai, jos steigimas yra 
įmanomas. Klausta, ar ši organizaci- 
ja apims tik profesionalus, ar ir sce- 
nos mėgėjus, ar jon įeis tik dramos, 
ar ir kitų teatrinių vienetų atstovai. 
Sumanytojo nuomone, tokia crgani- 
zacija turėtų apimti profesionalus, 
mėgėjus ir visų šakų scenos darbuo- 
tojus. 

Organizacijos steigimo klausimas 
išjudino ir daugiau kalbėtojų, kurie 
už ją pasisakydami, pateikė naudin- 
gų pastabų bei papildymų. Vincė Jo- 
nuškaitė siūlė tuojau išrinkti komi- 
siją, kuri rūpintųsi ne vien kultūri- 
niais reikalais, kaip spektaklių ren- 
gimais, bet ir nelaimių ištiktais na- 
riais. Ji pasiūlė įsteigti artistų fon- 
dą. Broniaus Macevičiaus nuomone, 
sudarytinas laikinas organizacinis 
komitetas paruošti statutui. Į orga- 
nizaciją skatino priimti ir menui pri- 
jaučiančius. Jie, ruošiant spektak- 
lius, prisidėtų darbu, sumanymais, 
medžiagine parama. Vytautas Valiu- 
kas iškėlė mintį, kad organizacijos 
steigiamojon komisijon įeitų po vie- 
ną atstovą iš kiekvienos teatrinės 
grupės — operos, baleto ir dramos. 
Tuo pačiu reikalu kalbėjo K. B. 
Kriaučiūnas, G. Velička, A. Sprindys, 
B. Račkauskas. 

Po gausių pasisakymų dėl organi- 
zacijos steigimo iškilo klausimas, ar 
ji turėtų būti laikina, ar nuolatinė. 
Čia žodį tarė Z. Adomaitienė ir C. 


Luth-Liutas. Balsų dauguma pasisa- 
kyta už laikiną organizaciją, kuri 
vienbalsiai pavadinta “Lietuvių Sce- 
nos Darbuotojų Sąjunga". Į valdybą 
pusiau slaptu balsavimu išrinkta St. 
Pilka ir V. Valiukas (drama), A. 
Kutkus ir A. Sprindys (opera), Vel- 
basis (baletas). Į revizijos komisiją 
nė. “Lietuvių Scenos Darbuotojų Są- 
junga'' įsteigta vieneriems metams. 
Valdybos uždavinys — per tą laiką 
paruošti statutą ir jį išsiuntinėti JAV 
ir Kanadoje veikiantiems scenos sam- 
būriams, nustatyti planus ateities 
darbams ir pagaliau sušaukti visuo- 
tinį susirinkimą nuolatinei “Lietuvių 
Scenos Darbuotojų Sąjungai"! įkurti. 
Baigiantis teatro sekcijos posė- 
džiui, V. K. Dikinis perskaitė pa- 
ruoštas rezoliucijas, kurios buvo da- 
lyvių priimtos. Dar kalbėtasi smul- 
kesniais organizacijos klausimais. 
Prezidiumo pirm. A. Kutkus dėkojo 
susirinkusiems už dėmesį. Posėdis 
baigtas šūkiu “Išeiti į ofensyvą"'. 
Elena Petrokaitė-Rukuižienė 


DAILĖS SEKCIJOS POSEĖDIS 


Dailės sekciją kultūros kongrese 
sudarė neseniai susiorganizavusi 
Amerikos Lietuvių Dailininkų Są- 
jungos Čikagos apygarda. Sekcijos 
posedžio pirmininku buvo išrinktas 
dail, J. Pilipauskas, kuris, pradėda- 
mas posėdį, pažymėjo, kad tai nėra 
eilinis lietuvių dailininkų susiejimas 
ar pokalbis. Jis laikytinas nepapras- 
tu — istoriniu. “Istorinis ir nepa- 
prastas jis yra todėl, kad pirmas to- 
kio pobūdžio ir kad šiandien turime 
pasčėti pirmąją sėklą, iš kurios ga- 
lėtų išdygti darnus ir našus lietu- 
viško Meno gyvenimas. Be santaikos 
ir nuoširdaus bendradarbiavimo pa- 
skęsime bendrajame Amerikos van- 
denyne, ir amžiais sodrios lietuviš- 
kos sielos gyvybe puoselėtas mūsų 
menas neišvengiamai žus. Nuo šios 
dienos tarp mūsų turi baigtis asme- 
niškumai, o likti lietuviškas meni- 
ninkas, nežiūrint, kokia yra jo reiš- 
kimosi kryptis. šiandien visos mūsų 
diskusijos, visi nutarimai turėtų 
liesti tiktai ateitį. Praeitis tepasi- 
lieka. Tai istorija. Mes esame ir turi- 
me būti tik dabarties ir ateities žmo- 
nės. Nekaskime iš kapų; ir nekelki- 
me praeities klaidų bei nesugyveni- 
mų. Iš to, kas buvo, mes galime tik 
pasimokyti". 

Po įžanginės kalbos pirmininkas 
kvietė prisiminti tremtyje užbaigu- 
sius gyvenimą dailininkus — Ig. šla- 
pelį, P. Kiaulėną ir Ad. Smetoną. 
Jie buvo pagerbti atsistojimu ir su- 
sitelkimu. 

Dail. Kazys Žoromskis skaitė pa- 
skaitą tema “Tautinio meno esmė ir 
reikšmė išeivijoje", iškeldamas daug 
naujų minčių bei paliesdamas senas 
meno problemas. Kai kurios jų su- 
kėlė gyvas diskusijas. Labiausiai bu- 
vo diskutuojama, ar rankdarbį visa- 
dos galima laikyti menu. Kalbėtojas 
padarė ir kitą prielaidą, būtent, kad 
kryželių ir tautinių motyvų vaizda- 
vimas neturi nieko bendro su menu. 
Čia reikia manyti, turėta galvoje 
tai, kad pakartojami religiniai ir 
tautiniai atributai esmėje yra jau 
tik kompiliacija. Šiuo klausimu dis- 
kutuojant, paaiškėjo ir priešingų 
nuomonių. Dail. V. K. Jonynas pa- 
reiškė, jog ne motyvas ar siužetas 
turi lemiamos reikšmės, o kūrėjo 
interesas. Jei dailininkas turi meninį 
užsimojimą, tai išeis meno kūrinys. 
Bet kai siužetas apvaldo kūrėją, nė- 
ra menas. Yra tik iliustracija, dary- 
ta ne sau, bet kitam, t. y. užsakyto- 
jui. Tautinių motyvų vaizdavimas 
gali būti taip pat menas, jeigu bus 
kurta iš širdies ir meniniu tikslu. 

Dail. A. Rūkštelė pabrėžė, kad re- 
nesanso dailininkai dirbo tik pagal 
užsakymus, o sukūrė didingą meną. 
Negalima smerkti dailininko kaip 
amatininko. Ir gryname mene įsigali 
piktžolės. 

Dail. ses. Rafaelė ir architektss 
Herbačiauskas pareiškė, jog visi lis- 
tuviai dailininkai turėtų jungtis ir 
parodyti daugiau pagarbos vieni k'- 
tiems, Be to, patarė ruošti bendras 


meno parodas, kaip daro kitų tautų 
dailininkai. Taip pat reikalingas 
glaudesnis ryšys tarp dailininkų ir 
visuomenės. 

Dail. V. Vijeikis pastebėjo, kad 
mene mūsų visuomenė nori temos. 
Kai labiau ryškės tema, visuomenė 
galės geriau suprasti ir pačius dai- 
lininkus. 

Prof. A. Varnas taip pat palietė 
dailininkų ir visuomenės santykį. Jis 
klausė, kiek dailininkai padarė, kad 
visuomenė jų Meną ir juos suprastų 
bei įvertintų. “Ar mes galime", kal- 
bėjo jis, “statyti visuomenei kokius 
reikalavimus? Gal mes patys esame 
kalti, kad ji mūsų nesupranta. Rei- 
kia rūpintis, kad prie visuomenės bū- 
tų galima prieiti lietuvybės išlaiky- 
mo keliu". 

Rezoliucijų komisija kuvo suda:y- 


ta iš trijų asmenų — A. Varno, K. 
Varnelio ir Br. Murino. Galutinai 
suredaguotoji rezoliucija = priimta 


vienbalsiai. Buvo dar daug norinčių 
diskutuoti paskaitoje iškeltais meno 
klausimais bei naujais sumanymais, 
bet laikas vertė skubėti ir nevisiems 
beteko savo nuomones išsakyti. 

Posėdyje sudarytas lituanistinės 
mokyklos komitetas, į kurį išrinkta 
A. Varnas, Br. Vaitiekūnas ir J. 

ičiū šie  daili- 
ninkai ves lituanistinėse mokyklose 
meno pamokas. Tokių pamokų nu- 
matyta per metus turėti ne mažiau, 
kaip 35. 

Amerikos Lietuvių Dailininkų Są- 
junga kultūros kongresą pasveikino 
raštu, įteikdama 25 dol. auką. Jos 
valdyboje yra šie dailininkai: Z. Kol- 
ba, pirm., Br. Murinas, vicepirm., J. 
Pilipauskas, ižd.-sekr., ir M. Šileikis, 
spaudos atstovas. 

M. šileikis 


DIPL. šEFO MIN. ST. LOZORAIčIO 
SVEIKINIMAS 


Nuoširdžiai sveikinu pirmojo JAV 
ir Kanados lietuvių kultūros kongre- 
są ir linkiu, kad jo darbai sudarytų 
užsienio lietuvių kultūros pažangos 
etapą ir įnašą į Lietuvos laisvės 
veiklą 


VLIKO PIRM. J. MATULIONIO 
SVEIKINIMAS 


Vyriausiojo Lietuvos Išlaisvinimo 
Komiteto vardu sveikinu lietuvių kul- 
tūros kongresą ir linkiu geriausios 
sėkmės, 

Lietuvių tauta šiuo metu kenčian- 
ti okupacijos kančias negali pasi- 
reikšti kultūros kūryboj, todėl šis 
lietuviškos išeivi'os kultūros kon- 
gresas turi užpildyti visas spragas 
ugdant ir stiprinant lietuviškąją kul- 
tūrą 


LITERATŪRA 


LITERATŪROS SEKCIJOS POSĖDIS 


Literatūros sekcijos posėdis kultū- 
ros kongrese buvo siejamas su Lie- 
tuvių Rašytojų Draugijos visuotiniu 
susirinkimu. Jį atidarė draugijos pir- 
mininkas Benys Babrauskas, pažy- 
mėdamas, kad šis susirinkimas yra 
penktasis JAV. Dalyvavo 23 rašy- 
tojai, gausus būrys literatūros bei 
spaudos darbuotojų ir literatūrinio 
prieauglio — viso daugiau, kaip 50 
asmenų. Pirmininkas susirinkusiuo- 
sius paprašė susikaupimu pagerbti 
mirusį garbės narį prof. Vaclovą 
Biržišką, o taip pat ir tuos rašyto- 
jus, kurie pastaraisiais metais yra 
mirę Lietuvoje ar Rusijoje. Į prezi- 
diumą pakviesta Bernardas Braz- 
džionis (jis pirmininkavo), Leonar- 
das Andriekus (sekretoriavo), Jero- 
nimas Cicėnas, Alė Rūta ir Emilis 
Skujeniekas. Į rezoliucijų komisiją 
pakviesta P. Gaučys, P. Orintaitė ir 
St. Tamulaitis. 

Dr. Jono Griniaus, gyvenančio 
Miunchene, Vokietijoje, paskaitą, spe- 
cialiai parašytą šiam susirinkimui, 
skaitė B. Babrauskas. Paskaitos te- 
ma buvo “Lietuvių rašytojams aktua- 
lios problemos'', 


Paskaita sukėlė diskusijas, kurio- 
se dalyvavo Kl. Jurgelionis, P. Gau- 
čys, B. Brazdžionis, dr. P. Celiešius, 
A. Merkelis ir B. Babrauskas, iškel- 
dami įdomių minčių, išplaukiančių iš 
paskaitos. Vienų kalbėtojų pažymė- 
ta, jog kai kurie paskaitoje iškeltieji 
reikalavimai praktiškai neįvykdomi, 
kitų pačioje paskaitoje  įžvelgta 
prieštaravimų. Išeiti į plačias ir 
praktiškas diskusijas kliudė asmeniš- 
kas nebuvimas prelegento, kuris 
duotų paaiškinimų. Už paskaitą pre- 
legentui padėkota nuoširdžiu plojimu. 

Po paskaitos LRD pirm, B. Bab- 
rauskas pateikė dvejų metų veiklos 
apyskaitą, nurodydamas, kas pada- 
ryta, kas dar būtų darytina. Palai- 
kyta artimi santykiai su kolegomis, 
pasklidusiais plačiame pasaulyje; pa- 
rašyta daugiau kaip du tūkstančiai 
laiškų. Laikas neleidžia detalizuoti 
visos veiklos. Baigdamas pirminin- 
kas priminė, kad 1957 metais sukaks 
25 metai nuo LRD įkūrimo. Pras- 
minga būtų atspausdinti leidinį, ku- 


riame reiktų išdėstyti LRD istoriją 
ir atvaizdais bei trumpais apibūdini- 
mais sužymėti buvusieji ir esamieji 
LRD nariai. 

Revizijos komisijos aktą, pasirašy- 
tą B. Gražulio, M. Bavarsko ir Alės 
Rūtos, paskaitė Alė Rūta. Akte kons- 
tatuota, kad visos LRD knygos ve- 
damos tvarkingai. Išlaidų 1954. IX. 
10 — 1956. VI. 24 padaryta $1,659.15, 
pajamų tuo pat metu turėta $1,495.75. 
LRD kasoje šiuo metu yra $163.40 
deficito. Išlaidos rastos reikalingos ir 
remtinos. Visuotinis susirinkimas 
priėmė valdybos ir revizijos komisi- 
jos pranešimus, nepareikšdamas jo- 
kių priekaištų. Valdybai buvo iš- 
reikšta padėka. Teigiamai pasisaky- 
ta ir dėl numatomo LRD 25 metų 
sukakties leidinio. 


Balsavimo komisija (P. Orintaitė, 
St. Tamulaitis ir Gr. "Tulauskaitė), 
1956. VI. 30 patikrinusi slaptojo ko- 
respondencinio balsavimo duomenis, 
paskelbė, kad LRD valdybos ateinan- 
čiam dvimečiui rinkimuose dalyva- 
vo 57 nariai. Benys Babrauskas ga- 
vo 52 balsus, Aloyzas Baronas — 40, 
Sofija Tomarienė — 40, Povilas Gau- 
čys — 36, Vincas Ramonas — 35. 
šie penki išrinkti į valdybą. Kandi- 
datais liko Kleofas Jurgelionis, ga- 
vęs 32 balsus, ir Albinas Valentinas 
— 27 balsus. Vienas vokas rastas 
tuščias. Naujos valdybos vardu su- 
sirinkimui, kaip visų rašytojų repre- 
zentantui, už pasitikėjimą padėkojo 
B. Babrauskas, 

Gauta keturių rašytojų pareiški- 
mai su reikiamomis trijų narių re- 
komendacijomis. Valdyba siūlė visus 
keturis priimti LRD nariais. Slaptu 
balsavimu, dalyvaujant penkiolikai 
narių, priimti šie nauji nariai: 
Leonardas Andriekus, Aldona Irena 
Nasvytytė, Kostas Ostrauskas ir Bi- 
rutė Pūkelevičiūtė. Susirinkimo pirm. 
Bern. Brazdžionis pasveikino naujus 
narius, Priimtųjų vardu pareiškė pa- 
dėką L. Andriekus. 

P. Gaučys paskaitė rezoliucijų ko- 
misijos teikiamas rezoliucijas. Jos 
priimtos visuotiniu susirinkimo pri- 
tarimu. . : 
B. Babrauskas 


LIETUVIŲ KALBOS 
SEKCIJOS POSEDIS 


Lietuvių „kalbos sekcijos posėdį 
JAV ir Kanados kultūros kongrese 
organizavo Lietuvių Kalbos Draugi- 
jos Čikagoje skyrius. Posčdį atidarė 
ir jam pirmininkavo Aleksandras 
Dundulis, o sekretoriavo G. Sirutie- 
nė. Sekcijos posėdy dalyvavo apie 
30 asmenų. 


Referatą tema “Lietuvių kalbinin- 
kų uždaviniai tremtyje" skaitė L. 
Dambriūnas. Diskusijose dėl refera- 
to kalbėjo dr. P. Jonikas, dr. K. Gu- 
daitis, St. Barzdukas, dr. Matusas, 
A. Dundulis, J. M. Laurinaitis ir kt. 
Visi diskusijų dalyviai pabrėžė rei- 
kalą daugiau rūpintis bendrine kal- 
ba — tiek jos rašybos suvienodini- 
mu, tiek ir apsauga nuo svetimų 
įtakų. 

L. D. 


-0- 


e Pirmąjį Amerikos ir Kanados 
lietuvių kultūros kongresą sveikino 
78 asmenys bei organizacijos. LB 
Čikagos apygardos valdybos nutari- 
mu visi sveikinimai tegalėjo būti 
įteikti raštu. Sveikino vysk. V. Briz- 
gys, Liet. dipl. šefas min. St. Lozo- 
raitis, Vliko pirm. J. Matulionis, Liet. 
kariuomenės kūrėjai-savanoriai. Jų 
visų sveikinimai buvo kongrese per- 
skaityti, Kitų sveikinimai dėl laiko 
stokos buvo tik paminėti. Kongresą 
sveikino: Liet. Agronomų S-ga, “Ai-' 
dai", ateitininkai, Am. Liet. Dail. 
S-ga, konsulas Čikagoje P. Dauž- 
vardis savo ir min. P. Žadeikio var- 
du, “Darbininko"'? red. ir leid, Dem. 
Darbo Talka, Am. Liet. Fronto bi- 
čiuliai ir “Į Laisvę“ žurnalas, Am. 
Liet. Inž. ir Archit. S-ga, jėzuitai, 
Liet. Kalbos D-jos Čikagos skyrius, 
Liet.  Atgim, Sąjūdis, Savanorių 
S-ga Čikagos skyrius, kazimierie- 
tės, Kun. Birutės Moterų D-ja, 
“Laiškai. Lietuviams", Latvių-Liet. 
Vienybė, Londono Liet. K-tas Ka- 
nadoje, Am. Liet. Mokyt. S-ga, Maž. 
Liet. Bičiulių D-jos Londono Eky- 
rius, Liet, Neprikl. Talka čikagos 
k-tas ir Europos sektorius, pranciš- 
konai, Liet. Prof. D-ja, Liet. S-ga 
“Ramovė", Liet. Rašyt. D-ja, L. S. 
“Ramovė, skautai, Liet. Stud. S-ga, 
Susivien, Liet. Amerikoje ir jo 134 
moterų kuopa Čikagoje, Liet. šaulių 
S-gos Čikagos skyrius, ir Wisconsino 
klubas, Am. Liet. Taut. S-ga, Liet. 
Teis. D-ja, Liet: Ūkio Atstatymo ko- 
misija, Am. Leg. Dariaus-Girėno 
Postas, Velbasio baleto stud.,' :Vil- 
niaus Liet. S-gos Čikagos skyriaus 
ir kiti. 1 sa s 


377 


MOKSLO SEKCIJOS POSEDIS 


Mokslo sekcijos posedį atidarė Lie- 
tuvių Profesorių Draugijos Ameriko- 
je pirm. M. Krikščiūnas, pasveikin- 
damas dalyvius bei išreikšdamas vil- 
tį, kad jos organizuotas mokslo sek- 
cijos darbas bus pozityvus įnašas į 
kultūros kongresą ir prisidės prie 
mūsų kultūros puoselėjimo išeivijo- 
je. 

šios sekcijos pirmininku pakvies- 
tas prof. A. Liaugminas, sekretoriu- 
mi — inž. V. Petraitis. Prof. A. 
Liaugminui pavėlavus, jį laikinai pa- 
vadavo M. Krikščiūnas, perskaityda- 
mas raštu atsiųstą prof. J. Čiurlio 
sveikinimą. 

Po to buvo prof. Step. Kolupailos 
paskaita “Augštojo mokslo raida ne- 
priklausomoje Lietuvoje", sekcijos 
dalyvių išklausyta su dideliu dėme- 
siu. 

Po jos posėdžio pirm. M. Krikš- 
čiūnas pasidžiaugė įdomiu prof. S. 
Kolupailos žodžiu, pažymėdamas, kad 
prelegentas yra nuolatinis Lietuvių 
Profesorių Draugijos Amerikoje 
ramstis, niekuomet neatsisakąs jai 
padėti. 

Prof. P. Jonikas atkreipė dėmesį 
į paskaitoje paminėtą Lituanistikos 
Institutą. Jis paaiškino, kad Litua- 
nistikos Institutas yra mokslo įstai- 
ga, kuri stengiasi iškelti būdingas 
lietuvių kultūros apraiškas ir jas tir- 
ti, visus kviesdamas jį remti. čia 
posėdžiui vadovauti pradėjo atvykęs 
prof. A. Liaugminas. 

Prof. J. Šimoliūnas papildė prof. 
S. Kolupailos paskaitą pažymėda- 
mas, jog Augštieji Kursai pradėjo 
veikti 1920. I. 20 su medicinos, gam- 
tos-matematikos, teisių ir technikos 
skyriais, Jie buvo būtini, nes trūko 
išmokslintų žmonių. Manyta juos pa- 
vadinti universitetu, bet tai pasiro- 
de perdrąsu. Be to, prof. J. šimcl ū- 
nas pasveikino posčdžio dalyvius Pa- 
saulinės Inžinierių ir Architektų Są- 
jungos (PLIAS) centro valdybos 
vardu. 

Prof. dr. K. Alminas sustojo prie 
Veterinarijos Akademijos, iškelda- 
mas jos augštą lygį. Profesoriai bu- 
vo išsimokslinę įvairiose vakarų ša- 
lyse — Švedijoje, Vokietijoje, Austri- 
joje, Šveicarijoje, Čekoslovakijoje ir 
kitur. Akademija galėjo lygintis su 

bet kurio krašto panašia mokzlo 
įstaiga. Tai pripažino net mūsų oku- 
pantai vokiečiai, pareikšdami: “Mes 
turime daug tokios rūšies įstaigų, ta- 
čiau nė vienos tokios geros, kaip jū- 
sų". Akademija buvo vieninga ir at- 
spari okupantams: nebuvo nei stu- 
dento nei profesoriaus, kuris būtų 
bendradarbiavęs su priešu, 

Vysk. V. Brizgys pasidžiaugė, kad 
prof. S. Kolupailos paskaita yra mie- 
la ir sukelianti praeities prisimini- 
mus, o tie prisiminimai gali būti 
naudingi ateičiai. Reikėtų juos nu- 
kreipti į spaudą. Vysk. V. Brizgys 
apgailestavo, kad per mažas augš- 
tųjų mokyklų dėstytojų procentas tę- 
sia išeivijoje savo tiesioginį darbą, 
ypač humanitarai. Jiems trūksta 
drąsos. Bet tai daro blogą įspūdį 
svetimiesiems, kuriems gali atrody- 
ti, kad mūsų dėstytojai neturi tinka- 
mo pasiruošimo. Reikia tokius drą- 
sinti, kad išeitų iš juodo darbo. Svar- 
bu taip pat užimponuoti ir savajam 
lietuviškam jaunimui. Kas pasiryžo 
ir turėjo drąsos, fabrike nedirba. Ne- 
reikia bijoti kalbos sunkumų, nes jie 
yra nugalimi, 

Taip pat prof. A. Liaugminas, pri- 
tardamas vysk. V. Brizgiui, skatino 
nenustoti veržlumo, pasitikėti savi- 
mi ir eiti jieškoti tokio darbo, ku- 
riam Žmogus yra pasirengęs. Univer- 
siteto profesoriaus darbas fabrike 
mažina jaunimo pasitikėjimą sava 
kultūra ir lietuviškų mokslo įstaigų 
lygiu. 

Prof. M. Krikščiūnas nusiskundė, 
kad profesorių draugijai nesiseka 
sueiti į kontaktą su mūsų akademi- 
niu jaunimu. 

Prof, V. Manelis nurodė, kad Ame- 
rikoje yra dvi mokslo šakos: moky- 
mas ir tyrimas. Stambios bendrovės, 
General Motors, Dupont, Harvester 
Co. ir kitos turi plačias tyrimo la- 
boratorijas, kuriose anglų kalbos 
mokėjimas mažiau reikšmingas negu 
mokyklose. Be to, siūlė susidomėti ir 
ateities laisvos Lietuvos mokyklo- 
mis. Reikia pasirengti sukurti Lietu- 
voje visais atžvilgiais tinkamą augš- 
tųjų mokyklų sistemą. Turint galvo- 
je ateities mokyklas Lietuvoje, nega- 
lima remtis tik praeitimi — šį klau- 
simą reikia plačiau išdiskutuoti, 


Dr. Palaitis ragino nesigailėti pa- 
stangų, kad mūsų studijuojąs jau- 
nimas į viską žvelgtų lietuviškomis 
akimis. Jei jis neišslys iš lietuviškos 
bendruomenės, galės daug gero pa- 
daryti mūsų kraštui ir lietuvybės iš- 
laikymui. Reikia daugiau kreipti 
dėmesio į tai, kad akademinis jauni- 
mas neatitrūktų nuo lietuviško ka- 
mieno ir palankiau žiūrėtų į lietuvy- 
bę; reikia mažiau gvildenti praeitį, 
kuri jam gal ne taip įdomi, o dau- 
giau akis kreipti į ateitį. 


Prof. A. Rukuiža pažymėjo, kad 
jam teko sueiti į kontaktą su aka- 
deminiu jaunimu, kad su juo galima 
dirbti ir susilaukti paramos. Jauni- 
mas labai užverstas tiesioginiu dar- 
bu. Net susipratę tėvai dažnai kliu- 
do jam plačiau pasireikšti visuome- 
niškai, nes nenori, kad jų vaikai bū- 
tų atitraukti nuo mokslo, kuris rei- 
kalauja įtempto darbo ir už kurį tė- 
vai apmoka sunkiomis darbo valan- 
domis.  Senajai kartai, užuot trau- 
kus jaunimą į savo draugijų darbą, 
reiktų eiti pas jį, dalyvauti jaunimo 
organizacijose, tapti jų mecenatais. 
Kviesti jaunimą tik į savo draugijų 
posėdžius nepakanka. Prof. A. Ru- 
kuiža dar priminė, kad mūsų moks- 
lininkai turi parašę veikalų, kurie 
nespausdinami. Jų išleidimas vis tik 
yra galimas. Atrodo, kad nesun- 
ku būtų išleisti tuos veikalus, turint 
tokias organizacijas kaip daktarų, 
inžinierių ir kitas. O jei tam reika- 
lui kiekvienas organizacijos narys 
skirtų bent po vieną dolerį, Litua- 
nistikos Institutas tikrai galėtų at- 
spausdinti mokslo veikalus, kurie da- 
bar guli spintose. 

Z. Smilga skatino rūpėstingiau žiū- 
rėti į ateitį. Jis priminė, kad jau tu- 
rime tris kartas: baigusius mokslus 
Lietuvoje, Vokietijoje ir šiame krašte. 
Tos trys kartos neturi glaudaus ry- 
šio. Jaunoji karta, čia baigusi moks- 
lus, nesiriša su Vokietijoje baigu- 
siais ir juo labiau — su baigusiais 
Lietuvoje. Nesant ryšio, kiekviena 
karta eina savais keliais. Kongresas 
turėtų surasti būdus tam ryšiui su- 
tvirtinti, Reikia, kad vyresnioji kar- 
ta padiskutuotų šį klausimą. Jauni- 
mas prašo vyresniųjų draugiško pa- 
tarimo. Tas tarp trijų kartų skirtu- 
mas turi būti nugalėtas ir atrastas 
bendras kelias atkurtos Lietuvos ge- 
rovei. 

Vliko pirm. J. Matulionis patarė 
be reikalo nebarti mūsų jaunimo. Jei 
nemokame prie jo prieiti, tai esame 
patys kalti. Jaunimas parodė inic'a- 
tyvos ir darbo, surinkdamas 40,000 
parašų peticijai, įteiktai JAV prezi- 
dentui. Jaunimui reikia nurodyti 
konkrečius uždavinius ir jis dirbs su 
entuziazmu. J, Matulionis pasidžiau- 


gė, kad jaunimas yra labai susirūpi- 
nęs moksle propaganda svetimųjų 
tarpe, būtent, leidiniais svetimomis 
kalbomis. Tuo tarpų mažai kas šio- 
je srityje padaryta, nes nesuranda- 
ma pakankamai bendradarbių, ypač 
Rytų komisijai. Šiais klausimais spe- 
cialistai ypač bus reikalingi. Prof. 
Šapokos “Vilnius'' verčiamas į anglų 
kalbą, bet šiaip mažai tėra žurnalų 
ir knygų politiniais ir socialiniais 
klausimais. Neturime sudarę net so- 
cialinio draudimo bei nemokamo gy- 
dymo plano. Vliko pirmininkas lin- 
kėjo susirūpinti daugiau šiais dar- 
bais ir išreiškė viltį, kad profesorių 
draugija konkrečiai. prisidės prie šių 
klausimų išgvildenimo. 

Prof. St. Kolupaila dėkojo už da- 
lyvių pasisakymus ir papildymus, 
padarydamas kelias pastabas, Į vysk. 
V. Brizgio pageidavimą imtis dėsty- 
mo, kad pakėlus savo ir savo krašto 
autoritetą, atsakė, jog šioje šalyje 
sutinkamos kai kurios kliūtys, pvz., 
vyresnis amžius, mažas atlyginimas. 
Kalba tikrai nėra nenugalima kliū- 
tis. Tie, kurie pralaužė ledus, dabar 
sekmingai dirba. Prelegentas nenusi- 
skundė ir mūsų jaunimu. Jis pažy- 
mėjo, kad dalyvaudamas skautų or- 
ganizacijoj, turi progų Jaunimą pa- 
žinti. Pasigėrėjo jo gabumais, ku- 
riais pralenkiami svetimtaučiai. Tai 
liudija prelegento darbas su jauni- 


mu įvairiuose universitetuose. Prie- 
žastis, kuri atitolina kai kuriuos 
jaunuolius nuo lietuvybės, prof. S. 
Kolupailos manymu, yra lietuviškos 
spaudos neskaitymas. O jie neskai- 
to jos todėl, kad ten dažnai randa 
rietenas, barnius ir šmeižtus. Prele- 
gentas išreiškė viltį, kad atgavę ne- 
priklausomybę, grįšime ne į dyku- 
mas. Lietuvoje taip pat yra žmonių, 
kurie dirba, Netinka manyti, kad ten 
išmokslintieji būtų labai žemo lygio. 
Darbas varomas, nors sąlygos yra 
labai žiaurios. Pagaliau prof. S. Ko- 
lupaila pastebėjo, kad mūsų leidžia- 
ma enciklopedija yra didelis laimėji- 
mas ir pajėgumo įrodymas. Iš enci- 
klopedijos bendradarbių sąrašo ma- 
tyti, jog jaunimas dalyvauja ir ta- 
me darbe, Pamatę mūsų enciklopedi- 
ją, svetimtaučiai stebisi. Baigdamas 
savo pastabas, profesorius ragino 
jaunimą eiti į mokslinį darbą ir ne- 
užmiršti lietuviškų idealų. 

Posėdžio pirmininkas prof. A. 
Liaugminas padėkojo prelegentui už 
pastabas ir siūlė nenustoti pasitikė- 
jimo savimi. M. Krikščiūnas gi per- 
skaitė pasiūlytą rezoliuciją, kuri bu- 
vo susirinkimo vienbalsiai priimta. 
Savo baigiamajame žodyje jis pasi- 
džiaugė pilna dalyvių auditorija, o 
ypač jų aktyvumu, svarstant prof. 
S. Kolupailos paskaitoje iškilusius 
klausimus. V. Petraitis 


ISTORIJOS SEKCIJOS POSEĖDIS 


Istorijos sekcijos posėdžiui suor- 
ganizuoti JAV Liet. Bendruomenės 
centro valdyba įpareigojo Vincentą 
Liulevičių, Pasaulio Lietuvių Archy- 
vo direktorių. 

Buvo pasiryžta į posėdį sukviesti 
istorikus, istorijos mokytojus, isto- 
riją studijuojančius ir istorijos mė- 
gėjus, Apie įvykstantį posėdį buvo 
paskelbta spaudoje ir laiškais klau- 
sinčta minėtos srities asmenų adre- 
sų. Pavyko surinkti 75 asmenų ad- 
resus, kurie ir pakviesti į posėdį. 
Tuo reikalu išsiųta 201 laiškas. Į po- 
sėdį atvyko apie pusę numatytų da- 
lyvių. 

Posčdį pradėjo šios sekcijos orga- 
nizatorius, pasiūlydamas šešių punk- 
tų dienotvarkę, kurion įėjo: rezoliu- 
cijų komisijos sudarymas, prezidiu- 
mo sudarymas, dr. A. Kučo paskai- 
ta “Aktualios mūsų istorijos proble- 
mos", diskusijos, Lietuvių Tautos Is- 
torijos Draugijos steigimo klausimas 
ir rezoliucijų priemimas. 

Rezoliucijų komisija sudaryta iš 
A. Rūgytės ir dr. A. Juškos. Į pre- 
zidiumą pakviesti Julius Staniškis— 
pirmininku ir Aleksandras Plateris 


— sekretoriumi. Posėdžiui patvirti- 
mus pateiktąją dienotvarkę, pakvies- 
tas dr, A. Kučas su paskaita, kurią 
dalyviai labai atidžiai išklausė. Po 
jos tuoj pereita prie diskusijų, ku- 
riose dalyvavo būrys asmenų, bū- 
tent: Jonas Karys, dr. K. Matulaitis, 
Martinkėnas, A. Mažiulis, V. Liule- 
vičius ir Al. Plateris. Diskusijos pra- 
dėtos klausimu: kaip seniai lietu- 
viai gyvena prie Baltijos jūros? Jo- 
nas Karys siūlė istorikams daugiau 
susidomėti numizmatika, nes čia esą 
daug istorinės medžiagos, faktų prie- 
žastingumo ir t.t. Dr. K. Matulaitis 
išėjo į diskusijas, plaukiančias iš pa- 
skaitos. Jis nurodė lietuvių kalbos 
ryšius su hititų, etruskų ir lotynų 
kalbomis. "Ta puikiai parašyta ir 
gražiai iliustruota paskaita prijungta 
prie protokolo. Martinkėnas pastebė- 
jo, kad reiktų parašyti knygą apie 
lietuvių tautos būdą, apie jos skir- 
tingumą nuo kitų tautų. A. Mažiu- 
lis siūlė nerišti lietuvių kalbos su 
sanskrito kalba, bet iškelti ją kaip 
savaimingą ir skirtingą nuo visų ki- 
tų, jieškoti ryšio su vakarais ir ten 
pastebėti savo kultūros daigus, sek- 


ti sovietinius mūsų istorijos falsifi- 
katus. V. Liulevičius iškėlė reikalą 
susirūpinti istorikų prieaugliu. Taip 
pat  pajudino istorinės medžiagos 
rinkimo ir Pasaulio Lietuvių Archy- 
vo rėmimo reikalą. Al. Plateris siū- 
lė nagrinėti pirmąją rusų okupaci- 
ją, nuo kurios neseniai sučjo 300 
metų. Diskusijas baigė dr. A. Ku- 
čas, kviesdamas eiti prie konkrečių 
dalykų — susiburti į kokią nors or- 
ganizaciją, kad iškeltos idėjos ne- 
liktų neįgyvendintos. 


Lietuvių Tautos Istorijos Draugi- 
jos steigimo reikalą nušvietė V. Liu- 
levičius, pateikdamas statuto pa- 
grindinius metmenis. Ją steigti, ar 
nesteigti, sukėlė dideles ir gyvas dis- 
kusijas, kuriose dalyvavo arti dešim- 
ties asmenų. Galop prieita prie nu- 
tarimo steigti draugiją. Tam reika- 
lui išrinkta komisija, susidedanti iš 
V. Liulevičiaus, A. Rūgytės ir dr. K. 
Matulaičio. 


Sekcijos baigiamąją kalbą pasakė 
istorikas J. Jakštas, kviesdamas da- 
lyvius rinkti istorinę medžiagą, stu- 
dijuoti ją ir rašyti monografijas iš 
mūsų tremties laikotarpio, kad atei- 
ties istorikas turėtų puikų šaltinį. 


Istorijos sekcijos posėdžio kaltos 
buvo užrekorduotos į kaspinus, ku- 
rie saugomi Pasaulio Lietuvių Ar- 
chyve. Šis rašinys sudarytas iš mi- 
nėtų kaspinų ir protokolo. 


V. Liulevičius 


AKADEMINIO JAUNIMO 
SEKCIJOS POSEDIS 


Neseniai palikusi universiteto kla- 
ses ir laboratorijas, tik prieš porą 
savaičių sukrovusi knygas į lenty- 
nas, lietuviškoji studentija susirinko 
į kultūros kongresą Čikagoje, lyg 
prisimindama, kad visų metų darbas 
angliškos knygos ženkle reikalingas 
šio to linksmesnio, savesnio, lyg tų 
pabaigtuvių vaišių, kurias šiuo at- 
veju atstoja lietuviškas žodis ir dai- 
na. 


Atvėsinto viešbučio salėn prisirin- 
ko akademinio jaunimo ne tik iš Či- 
kagos, bet iš Los Angeles, New Yor- 
ko, Philadelphijos, Bostono, Cleve- 
lando, Detroito ir kaimyninės Kana- 
dos. Nesitikėjo nė kongreso rengėjai 
tiek studentijos, nes jai skirtoje sa- 
lėje nebeužteko vietų ir teko persi- 
kelti į dvigubai didesnę, kad sutal- 
pinus dalyvius ir svečius. Čia buvo 
galima sutikti jaunutę, tik vidurinę 
mokyklą baigusią mergaitę, čia su- 
kinėjosi studentų sąjungos vetera- 
nai su magistrų ir doktoratų laips- 

niais, Užklydo čia ir buvę Kauno 
universiteto auklėtiniai bei kiti su 
diplomais ar profesūros pažymėji- 
mais, atsigabentais iš Europos. 


Akademinio jaunimo sekcijos po- 
sedį atidarė ir diskusijoms vadova- 
vo Liet. Studentų Sąjungos JAV 
centro valdybos vicepirmininkas Bro- 
nius Juodelis, pakviesdamas kalbė- 
tojais A. Barzduką, G. Prialgauskai- 
t ir L. Sabaliūną. Sekretoriavo Vida 
Tautvydaitė. Posėdžio tema: '“Lietu- 
vių tautinės kultūros išlaikymas''. 

Posėdžio pirmininkui sutelkus vi- 
sų prelegentų iškeltas mintis, išsi- 
vystė gyvos diskusijos, kuriose įdo- 
mių pastabų pateikė Liet. Bendruo- 
menės centro valdybos narys kultū- 
ros reikalams A. Stempužis, o taip 
pat A. Vedeckas, J. šoliūnas, R. šom- 
kaitė ir kiti. 

Tarp nemažo būrio svečių akade- 
minio jaunimo sekcijos posėdyje da- 
lyvavo ir šį pavasarį išrinkti ir pa- 
kviesti Liet. Stud, Sąjungos JAV 


pirmieji garbės nariai — dr. A. Ma- 
čiukienė, O. Talalienė ir J. J. Ba- 
čiūnas. Stengiantis įvertinti jų nuo- 
latinį rūpestį ir didelę ne tik mora- 
linę, bet ir materialinę paramą aka- 
deminiam jaunimui, sąjungos vardu 
jiems buvo įteikti garbės diplomai. 
Garbės nariai tarė po trumpą padė- 
kos žodį ir pasidžiaugė darniais stu- 
dentų darbais. 

šio didelio akademinio jaunimo 
susirinkimo proga (dalyvavo virš 
dviejų šimtų asmenų) buvo perduo- 
ta ir centro valdybos pareigos nau- 
jai išrinktai vadovybei. Darbą bai- 
giančios valdybos vardu, pirm. Pr. 
Jogai, negalint kongrese dalyvauti, 
atsisveikinimo žodį tarė vicepirminin- 
kas. Naujos centro valdybos vardu 
visus pasveikino pirmininkas J. 
Karklys. 

Labai sklandžiai ir entuziastiškoje 
nuotaikoje praėjęs akademinio jauni- 
mo sekcijos posėdis, buvo užbaigtas 
Lietuvos himnu. 

Br. Juodelis 


PABALTIJO UNIVERSITETO DEŠIMTMEČIO 


MINĖJIMAS 
Kultūros kongrese tarp įvairių vaidmenį — jis ugdė ir gerino trijų 
sekcijų posedžių įvyko ir Pabaltijo tautų santykius. Be to, jis pakanka- 
Universiteto dešimtmečio paminėji-: mai gražiai parodė užsieniečiams 


mas. Prieš jį aprašant, tenką tarti 
keletą žodžių ir apie šią mokslo 
įstaigą, turėjusią daug reikšmės mū- 
sų švietimui. 

1946 m. pavasarį sunkiomis poka- 
rio dienomis Hamburge, Vokietijoje, 
pradėjo veikti Pabaltijo Universite- 
tas. Visa eilė šiandien jau baigusių 
studijas, jas pradėjo toje pabaltiečių 
augštojo mokslo įstaigoje. Taip pat, 
gausus būrys mokomojo personalo 
narių tenai turėjo puikią progą gi- 
lintis ir tobulintis moksliniame dar- 
be, o kartu auklėti emigracinę pa- 
baltiečių kartą. Šis Universitetas yra 
atlikęs ir tam tikrą visuomeninį 

lietuvių, latvių ir estų kultūrinį — 
mokslinį nusiteikimą bei tų tautų 
subrendimą laisvam ir nepriklauso- 
mam gyvenimui. Vertinant šio uni- 
versiteto darbą, būtina prisiminti, jog 
jame lituanistines paskaitas klausė 
pora dešimčių studentų, kurių dalis, 
kad ir nespėjusi baigti studijas, vis 
dėlto ir šiuo metu gražiai bando 
reikštis kultūriniai visuomeniniame 
lietuvių gyvenime. Dar svarbiau, kad 
keletas ryžosi tęsti ir baigti studi- 
jas Jungtinėse Amerikos Valstybė- 
se. Tai, be abejo, praturtins retas 
mūsų lituanistų eiles. 

Jei Pabaltijo Universiteto sukak- 

tis buvo įtraukta į kultūros kongre- 
są kaip atskiros sekcijos posėdis, 
tuo ypatingai dar kartą buvo iškeltas 
jo vaidmuo lietuviškąjame gyveni- 
me. Į dešimtmečio minėjimą gausiai 
atsilankė buvę studentai ir profeso- 
riai ne vien tik iš Čikagos, bet ir iš 
tolimesniųjų vietų — Detroito, Cle- 
velando, Philadelphijos, Toronto, 
Hamiltono, net Winnipego. Posėdžiui 
pirmininkavo Irena Kairienė, sekre- 
toriavo — Donatas šatas. Be jų, pre- 
zidiume sėdėjo buvę lietuvių rekto- 
riai: dr. V. Manelis ir dr. J. Puzi- 
nas, estų studentų atstovas ir pir- 
mosios lietuvių Studentų Atstovybės 
Pabaltijo Universitete pirmininkas 
V. Bildušas.  Susikaupimo minute 
buvo pagerbti per pastarąjį dešimt- 
metį mirę mokomojo personalo na- 
riai ir studentai. Perskaityta svei- 
kinimai, gauti iš visos eilės negalė- 
jusių asmeniškai atvykti profesorių 
bei studentų. Kalbėjo dr. V. Manelis 
ir dr, J. Puzinas, kuris buvo paruo- 
šęs ir paskaitą “Vilnius iki Vytauto 
laikų", visų išklausyta su dideliu 
susidomėjimu. 

Baigiant minėjimo posėdį, pasiū- 
lyta ir priimta eilė rezoliucijų. Jų 
svarbiausios pasiųstos vokiečių Ham- 
burgo universitetui, savo laiku daug 
padėjusiam Pabaltijo Universitetui, 
kai kurioms amerikiečių augštojo 
mokslo įstaigoms ir - tarptautiniams 
politiniams veiksniams. Ž 

Vakare, jau kitoje vietoje, buvo 
jaukus akademinis pobūvis su šo- 
kiais bei žaidimais, dalyvaujant apie 
100 jaunimo ir senimo atstovų kartu 
su šeimų nariais. Labai maloniai vi- 
sus nuteikė gana ilgo filmo parody- 
mas, kuris dar kartą visus nukėlė 
į Hamburgo barakus ir Pinnebergo 
kareivines, auditorijas, mokslinį dar- 
ba, laisvalaikį, stovyklas bei išky- 
las, sporto šventes ir pobūvius. 

Ši estų, latvių ir lietuvių mokslo 
įstaiga šiandien jau nebeveikia, bet 
ir dabar jaučiama jos įtaka tų tau- 
tų emigraciniame gyvenime. 


Al. Gimantas 

